
Fiului meu, Oliver 


Introducere 


Esti un Super Attractor 


Mereu am ştiut că există o prezenţă imaterială dincolo de percepția mea 
vizuală. Toată viata m-am conectat intuitiv la ea si am folosit-o ca pe o sursă 
a binelui. Am accesat această putere nelimitată ca să-mi vindec corpul, să-mi 
intretin relațiile, să-mi construiesc cariera în ajutorarea celorlalţi si să atrag 
dorinţele cele mai mari. 


Acest tip de prezenţă spirituală poartă multe nume. Mă refer alternativ la ea 
ca fiind Universul, Dumnezeu, spiritul, îndrumarea lăuntrică, iubirea, si îi 
atribui de asemenea alți termeni. Poţi alege orice cuvânt care simţi că i se 
potrivește. Sau poate că esti novice în domeniul spiritualității şi nu ţi-ai 
format un vocabular în domeniu. Nu contează. Felul în care o numim este 
irelevant. Conectarea la ea este cea necesară. Însuși faptul că citeşti această 
carte acum este o dovadă că ai ascultat, conștient sau inconştient, de 
îndrumarea divină care te-a adus aici si că doreşti să obţii acea conectare. 


Te respect pentru bunăvoința ta. Faptul că eu mi-am revendicat legătura cu 
această prezenţă a puterii mi-a influenţat cursul vieţii. Simpla alegere de a mă 
conecta cu această sursă a iubirii m-a ajutat să mă vindec de dependenţă, de 
tulburarea de stres posttraumatic, să mă eliberez de convingeri infricosatoare 
şi să-mi găsesc un scop bine definit în viaţă. Legătura cu forţa iubirii mi-a 
fost ghid, protector şi partener activ la crearea vieţii mele. Graţie 
devotamentului meu permanent fata de această sursă de putere imaterială, am 
devenit un Super Attractor. 


Să fiu un Super Attractor înseamnă să primesc ceea ce cred. Pot participa la 
crearea lumii pe care-mi doresc s-o văd fiind în armonie cu emoţii pozitive pe 
care să le directionez spre dorințele mele. Pot accesa o sursă nelimitată de 
energie creativă ca să contribui cu idei inspirate, să ofer înțelepciune, să 
primesc bogăţie şi să mă simt liberă. Şi partea cea mai bună este că pot 
orienta această putere astfel încât să fie o forță a binelui in lume. 


Să fiu un Super Attractor nu înseamnă că am fost scutită de confruntarea cu 
unele provocări serioase. Dar pot înțelege limpede că frământările mele sunt 
parte dintr-un plan mai amplu, menit să-mi consolideze credinţa în legătura 
mea Super Attractor. Am ales să percep experienţele grele din viaţă ca pe 
niște misiuni spirituale, cu scopul de a evolua și de a mă vindeca. Am 
acceptat faptul că nimic nu este întâmplător. Si ştiu că, atâta vreme cât nu uit 
că sunt un Super Attractor, voi putea să accept experienţele dificile ca pe 
niște oportunităţi de a-mi finisa forţa interioară şi de a mă apropia de 
spiritualitate. Greutățile îmi oferă sansa să strălucesc ca un cristal ce sunt. 
Calitatea mea de Super Attractor nu presupune că totul e perfect — dar 
înseamnă că înfrunt viaţa cu încredere, indiferent de ce se întâmplă. Faptul că 
mi-am revendicat puterea de Super Attractor m-a ajutat să trec prin vremuri 
grele cu mult mai multă uşurinţă, sinceritate și compasiune decât aș fi făcut-o 
altfel. 


Ducându-mi viaţa în acest fel, am primit ceea ce-mi doresc mai mult: 
libertatea. Mă simt liberă știind că există o energie eternă a iubirii prezentă în 
mine si în jurul meu. Sunt liberă știind că sunt mereu îndrumată si că am 
puterea să particip la crearea lumii pe care-mi doresc s-o văd. Libertatea este 
cel mai mare dar. Nimic nu mă poate ţine în loc. Nu mă mai las condusă de 
temeri și nesigurante. De peste zece ani, trăiesc, iubesc și îi învăţ pe alţii ce 
înseamnă această libertate. Libertatea mi-a oferit experiența de a fi o forță 
luminoasă neînfrânată în lume. 


Când intri în armonie cu energia Super Attractor, teama nu te mai tine in loc. 
Iti amintesti că esti un spirit cu experiență umană. Spiritul din tine se 
manifestă prin inspiraţie, bucurie si adevărul despre cine esti. Când urmezi 
aceşti paşi, iti amintesti că esti un spirit înţelept, puternic, sănătos si sfânt. 
Când accepti acest lucru, te poţi elibera. Sentimentul de libertate apare 
inevitabil atunci când iti armonizezi energia cu adevărul tău. Chiar daca nu 
ești în permanență conectat la acest adevăr, cu cât o faci mai des, cu atât va fi 
mai ușor să te simți liber. 


Ca dascăl spiritual, am văzut sute de mii de oameni din întreaga lume cum 
încep să se trezească în prezenţa libertăţii lor interioare. Văd zilnic asemenea 
transformări. Deşteptarea e frumoasă, dar nu e suficient doar atât. O privim 
adesea ca pe ţinta finală, însă ea este doar începutul. Chiar dacă ştim că ne 


putem simţi mai bine si, astfel, că putem atrage mai mult, trebuie să mergem 
mai departe si să întruchipăm cu totul acel adevăr ca să fim liberi. Acest 
proces începe cu anularea convingerilor guvernate de teamă care ne 
împiedică să fim Super Attractori. Trebuie să fim dornici și dedicați în 
schimbarea felului de a gândi, acţiona și trăi. 


Eu nu am fost nevoită să caut această legătură în exterior; a trebuit doar să-mi 
încetinesc ritmul şi să mi-o amintesc. Mi-am dedicat viaţa procesului de 
încetinire a ritmului și de rearmonizare cu puterea lăuntrică. Cu fiecare 
meditaţie, vibrez la o frecvenţă tot mai înaltă; cu fiecare rugăciune, mă supun 
unei forte mai mari decât a mea. Devotamentul meu fata de tărâmul spiritual 
mi-a oferit libertatea dorită. Nu sunt o excepţie. Și tu ai această legătură, iar 
revendicarea ei este si distractiva, dar si uşoară. În cartea de fata, doresc să-ţi 
împărtăşesc cum te poţi conecta la această putere. 


Vreau să ştii că esti un Super Attractor. 


Nu-i nimic dacă ti se pare ceva ciudat acum. Dar ştiu că, atunci când vei 
ajunge la finalul acestei cărţi, vei revendica acea putere cu deplină încredere 
şi uşurinţă. Vei şti fără urmă de îndoială că ești un Super Attractor. 


În 2016, am publicat o carte cu titlul Universul te susţine: Transformă frica în 
credinta*. Cititori din întreaga lume au urmat lecţiile din acest volum pentru 
a-şi întări credinţa în Univers. Au intrat în conexiune cu o forță superioară și 
şi-au regăsit credinţa în iubire. Când mă pregăteam să scriu o nouă carte, 
ştiam în mod intuitiv că era timpul să duc aceste învățături la următorul nivel. 
Această carte reprezintă acel nivel. Prin exerciţiile descrise în capitolele ce 
urmează, voi depăși limitările spirituale ca să te învăţ să-ţi cizelezi legătura 
spirituală, astfel încât să atragi fără efort ceea ce-ţi doreşti în viata. Nu te 
preocupa dacă n-ai citit Universul te susține, pentru că nu e neapărat necesar. 
Ai încredere că ai fost îndrumat aici mai întâi dintr-un anume motiv. 


S-ar putea să te afli deja pe un drum spiritual. S-ar putea să exersezi deja 
materializarea si să iti conduci viata după Legea Atracţiei. Sau poate aceste 
concepte sunt cu totul noi pentru tine. În orice caz, această carte le va face să 
devină a doua ta natură. Pe parcursul cărții, îţi voi împărtăși propriile mele 
metode prin care să accesezi forța Super Attractor. Unele dintre aceste 
exerciţii au fost în mare parte influențate de profesorii mei Abraham- 


Hicks**, Dr. Wayne W. Dyer*** si de textul metafizic Curs de Miracole. 
Dar cel mai important profesor a fost experienta mea de viata. Fiecare zi imi 
oferă noi ocazii să mă apropii de Univers şi să-mi consolidez puterea de 
Super Attractor. Fiecare provocare a vieții oferă noi miracole si lecţii. Pe 
parcursul acestei cărţi, voi folosi exemple personale despre cum se trăieşte in 
armonie și cum este să fii un Super Attractor. 


Revendica-ti puterea de Super Attractor 


Ca sa stapanesti puterea de Super Attractor, trebuie sa înţelegi cum e posibil 
să te fi deconectat de la ea. În aproape 15 ani de când sunt dascăl spiritual, am 
ajuns să înţeleg foarte limpede modurile obișnuite prin care oamenii folosesc 
greşit sau blochează această putere. Mă aştept să te recunosti în câteva (sau in 
toate) dintre ele. 


Ţi-ai uitat puterea? 


Chiar şi o persoană aflată pe o cale spirituală poate uita că este un Super 
Attractor. E foarte uşor să fim influenţaţi de poveştile bazate pe teamă 
răspândite în lume si să ne pierdem din credinţă. Când suntem dominați de 
teamă, intrăm într-un fel de comă. Uităm efectiv cine suntem. Ne construim 
sisteme de convingeri bazate pe separare, lipsuri, judecăţi și negativism. 
Toate aceste percepții false neagă forța noastră interioară si ne blochează 
puterea de Super Attractor. Această carte va fi un semnal care să-ți 
amintească cine ești cu adevărat. Chiar și citind cu mintea deschisă această 
introducere, ai început să te trezesti şi să-ţi amintesti. 


Esti obsedat de concretizare? 


Sunt multi oameni care citesc carti de dezvoltare personala, merg la 
seminarii, meditează, se roagă... si se simt în continuare blocați. Aud adesea: 
„Gabby, fac totul corect, dar încă nu mă simt în largul meu. Mă rog, meditez 


[ec 


şi folosesc afirmaţii pozitive, dar tot nu atrag ce-mi doresc. Ce e greșit?! 


E greşit că ei fac ceea ce eu numesc „concretizare obsesivă“. Aceşti oameni 
au credinţă în Univers, precum si o mulţime de instrumente spirituale, dar își 
blochează legătura la nivel energetic. I-au jucat feste Universului în loc să 
intre în rezonanţă cu adevărata lor putere. Concretizarea obsesivă se petrece 
când cineva deţine toate mijloacele spirituale si limbajul specific, dar uită cea 
mai importantă parte a atracției: conectarea la Univers. Poti rosti afirmaţii 
pozitive, te poţi ruga și poţi medita zi de zi fără să atragi fiindcă energia ta 
este deviată. În loc să- -ți permiti să primeşti, vrei să „dobândeşti“. În această 
carte, vei învăţa că, în privinţa materializării cu ajutorul Universului, cel mai 
important element este să întruchipezi energia iubirii. Dacă te identifici ca 
fiind o persoană „obsedată de concretizare“, ai ajuns în locul potrivit! În 
această carte, iti voi arăta cum să fii un om cu totul nou. 


Eşti o persoană insistentă? 


Persoanele insistente sunt cele care încearcă să forțeze lucrurile și să preia 
controlul ca să-și atingă telurile si să se simtă în siguranţă. Ele cred că, cu cât 
acționează mai mult, cu atât mai multe vor realiza. Încearcă să „facă lucrurile 
să se întâmple“ mai degrabă decât să-și dea voie să atragă în mod firesc. Au 


uitat că există un sprijin dincolo de propria lor acţiune şi voinţă. Oamenii 
insistenti considera că trebuie să facă lucrurile să se întâmple, iar armonizarea 
si îndrumarea nu intră în discuţie. Au uitat unde se află adevărata lor putere. 
Este o caracteristică obișnuită, pe care multe culturi par s-o valorizeze. 
Oamenii insistenti au o credinţă bazată pe teama că, dacă nu sunt foarte 
productivi, nu li se întâmplă nimic bun. Ei nu știu că energia ambitiei lor le 
blochează capacitatea de a atrage! Universul nu intră prea bine în conexiune 
cu energia pasională. El vibrează mai degrabă la o energie pozitivă, iar pentru 
a crea împreună cu el, energia ta trebuie să se armonizeze cu acea frecvenţă. 


Exerciţiile din aceasta carte te vor ajuta să încetineşti ritmul, să fii calm si 
îngăduitor. Te voi învăţa arta îngăduinţei, astfel încât să nu mai fii insistent, 
să te simți în siguranţă si să începi să primeşti în mod firesc. 


Eşti prizonierul fricii? 


Fiecare zi ne oferă noi ocazii să ne lăsăm manati de frică sau de iubire. Desi 
avem întotdeauna de ales, ne lăsăm pradă fricii (fără a fi conştienţi de asta). 
Alegem frica în multe feluri, de la emisiunile televizate la care ne uităm, la 
conversațiile pe care le purtam și până la gândurile pe care le alimentam. 
Prezenţa fricii este un semn sigur că ne-am deconectat de la prezenţa 
iubitoare a Universului. 


Pe parcursul cărții, îți voi oferi metode practice și principii spirituale prin care 
să elimini teama și să alegi iubirea. Eliminarea fricii nu trebuie să fie dificilă. 
De fapt, poate fi mult mai ușoară decât ţi-ai imaginat vreodată. Fii gata să faci 
rapid schimbări radicale! 


li judeci pe altii? 


Când judecam, comparam, atacăm si ne privim ca fiind altfel decât ceilalți, ne 
deconectăm de la Univers. Dacă te identifici ca fiind o persoană obişnuită să-i 
judece (pe alţii si pe tine), ia-ti un răgaz si realizează ce stare iti transmite 
acest obicei. Deşi consideri că esti îndreptăţit să judeci și cauţi explicaţii 
logice în acest sens, starea ta este indiscutabil negativă. Să fii un Super 
Attractor înseamnă să te simţi bine, iar în această carte îţi voi oferi o mulțime 
de instrumente uimitoare și exerciţii spirituale care te ajută să cultivi bucuria 
şi să te distrezi! Pe măsură ce vei fi dispus să renunti la obiceiul de a judeca si 
să alegi în schimb compasiunea și liniștea, vei regăsi legătura cu puterea ta. 


Acestea sunt doar câteva dintre modurile frecvente prin care ne blocăm 
puterea Super Attractor. Vestea bună este că puterea ta nu te-a părăsit 
niciodată! Pur si simplu, ai uitat de ea. Această carte te va ajuta s-o recunosti, 
s-o revendici, s-o foloseşti ca să atragi ceea ce-ţi doreşti și să fii o forță a 
binelui în lume. 


Permite-mi să te îndrum să devii un Super Attractor cu ajutorul unor pași 
decisivi, explicati în capitolele ce urmează. Acestea vor cuprinde metode si 
lecţii spirituale complementare, astfel încât, la final, vei ajunge să-ţi 
stăpâneşti propria putere. În timp ce fiecare metodă descrisă în această carte 
poate fi aplicată independent, le-am plasat pe toate într-o ordine cu efect 
cumulativ. Exersează fiecare metodă conform descrierii, astfel încât să 
beneficiezi la maximum de acest proces de transformare. Ai putea descoperi 
că unele lecţii sunt mai pe gustul tău în comparaţie cu altele. Este în regulă! 
După ce vei fi parcurs fiecare capitol, poţi aplica alternativ instrumentele, în 
ritmul tău. În primul rând — distrează-te! Cu cât te amuzi mai tare, cu atât 
mai mult se intensifică puterea ta Super Attractor. Buna dispoziţie te 
transformă într-un magnet al miracolelor. 


Si iată promisiunea: când accepti faptul că esti un Super Attractor, viata 
devine minunată! Te simţi vesel, inspirat, hotărât si puternic. Nu vei mai 
simţi nevoia să detii controlul, să compari sau să insiști și vei fi cuprins de 


liniste sufleteasca. Dar mai ales, vei deveni un exemplu puternic pentru 
ceilalți — şi vei vibra la o frecvenţă atât de înaltă, plină de iubire, încât 
energia ta se va face simțită până departe. 


lată ce cuprinde cartea: 


Capitolul 1: Universul ne răspunde 
întotdeauna 


Fiecare gând este un mesaj pe care i-l trimiti Universului. Acesta răspunde 
întotdeauna DA la gândurile, energia și emoţiile tale. Prin urmare, vei primi 
înapoi ceea ce trimiti — fie că vrei sau nu. În Capitolul 1, te voi ghida să 
constientizezi ceea ce ceri. Te voi ajuta să înţelegi cum ceri adesea ceea ce nu 
iti doreşti si îţi voi arăta cum iti poţi clarifica în mod conştient solicitările 
către Univers. Acesta este un pas absolut necesar ca să devii un Super 
Attractor, căci stabileşte un dialog precis cu Universul. În acest capitol, te voi 
învăţa metoda mea de a-ţi accesa puterea de Super Attractor în loc să urmezi 
vocea fricii; si îţi voi arăta cum să faci din asta un obicei uşor de menţinut. 


Capitolul 2: Este bine să te simţi bine 


Una dintre cele mai mari piedici în calea spre a deveni un Super Attractor 
este împotrivirea în fata stării de bine. Am ajuns să ne simţim cu toţii mult 
mai confortabil cu sentimentul de frică decât cu cel de bucurie si încredere. 
Am învăţat sa ne bazăm pe teamă ca să nu fim dezamagiti, răniţi sau ofensati. 
Ne-am obișnuit în aşa măsură cu proiecţiile temătoare ale lumii, încât nu mai 


credem ca lucrurile pot fi bune. Simtim la nivel inconstient ca, daca ne 
concentram atentia pe ceea ce este pozitiv, vom pierde controlul si siguranta. 
În Capitolul 2, vei învăţa cum să nu te mai gândeşti la temerile tale si să faci 
O prioritate din a te simti bine. Acest pas te pregateste pentru materializare, 
căci pentru a atrage tot ceea ce e bun, trebuie mai întâi să crezi că meriti. 
Exerciţiile din Capitolul 2 te vor ajuta să-ţi accepti cu bucurie valoarea si 
fericirea si te vor pregăti să ceri tot ceea ce doreşti să atragi. 


Capitolul 3: Abundenta pentru toată lumea 


Teama că nu ai destul reprezintă un obstacol major pentru puterea ta Super 
Attractor. Energia asociată lipsurilor ne face să vibrăm la o frecvenţă scăzută, 
respingând chiar ceea ce ne dorim și generând în consecinţă şi mai multe 
lipsuri. 


De aceea, în Capitolul 3, am să-ţi predau metoda mea de a nu te mai gândi la 
ceea ce-ţi lipseşte si de a nu mai face comparații cu ajutorul intentiilor 
pozitive. Aceste exerciţii te îndrumă să te rogi pentru ca alţii să aibă mai mult 
din ceea ce-ţi doreşti pentru tine. Vei observa în scurt timp cum dorinţa ta ca 
alții să aibă mai mult iti va oferi o energie a abundenței! Te simţi bine cand iti 
doreşti ca alții să se simtă bine. Chiar si când îţi exersezi dorinţa ca alții să 
primească, vei căpăta o energie a receptivitatii, iar acest sentiment al 
abundenței va începe să atragă rapid tot mai mult din ceea ce-ţi dorești în 
viata. Cand iti doreşti cu adevărat abundența celorlalţi, norocul tău va spori. 


Capitolul 4: Amuză-te pe măsură ce 
progresezi 


In Capitolul 4, te vei familiariza cu forta minunata a veseliei! Bucuria este 
creatorul fundamental si cea mai puternică vibrație pe care o putem 
întruchipa. Când iti calibrezi energia după expresia bucuriei, devii un magnet 
și atragi orice vrei. În acest capitol, te voi învăţa o metodă care te va ajuta să 
treci rapid de la energia și gândurile negative, de nivel scăzut, la starea 
pozitivă. Te voi îndruma să ai încredere în forța gândurilor și a energiei ca să 
poţi depăși provocările vieţii, astfel încât să priveşti viata cu bucurie. Urmând 
exercițiile din Capitolul 4, vei vedea că atunci când te bizui pe bucurie, eşti 
călăuzit! 


Capitolul 5: Ridică valul 


În Capitolul 5, te voi ajuta să înţelegi și să primeşti adevărata putere. Nu e 
vorba despre o calificare, un statut sau o realizare. Iti voi arăta că puterea ta 
adevărată stă în capacitatea de a intra în armonie cu energia iubirii si cu 
vizualizarea interioară a luminii. În Curs de Miracole scrie că ,,Miracolele 
sunt văzute în lumină“. În acest capitol vei învăţa ce înseamnă să vezi în 
lumina si să porţi lumina cu tine oriunde mergi. Am să te învăţ de asemenea 
Meditatia mea pentru Ridicarea Vălului, prin care treci dincolo de energia 
acestei lumi si pășeşti într-un tărâm al iubirii. 


Capitolul 6: Ai aproape o îndrumare 
invizibila 


În Capitolul 6, voi pătrunde pe tărâmul metafizic şi te voi invita să te deschizi 
spre noi forme de îndrumare. Ca să te ajut să stabilesti o relaţie spirituală 
adaptată înţelegerii tale, am să-ţi vorbesc despre credințele mele şi despre 
îndrumătorii mei spirituali. Aceştia sunt înţelepţi, iubitori si milosi, şi te pot 
ajuta în viata. Îţi voi face cunoştinţă cu diferitele tipuri de indrumatori 
spirituali, inclusiv cu îngerii si arhanghelii, cu Sinele tau Superior, cu iubirea 
Universului si cu membrii familiei si prietenii care au plecat pe lumea 
cealaltă. Te voi învăţa să iei legătura cu acești indrumatori spirituali si să 
primesti de la ei călăuzire si ajutor. 


Capitolul 7: Fa mai putin şi atrage mai mult 


După cum am menţionat mai devreme, insistența e una dintre cele mai mari 
piedici în calea forței Super Attractor. Să fii un Super Attractor înseamnă să- 
ti consolidezi credinţa, să intri în armonie cu energia iubirii și să-i permiti 
Universului să-ţi prindă visurile din urmă. Ca să devenim îngăduitori, trebuie 
să ne dăm deoparte şi să-i permitem vieţii să se desfășoare, astfel încât să ne 
dezvoltăm ca Super Attractori. 


În Capitolul 7 te voi învăţa să-ţi laşi dorinţele în grija Universului sau a unei 
forte superioare potrivită înţelegerii tale. Exersarea zilnică a cedării planurilor 
tale unei forte superioare te va ajuta să-ţi cultivi abilitatea de a găsi liniştea si 
a te bucura de momentul prezent. În starea de tihnă primim. Pe măsură ce nu- 
ti mai consumi întreaga energie mentală, emoţională si chiar fizică insistând, 
controlând si făcând lucrurile să se întâmple, vei simţi o mare usurare, o 
diminuare a anxietatii si o creştere bruscă a energiei. Te voi ajuta sa ai 
încredere că e suficient să intri în armonie cu Universul ca să participi la 
crearea lumii pe care vrei s-o vezi. 


Capitolul 8: Actioneaza în armonie cu 
latura spirituala 


Când vei ajunge la Capitolul 8, vei fi acumulat deja transformări profunde. În 
acest stadiu, vei vibra pe frecvenţa unui Super Attractor si vei fi gata să înveţi 
să-ți directionezi energia puternică spre dorinţele tale. Vei fi gata să creezi 
împreună cu Universul prin exerciții amuzante, creative și surprinzătoare. Te 
voi învăţa să-ţi limpezesti dorinţele prin puterea intenţiei. Intentiile tale 
pozitive, entuziaste, combinate cu energia ta liberă, te vor stimula să actionezi 
în sens spiritual. Vei începe să observi cum dorinţele tale se concretizează în 
moduri clare, palpabile si, uneori, minunat de neașteptate. În acest capitol, vei 
practica exerciţiul extraordinar al sărbătoririi momentelor tale miraculoase și 
al concretizărilor! 


Capitolul 9: Recunostinta, si mai multă 
recunoştinţă 


Odată ce ai început să abordezi viata într-o stare de bucurie și să actionezi în 
sens spiritual, vei fi gata să pretuiesti pe deplin orice aspect din viata ta. 
Recunostinta dizolvă toate obstacolele din calea puterii noastre. Cand ne 
aflăm într-o stare de recunoștință, creăm în mod activ mai mult din ceea ce ne 
dorim. Ne aflăm de asemenea într-o energie a acceptării și a cedării. Când nu 
opunem rezistenţă, suntem Super Attractori. 


In acest capitol te voi învăţa exerciţii de recunoştinţă care-ţi vor umple inima 
cu emoție si entuziasm pe viata. Odată ce ajungi în starea de recunoștință, te 
voi îndruma s-o resimti chiar mai mult. Când intri în fluxul recunostintei, vrei 
să-i dai si mai mult elan. Vei învăţa să-ţi faci un obicei din manifestarea ei, 


astfel încât să mentii fără efort un punct de atracţie puternic si pozitiv. 


Capitolul 10: Lasa Universul să-ţi ajungă 
visurile din urmă 


Secretul atracției este să-ţi supui dorinţa binelui suprem! Capitolul 10 te va 
ajuta să cedezi controlul şi să te bazezi pe o forță superioară care să-ți arate 
acţiunile corecte pe care să le întreprinzi. În acest capitol vei învăţa să te 
relaxezi si să te bucuri de procesul concretizării. Cand esti un Super Attractor, 
cel mai mare avantaj este acela că nu trebuie să anticipezi nimic. E suficient 
să-ți directionezi intenţia, să rămâi în energia veseliei şi să-ţi cedezi dorinţele 
Universului. Te voi învăţa să acorzi atenţie înțelepciunii tale lăuntrice şi 
semnelor trimise de Univers. În acest capitol este vorba mai ales despre cum 
să-ți laşi voinţa în grija unei forte superioare, astfel încât miracolele să se 
desfășoare în mod natural. 


Capitolul 11: Credinţă fermă în Univers 


In acest capitol, te voi învăţa să primeşti fluxul abundent al iubirii 
Universului. Vei învăţa să priveşti teama ca pe o cale spre iubire si vei 
deprinde de la mine tehnici care te vor ajuta să rămâi în armonie cu starea de 
bine si să-ți protejezi emoţiile pozitive. Vei dobândi simţul ştiinţei prin 
credinţă şi vei vedea cum traiul bazat pe optimism eliberează calea spre 
găsirea soluţiilor în orice situaţie, chiar şi în cele dificile. Când ne armonizăm 
gândurile și energia cu credinţa spirituală, ne putem aştepta la miracole. 


Credinţa nu înseamnă să speri că Dumnezeu te va ajuta; credinţa înseamnă să 
ştii că ajutorul e pe drum. 


Trăieşte o viaţă spirituală 


Aceste cuvinte te vor ajuta să înţelegi cât este de important să trăieşti în 
armonie cu Universul, nu doar să accesezi această practică atunci când iti 
convine. Nu vreau să-ţi imparti viata spirituală în diverse secţiuni si s-o separi 
de experienţele tale zilnice. Vreau să duci permanent o viata spirituală. Vreau 
să simți în fiecare zi încântarea de a vedea cum se desfăşoară miracolele. 
Vreau să te simţi în legătură cu o forță spirituală pe care te poți bizui. Vreau 
să atragi ceea ce-ţi doreşti si să-ţi faci o viata plină de țeluri, fericire, 
abundență și pace. Vreau să simţi libertatea. 


Când accepti faptul că esti un Super Attractor, se schimbă totul. Te vei simţi 
în siguranţă să lași trecutul în urmă şi nu te vei mai teme de viitor. Vei accesa 
o sursă infinită de abundență, energie, bucurie și stare de bine. Această stare 
de bine va deveni starea ta obişnuită și vei ajunge s-o accepti ca pe un drept 
dobândit la naștere. Si cel mai important, vei sti în mod intuitiv cum să 
abordezi viata si să aduci mai multă lumină în lumea care te înconjoară. 


Această carte este o călătorie menită să-ţi amintească unde se află puterea ta 
adevărată. Vei învăţa să participi la crearea vieții pe care ţi-o doreşti. Vei 
accepta că viata poate curge lin, că atracţia e distractivă și că nu trebuie să 
depui eforturi atât de mari ca să obţii ce-ţi dorești. În primul rând, te vei simţi 
bine. 


Fii o forţă a iubirii în lume 


Odata ce ti-ai revendicat puterea Super Attractor, se pune intrebarea: Ce vei 
face cu ea? Cand te simţi bine, transmiti o stare de bucurie care-i poate înălța 
pe toți cei din jurul tau. Când iti revendici adevărata putere, îi ajuţi pe ceilalți 
să facă la fel. Exerciţiile prezentate aici îți vor da forţa să duci o viata plină de 
sens si vor amplifica abundența, fericirea, sănătatea si liniştea sufletească a 
tuturor celor cu care intri în contact, dar și a altora. Când vei ajunge la finalul 
cărții, vei înţelege mai profund țelul tău suprem. Vei sti cum să-ţi indeplinesti 
rolul: să fii o forţă a iubirii în lume. 


E timpul să-ţi revendici puterea. Deschide cartea la Capitolul 1 şi hai sa 
începem. 


A 


„The Universe Has Your Back: Transform Fear to Faith“, în original. (N.r.) 


Esther Hicks, cunoscută şi ca Abraham-Hicks, autoare de cărţi de dezvoltare 
personală si oratoare motivationala de origine americană, adeptă a culturii 
New Age. (N.t.) 


Psiholog american, autor de cărți de dezvoltare personală si orator 
motivational. (N.t.) 


Capitolul 1 


Universul ne raspunde intotdeauna 


Sunt atat de emotionata ca ma aflu la biroul meu si scriu aceasta carte! Ma 
trezesc în toiul nopţii, gândindu-mă la tot ceea ce vreau să-ți împărtăşesc. 
Abia aştept să asez aceste cuvinte în pagină. Sunt încântată că esti aici, dar 
mă bucur si pentru mine. Ştii, am mai mare nevoie de cartea aceasta decât iti 
poţi închipui. Cu ocazia unei prelegeri recente pe care am tinut-o, cineva din 
public mi-a spus: „Gabby, eu sunt life coach**** si mă simt ca un sarlatan. 
Am o mulțime de temeri, mă obsedează problemele mărunte si încă mă 
străduiesc să-mi rezolv multe probleme personale. Cum să-i ajut pe alții să-și 
împlinească visurile când eu trec printr-o perioadă asa de grea?“. Am ras şi i- 
am spus: „Dragul meu, eu îmi scriu acum cea de-a şaptea carte spirituală și 
totuşi sunt o persoană instabilă!“ În acel moment am recunoscut in fata mea 
şi a publicului că nu eram în armonie cu puterea mea de Super Attractor. Am 
recunoscut ca, desi numele și imaginea mea sunt pe cărți, și tin un microfon 
în mână, aveam nevoie disperată de un brânci spiritual. lată de ce sunt aşa de 
bucuroasă că scriu această carte. Până și faptul că mă aflu aici, în biroul meu, 
mă face să mă simt mai bine. Cuvintele care ştiu că vor veni îmi dau putere, 
paginile pe care m-am angajat să le scriu îmi dau energie, iar certitudinea că 
răspunsurile se află în mine mă linişteşte. 


Entuziasmul meu fata de această carte este o declaraţie majoră către Univers. 
Este felul meu de a spune „da“ stării de bine, „da“ vindecării perceptiilor 
mele false și „da“ adevăratei libertăţi si bucuriei. Universul recepționează 
întotdeauna ceea ce noi transmitem. Iar astăzi, transmit o energie a bucuriei 
pentru tot ceea ce va rezulta din această miraculoasă călătorie a scrisului. 


Chiar acum, când scriu această carte, îndrumătorul meu spiritual mă 
încurajează şi sunt foarte recunoscătoare. Căci ultimele câteva luni nu au fost 
nicicum vesele. M-am îndepărtat mult de energia bucuriei și am rupt total 
legătura cu puterea mea Super Attractor. Eram ocupată cu lansarea cărții mele 
Detoxificarea spirituală*****. Scrierea cărții a fost o experiență frumoasă, 


dar când a venit timpul s-o lansez, m-am lăsat pradă stresului. Eram copleșită 
de teamă fiindcă simţeam că pierdusem controlul, nu aveam susţinere şi eram 
presată să dau rezultate. Din când în când mă obseda concretizarea, încercam 
să fortez Universul să-mi ofere rezultatele dorite. Munca si relaţiile mele 
personale au avut de suferit din cauza atitudinii mele lipsită de armonie. Și o 
mulțime de experienţe negative s-au repetat. Au luat un avânt atât de 
puternic, încât m-am îmbolnăvit şi am făcut o depresie. Cel mai rău a fost că 
m-am simţit teribil de vinovată fiindcă eram cu totul ruptă de adevărata sursă 
de putere pe care m-am obișnuit să mă bizui. Fiecare gând negativ, fiecare 
încercare de-a deţine controlul si fiecare răspuns născut din frică îi spunea 
încontinuu Universului că îmi doream haosul. 


Intram în discordanta când ne lăsăm pradă gândurilor lipsite de energie, cu 
vibrație joasă, bazate pe teamă. Textul metafizic Curs de Miracole ne învaţă 
că „Nu există gânduri «pasive». Toate gândurile produc efecte la un anumit 
nivel“. Fiecare gând al nostru emite energie. Această energie fie ne apropie 
de fluxul ocrotitor al Universului, fie îi opune rezistenţă. Energia emisă de 
gânduri ne afectează în mod direct experienţele. Când repetăm un gând de 
vibraţie scăzută, bazat pe teamă, acesta generează un impuls energetic care se 
va concretiza la un moment dat în viata noastră. De pildă, pe parcursul 
lansării cărții Detoxificarea spirituală, repetam întruna gândul „Dacă n-o fac 
eu, n-o va face nimeni“. E o poveste veche pentru mine. Am repetat mereu 
acest gând și până la urmă a devenit realitate. Am ajuns să controlez fiecare 
detaliu și m-am simţit lipsită de susţinere fiindcă n-am permis nimănui să mă 
sprijine. Gândurile mele legate de lipsa susţinerii au devenit experiența mea. 


Știu când nu sunt în armonie fiindcă mă concentrez pe obiective care nu au 
nicio legătură cu bucuria de a trăi. Când mă aflu în dizarmonie, încerc să 
controlez situaţiile prin care trec. Sunt supărată, îmi scade nivelul de energie 
şi mă simt rău fizic. Mă chinui să termin orice am de făcut, iar inspiraţia mă 
ocolește. 


În schimb, când mă aflu în armonie cu Universul, mă simt fericită şi 
entuziasmată indiferent de situaţie. Sunt optimistă și pozitivă chiar și atunci 
când mă confrunt cu provocări. Nu sunt îngrijorată, stresată sau concentrată 
la probleme. Lucruri bune vin spre mine și mă simt creativă. Oamenii vor să 
mă susțină şi găsesc soluţii pentru orice problemă. 


Cu două săptămâni înainte să se încheie turneul de promovare a cărții 
Detoxificarea spirituală, mi-a fost clar că mă aflam într-o gravă dizarmonie. 
Am ajuns pe fundul prăpastiei cu gândurile și tiparele mele negative. Parcă 
sabotam energetic lansarea cărţii. Încercam să controlez evenimentul, eram 
obsedată de rezultat şi m-am lăsat pradă stresului cu fiecare acţiune a mea. 
Eram nefericită si nu puteam face fata acelui comportament, astfel că a 
trebuit să întorc foaia. Într-o seară, i-am spus soțului meu: 


— Gata cu lamentările. Voi schimba situaţia. Am să cer mai mult ajutor și am 
să-mi fac timp să mă concentrez asupra lucrurilor cu care am fost înzestrată. 
Vreau să scriu mai mult, să vorbesc mai mult si să-mi stimulez forţa creativă. 
Las Universul să susțină schimbarea asta acum. 


Vorbele pe care le-am rostit au fost mai mult decât niște cuvinte. Ceea ce s-a 
întâmplat a fost schimbarea energiei. Am acceptat faptul că, într-o clipă, 
puteam să fac o nouă alegere, iar viata mea să ia o nouă direcţie. Am 
recunoscut adevărul: în clipa când suntem din nou în armonie cu iubirea, 
Universul ne dă un răspuns hotărât. Ne putem schimba povestea în orice 
moment şi ne putem orienta spre ceea ce ne dorim cu adevărat. Imediat ce o 
facem, Universul ne răspunde. 


La câteva secunde după ce mi-am spus rugăciunea, am început să mă simt 
mai bine. Şi m-am lăsat purtată de acea senzaţie de bine. Am început să visez 
la oamenii pe care i-aş angaja ca să-mi fac timp să mă axez pe munca mea 
creativă. Mi-am promis că mă voi relaxa şi îmi voi recăpăta puterile. Câteva 
zile mai târziu, am pornit spre California ca să-mi închei turneul și m-am 
simţit excelent. Evenimentul s-a desfășurat perfect, presa l-a promovat, iar 
publicul a fost captivat. Pe scenă, mi-am permis să dau frâu liber abilităților 
mele si m-am lăsat în voia forței creatoare Universale. Soţul meu a observat 
schimbarea și mi-a spus: 


— Aşadar, ce s-a întâmplat? Te-ai schimbat mult în bine. 
I-am răspuns: 
— l-am spus Universului că sunt pregătită să intru din nou în armonie. 


Cheia reintrării în armonie este să ţi-o dorești. Ne putem ierta frica și putem 


face o nouă alegere într-o secundă. Putem începe o nouă poveste, ne putem 
schimba percepțiile, permițând miracolelor să se desfăşoare. Gândurile de 
vibrații joase dau dependenţă și, ca in orice dependenţă, trebuie să întrerupem 
tiparul ca să-l vindecăm. Această carte oferă instrumente puternice care te 
ajută să întrerupi energia negativă si gândurile de vibrații joase astfel încât să- 
ti indrepti viata spre ceea ce-ţi doreşti — și mai ales, să te simţi bine, sa 
renunti la control si să te încrezi în Univers. 


Pe parcursul acestei cărți mă voi referi la unul dintre dascălii mei spirituali 
favoriţi, Abraham-Hicks, cunoscut adesea sub numele de Abraham. Abraham 
este opera unei femei pe nume Esther Hicks, care a devenit un canal pentru 
lecţii și învățături pe tema Legii Atracţiei. Ea e unul dintre cei mai puternici 
practicanți în domeniu. „Abraham“ este tratat ca un substantiv colectiv 
fiindcă numele reprezintă o energie spirituală colectivă descrisă ca fiind „o 
conștiință de grup din planul non-fizic“. Propriile mele învățături și viata mea 
personală au fost în mare măsură influențate de Abraham și sunt mândră să le 
împărtășesc în această carte. Abraham-Hicks spun: „Există un singur flux de 
Stare Bună. Il poţi primi sau îi poţi opune rezistenţă, dar el curge oricum“. 
Fluxul de stare bună este unul permanent de iubire, creativitate, inspiraţie şi 
linişte. Când energia noastră vibrează pe frecvenţa iubirii, suntem pe aceeaşi 
lungime de undă cu forţa creativă a Universului. Când te afli în acest flux, ştii 
că, indiferent de situaţie, există o soluţie spirituală. Ai un sentiment de 
libertate şi încredere, știind că dorinţa ta e pe cale să se îndeplinească, deși nu 
este încă palpabilă. Esti mai vesel si te simţi mai bine. Ti se deschid uşi 
invizibile, iar oportunităţile creative ti se arată fără să depui vreun efort. Poti 
face mai putin si primi mai mult. Când esti în armonie cu fluxul Universului, 
esti un Super Attractor, care-și face viata pe care o doreşte și atrage mai mult 
decât şi-ar putea închipui, doar prin faptul că alege să se simtă bine. Viaţa e 
mult mai ușoară când ești în armonie cu Universul. 


Aşadar, azi iti pun această întrebare importantă: esti gata să intri în armonie 
cu Universul? 


Știu că răspunsul e afirmativ. Dar vreau să verific mai în profunzime. 
Este răspunsul „Bineînţeles, Gabby, că sunt gata“? 


Sau este ceva gen „Da, dar...“? 


Diferenţa e importantă, căci orice mică împotrivire va bloca fluxul. 


Daca te opui sau eziti să răspunzi la întrebare, iată soluţia: hai să renuntam la 
împotrivire chiar acum. De fapt, e foarte posibil să fii cumva în dizarmonie 
cu sentimentul de bucurie, dar nu te speria! Pur si simplu, iartă-te acum. 
Spune această rugăciune în gând sau cu voce tare: Îmi iert trecutul, eliberez 
viitorul şi onorez felul în care mă simt în prezent. În clipa în care-ţi ierti 
trecutul, faci loc prezentului şi are loc o modificare energetică. Și iată cea mai 
bună veste: în acest moment, chiar acum, eşti pe calea cea bună. Universul 
răspunde întotdeauna DA, chiar și atunci când n-o simţim neapărat. Simplul 
fapt că citeşti această carte înseamnă că te deschizi spre bucurie, abundență, 
starea de bine, dragoste si orice altceva ce ţi-ai putea dori. Deschizând această 
carte, îi declari ferm Universului că doreşti să intri în armonie cu o forță 
superioară si să fii un Super Attractor. Aşadar, în caz că te confrunti cu multe 
probleme în viata ta acum, începe prin a le mulțumi. Problemele din viata 
noastră ne oferă ocazia să alegem: le putem permite să preia controlul sau să 
ne îndrume spre recunoștință. Metodele din această carte te vor îndruma spre 
recunoştinţă. 


Imediat ce accepti schimbarea, începi o viata noua! Un nou mod de a percepe 
lumea, pe tine, relaţiile și corpul tau. Ca sa te indrepti spre armonie nu ai 
nevoie decât de dorinţa de a te simţi mai bine. Deci, prietene, hai să facem 
schimbarea. 


Chiar si cele mai dure experienţe iti oferă multă înţelepciune și îndrumare. Fii 
recunoscător pentru ceea ce ţi-a adus o stare de tulburare, căci îţi arată ceea 
ce mai ai de vindecat. la-ţi un scurt răgaz ca să le multumesti situaţiilor 
neplăcute din viata ta. Binecuvântează aceste necazuri ca să te eliberezi de 
ele. Acum opreşte-te puţin și priveşte pierderea serviciului ca pe o ocazie de 
a-ți schimba cariera, alegând un domeniu care te satisface. Priveşte 
despărțirea ca pe o şansă de a te iubi mai mult. Fii dispus să percepi o boală 
ca pe o şansă de a te apropia mai mult de Dumnezeu. În momentul în care 
alegem să ne percepem suferinţa ca pe o şansă de vindecare și evoluţie, 
intrăm în rezonanţă cu puterea Universului. Recunostinta ne ajută să scăpăm 
de sentimentul victimizării şi să intrăm într-o stare pozitivă. 


Poate că te gândești: „Dacă sunt recunoscător pentru suferință, nu cumva 
transmit mesajul că mi-e bine cu ea?“. De fapt, e invers. Cand le permiti 


situaţiilor dificile să-ţi domine viata, le dai putere si avant. În clipa în care 
alegi să vezi lumina din cotloanele întunecate, iti orientezi puterea spre ceea 
ce-ţi doreşti. Situatiile dificile sau neplăcute iti arată clar ceea ce nu vrei Si, 
prin urmare, te ajută să descoperi ceea ce vrei. Acesta este primul pas spre 
revenirea la armonie. 


De-a lungul vieţii, aceste schimbări simple m-au ajutat să transform 
întunericul în lumină. Unul dintre cele mai convingătoare exemple s-a 
petrecut la 2 octombrie 2005. A fost ziua în care am ales să renunţ la alcool și 
la droguri si să-mi revin. Acea schimbare mi-a salvat viata si, până la urmă, a 
salvat viețile multor oameni. Am scris despre vindecarea mea în cartea 
Dependent de Spirit******, care i-a inspirat pe cititorii din întreaga lume să- 
şi găsească propria cale spre vindecare. Dorinţa de a-mi privi dependenţa ca 
pe un profesor, de a mă ierta si de a alege iubirea a ajutat nenumărați oameni. 


Dacă te lupti cu orice fel de dependenţă, fie că este vorba despre o substanţă, 
un comportament sau chiar despre gânduri legate de teamă, află că poţi face o 
nouă alegere în acest moment. Dacă alegi iubirea, iti schimbi viata. Fii dispus 
chiar acum să te ierti pentru tot ce a fost si bucură-te pentru ceea ce vei 
deveni. 


Simt că prind putere când sunt recunoscătoare pentru greutăţile din viata. 
Privesc chiar şi evenimentele traumatizante şi dependentele ca pe instrumente 
de învăţare, nu ca pe niște perioade rusinoase, întunecate. Fiecare situaţie 
dificilă din viaţa mea, indiferent cât de dură a părut la momentul respectiv, 
mi-a oferit motive de recunoștință după aceea. Am ales să mă dezvolt prin 
suferință și să respect toate greutăţile prin care am trecut. Alegând să privesc 
cu recunoștință vremurile grele prin care am trecut, am scăpat de sentimentul 
victimizării și m-am simţit mândră de dorința mea de a evolua. 


Fireşte, scopul nu este acela de a ne distruge pentru a ne armoniza. Scopul 
este acela de a face din armonizare o prioritate de zi cu zi. Cum ne aflăm la 
începutul acestei călătorii, ai putea descoperi că dizarmonia pare să fi fost 
prestabilită în cazul tău. Nu-ţi face griji. În clipa când te simţi în dizarmonie, 
poţi fi recunoscător pentru această lecţie si te poţi ierta imediat. 


Nu e nevoie să-ţi repari întreaga viață ca să te simţi mai bine acum! De fapt, 
nu e nevoie să faci mare lucru. Incepe să faci schimbarea către armonizare 


printr-o metoda pe care o numesc ,,Alege Din Nou“. 


Metoda Alege Din Nou in 3 pasi 


Cand începi acest exerciţiu, îți recomand să-ţi consemnezi fiecare pas în 
jurnalul Super Attractor (vezi pagina de resurse a cărţii la adresa 
GabbyBernstein.com/SuperAttractor). Cu cât exersezi mai mult metoda 
aceasta, cu atât mai mult va deveni o a doua natură pentru tine. Cu timpul, vei 
fi capabil să urmezi rapid metoda mental oricând vei avea nevoie. Dar 
deocamdată, bazează-te pe jurnal în călătoria ta. 


Pasul 1: Observă gândul. 


Când te simţi blocat într-o stare de negativism sau de teamă, fă un pas înapoi 
în mod conștient. Poti face asta observând că gândurile și energia iti sunt în 
dizarmonie cu starea de bucurie. Întreabă-te: „Cum mă simt în clipa asta?“. 
Scrie răspunsul în jurnal. 


Pasul 2: lartă gândul. 


lartă-te pentru ca esti în dizarmonie si respecta-ti dorința de schimbare. 
Multumeste-le sentimentelor si gândurilor negative pentru că ti-au arătat ceea 
ce nu vrei si ti-au dezvăluit ceea ce vrei. Langa fiecare gând negativ pe care-l 
consemnezi scrie cuvintele Mulţumesc pentru că mi-ai arătat ceea ce nu 
vreau, astfel încât să-mi fie clar ceea ce vreau. 


Pasul 3: Alege din nou. 


Răspunde la această întrebare în jurnalul tău: „Ce gând pot găsi chiar acum ca 
să mă simt cel mai bine?“. Apoi cere-i Universului să te îndrume spre acel 
gând. Scrie această rugăciune în jurnal sau rosteste-o: Mulţumesc, 
Universule, pentru că îmi călăuzești gândurile spre starea de bine. 


În timp ce exersezi acest pas, aminteste-ti că te indrepti către următorul 
sentiment pozitiv. Nu ţi se cere să cauţi soluţia finală. De exemplu, dacă ai 
probleme financiare, gândul „Voi scăpa de datorii într-o săptămână“ poate 
genera și mai multă dizarmonie fiindcă e posibil să nu-l crezi. Alege în 
schimb un gând mai realist si veridic. Pentru ca acest pas să aibă efect, 
trebuie să crezi în gândul benefic pe care-l alegi. Dacă ai îndoieli, energia ta 
nu-ți va urma rugăciunea (nu uita că Universul iti aude întotdeauna 
rugăciunile. Dar energia ta trebuie să le susțină, astfel încât tu să auzi 
îndrumarea pe care ţi-o dă Universul ulterior). 


Hai să vedem cum putem aplica cei trei pași ai Metodei Alege Din Nou: 
Imagineaza-ti iar pe cineva care suferă din cauza lipsei banilor si a 
nesigurantei. Este de înțeles că gândurile dominante ale acestei persoane sunt 
centrate pe datorii si pe frica paralizantă că nu va putea să-şi plătească 
facturile. A devenit obsedată de aceste gânduri înfricoșătoare fiindcă vocea sa 
interioară temătoare (cunoscută şi ca ego) a convins-o să se gândească mai 
mult la aceste probleme, pentru că numai asa poate controla situaţia. Este 
momentul în care putem începe să aplicăm primul pas, acela de a recunoaște 
gândurile negative. Fireşte, e normal să credem că dacă ne gândim obsesiv la 
o anumită problemă, găsim soluţia. Dar de fapt, efectul este invers. Cu cât te 
gândeşti mai mult la frică si lipsuri, cu atât împiedici mai mult soluţiile să-ți 
vină în minte. Îi conferim energie lucrului asupra căruia ne concentrăm. 
Aceasta ne influențează starea emoţională, care este punctul nostru de 
atracţie. Gândirea dominată de teamă ne îndepărtează de energia pozitivă. 
Când nu suntem în armonie cu energia pozitivă, suntem rupti de susținerea 
Universului. El are capacitatea de a ne oferi soluţii creative pentru dobândirea 
resurselor, noi modalităţi de a gestiona banii si alte idei pe care mintea logică, 
bazată pe frică, nu le poate oferi. Însă trebuie să fim receptivi la răspunsuri. 


Calea spre ieșirea din cercul vicios negativ este Pasul 2, adică iertarea 
gândurilor dizarmonice. Prin iertare putem să eliberăm trecutul şi să 


acceptăm că momentul prezent ne oferă sansa recunostintei. Chiar și prezentă 
pentru numai o clipă este de ajuns ca să ne reorientăm energia $i să primim 
un imbold pozitiv pentru aflarea unui gând mai bun. Trecând la Pasul 3, ne 
spunem: „Ce gând pot găsi chiar acum ca să mă simt cel mai bine?“. Un mod 
uşor de a-l găsi chiar acum ar fi o afirmaţie de genul: „Sunt deschis spre 
posibilităţi creative pentru abundență“. Această afirmaţie devine o rugăciune. 
Când o rostim în gând sau cu voce tare, anuntam ferm Universul că suntem 
pregătiţi să facem o nouă alegere. Chiar în secunda în care alegem un gând de 
iubire, ni se schimbă starea emoțională și energia. Suntem din nou în armonie 
cu Universul. 


Metoda Alege Din Nou poate părea la început prea simplă. Poate că te întrebi 
cum poţi să scapi pur şi simplu de gândurile negative care te-au măcinat 
probabil ani în șir. Te asigur că nu trebuie să fie greu. Nu contează daca 
aceste gânduri negative te-au însoţit două săptămâni sau 20 de ani. Simpla 
alegere de a te simți mai bine e suficientă ca să porneşti pe calea dorită. Asa 
că foloseşte cei trei paşi ca să-ţi reorientezi energia si să reduci fluxul 
negativismului. 


Simplitatea acestei metode te-ar putea tenta s-o subevaluezi. Vreau să fiu 
foarte explicită: n-avem timp să ne victimizăm. Când ne dedicăm unei căi 
spirituale, suntem pregătiţi să ne trezim rapid. Starea de bine trebuie să fie o 
prioritate și trebuie să facem orice este nevoie ca să devenim niște Super 
Attractori. Angajamentul nostru de a trăi în armonie ne va ajuta să rămânem 
echilibrati în aceste vremuri. Oriunde te-ai afla în lume, nu te poți ascunde de 
energia negativă a ştirilor zilnice, de atmosfera impusă de politică şi de 
sentimentul de dezbinare. Chiar dacă ai reuși să ignori lumea din jurul tău, 
poate, evitând-o sau evadând din mijlocul ei, ai face-o în detrimentul binelui 
suprem. Ai lipsi lumea de energia ta pozitivă, iar asta nu te-ar afecta doar pe 
tine, ci şi pe toţi cei cu care intri în contact. 


Locuiesc într-o localitate rurală si am doar câteva sute de vecini. Nici măcar 
aici, în pacea și liniştea de la ţară, nu sunt imună la energia negativă din lume. 
E suficient să mă uit la ştiri sau să accesez rețelele sociale ca să mă simt 
asaltată de vibrații scăzute. Dar în loc să mă deprime, ele îmi oferă ocazia sa 
exersez Metoda Alege Din Nou si să-mi întăresc conexiunea cu Universul. 
Când conștientizăm modul în care ne afectează vibraţiile negative din afară, 


putem urma cei trei pasi si face o schimbare rapida. Singurul mod de a reveni 
în armonie cu iubirea este acela de a constientiza cum o ocolim. Pe parcursul 
acestei cărţi, te voi încuraja să te întorci la Metoda Alege Din Nou ca sa 
descoperi modul în care ieşi din armonie si să revii rapid la iubire. 


Este important să înţelegi că această metodă nu e făcută astfel ca tu să-ţi eviti 
problemele. Ci ca să te ajute să atragi soluţii. Nu uita, gândul care-ţi dă o 
stare de bine pe care-l poţi descoperi nu e neapărat soluţia finală, dar te va 
ajuta să te simţi mai bine. Fiecare emoție pozitivă te îndrumă către soluţia pe 
care o cauţi și către adevărul îmbucurător despre cine esti. Foloseşte acest 
exercițiu ca să-ţi reorientezi ușor energia în armonie cu Universul, astfel încât 
să primeşti vindecare şi îndrumare prin ea. Pe măsură ce faci din această 
metodă o obisnuinta, te vei simţi tot mai bine. Si pe măsură ce te simţi mai 
bine, vei atrage tot mai uşor sentimentele și experienţele pe care ti le doreşti 
în viaţă. 


Fiecare capitol din această carte iti oferă noi metode menite să te ajute la 
consolidarea legăturii cu Universul, la îndrumarea dorințelor si să devii astfel 
un Super Attractor. Înainte să te apuci de următoarele lecţii, e util să începi 
întotdeauna prin a face o nouă alegere. Fiecare pas din Metoda Alege Din 
Nou este esenţial pentru a intra în armonie și conţine o promisiune. Hai să 
recapitulăm: 


La Pasul 1, îţi recunosti starea dizarmonica. Nu poţi schimba un obicei prost 
fără să-i admiti existenţa. Orice practică spirituală trebuie să înceapă prin 
conştientizare, asa încât realizează că esti în dizarmonie si multumeste-le 
gândurilor şi sentimentelor tale. Le porți recunoștință acestora fiindcă iti arată 
ceea ce nu vrei si te îndrumă spre ceea ce doreşti cu adevărat. 


Cu ajutorul Pasului 2, te ierti fiindcă esti în dizarmonie. Dacă n-o faci, vei 
rămâne legat de trecut și blocat în tiparul negativ, indiferent cât de tare te 
straduiesti să faci schimbarea. lartă-te, iarta-ti gândurile si tot ceea ce te-a 
adus în această situație. Acceptă faptul că până şi cele mai dificile experienţe 
din viata ti-au oferit ocazia să evoluezi, dacă alegi s-o faci. Putem fi victimele 
lumii pe care o percepem sau putem alege să privim experienţele dificile din 
trecut ca pe un imbold pentru schimbare. 


Si, în sfârșit, ai ocazia să alegi din nou. Căutând gândul care să-ţi dea cea mai 


buna stare, ajungi instantaneu într-o noua stare vibrationala. Acest gând nou 
este o rugăciune. Prin intermediul lui, îi transmiti Universului că vrei să te 
simţi mai bine. În această vibraţie nouă, Universul iti răspunde, îndrumându- 
te spre următoarea ta acţiune corectă care poate ajunge la tine sub forma unui 
gând benefic, a unei idei noi sau a dorinţei de a elimina un tipar dăunător. În 
octombrie 2005, în momentul în care am ales să renunţ la dependenţa mea și 
să mă vindec, Universul m-a îndrumat instantaneu să-mi sun un prieten care 
să mă ajute să particip la o ședință de recuperare. Imediat ce am cerut ajutor, 
Universul mi-a răspuns. 


Nu uita că nu putem auzi îndrumarea intuitivă a Universului până când nu 
suntem dispuși să cerem ajutor. Ca să primim îndrumare spirituală, trebuie să 
fim în rezonanţă cu energia Universului. Imagineaza-ti că te plângi mereu 
unui prieten apropiat de locul tău de muncă. Acesta încearcă să te sfătuiască, 
dar negativismul si frica permanente te împiedică până si să-l auzi. Te 
împotrivești sfaturilor sale fiindcă te concentrezi doar asupra problemelor. Pe 
urmă, când situaţia se agravează şi n-o mai poţi controla, te prăbuşeşti. Iti 
suni prietenul si îi ceri ajutorul. [ti oferă soluţii foarte clare, cu compasiune si 
sfaturi. Spui: 


— Este exact ceea ce aveam nevoie să aud. 

Iti răspunde: 

— Asta ţi-am spus tot timpul. 

Sfaturile sale au fost aceleași. Diferenţa este că ai ales să le asculti. 


Același lucru se întâmplă în relaţia ta cu Universul. El este întotdeauna 
pregătit să te susțină, să te călăuzească spre binele suprem. Când te 
concentrezi pe haos și frică sau când încerci să ai totul sub control, te abati de 
la susținere si îndrumare. Dar în clipa în care cedezi, Universul iti vine în 
ajutor si îţi arată calea. 


Însă nu trebuie să aştepţi până când disperarea te determină să cedezi. Nu 
trebuie să te prabusesti pana pe fundul prăpastiei. O nouă alegere (și cea a 
iubirii) poate deveni un obicei. Cedarea ar trebui să fie primul lucru pe care-l 
faci, nu un efort făcut în ultimul moment. Metoda Alege Din Nou reprezintă 


calea de a întări comunicarea cu Universul. 


Intenția mea e să te ajut să intri în contact permanent cu Universul. Am 
descoperit că, în anumite domenii din viata mea, a fost ușor să primesc 
îndrumare de la Univers, dar în altele, am opus rezistență. Domeniile în care 
opun rezistență sunt cele în care gândurile mele dominante încă se bazează pe 
frică. Am urmat o mulţime de terapii, recuperări, vindecări ale traumelor și 
numeroase alte tehnici ca să elimin aceste convingeri dominante. Dar nimic 
nu mă ajută mai mult decât să le cedez Universului ca să primesc ajutor. În 
momentul în care îi permit Universului să-mi înlocuiască gândurile bazate pe 
teamă cu noi percepții, primesc un miracol. Minţile noastre analitice se opun 
acestui mecanism simplu. Vrem să credem că ne trebuie decenii de vindecare 
ca să ne schimbăm convingerile. Dar Abraham-Hicks spun: „Convingerea 
este doar un gând pe care-l ai mereu în minte“. Când alegi un nou gând, se 
petrece schimbarea. 


Vreau să alegi din nou — și repede — și să urmezi îndrumarea Universului 
care-ţi este întotdeauna la îndemână. Când faci o nouă alegere, ti se oferă 
soluții. Asta nu înseamnă că nu mai este nevoie de vindecare. Soluţia se poate 
afla câţiva paşi mai departe. Așadar, chiar dacă problema nu pare pe deplin 
rezolvată acum, poţi avea încredere că eşti călăuzit în direcţia cea bună. Fii 
sigur că atunci când îi permiti Universului să te călăuzească, vei Găsi 
Orientare si Direcţie (forţa Universală a iubirii, numită și G-O-D*******), 
Vei primi pe calea intuitiei idei despre locul spre care să te indrepti si vorbele 
pe care să le spui. Si vei fi îndrumat mai uşor pe calea depasirii fiecărui 
obstacol. 


Când alegem din nou, trimitem o rugăciune către Univers prin care îi 
transmitem că suntem pregătiți să ne simţim bine. Când m-am vindecat de 
dependență, terapeuta mi-a spus să mă asez în genunchi si să-l rog pe 
Dumnezeu să mă ajute să nu mă întorc la vechile obiceiuri. Mi-a spus că, 
dacă simțeam nevoia să mă las din nou pradă tentatiei, să nu încerc sa 
controlez problema de una singură. A denumit acest comportament „strânsul 
pumnilor“. În schimb, mi-a recomandat să-mi cedez dependenţa unei forte 
superioare care să mă ajute. Pe atunci, nu aveam o relație cu Dumnezeu sau 
cu Universul. Mă consideram o persoană spirituală, dar nu eram încă sigură 
de ce înseamnă pentru mine conceptul unei forte superioare. Totusi, i-am 


urmat sfatul. Mi-a spus: 
— ,,Prefa-te că ai credinţă si vei fi îndrumată“. 


Asa că m-am aşezat în genunchi si am început să mă rog zilnic. În perioada 
aceea, mă rugam să rămân cu mintea limpede și vindecată de dependenţă. Ori 
de câte ori eram tentată să beau sau să mă droghez, mă așezam în genunchi şi 
mă rugam. Dacă eram tentată la petreceri sau la întâlniri romantice, mă 
scuzam şi mă duceam la baie ca să mă rog şi să mă echilibrez. Rugăciunea a 
devenit răspunsul meu prompt la orice zbucium interior sau tentatie legată de 
dependenţa mea. Rugăciunea a devenit o obisnuinta. Si astăzi, când mă simt 
în dizarmonie cu pacea sufletească este un semn că m-am bazat pe propria 
mea putere, nu pe cea a unei forte superioare. În acele momente, urmez 
Metoda Alege Din Nou: observ gândul, îl iert, aleg din nou. 


Când te rogi nu trebuie neapărat să îngenunchezi lângă pat și să-i vorbeşti lui 
Dumnezeu. Rugăciunea poate fi un simplu gând pe care-l cedezi când decizi 
că voinţa ta nu mai deține controlul si îi ceri unei forte superioare să preia 
conducerea. În clipa în care alegi să ai gânduri mai bune, ceri să intri în 
armonie cu o forță superioară. O poţi numi Univers, îngeri, spirit, ghidul tău 
interior sau Dumnezeu. Nu contează; pur şi simplu, cheam-o. Metodele 
prezentate în cartea aceasta se bazează pe o rugăciune. Sunt construite astfel 
încât să te ajute să-ţi laşi suferinţele si temerile în grija unei forte superioare. 
Lasă-te în seama fiecărui exercițiu din aceasta carte si întăreşte-ţi credinţa în 
energia Universală a iubirii. Prin credinţă, te vei simţi protejat si în siguranță 
în orice împrejurare. Urmează aceste metode ca să fii în armonie cu 
Universul şi să elimini sentimentele de divizare și îndoială. Răposatul meu 
mentor și prieten, dr. Wayne Dyer, spunea: 


— Când elimini conceptul de divizare din minte și din comportament, începi 
să te conectezi cu toți și tot ce e în jurul tău. 


Acea legătură este puterea ta de Super Attractor. 


Trebuie doar să elimini blocajele din calea ei. Fiecare exercițiu din cartea 
aceasta iti va oferi o deschidere graduală spre energia care iti stă întotdeauna 
la dispoziţie. Gradual e cuvântul activ. Nu mă aștept să treci instantaneu de la 
lipsuri la abundență sau de la boală la vindecare. Ceea ce sper e ca tu să 


urmezi aceşti pași si să-ți schimbi gradual percepțiile, gândurile si energia. 
Acest efect gradual iti va oferi o schimbare durabilă. Când iti schimbi părerea 
despre experienţa ta, se schimbă si experienţa. Este o schimbare subtilă, dar 
foarte puternică si se petrece când te orientezi dinspre întuneric spre lumină. 


Nu te complica, urmează-mi sfaturile si lasă emoţiile bune să te ducă din nou 
în starea de armonie cu adevărata ta natură! 


Fiecare metodă din această carte te va ajuta să revii în starea de armonie. Sper 
că, odată ce le înveţi, le vei aplica alternativ și vor face parte din rutina ta 
zilnică. Cu cât aplici mai des aceste metode, cu atât mai repede vor deveni o a 
doua natură pentru tine. Avem nevoie să exersăm starea de bine ca s-o 
transformăm într-un obicei. Am acordat mai multă încredere si energie 
negativismului, dar e timpul să ne reorientăm atenţia. Practicând aceste 
metode, vei fi capabil să treci rapid de la teamă la bucurie şi să intri în 
rezonanţă cu esenţa ta de Super Attractor. Distrează-te cu aceste instrumente 
şi foloseşte-le cât poţi de des! 


Nu există un mod corect sau greşit de a aplica aceste metode. Asigură-te doar 
că sunt distractive! Nu transforma practica spirituală într-o corvoadă. 
Priveşte-o ca pe un refugiu în calea suferințelor lumii și a zbuciumului tău 
interior. Am menţinut simplitatea acestor metode astfel încât să le poţi 
practica ușor și imediat, indiferent de ceea ce se întâmplă în viaţa ta. Aceste 
instrumente te vor lansa înapoi către esenţa ta veselă si adevărată. Intrarea în 
armonie cu Universul trebuie să fie o alegere conştientă pe care s-o facem cu 
toții în timpul fiecărei zile. 


Incepe-ti ziua în armonie 


Când ne trezim dimineaţa, putem alege una din cele două direcţii: ori intrăm 
în armonie cu Universul prin practici spirituale, meditații, rugăciuni, vorbe 
sau exerciţii fizice... ori punem mâna pe telefon, ne uităm la știri, sorbim 


dintr-o ceasca de cafea si pornim in graba care-ncotro. 


Cand alegem cea de-a doua optiune, ne incepem adesea ziua intr-o stare 
copleșitoare, incarcati cu vibratii negative. Asa încât este nevoie să ne 
schimbăm obiceiurile matinale. Dimineaţa e un moment sacru şi trebuie 
pretuita. Atunci alegem cum vrem să se desfășoare restul zilei. O singură 
schimbare de atitudine poate schimba cursul întregii zile. 


Programeaza-ti succesul incepandu-ti ziua cu un exerciţiu care te va pune în 
armonie imediat ce te trezeşti! Am descoperit că acesta e momentul optim ca 
să-ți armonizezi energia cu iubirea. Ti-ai petrecut noaptea dormind într-o 
energie pasivă. Abraham-Hicks ne învaţă că, atunci când dormim, renuntam 
să ne împotrivim gândurilor negative. Asta înseamnă că, atunci când ne 
trezim, avem în față un nou început — posibilitatea să eliminam negativismul 
din ziua precedentă si s-o luăm de la capăt. De aceea sunt atât de preţioase 
primele momente ale dimineţii. Putem profita de starea noastră în care nu ne 
împotrivim, începându-ne ziua cu o nouă atitudine. Urmează un exercițiu 
matinal ca să-ţi începi ziua în armonie și să-ţi mentii starea emoţională de 
bine pe tot parcursul zilei. 


Am conceput o mulțime de exerciţii spirituale pe care să le practic imediat ce 
mă trezesc. Am creat Aplicația Dependent de Spirit, setată să-mi arate înainte 
de toate o afirmaţie pozitivă (poţi găsi aplicaţia la adresa 
GabbyBernstein.com/SuperAttractor). Pe urmă îmi comut telefonul pe modul 
offline și meditez. Dar există un anumit exercițiu matinal care mi-a schimbat 
viata: după ce m-am ridicat din pat şi m-am spălat pe dinţi, recit mantre 
pozitive! Mantrele mă ajută să revin la iubirea Universului, să mă accept și să 
mă iert pentru orice dizarmonie din ziua precedentă. Fac afirmaţii despre cum 
vreau să mă simt, cine vreau să fiu şi cum vreau să apar în lume. Îmi exprim 
iubirea de sine si compasiunea. Îmi exprim dorinţa de a mă simţi bine. Acest 
exercițiu m-a salvat. Mă pune instantaneu în armonie spirituală, fizică și 
psihică. Afirmațiile pozitive mă ajută să beneficiez de conexiunea mea cu 
Universul și să menţin starea pozitivă pe parcursul zilei. 


Din momentul în care te trezesti, poţi recita următoarele mantre, în gând sau 
cu voce tare. Sau poţi descărca fișierul meu audio cu mantre si muzica 
ambientală în fundal, la adresa GabbyBernstein.com/SuperAttractor. Le poţi 
folosi dimineaţa, dar și în timpul zilei. Indiferent de starea pe care o ai când te 


trezesti dimineaţa, aceste afirmaţii te ajută să intri în armonie. Iti pot oferi un 
sprijin solid chiar dacă nu crezi în ele. Rosteşte-le pur si simplu cu voce tare 
şi lasă puterea intentiilor tale să te conducă în armonie. Am făcut din acest 
exercițiu o rutină zilnică şi sper să-ţi aducă la fel de multă bucurie cum mi-a 
adus mie. 


Mantrele tale matinale 


Corpul e odihnit, iar mintea îmi e limpede. 


Imi încep ziua cu gânduri si energie pozitivă. 


Sunt relaxat, senin și eliberat. 


Ziua se desfăşoară cu uşurinţă și graţie. 


Oamenii mă susțin pe parcursul zilei. 


Universul îmi sprijină astăzi dorinţele. 


Sunt deschis să primesc măreţia. 


Am energie si inspiratie. 


Am la indemana posibilitati creative. 


Nimic nu ma împiedică. 


Actionez cu credinta si limpezime. 


Sunt sanatos, ma simt bine si sunt plin de energie. 


Azi e o zi minunată. 


Azi sunt vesel. 


Răspândesc bucurie în jurul meu. 


Port lumina cu mine oriunde mă duc. 


Am o influenţă pozitivă asupra lumii. 


Totul e bine. 


Cand repeti aceste mantre singur sau cand le asculti, capeti o energie 
puternică si vibratii pozitive. Te invit să integrezi aceasta metodă în rutina ta 
de zi cu zi. Te voi ajuta să te eliberezi de blocaje mentale, de împotrivire, și 
să te pregatesti pentru o zi miraculoasă. Chiar si cinci minute de astfel de 
cuvinte sunt suficiente ca să schimbi cursul zilei. 


Daca ai copii, implica-i și pe ei în acest exercițiu! Imagineaza-ti cat de 
puternic s-ar simţ un copil care-şi începe ziua cu o stare pozitivă. E cel mai 
bun exercițiu pe care-l poate urma copilul tău ca să se simtă excelent. 


Aplicând Metoda Alege Din Nou si mantrele, vei începe să te simţi mai bine. 
Dar în momentul în care începi să te simţi bine, s-ar putea întâmpla o 
şiretenie. Ego-ul tău (vocea interioară a fricii) se va opune stării de bine. 
Vocea lui a fost atât de multă vreme dialogul tău interior dominant, încât ar 
putea avea o puternică influenţă asupra subconstientului. Nu-i nimic, vom 
rezolva problema în capitolul următor! În Capitolul 2, te voi ajuta să 
conştientizezi modalităţile prin care ego-ul tău se va opune stării de bine. Te 
voi ajuta să accepti că e bine să te simţi bine. Emotiile ce produc starea de 
bine sunt dreptul nostru dobândit la naştere, iar în capitolul următor nu te vei 
mai simţi vinovat pentru felul în care doreşti să te simţi. Nu-ţi fie frică de 
ego, căci devotamentul față de iubire e mai puternic decât frica. Iar eu sunt 
alături de tine cu fiecare pas. 


Instructor pentru viaţă. (N.t.) 


Ed. Lifestyle Publishing, București, 2019. Titlul original: „Judgement 
Detox“. (N.r.) 


„Spirit Junkie“, în original. (N.r.) 


Dumnezeu (Ib. engl.). (N.t.) 


Capitolul 2 


Este bine sa te simti bine 


Cel mai mare dintre toate obstacolele aflate in calea puterii noastre Super 
Attractor este împotrivirea in fata stării de bine. Nu mă crezi? Întreabă-te: te 
bizui pe teama ca forma de protectie impotriva sentimentului de dezamagire 
sau rănire? E atât de ușor să aluneci în acest fel de a gândi, încât poate că nici 
nu-ți dai seama de asta. Teama poate părea un mod natural de a te proteja si 
de a menţine controlul. Cu toţii am ajuns să ne simţim mult mai confortabil 
într-o stare de teamă decât într-una de bucurie si credință. Poate că te 
gândeşti: „Stai puţin, că doar nu mi-e frică tot timpul. Cum adică, mă bizui pe 
frică?“. Răspunsul e acela că frica ia multe forme, iar emoţiile pe care le 
recunosti probabil — precum anxietatea, starea de defensivă, critica si 
impulsul de a controla — izvorăsc de fapt dintr-un simţ al fricii. Gandeste-te 
la teamă ca la opusul iubirii. Când te bazezi pe teamă, asa cum procedează 
multi dintre noi, esti rupt de iubirea răspândită de Univers. 


Din păcate, adevărul e că multi dintre noi suntem dependenţi de frică. Am 
ajuns atât de obișnuiți cu proiecţiile lumii care inspiră teamă, încât nu mai 
credem că există şi lucruri bune. La nivel inconștient, credem că dacă ne 
concentrăm pe aspectele pozitive, vom pierde controlul, siguranţa, sau vom 
risca să fim dezamagiti. Ego-ul ne-a convins că „binele“ este limitat, iar 
norocul ni se va sfârşi în cele din urmă. Suspectăm că orice este cu adevărat 
bun e probabil prea bun ca să fie adevărat. Societatea ne-a convins că ceea ce 
e valoros necesită efort, tenacitate dusă la extrem si sacrificiu ca să fie 
obţinut. Astfel, am ajuns dependenţi de suferință, iar acest mod de gândire ne 
sporeşte de fapt frământarea! Când credem că trebuie să suferim, îi spunem 
Universului ca asta ne dorim. Aminteste-ti mesajul din Capitolul 1: Universul 
ne răspunde întotdeauna. Dacă noi credem în suferință, vom suferi. 


Ceea ce voi spune acum te-ar putea uimi. Vreau să citesti fraza următoare ori 
de câte ori ai nevoie ca să ti se întipărească în minte: 


Ca sa ducem cu adevarat o viata Super 
Attractor, trebuie sa acceptam ca putem 
capata usor lucrurile bune. 


Este probabil opusul a tot ceea ce ai fost invatat vreodata! Asta din cauza ca 
majoritatea dintre noi intelegem totul pe dos. Intreaga noastra viata, ne-am 
axat pe un sistem de concepţii bazate pe teamă ca să ne simțim în siguranță. 
Credem în gânduri de genul: „Trebuie să muncesc incredibil de mult ca sa 
reuşesc“, „Sunt prea în vârstă ca să am un copil“ si „Nu sunt în stare să am o 
relație“. Observi cum toate aceste gânduri se bazează pe o energie a 
împotrivirii? Împotrivirea în faţa stării de bine blochează binele pe care vrem 
să-l atragem. În clipa în care eliberăm această împotrivire şi ne permitem să 
ne simţim bine, tot ceea ce ne dorim cu adevărat începe să vină cu ușurință 
spre noi. Cand ne simţim bine, atragem soluţii, nu probleme. Când ne simțim 
bine, viaţa se desfășoară în mod natural. 


Știu că e greu să înţelegi asta. Multi studenţi care învaţă practici spirituale 
(inclusiv eu) cred în acest concept, dar le este greu să-l aplice. Frica are o 
influență puternică asupra noastră. Ne impotrivim atât de tare să ne simțim 
bine, încât ne aşteptăm ca viaţa să fie grea. 


lată, de exemplu, cum s-a făcut simțită frica la începuturile carierei mele. In 
prima decadă în care mi-am construit afacerea, am fost bucuroasă si 
încrezătoare. Dar în spatele acestor sentimente exista o umbră permanentă de 
frică. Mă temeam că, dacă nu munceam la capacitate maximă, cariera mea 
avea să se prăbușească. Acest sistem de convingeri își avea rădăcina în 
copilăria mea. În tinereţe, am asimilat ideea că „Dacă n-o fac eu, n-o va face 
nimeni“. Mi-am petrecut viaţa crezând că trebuie să mă străduiesc din 
răsputeri și să muncesc excesiv de mult ca să obţin ce voiam. Cariera mea și- 
a urmat cursul fiindcă satisfacția şi încrederea erau mai puternice decât 
teama. Însă desi mă simţeam bine si aveam succes, simțeam mereu că trebuie 


Sa muncesc din greu ca treaba sa functioneze mai departe. Indiferent cat eram 
de creativa si cate realizari obtineam, simteam intotdeauna ca eram angajata 
într-o luptă şi că erau mai multe de făcut. Convingerea că „Dacă n-o fac eu, 
n-o va face nimeni“ îmi bloca puterea Super Attractor. Și cu toate că 
Universul îmi oferea o mulțime de oportunități si realizări, trebuia să mă zbat 
pentru toate acestea. Intuiam că exista o cale mai bună, dar multă vreme n-am 
fost pregătită să apelez la ea. 


Abia în 2016 am ajuns pe fundul prăpastiei din cauza obsesiei mele pentru 
muncă. Zbuciumul si stresul m-au învins în sfârșit. Convingerea că eu trebuia 
să fac totul a format o lume în care mă simţeam lipsită de sprijin, temătoare și 
singură. Corpul meu ceda, abia reuseam să-mi menţin afacerea pe linia de 
plutire, iar relaţiile mele aveau de suferit. Apoi am ajuns la capătul puterilor. 
Adesea, acest capăt este un moment al abandonului, iar în acest caz, era vorba 
despre mine. În această stare de abandon, am rostit cu glas tare cuvintele: 
„Trebuie să existe o cale mai bună“. Nu mă mai puteam împotrivi să primesc 
ajutorul celorlalți și, mai ales, nu mă mai puteam împotrivi să primesc sprijin 
din partea Universului. Odată ce am ajuns pe fundul prăpastiei, am primit un 
dar. Am înţeles în sfârşit cât de tare mă speria starea de bine. Mi-am dat 
seama că a mă simţi bine însemna pentru mine să pierd controlul. Si cel mai 
rău, mă speria gândul de a mă lăsa în voia forței supreme a Universului. 
Credeam că trebuie să mă bazez pe mine și că trebuie să sufăr ca să reușesc. 
Pe când acest sistem de convingeri era adânc înrădăcinat în mintea mea, 
Universul începuse să-mi ofere o soluţie spirituală. 


În momentul în care am căzut în genunchi și m-am abandonat în voia 
Universului, mi s-a arătat o îndrumare clară. Imediat ce am fost dispusă să-mi 
schimb convingerea că nimeni și nimic nu mă ajuta, mi-a fost trimis un 
ajutor! La început, sub formă intuitivă. Când suntem în armonie cu 
Universul, putem primi îndrumare plină de iubire ca pe o cunoaștere 
interioară. Uneori, poate veni ca o revelaţie sau ca o descărcare de informatie. 
De această dată, eu am auzit o îndrumare intuitivă foarte clară. Într-o 
dimineaţă, scriam în jurnal, iar mâna a început să mi se miste mai repede 
decât de obicei. Grafia mi s-a modificat, iar cuvintele au căpătat un ton diferit 
pe pagină. Ştiam că primesc îndrumare din partea unei entităţi din Univers. 
Pe hârtie au apărut aceste cuvinte: Acordă atenţie locurilor unde primești 
sprijin. Simte susţinerea şi continua să o simţi mai mult. 


Am fost atât de emotionata de aceasta ghidare spirituală, încât am pus-o pe 
loc în aplicare. M-am întrebat: „Unde simt că primesc sprijin?“. Imediat, 
gândul mi-a zburat la Anette, colaboratoarea mea responsabilă cu planificarea 
evenimentelor. Singurul domeniu din cariera mea în care-i permiteam cuiva 
să mă ajute era organizarea evenimentelor. De câţiva ani, colaboram cu 
Anette, care-mi planifica turneele de lansare a cărților si evenimentele de 
amploare. Are o energie debordantă și reuşește să ducă sarcinile la bun 
sfârșit! Este atât de încrezătoare şi de stăpână pe ceea ce face, iar energia ei se 
face în asa măsură simțită, încât n-ai încotro si te bazezi pe ajutorul ei. 
Indiferent cât de mult încercam să menţin controlul, Anette îmi amintea de 
fiecare dată că trebuie să mă dau deoparte şi să mă încred în ea. Când lucram 
cu ea, aveam întotdeauna încredere și totul se rezolva în întregime. Mă 
simţeam susţinută întru totul și mă simţeam în largul meu. Ştiam că mă pot 
baza pe Anette. 


Am inceput sa activez acest sentiment de sustinere. Dupa ce am scris in jurnal 
şi am primit acest mesaj intuitiv, am petrecut câteva minute visând cu ochii 
deschişi la afecțiunea pe care o simțeam fata de Anette si la sprijinul pe care 
simţeam că mi-l oferă. Pe urmă am scris în jurnal: „Când lucrez cu Anette, 
simt că toate se întâmplă în jurul meu și că sunt cu adevărat protejată“. Vreau 
să ştii că m-am simţit extraordinar scriind aceste cuvinte. Această afirmaţie 
exprima exact cât de bine doream să mă simt! Si era atât de bine să mă simt 
bine. Îndrumarea Universului pe care o primisem în jurnal era exact ceea ce- 
mi trebuia ca să-mi reorientez energia si să reintru în armonie cu ajutorul 
Universului. 


Am repetat această frază timp de câteva luni: „Toate se întâmplă în jurul meu 
şi mă simt cu adevărat protejată“. O rosteam în timp ce conduceam mașina, în 
timp ce găteam, înainte de a merge la culcare și când mă trezeam dimineaţa. 
A devenit mantra mea. În momentele în care simțeam impulsul să preiau 
frâiele unei acţiuni, fie că era un proiect amplu sau o sarcină măruntă, si să 
fac totul de una singură, apelam la această mantră. 


Nu doar că-mi repetam mantra pe parcursul întregii zile, dar îmi efectuam și 
exercițiul de liniște meditând la sentimentul pe care mi-l inspira colaborarea 
cu Anette. Mă vedeam stând în culise, total relaxată fiindcă ştiam că ea se 

ocupa de tot. Îmi închipuiam cum intru pe scenă, îi văd pe toţi cei din public 


asezati bucurosi pe locurile lor si ma simt eliberata de griji, stiind ca atat 
aspectele esentiale, cat si nenumaratele detalii erau puse la punct. Pe 
parcursul lunilor următoare, am petrecut ore de meditaţie având acest 
sentiment si creând mereu experienţa sprijinului din partea lui Anette. Am 
pus energie, imaginaţie si entuziasm în acest sentiment. M-am delectat cu el. 
M-am lăsat pe seama stării de bine! 


După câteva luni de când urmam acest exercițiu, am început să observ 
schimbări esenţiale în afacerea mea. Fără să-mi dau seama, atrăsesem doi 
colaboratori noi care să mă ajute. Îi permiteam în sfârșit soțului meu să aibă 
rolul său clar si imi delegam responsabilitatile în stânga şi-n dreapta. In doar 
câteva luni, am început să mă dau deoparte și să le fac loc altora. Era un 
miracol! Starea de bine mă îndruma spre ceea ce-mi doream cu adevărat. M- 
am putut în sfârşit concentra asupra muncii mele de dascăl spiritual — și, cel 
mai important, m-am putut elibera de teama că nu sunt ajutată și de 
convingerea că trebuia să fac totul singură. 


Ca să te simţi bine, important este să decizi 
să opresti starea negativă 


Ca să te simţi bine, trebuie să decizi să nu te mai simţi rău. Pe cât este de 
simplu, pe atât este de profund. Nu există altă cale. Vreme mult prea 
îndelungată, ne-am opus acestei decizii fiindcă am așteptat să se ivească în 
viaţa noastră împrejurări care să ne motiveze să ne simţim bine. De fapt, 
mulți dintre noi nici măcar nu-și dau seama că noi suntem cei care am hotărât 
să fim într-o stare negativă. Gândim că „Mă voi simţi bine când analizele îmi 
vor ieşi bune“ sau „Mă voi simţi bine când voi avea bani în cont“. Când 
gândim astfel, punem rezultatul înaintea sentimentului. Procedăm pe dos! 
Credem că trebuie să trăim cu teamă ca să obținem ceea ce vrem și, ca 
urmare, să ne putem simţi bine. Însă adevărul este că, odată ce te simţi bine, 
începi să atragi uşor ceea ce-ţi dorești! Când punem pe primul loc starea de 


bine, toate decurg de la sine. 


Multi oameni sunt captivi ai convingerii limitative conform careia nu merita 
sa le fie bine si sa aiba ce-si doresc. Zbuciumul devine un obicei, iar buna 
dispoziţie este lăsată la urmă. Iti cer să ai o perspectivă cu totul diferită. Dacă 
crezi că nu meriti să te simţi bine, înseamnă că nu esti în armonie cu adevărul 
despre cine ești. Energia iubitoare a Universului, măreţia lui Dumnezeu, 
pacea Spiritului se află în interiorul nostru. Nu există o sursă externă care ne 
poate salva de sentimentul de nevrednicie. Când acceptăm cu adevărat că 
întruchipăm puterea iubirii, putem începe să ne armonizăm cu convingerea că 
merităm să ne simțim bine. Să ne simţim bine înseamnă să-l simţim pe 
Dumnezeu. Prin asta vreau să spun că, atunci când ne simţim bine, ne 
amintim de Dumnezeu din noi. Ca să devenim Super Attractori trebuie să 
acceptăm cât suntem de valoroşi. Aceste metode te vor ajuta să fii convins că 
ești bun și că, dacă asimilezi acest adevăr, tot ce-i bun va veni spre tine în 
mod natural. 


Starea de bine e bună în sine! Am învăţat asta de la Deepak 
Chopra********, cu ocazia unui eveniment pe care-l găzduiam împreună cu 
el si cu Eckhart Tolle******** în 2016. În timp ce-mi îndeplineam 
îndatoririle de gazdă, zăboveam în culise, ascultându-i pe amândoi discutând 
despre crezurile lor spirituale. La un moment dat, Deepak a spus că atunci 
când esti fericit dintr-un anumit motiv esti tot nefericit — fiindcă motivul 
poate dispărea mâine. Cuvintele lui mi-au amintit că, atunci când ne axăm pe 
ceea ce credem că avem nevoie, slăbim credinţa noastră în Univers. 


Decizia de a te simţi bine e mult mai uşor de luat decât crezi! Universul ţi-a 
aşteptat răbdător hotărârea de a te simţi bine, iar aceasta e necesară mai ales 
în cele mai grele momente. Universul ne călăuzește chiar si atunci cand ne 
opunem. În clipa în care cedăm, suntem inundati de susţinere si iubire. Este 
important să acceptăm aceste lucruri. Nu e un exerciţiu de „Prefă-te că 
reusesti, până reusesti“. Universul vrea să te simţi bine si să te îndrume cu 
precizie spre ceea ce vrei şi iti e necesar. Nu uita, esti una cu energia iubirii 
Universale, iar starea de bine este dreptul tău din naştere. 


Nu mă crede doar pe cuvânt! Te ajut să vezi Universul în acţiune. Alege orice 
domeniu din viata ta în care te zbati si în care doreşti să-ți fie mai bine. 
Umple spaţiile libere din textul următor: 


Recunosc că nu sunt în armonie cu (numeşte o persoană, o situație, un sistem 
de convingeri etc.). Aleg să mă eliberez de rezultat și să mă simt bine acum. 
Iti mulțumesc, Universule, că mă călăuzești. 


Această afirmaţie este o rugăciune. Îi cedezi cu umilinţă frica ta Universului 
şi iti exprimi dorinţa de a te simţi bine! Nu vrei să aștepți schimbarea unei 
situaţii ca să-ţi fie bine. Cu cât aduci mai multe emoţii ale unei stări de bine 
în situaţia ta actuală, cu atât mai repede se schimbă aceasta în sensul pe care 
ţi-l dorești si cu atât mai repede te vei simţi mai bine. 


Metoda Gândeşte Ca Sa Simti 


Metoda Gândeşte Ca Să Simti iti permite să imprumuti un moment de fericire 
pe care-l poţi identifica şi aplica într-o situaţie dificilă în realitate. Pentru 
început, gândeşte-te la un aspect din viaţa ta în care ai trăit sentimentul pe 
care ţi-l dorești. Poate fi o situaţie din trecutul tău sau chiar o imagine despre 
tine în viitor. Te poţi gândi si la cineva din viata ta, înzestrat cu însușirile pe 
care ai vrea să le ai. 


Am să-ţi dau un exemplu care ilustrează metoda aceasta. Una dintre cele mai 
mari dorinţe ale mele, si un domeniu pentru care mă frământam mult, este sa 
fiu mai relaxată când treaba nu merge conform planului. În viaţa mea nu 
există multe experienţe de calm în situaţii de criză, asa că mi-e greu să mă 
gândesc la vreuna și să reconstitui din memorie sentimentul respectiv. Dar 
când mă gândesc la cum mi-aş dori să mă simt, îmi amintesc imediat de 
prietena mea, Elisa. Ea este calmă si relaxată chiar și în cele mai haotice 
situaţii. Mi-o pot închipui spunând: „În regulă, totul merge bine“. Dă dovadă 
de siguranță indiferent de ceea ce se petrece în jurul ei. Iubesc această calitate 
a ei şi vreau s-o preiau și eu. Chiar dacă nu regăsesc încă această calitate la 
mine, știu cum se manifestă si cum te simţi când esti în preajma cuiva care o 
deține. Elisa reprezintă o atitudine la care pot apela în imaginaţie ca să obţin 
sentimentul dorit. 


Partea importantă a acestei metode este faptul că situaţiile asupra cărora alegi 
să te concentrezi te fac sa te simţi bine! Dacă gândul la prima ta dragoste iti 
inspiră sentimentul romantic pe care vrei să-l trăieşti astăzi, atunci gandeste- 
te la ea ca să-l simţi! Dacă gândul la o perioadă în care te pasiona ceea ce 
făceai iti dă încredere si fericire, gândeşte-te la acel moment ca să simţi 
sentimentul dorit! Suntem în siguranță când evocăm amintiri sau experienţe 
plăcute. Suntem în siguranță când ne uităm la alţii pentru a se reflecta asupra 
noastră ceea ce ne dorim. Nu facem comparații, ci găsim un sentiment plăcut 
într-o situaţie în care ne e greu să ne simţim bine. Considerăm adesea ca, daca 
am avut ceva în trecut, nu-l mai putem avea din nou. Ne-ar putea speria să 
trăim cu acele sentimente plăcute de teamă că am putea tânji după ceea ce a 
fost cândva. În mod similar, evităm să ne gândim prea mult la abundența și 
fericirea altora. Credem că nu e suficient să trecem peste și că succesul unei 
alte persoane arată într-un fel eşecul nostru. Nimic mai neadevărat. Toate 
aceste experienţe oglindesc o parte din cine suntem. Ele oglindesc dorinţa 
noastră de a avea acel sentiment. Și orice materializare începe cu dorinţa. 


Exprimă modul în care vrei să te simţi 


Acum, că ţi-ai făcut o idee mai clară despre felul în care vrei să te simţi, esti 
gata s-o pui în practică în viaţa de zi cu zi! 


Scrie în jurnalul tău felul în care vrei să te simţi. Aminteste-ti afirmația mea: 
„Toate se întâmplă în jurul meu şi mă simt cu adevărat ocrotită“. Aceste 
cuvinte m-au făcut să mă simt atât de bine! Afirmația ar trebui să te facă să te 
simţi bine. Nu te scuza pentru felul în care vrei să te simți, si exprimă asta 
acum! 


Scrie afirmatia in jurnalul tau. 


Acum, hai sa verificam cum te face ea sa te simti. Pe o scala de la 0 la 10 (10 
fiind cel mai placut sentiment), unde te plaseaza afirmatia? Daca esti sub 7, 


iti recomand sa rescrii afirmatia mai simplu. Trebuie sa crezi ceea ce exprimi 
ca sa aiba efect. De pilda, daca ai probleme cu felul in care arati, iar afirmatia 
ta este „Îmi place totul la corpul meu“, e posibil să existe o discontinuitate. În 
acest moment, energia ta e atât de concentrată pe disconfortul (sau chiar 
aversiunea) pe care ţi-l produce imaginea corpului tău, încât e greu să încerci 
să te placi. În schimb, ai putea afirma ceva mai apropiat de ceea ce crezi. 
Ceva de genul „Îmi respect corpul“ sau „Sunt dispus să încep să-mi iubesc 
corpul“. Cheia este să crezi în ceea ce spui chiar dacă nu s-a concretizat încă. 
Eu am crezut în afirmaţia mea chiar și când o reflecta doar Anette. Cuvintele 
îmi dădeau un sentiment plăcut si astfel ştiam că puteam folosi asertiunea ca 
să particip în mod proactiv la crearea unei noi realități. 


Dacă te-ai situat sub 7 pe o scala de la 0 la 10, rescrie-ti afirmaţia în jurnal 
astfel încât să crezi în ea și să te facă să te simţi minunat. 


Odată ce ţi-ai confirmat afirmaţia, e timpul să începi s-o foloseşti. Seteaz-o pe 
telefon ca ton la ceasul desteptator sau pune-o pe ecranul de blocare. Scrie-o 
pe un bilet cu bandă adezivă si lipeste-l pe calculator, pe frigider, pe oglindă 
sau pe bordul mașinii. Recit-o dimineaţa, la prânz si seara. Oricând observi ca 
revii la gândurile negative, repetă afirmaţia de câteva ori la rând ca să 
inlocuiesti afluxul de vibrații scăzute. Aceasta este o acţiune puternică! 
Afirmația ta poate încetini impulsul negativ din minte și te ajută să te aliniezi 
rapid la felul în care vrei să te simţi cu adevărat. 


Metoda Gândeşte Ca Să Simti, ca toate celelalte din cartea aceasta, te ajută sa 
ridici nivelul vibratiilor. Dedică-te afirmației tale si ia-o în serios. Transform- 
o în obisnuinta. Dacă ai tendinţa să uiţi sau să revii uşor la tiparele vechi, 
asigură-te că urmezi sfaturile mele de mai sus si consolidează-ţi afirmaţia cu 
ajutorul alertelor de la telefon, al biletelor cu bandă adezivă si cu alte metode 
vizibile care să ţi-o amintească. Fă-ţi din ea un obicei si vei vedea curând cât 
e de puternică. 


Simte sentimentele 


Urmatorul pas in asumarea energiei felului in care vrei sa te simti este sa 
savurezi starea de bine! Dedica 10 minute pe zi meditatiei si simte 
sentimentele afirmatiei tale. Daca nu esti familiarizat cu meditatia, acum este 
momentul să devii entuziast! E o practică pe care o pot deprinde uşor chiar si 
începătorii. Ai nevoie doar de un loc liniștit si confortabil unde să te asezi. 
Asigură-te că ești relaxat și stai aşezat cu spatele drept, dar într-o poziţie 
naturală. Meditatia începe cu un exercițiu de consemnări în jurnal, asa că 
trebuie să-l ai la îndemână. 


Odată ce te-ai aşezat confortabil, deschide jurnalul și notează afirmaţia „stării 
de bine“ la începutul paginii. Apoi, timp de câteva minute, scrie despre 
sentimentele pe care ti le produce această dorinţă. Mentioneaza doar 
aspectele pozitive. Orientează-te în scris spre idei și imagini care să-ţi inspire 
starea de bine. Dacă iti vine în minte un alt gând sau o altă idee, caută imediat 
un sentiment mai plăcut şi notează-l. Încearcă să vizualizezi pozitiv dorinţa 
ta. Când ai terminat de scris, citeşte ce ai notat. Lasă cuvintele să te inspire și 
să-ți stârnească emoții plăcute. 


Acum e timpul să meditezi asupra acestor emoții. Închide ochii si respira 
simțind sentimentele de vibraţie înaltă pe care le-ai cultivat prin exercițiul 
scrierii. Respiră îndelung și adânc. Cu fiecare inspiraţie, simte tot mai 
profund emoția pozitivă. 


Meditează cât doreşti de mult si lasă emoţiile plăcute să-ţi învăluie mintea. 
Dacă se ivește un gând negativ, înlocuieşte-l blând cu afirmaţia ta. 


Dacă ti se pare greu să te vizualizezi trăind sentimentele dorite, poţi să te 
asezi timp de 10 minute si să repeti în soapta afirmaţia pozitivă. Permite-i sa 
înlocuiască gândurile negative care ti-ar putea trece prin minte. Dacă dorești 
ajutorul meu în acest exercițiu contemplativ, vizitează site-ul 
GabbyBernstein.com/SuperAttractor și descarcă meditaţia ghidată şi muzica 
recomandată. 


Această meditaţie este un exerciţiu prin care să-ţi însușeşti energia stării în 
care doreşti să te afli. Aminteste-ti că Universul răspunde energiei tale! Ca să 
fim Super Attractori trebuie să ne sincronizăm cu energia care însoţeşte 
dorinţa noastră. Acest pas e esenţial în procesul armonizării. Când eşti fericit 


fără vreun motiv anume, devii un magnet pentru dorinţele tale! Cand te 
detasezi de rezultat si te concentrezi pe starea de bine, lucrurile bune vin spre 
tine in mod natural. Nu te mai bazezi pe obtinerea unui lucru sau pe o 
anumită destinaţie ca sa te simţi bine. Pur si simplu te simţi bine şi permiti să 
se întâmple asta. [ti recomand insistent să urmezi exerciţiul zi de zi, astfel 
încât să mentii impulsul de vibrații înalte orientat spre ceea ce esti pregătit să 
primeşti. 


Primeşte fluxul indrumarii Universale 


De cum începi să repeti afirmaţia şi te concentrezi asupra stării de bine, vei 
observa treptat sprijinul Universului. Acesta poate interveni într-o clipă, 
schimbandu-ti perspectiva. Imediat ce-ţi laşi frica în grija Universului, iubirea 
va prelua frâiele. Singura ta sarcină este acum să o primeşti. Întâmpină și ai 
încredere în fiecare sentiment de susţinere și în fiecare moment de 
sincronicitate. Cu cât vei accepta mai mult minunea îndrumării Universului, 
cu atât mai des aceasta va apărea în viata ta. Vei primi ceea ce crezi. Alege sa 
te concentrezi pe îndrumare, pe intuiţie si pe indicaţiile primite. Ori de câte 
ori îmi exprim gânduri şi emoții pozitive, Universul îmi face ziua mai bună! 
Primesc posibilități creative pentru probleme pe care nu le pot rezolva altfel. 
Primesc idei intuitive despre abordarea unor situaţii care mă copleseau în 
trecut. Sunt într-o stare de linişte și încredere. Când ne simţim bine, suntem 
în armonie cu Universul. Această armonie ne oferă sănătate, limpezimea 
minții, încredere, reduce stresul si anxietatea. Cand ne simţim bine, nu ne mai 
împotrivim. Suntem receptivi. 


Exerseaza starea de bine 


Ca să ne simţim bine tot timpul, trebuie sa exersam aceasta stare. E posibil ca 
tu sa te fi obisnuit sa astepti ca circumstantele din afara sa-ti dicteze modul in 
care să te simţi. Toată aceasta carte reprezintă un proces prin care să te 
dezveti de acest obicei! Vreau să te ajut să înveţi să accesezi starea de bine 
chiar şi atunci când lucrurile nu decurg conform planului tău. Dedică zilnic 
timp pentru a-ţi îndrepta in mod conştient atenţia asupra stării de bine, astfel 
încât, în timp, să devină starea ta normală. 


Pe lângă repetarea afirmației și meditaţia asupra sentimentelor pozitive, iti 
recomand să faci mai multe lucruri care să te facă fericit. Asa este — îți dau 
voie să pui distracţia pe primul loc! Asta nu înseamnă că trebuie să-ți dai 
demisia si să te muti pe o plajă. Dar gandeste-te la toate activităţile din viata 
ta care te fac fericit. Identifică lucrurile care îți aduc bucurie si fa-le mai des. 


Fă-ţi o prioritate din a te simţi bine, la fel cum procedezi în cazul sportului 
sau al familiei. Dacă e ceva cu totul nou pentru tine sau dacă te temi că vei 
reveni la vechile obiceiuri peste câteva zile, iti sugerez să-ţi planifici aceste 
activităţi în calendar asa cum faci si în cazul şedinţelor! Nu e vorba să 
transformi o plăcere într-o obligaţie; ci să o transformi într-o prioritate. Dacă 
trebuie să te organizezi pentru a respecta această prioritate, e în regulă! În 
timp, va deveni obisnuinta. Nu uita să-ți propui să te simţi bine si să devii 
conştient de acest sentiment. Să fim cinstiţi, suntem obișnuiți să lăsăm starea 
noastră de bine pe ultimul loc. Majoritatea dintre noi nici nu se gândesc la 
asta. Sau considerăm chiar că nu o merităm. (Dacă ai simţit vreodată o 
satisfacţie justificată de faptul că eşti mai ocupat şi mai stresat decât prietenii 
sau colegii tăi, cunosti sentimentul!). Dar adevărul e altul: când lăsăm starea 
noastră de bine pe ultimul loc, tot acolo ajunge şi legătura cu puterea noastră 
Super Attractor. Orice priorități punem înaintea legăturii noastre spirituale 
vor avea mult de suferit. Poti dobândi ceea ce-ţi doreşti, dar te vei zbate si te 
vei simţi oribil pe parcurs. Acesta este un fel cu totul nou de a fi. Starea de 
bine trebuie să fie pe primul loc. Toate celelalte îi vor urma. 


Acum ai la îndemână mai multe metode ca să intri în armonie cu sentimente 
pozitive: 


e Poti apela la afirmaţie ca să-ţi schimbi gândurile. 
e Poti medita ca să-ți schimbi energia. 


e Poti face ceva care-ţi place pentru a fi pe aceeaşi lungime de undă cu 
Universul. 


Foloseşte aceste metode pentru ca starea ta de bine să devină prioritatea 
numărul unu! 


Vreau să subliniez un aspect important: nu trebuie să-ţi fie teamă sa te simţi 
bine când lucrurile nu decurg bine. Când nu se întâmplă ceea ce ne dorim, 
reacția noastră imediată este să rămânem captivi în negativism. Nici măcar nu 
ne trece prin minte să ne simțim bine când trecem prin necazuri. Dar starea de 
bine e cea mai rapidă cale să iesim din ele. Încearcă asta data viitoare când 
întâmpini greutăţi în viata. Fă repede ceva ca să te simți bine. Asculta-ti 
meditaţia îndrumată preferată. Suna-ti un prieten care te binedispune 
întotdeauna. Fă o plimbare în aer liber. Permite-ti să accesezi fericirea chiar si 
când te afli într-o situație dificilă. Bucuria te va îndruma să depasesti 
experiența negativă. E foarte bine să simţi disconfortul, dar nu-ţi fie frică să-l 
echilibrezi cu starea de bucurie. Sentimentele pozitive te vor pune în armonie 
cu Universul, iar acesta iti va fi îndrumător. Fă-ţi o prioritate din starea de 
bine şi vei primi îndrumare. 


Da-ti voie să te simţi bine 


E uşor să-ţi refuzi sentimente plăcute. Poate istorisirea mea despre munca în 
exces ajunge la sufletul tău şi ești convins că succesul cere efort. Poate crezi 
că singurul mod de a te simţi în siguranţă este să controlezi totul. Poate te 

simţi învins în viata afectivă. Sau poate că pur si simplu nu crezi că meriti sa 


te simti bine. Te compatimesc profund pentru situatia in care te afli. Lumea 
pe care am ajuns să ne bizuim ne-a învăţat să ne luptăm. Zi de zi suntem 
inundati cu vești proaste, cu motive de comparaţie cu ceilalți și cu tendinţa 
generală de a privi spre latura negativă. Mulţi dintre noi au și surse interne de 
zbucium, precum bolile sau traumele, ce pot sta în calea sentimentelor 
pozitive. 


Dar acum e timpul să schimbăm acest tipar. Lasă viaţa să-și urmeze cursul, 
eliberează-te de aceste obiceiuri şi nu te judeca pentru că ai cedat controlul. 
Când iti dai voie să te simţi bine, îţi schimbi percepţia. E posibil să ai nevoie 
de exerciţii si de repetiţii, dar cand te dedici stării de bine, viata ti se va 
schimba într-un fel miraculos. Probabil, va trebui să-ţi amintesti în mod 
regulat că e bine să te simţi bine. Chiar şi acum, în timp ce scriu această carte, 
sunt pe cale să-mi permit să încetinesc ritmul și să am mai multă grijă de 
mine, desi risc să refuz niște oportunităţi personale sau de afaceri. Intenţia 
mea este să mă simt bine în primul rând, înainte de a face orice altceva. lar 
dacă asta înseamnă să spun „nu“, am s-o fac. Acest nou tipar nu-mi este 
comod, căci am petrecut zeci de ani muncind în exces si cu numeroase 
realizări. Dar cu fiecare zi care trece, mă simt tot mai confortabil cu noua mea 
normalitate. Încep să accept că, cu cât fac mai puţin, cu atât mai mult succes 
voi avea — deoarece cu cât fac mai puţin, cu atât mai bine mă simt și aduc 
acel sentiment pozitiv în proiectele pe care mi le asum. Uneori, îmi dau 
seama că vreau să revin la vechiul meu comportament, dar asta nu mă abate 
din drum. În momentele acelea revin la afirmaţia mea. Angajamentul meu de 
a mă simţi bine e mai puternic decât tentatia vechilor tipare. Cu cât dedic mai 
mult timp stării de bine, cu atât mai ușoară devine viaţa mea. În fiecare zi, 
continui să-mi permit starea de bine mai presus de orice altceva, iar 
recompensa e miraculoasă! Mă simt susținută, am timp si resurse mentale să 
fiu creativă, iar familia şi afacerea mea prosperă. 


Atenţie la vorbele tale și ale celorlalţi 


E foarte important să recunosti puterea vorbelor tale. Un simplu cuvânt te 
poate îndruma pe calea cea bună sau te poate coborî pe o pantă a temerilor, 
astfel încât să ajungi într-o stare de dizarmonie. De pildă, în perioada în care 
scriam această carte, afacerea mea luase un avânt ametitor. Ne dezvoltam 
rapid si aveam nevoie disperată sa mai angajăm oameni. Membrii echipei 
mele isi îndeplineau perfect atribuţiile, dar se simțeau copleșiți. Fara să ne 
dăm seama, mantra firmei noastre devenise „Avem atâtea de făcut si nu 
putem tine pasul!“. Această mantra a început cu mine. La fiecare convorbire 
telefonică, mă temeam că cineva e prea ocupat sau că urma să discutăm 
despre cât de multe aveam de făcut. Cuvintele mele au început să influențeze 
echipa. După câteva săptămâni, îi auzeam pe toți spunând: „Pur si simplu, n- 
am timp să fac totul. Sunt coplesit!“. Apoi am început să remarc că 
împotrivirea lor mă îndepărta de vibraţiile pozitive pe care sunt obișnuită să 
le răspândesc. Rezultatul consta într-o energie scăzută, o mantră negativă şi o 
proastă dispoziţie. Apoi, într-o după-amiază, în timp ce lucram la acest 
capitol, am avut o revelație. Eram chiar în acest punct din capitol în care scriu 
despre vibrația cuvintelor si am strigat: „La naiba, doar nu fac asta!“. În doar 
câteva minute, am programat o ședință cu echipa si i-am adunat pe toţi la o 
videoconferinta. Le-am explicat cum îi descurajau insistența si vorbele mele 
şi le-am arătat cu delicateţe cum au preluat ceea ce transmiteam eu. Am 
solicitat ca toți să ne schimbăm modul de a dialoga despre ceea ce se 
întâmpla. Am exersat Metoda Alege Din Nou în timp real şi am început să 
caut gânduri benefice. Am spus lucruri precum „Suntem binecuvantati. Avem 
un mesaj care se răspândește rapid si ne dezvoltăm în pas alert. Suntem într-o 
situație minunată. Am încredere în capacitatea noastră de a atrage mai multă 
susținere. Facem ce ne pasionează și ne simțim impliniti zi de zi. Universul 
extinde timpul pentru noi când alegem să lucrăm cu plăcere“. Imediat după 
această schimbare de direcţie, am observat cum se modifică energia echipei. 
Li s-au luminat ochii, aveau zâmbete largi pe fete si le-am putut simţi 
usurarea. Aleseserăm cuvinte greşite ca să ne descriem situaţia şi eram cu 
toţii gata să alegem din nou! Înzestraţi cu noul nostru limbaj, am început să 
avansăm cu putere, entuziasm și cu o energie Super Attractor. 


După cum arată această povestire, e important să constientizam felul în care 
vorbele noastre îi afectează pe ceilalți. Când barfesti, te plângi, critici sau 
insulti, îţi slăbeşti conexiunea bazată pe vibrații, cu Universul. Fii conştient 
de cuvintele tale chiar şi atunci când crezi că ceea ce spui este util, căci 


limbajul pe care-l foloseşti poate fi dăunător. 


Când iti ajustezi legătura Super Attractor, este de asemenea important să-ți 
protejezi propria energie de cuvintele celorlalți. De exemplu, în perioada în 
care încercam să rămân gravidă, vorbeam foarte deschis despre experienţa 
mea personală în strădania de a avea copii. În cartea Universul te susține, am 
scris despre felul în care experiențele mele legate de fertilitate mi-au fost cel 
mai bun profesor la lecţia cedării. Ştiam că sinceritatea mea le ajuta pe 
femeile care treceau prin aceeași situaţie. Să scriu si să vorbesc în public 
despre încercările mele îmi dădeau putere. În urma acestor destăinuiri, multe 
femei mi-au împărtăşit poveştile lor. Primeam e-mailuri, mesaje pe telefon și 
pe reţelele sociale de la femei din întreaga lume care doreau să-și 
împărtășească miracolele si greutățile. Eram foarte recunoscătoare pentru 
susţinerea lor, dar în același timp, am observat cum îmi scădea moralul. Mai 
multe femei mi-au scris despre greutăţile şi suferințele lor. De-a lungul anilor, 
ca dascăl spiritual, am primit cu drag istorisirile oamenilor și am simţit o 
compasiune adâncă pentru fiecare dintre ei. Dar de data asta, eram prea 
implicată. Încrederea și starea mea pozitivă au început să slăbească. Au 
început să mă îngrijoreze unele poveşti şi le proiectam asupra mea. Am 
devenit foarte conştientă de felul în care mă afectau cuvintele celorlalți. Asa 
că, îndată ce am remarcat că nu mă simt bine, am decis să schimb direcţia. 
Am început să modific modul în care interpretam informaţiile. Când o 
persoană îmi povestea despre o experiență negativă despre fertilitate, o 
îndrumam imediat spre gânduri mai bune. Sau dacă primeam un mesaj care 
sugera o rezistenţă în legătură cu fertilitatea, spuneam o rugăciune pentru 
expeditor si îmi aminteam cu blandete că aceea nu era povestea mea. Am 
făcut tot ce am putut ca să-mi protejez starea de bine. 


După câteva luni în care am evitat cu delicateţe poveștile negative şi am ales 
să mă dedic stării de bine, s-a întâmplat ceva interesant. Am observat că nu 
mai primeam niciun fel de mesaje sau comentarii negative. De parcă as fi fost 
imună la ele. Angajamentul fata de starea mea de bine a trimis spre Univers 
mesajul că nu mă mai potriveam cu poveştile negative despre fertilitate. Nu 
doar că nu mai auzeam povești negative, dar atrăgeam foarte multe istorisiri 
fericite! Fiecare femeie care mă contacta venea cu poveşti pozitive, 
miraculoase, despre fertilitate. A fost uimitor să observ cum angajamentul 
fata de starea mea de bine m-a transformat într-un Super Attractor si am atras 


poveşti care să-mi susţină intenţia. 


Când începi să practici starea de bine, vei observa multă opoziție din lumea 
externa. Nu-i blama pe ceilalți pentru împotrivirea lor. Ei nu fac decât sa 
oglindească propria ta împotrivire persistentă. Transformă aceste momente în 
oportunităţi de a te lăsa în voia stării de bine. Nu poţi controla ceea ce spun 
sau fac alții, dar iti poţi controla alegerea propriei percepții. Exerseaza 
protejarea cu orice pret a emoțiilor tale pozitive. Întunericul nu poate 
pătrunde în lumina ta, aşa că luminează în continuare! În anumite situaţii, ai 
putea fi nevoit să reorientezi conversațiile, să rupi legătura cu unii oameni pe 
rețelele de socializare sau chiar să parasesti încăperea. Fii blând și afectuos cu 
ceilalți, dar în acelaşi timp, stabileste-ti granite clare ca să-ţi protejezi 
emoţiile pozitive. Poti alege felul în care iti percepi lumea. Tu esti visatorul 
visului tău. 


Nu sabota fluxul stării de bine 


Pe parcursul carierei mele, am întâlnit mii de oameni care și-au transformat 
vieţile adoptând o practică spirituală. Mi-au împărtășit poveşti despre felul 
cum au început să atragă ce-și doreau în viață imediat ce și-au schimbat 
gândurile și energia. Când şi-au modificat ţinta atracției, au devenit Super 
Attractori şi au atras ceea ce-și doreau cu adevărat. Cu toate acestea, mulți 
dintre ei mi-au spus că, atunci când au început să se simtă mai bine si să 
atragă ce-și doreau, o voce temătoare venită de niciunde a început să întrebe: 
„Nu cumva e prea frumos ca să fie adevărat?“. Vocea temătoare a început să 
le saboteze emoţiile pozitive. Teama i-a învins şi au revenit la vechile tipare 
de gânduri negative si de atragere bazată pe frică. 


Doresc să insist acum pe această temă, astfel încât să te poţi verifica în mod 
constant. Dacă aplici fiecare metodă din această carte, vei începe să simţi 
schimbări miraculoase şi să experimentezi rezultate uluitoare. Nu exagerez. 
În secunda în care intri în armonie cu emoţii pozitive, puterea de Super 


Attractor începe să se facă simtita. Dar odată cu manifestarea acesteia, poate 
apărea teama care o blochează. Așa că hai s-o înfruntăm acum. Frica va face 
orice ca să-ţi saboteze puterea Super Attractor. Dar să nu-ţi fie frică de teama 
ta. Constientizeaz-o doar. Când frica încearcă să te îndepărteze de starea de 
armonie, revino la Metoda Alege Din Nou de la Capitolul 1 ca să rămâi în 
fluxul stării de bine. 


lată cum poti folosi Metoda Alege Din Nou când observi că frica îţi 
sabotează armonia: 


1. Observă frica. 


Observă momentul în care gândurile tematoare încep să-ți saboteze fluxul 
pozitiv si întreabă-te: „Cum mă simt în clipa asta?“. Da-ti voie să simți orice 
sentiment care te cuprinde. 


2. artă gândul. 


lartă-te fiindcă te temi de sentimentele bune. Spune cu glas tare sau în gând: 
„lert acest gând şi aleg în schimb să cred în iubire“. Apoi onoreaza-ti dorinţa 
de a reveni la starea de bine! 


3. Alege din nou. 


Răspunde la această întrebare: „Care este cel mai benefic gând pe care-l pot 
găsi chiar acum?“. Apoi multumeste-i Universului pentru că te îndrumă spre 
acel gând. 


Folosește Metoda Alege Din Nou ca să revii rapid și refuză autosabotarea. Ca 
să devii un Super Attractor, va trebui să repeti în mod regulat un 
comportament pozitiv. Acum e timpul să-ți faci un obicei din starea de bine. 
(Te aşteaptă mai multe pe tema asta. În capitolele ce urmează, am să-ţi ofer o 


metodă foarte importantă prin care să-ți induci mental starea de bine.) 


Fii mulţumit cu ceea ce este 


Poti simţi o mare usurare în aceste metode și poţi observa schimbări imediate. 
Dar e posibil să existe unele aspecte din viaţa ta care să necesite ceva mai 
mult timp pentru schimbare. E în ordine. Scopul nu e acela de a-ţi schimba 
întreaga viata peste noapte. Ci să mergi cu plăcere pe calea spre îndeplinirea 
dorințelor tale! Abraham-Hicks spun: 


Motivul pentru care-ţi dorești tot ceea ce-ţi dorești este credinţa că te vei 
simţi cu adevărat bine când vei ajunge la destinaţie. Dar dacă nu te simţi cu 
adevărat bine pe drumul până acolo, n-ai cum ajunge la destinaţie. Trebuie 

să fii mulţumit cu ceea ce este, în timp ce tinzi spre mai mult. 


Multumirea cu ceea ce este iti aduce fericire si pace, indiferent dacă ai sau nu 
exact ceea ce crezi ca-ti trebuie. Asa că uită de ceea ce crezi că ai nevoie si 
concentrează-te pe starea de bine! Ea iti va aduce mult mai mult decât ceea ce 
crezi că-ți trebuie. Te vei elibera de nevoia de a dobândi ceva, de a fi undeva 
sau de a îndeplini anumite condiţii ca să fii fericit. Fericirea va deveni 
rezultatul pe care să ţi-l doreşti cel mai mult. 


Dedică-te exerciţiilor din acest capitol. Te vor pregăti pentru realizările ce vor 
veni, căci pentru a atrage tot ce-i bun, trebuie mai întâi să crezi ca meriti să te 
simţi bine. Metodele pe care le-ai învăţat până acum te vor ajuta să apreciezi 
valoarea și fericirea şi te pregătesc să revendici tot ceea ce vei atrage. 


Bucură-te de practicarea stării de bine. După cum am spus, întregul concept 
poate fi cu totul nou pentru tine, iar ego-ul tău i s-ar putea împotrivi. Despre 
asta vom vorbi în Capitolul 3. Ai irosit mult timp și multă energie fără să te 
simţi bine si ţi-ai blocat puterea Super Attractor comparându-te cu alții si 
investind în iluzia lipsurilor. Voi aborda aceste blocaje în capitolul ce 
urmează. Iti voi oferi metodele mele de eliminare a comparatiei, a 


competiţiei, a invidiei si a suprasolicitarii. Si îţi voi arăta cum să atragi 
abundența prin schimbări mentale cu efect rapid. 


Gânditor, medic, conferenţiar și scriitor indo-american. (N.t.) 


Ulrich Leonard Tolle pe numele său real, scriitor si conferenţiar canadian, de 
origine germană. (N.t.) 


Capitolul 3 


Abundenta pentru toata lumea 


Multi ani am tinut un curs numit Dependent de Spirit. Cursul Ti ajuta pe 
Oamenii spirituali sa capete incredere si instrumente pentru construirea unei 
afaceri, astfel încât să-i inspire pe alţii făcând ceea ce-i inspiră pe ei. Cursul 
atrage oameni de toate profesiile și din toate mediile. Am cunoscut avocaţi, 
yoghini, instructori pentru viata, terapeuti, asistenți medicali, stilisti și alţii. 
Vin din diverse colţuri ale lumii si se află în momente diferite ale carierei lor. 
Dar cu toții încep cursul cu aceeași dorinţă: să aibă un impact asupra lumii si 
să prospere făcând asta. Am instruit mii de oameni cu metodele mele și am 
văzut transformări radicale. 


Studenţii mei încep cursul Dependent de Spirit cu pasiune, inspiraţie și 
entuziasmați să devină puternici. Însă la debutul cursului, am remarcat câteva 
temeri comune si forme de împotrivire. Multi dintre studenţi simt că nu sunt 
destul de buni sau nu au destule resurse ca să îndeplinească munca 
importantă pe care şi-o doresc. Mulţi oameni spun că nu au calificarea, 
timpul, banii sau susţinerea pe care le consideră necesare. Alţii se tem că 
ideile lor au fost deja puse în aplicare. Ei pun întrebări de genul: „Ea face 
deja lucrul acesta, cum as putea să-l fac eu?“. Multi studenţi vin cu aceasta 
mantră: „Cine sunt eu ca să fac aşa ceva?“. Absolvenţii cursului care citesc 
această carte se recunosc, poate! Ai nevoie de curaj ca să-ți împlinești visul, 
iar asta poate provoca multă frică. 


Această mentalitate a fricii ne este comună tuturor, mai ales atunci când 
suntem pe cale să realizăm ceva important. Frica de a nu avea destul și frica 
de a nu fi suficient sunt cele două blocaje majore în faţa puterii noastre Super 
Attractor. Multi oameni suferă de un sentiment al lipsurilor care le-a fost 
inoculat în copilărie. Sau se compară permanent cu alţii si privesc totul ca pe 
o competiție. Eu am căzut pradă acestor gânduri și comportamente si, cu 
siguranţă, şi tu. E ușor sa te lași cuprins de acest gen de temeri. 


Comparatia e un sentiment deosebit de dificil de gestionat. Majoritatea dintre 
noi stim ca nu e util sa ne comparam cu altii. Dar ceea ce multi dintre noi nu 
ştiu e faptul că aceasta comparaţie reprezintă de fapt o forma de critică, iar 
critica ne slabeste forța de atracţie. Nu contează dacă-i judecam pe alţii 
fiindcă îi vedem într-o lumină negativă sau fiindcă deţin ceva ce ne-am putea 
dori. Nu contează dacă-i asezam pe un piedestal și admirăm ceea ce credem 
că-i face superiori nouă. Faptul că judecăm înseamnă că, fără să ne dăm 
seama, îi transmitem Universului că nu vrem ceea ce au ei. 


Asta poate părea cu totul paradoxal. Însă când eşti invidios pe ceea ce are 
altcineva sau când consideri că cineva e mai bun decât tine în funcție de ceea 
ce deține, iti cobori nivelul vibratiilor energetice. Aceste sentimente ale 
comparatiei si judecății ne fac să vibram la o frecvenţă scăzută si să 
respingem tocmai ceea ce ne dorim. 


Teama, neajunsul si comparatia pe care le-am remarcat la studenţii cursului 
Dependent de Spirit sunt aspecte pe care le-am luat foarte în serios. Le-am 
recunoscut printre aceste blocaje pe cele cu care m-am confruntat la rândul 
meu și am analizat modurile prin care le-am eliminat din viata mea. Apoi am 
ajustat cursul astfel încât să pun accent puternic pe încredere si armonizarea 
cu Universul. Pentru ca studenţii mei să-și atingă scopurile marete si 
valoroase pe care le doreau, era nevoie să se elibereze de convingerile care-i 
împiedicau si le mențineau vibraţiile la un nivel scăzut. Am început să-i ajut 
să înțeleagă felul în care convingerea legată de lipsuri şi obiceiul de a judeca 
le blocau puterea Super Attractor. 


lată cele şapte blocaje pe care le-am identificat la studenţii mei. Cu toţii le 
avem, iar ele apar în moduri insidioase. Cu unele dintre ele te poți identifica 
imediat, de altele nici măcar nu eşti conştient. lată o ocazie să fii sincer cu 
tine însuţi. Nu ne putem valorifica puterea Super Attractor până când nu ne 
dăm seama cum o blocăm. Dacă facem un inventar onest al modalitatilor prin 
care o facem, vom constientiza modul prin care s-o recăpătăm. Nu te teme de 
aceste blocaje, căci ele sunt ceva obișnuit și cei mai multi dintre noi nu 
suntem conștienți de existenţa lor. Conştientizarea e cea care vindecă tiparele 
ce ne împiedică să devenim Super Attractori. 


Blocajul 1: Credinţa în lipsuri 


Dacă simţi că nu eşti suficient sau că nu ai destul, depui mult efort încercând 
să dovedesti lumii că esti suficient. Tot acest efort blochează fluxul 
Universului. Când ne consumăm energia încercând să-i dovedim lumii 
valoarea noastră, uităm să ne simţim bine — fiindcă ne străduim prea tare să 
ne simţim suficient de buni. Încercările permanente de a ne simţi astfel sunt 
interpretate ca energie săracă. Are un nivel scăzut şi respinge ceea ce-ţi 
doreşti. Respinge sprijinul altor oameni, ideile tale creative şi inspiraţia 
trimisă de Univers. Timpul si energia pe care le investești încercând să-ţi 
dovedesti valoarea devin parte din motivele pentru care nu primesti ceea ce-ţi 
doreşti. Întregul efort pe care-l depui ca să fii remarcat te menţine în umbră, 
privându-te de lumina adevăratei tale ființe. Vestea excelentă e aceea că 
există o cale de a abandona această mentalitate a lipsurilor, această energie de 
nivel scăzut. O cale de a ieși din umbră. 


Blocajul 2: Credinţa că nu este destul 
pentru toată lumea 


Ideea conform căreia nu este destul pentru toată lumea este o frică universală. 
În această stare de teamă, ne zbatem să obținem ceea ce vrem si ne mândrim 
cu atitudinea noastră de învingători. Credem că trebuie să obținem cât de 
mult putem înainte ca altcineva să ne-o ia înainte. Ne imaginăm o situație cu 
miză nulă în care câştigul este limitat. Această mentalitate ne poate 
impulsiona să actionam, la fel cum ne poate paraliza. Multi oameni evita să 


acţioneze în scopul îndeplinirii dorințelor fiindcă se tem de posibile 
dezamăgiri. Când crezi că există o limită a abundenței si a bucuriei, e posibil 
să eviti orice încercare. Dar când înlocuim lumea neajunsurilor cu o lume a 
abundenței, ne putem aminti că este din abundență pentru toată lumea. Cand 
abordezi lumea ca pe o realitate care vibrează și nu ca pe un spaţiu fizic, 
atunci dorinţele tale se materializează. Când ești capabil să accesezi energia 
abundenței si să fii încrezător că Universul are întotdeauna grijă de tine, poți 
începe să simţi că dorinţa ta capătă formă înainte ca ea să se concretizeze în 
lumea fizică. Nu putem sta cu un picior în lumea lipsurilor și cu celălalt în 
lumea abundenței. Scopul nostru este armonizarea. Cand esti aliniat cu 
vibrația Universului, ştii că orice este posibil, iar lipsurile se disipează. 
Fiecare exercițiu din acest volum te va ajuta să fii pe frecvenţa care-ţi permite 
să recunosti toată abundența din jurul tau. Când te-ai conectat cu energia 
abundenței, devii bogat. 


Blocajul 3: Comparatia cu ceilalți 


Un blocaj important în calea puterii Super Attractor este compararea noastră 
cu ceilalți. La un anumit nivel, suntem cu toţii vinovaţi de un astfel de 
comportament, iar asta e de înțeles. E suficient să deschidem o aplicaţie a 
rețelelor de socializare unde vom găsi nenumărate ocazii de a face 
comparații. Vocea interioară a fricii preferă să se folosească de comparații ca 
să te împiedice să revendici ceea ce-ţi doreşti. Această voce bazată pe teamă 
vrea să te mențină „în siguranță“, cu pretenţii modeste și cu minimalizarea 
riscurilor. Dar cand compari, iti pierzi puterea de a atrage. Puterea Super 
Attractor vine din felul în care te simţi, din credinţa în iubire si din bucurie. 
Când faci comparații, nu te concentrezi pe starea ta, nici pe credinţa ta în 
iubire, ori pe fericirea pe care o raspandesti. În schimb, te concentrezi pe ceea 
ce ai sau nu ai, pe tot ceea ce-ţi lipsește si pe tot ceea ce crezi ca-ti trebuie ca 
să reusesti. Dacă atenţia ta e îndreptată spre cei din afară, te vei compara 
permanent cu aceia care par să aibă ceea ce-ţi dorești tu. 


De fiecare data când iti compari situaţia cu a altcuiva, întăreşti sentimentul de 
insuficienţă. E un sentiment atât de puternic, încât atrage similitudini. lată un 
exemplu: imagineaza-ti că eşti ultimul din grupul tău de prieteni care nu şi-a 
găsit încă perechea. Dacă-ţi dorești o relaţie serioasă, comparatia cu prietenii 
tăi logoditi te va face să te simţi îngrozitor. Acel sentiment nu-ţi va susține 
puterea de atracţie. Dimpotrivă, iti va potenta teama de a rămâne singur. 
Energia iti urmează intenţiile, asa încât, când iti îndrepţi atenţia asupra tuturor 
amicilor care au ceea ce tu iti doreşti, sfarsesti prin a materializa mai mult din 
ceea ce nu-ți doreşti. Nu uita, puterea ta Super Attractor vine din felul cum te 
simţi, din credinţa ta în iubire si din bucuria pe care o emani. 


Blocajul 4: Nevoia de a câştiga, în dauna 
bunei dispoziţii 


Universul este un izvor de abundență all-inclusive si este suficient pentru 
fiecare. Când devenim concurenţi, blocăm fluxul abundenței. Teama de a 
pierde sau nevoia de a câştiga reprezintă de fapt tot o expresie a neajunsului, 
care sugerează insuficiența. Mulţi oameni se mândresc cu firea lor 
competitivă, dar aceasta poate determina opoziţie. Pentru ei, fericirea și 
succesul sunt dependente de „victorie“. Chiar si când e vorba despre 
„competiţie sănătoasă“, o schimbare de percepţie poate fi foarte valoroasă. 
Desigur că unii oameni au succes în sport sau în afaceri datorită firii lor 
competitive, dar te provoc să te gândești la o nouă idee. Ce-ar fi ca, în loc să 
te concentrezi pe nevoia de a câștiga si pe teama de eșec, să-ți muti atenţia 
asupra bunei dispoziţii pe care ţi-o inspiră activitatea depusă? Această 
schimbare simplă te va transpune într-o stare de bucurie care-ţi va aduce 
inevitabil un succes mult mai mare. 


În ultimii şase ani, am participat la o competiţie anuală. În ultimii doi ani, m- 
am aflat cu eleganţă si fără prea mari eforturi în capul listei de câștigători. 
Anul trecut, la scurt timp după ce s-au dat rezultatele, am primit un telefon de 


la femeia care iesise pe locul al doilea. Mi-a spus in gluma: 


— Gabby, te iubesc, dar tot nu ma împac cu gândul că sunt pe locul doi! Sunt 
o fire foarte competitivă. 


I-am spus: 
— Am câștigat fiindcă n-am concurat. 


Desigur, e minunat să ajungi primul la linia de sosire sau să câștigi marele 
premiu, dar nu acesta a fost scopul meu principal. Pot spune cu sinceritate că 
motivul pentru care am câștigat a fost acela că nu eram efervescentă, iar 
scopul meu era buna dispoziţie şi nu-mi păsa de rezultat. Nu eram vreo minte 
strategică strălucitoare. Pur şi simplu, mă bucuram de experienţă. Povestesc 
despre asta fiindcă doresc să subliniez faptul că suntem în siguranță dacă 
avem visuri marete şi nu ne pasa de rezultate! De fapt, în clipa în care uităm 
de rezultate, îi permitem Universului să ne susțină. Eliberam și dăm voie. 


Dar concurenţa în dauna bunei dispoziţii este opusul eliberării. Dacă trebuie 
să câştigi ca să te simţi bine, fericit sau împlinit, atunci concurenţa nu face 
altceva decât să producă separare, judecare, agresiune, frământări interioare şi 
credinţa în lipsuri. Când fericirea ta depinde de numărul realizărilor, îi trimiti 
Universului mesajul că trebuie să fii „mai bun“ decât altcineva ca să te simţi 
suficient de bine. Acea energie nu e niciodată susținută. Asta nu înseamnă să 
renuntam la toate activităţile legate de competiţii. Multi oameni găsesc 
plăcere, bucurie, satisfacţie, dezvoltare personală si relationare interpersonală 
în activităţile competitionale. Important este răspunsul tau la această 
întrebare: Ce sentimente iti inspiră competiția? Dacă iti stăruie în minte 
teama de a pierde si nu te bucuri decât atunci când câştigi — iar aceasta 
bucurie se risipeste în timp ce te pregatesti pentru următorul concurs —, 
atunci competiţia reprezintă un blocaj în calea puterii tale Super Attractor. N- 
ar fi oare bine să reusesti și să obţii succesul elegant și uşor? Când iti 
reorientezi energia competițională, poţi simţi plăcere indiferent de rezultat. 


Blocajul 5: Teama de respingere 


Am văzut multi oameni renunțând la visurile lor de teamă să nu fie respinși. 
Ideea respingerii poate fi paralizantă. Mulţi dintre noi au ajuns să o privească 
precum o formă de umilință sau înfrângere. Și totuși, ea poate fi văzută si 
altfel. Am învăţat să privesc respingerea ca pe o formă de protecţie. Mă 
încred în faptul că, atunci când ceva nu iese conform planurilor mele, 
înseamnă că mi se pregăteşte ceva mult mai important. 


lată un exemplu din viata mea profesională. Mi se oferise ceea ce părea o 
oportunitate fantastică. M-am entuziasmat pur si simplu în timp ce ni se 
prezenta un plan captivant. Însă avocaţii negociau îndelung fiecare detaliu din 
contract. Se redactau permanent noi versiuni, dar niciuna nu părea să 
cuprindă ideile sau cerinţele noastre. Au trecut şase luni de negocieri si, în 
multe privinţe, mi se părea că regresăm! Frustrată, am hotărât să abordez 
lucrurile în mod diferit. În loc să mă străduiesc să pun pe roate ceva ce părea 
greşit, am ales să văd situaţia ca pe o îndrumare din partea Universului. Când 
am făcut un pas în spate, mi-a fost limpede că problema nu provenea din 
detaliile specifice ale contractului; era vorba despre o neînțelegere 
fundamentală a ceea ce-și dorea fiecare dintre părți. Întreaga împotrivire cu 
care ne confruntaserăm tot timpul nu era o respingere. Era o călăuzire. Fram 
îndrumați să nu cadem la o înțelegere. După doi ani, când ne-am amintit de 
această ofertă, ne-am bucurat că nu s-a concretizat! Le sunt recunoscătoare 
avocaţilor care ne-au împiedicat să facem pasul şi ştim că Universul ne-a 
călăuzit în direcţia cea bună. 


Te încurajez să gândeşti că respingerea înseamnă protecţie. Alegerea acestei 
perspective te va ajuta să risipesti frica de respingere. Dacă alegi să priveşti 
respingerea ca pe o îndrumare, ce te poate speria? Dacă ești refuzat de o 
persoană pe care ai invitat-o la o întâlnire romantică, înseamnă că urmează să 
cunosti pe cineva mai bun. Dacă oferta pe care o faci pentru o casă nu se 
concretizează, este fiindcă acea casă nu era bună pentru tine. Dacă ajungi 
până la etapa finală a interviurilor pentru locul de muncă visat, iar postul e 
ocupat de altcineva, ce crezi că înseamnă? Că nu era jobul tău de vis. 


Când accepti respingerea ca pe o îndrumare, ai o nouă oportunitate de a urma 


fluxul Universului si de a-ţi întări credinţa într-un plan mai bun decât al tau. 
Si mai ales, nu-ţi va mai fi teamă de respingere. Eliberarea de această frică iti 
va da libertatea să ai visuri marete, să actionezi fără teamă si să te laşi condus 
de viata. Urmează îndrumarea primită, chiar şi atunci când pare o respingere. 
Vei fi surprins. Respingerea poate fi cea mai importantă îndrumare dintre 
toate. 


Blocajul 6: Mentalitatea nevoii de mai mult 


Ti se întâmplă să simţi că, odată ce ţi-ai îndeplinit un tel, trebuie să te indrepti 
imediat spre următorul? Nu te simţi împlinit când ai o realizare și continui să 
tinzi spre nivelul următor? Mentalitatea nevoii de mai mult este tot o formă 
de neajuns. Ea semnalează că tu cauţi ceva din exterior ca să te simţi împlinit, 
în loc să ai încredere în desăvârşirea ta. Căutarea în exterior a succesului, a 
împlinirii şi a aprobării reprezintă un tipar care produce dependenţă și ne 
menține în dizarmonie cu Universul. 


Când ne îndreptăm atenţia spre o realizare viitoare, blocăm susținerea 
Universului. Suisurile și coborâșurile nevoii de mai mult pot fi deprimante. 
Poti fi sus când ai o realizare, dar entuziasmul e de scurtă durată si repede 
înlocuit de teama că vei eşua să duci la capăt planul următor. 


Am trăit zeci de ani cu mentalitatea nevoii de mai mult. Imediat ce realizam 
ceva, eram obsedată de următorul pas. Soţul meu era îngrijorat fiindcă nu-mi 
rezervam niciodată timp ca să sărbătoresc succesul sau ca să mă bucur de 
prezent. Aveam realizări fiindcă credeam în mine, dar nu mă bucuram de 
experiență. Mă opresc puţin aici, căci e important să insist asupra subiectului. 
Daca tu crezi în capacitatea ta de a-ţi îndeplini dorinţele, ele se vor 
concretiza. E important să crezi în abilităţile tale, dar e departe de singurul 
lucru important. Dacă nu te bucuri de toată experienţa, atunci la ce bun? Până 
la urmă, mentalitatea nevoii de mai mult te împiedică să-ți atingi potenţialul 
maxim. Marianne Williamson******** împărtăşeşte adesea acest mesaj 


inspirat din Curs de Miracole********; 


Oamenii care au avut cele mai mari împliniri pe Pământ au realizat doar o 
bucăţică din ceea ce noi toţi suntem capabili să facem. Indiferent ce ai făcut, 
măreț sau mărunt, e MINUSCUL în comparaţie cu potenţialul ce zace în tine. 


Ne blocăm adevăratele realizări când nu ne bucurăm de experienţa trăită. 
Când am încetat să trăiesc din realizare în realizare și am început să mă 
concentrez pe plăcerea experienţei, viata mea a devenit minunată! M-am 
simţit mai apropiată de prieteni, de soțul meu si de munca mea. Trăiam clipa, 
iar viaţa mea şi-a urmat cursul. M-am relaxat și mi-am permis să sărbătoresc 
momentele miraculoase. Când am abandonat mentalitatea nevoii de mai mult, 
am avut cu MULT MAI MULTE împliniri decât mi-am imaginat că ar fi 
posibil! Când ne bucurăm de prezent și lăsăm Universul să curgă prin noi, 
suntem îndrumați să creăm ceea ce a intenționat Dumnezeu, nu ceea ce 
credem că ne este necesar. 


Blocajul 7: Teama de a fi judecat 


Un alt mare obstacol în calea puterii tale Super Attractor este interesul fata de 
ceea ce gândesc ceilalți. Am observat cum se manifestă acest blocaj la multi 
dintre prietenii și studenții mei. Studenţii mei visează să împărtășească lumii 
experienţa lor spirituală. Se imaginează scriind cărţi, vorbind pe scenă şi 
răspândind lecţii de responsabilizare în maniera lor unică. Dar îi împiedică 
teama de a fi judecați. Îmi spun că familia şi prietenii lor nu cred în vocaţia 
sau în visurile pe care le au. Iar eu le răspund: 


— Singurul motiv pentru care nu cred este acela că nici tu nu crezi încă. 


Îi ajut să înţeleagă că mentalitatea neajunsurilor si lipsa încrederii de care 
suferă le este oglindită prin ceilalți. Vibratiile noastre atrag tribul de care 
apartinem. Când dăm viata energiei lipsurilor si autojudecatii, le transmitem 
celorlalți mesajul că nu ne considerăm destul de buni sau demni de ceea ce ne 
dorim. Acea energie se poate face simțită până la distanţe de kilometri. 
Oamenii din viata noastră (mai ales cei mai apropiaţi) pot fi dascăli spirituali 
înzestrați fiindcă oglindesc energia pe care o emanăm noi. Judecata lor în 
privinţa noastră reflectă ceea ce credem despre noi înşine, la nivel conştient 
sau inconştient. Dar când ne întoarcem la credință, când credem în dorinţele 
noastre, atunci și lumea poate crede în noi. Şi chiar dacă nu toată lumea are 
încredere întru totul în dorinţele tale, credința ta va fi suficientă pentru a 
domoli criticile celorlalţi și a le schimba energia. Probabil, vor înceta să se 
opună viziunii tale sau vor înceta să te mai judece. Când te eliberezi de 
propria ta împotrivire, vei simți cum te eliberezi și de a altora. Vei recunoaşte 
că judecata din partea celorlalți indică punctele în care iti lipseşte încrederea. 
Fiecare experienţă și întâlnire te îndrumă să vindeci opoziţia persistentă care 
te împiedică să devii un Super Attractor. Așadar, în loc să-i blamezi pe 
ceilalți pentru că se împotrivesc visurilor tale, multumeste-le fiindcă iti oferă 
ocazia de a te desăvârși și a te vindeca. 


Lipsurile, îndoiala, compararea și nesiguranța ne împiedică să atragem 
dorinţele noastre. Dar există o cale de a depăși fiecare dintre aceste blocaje. 
Acum, că ai înţeles mai în profunzime fiecare blocaj, am să-ţi detaliez 
metodele prin care să faci schimbarea. Aceasta e partea plăcută si abia aştept 
să-ți împărtăşesc aceste metode. Am văzut nenumărați oameni trecând prin 
schimbări radicale când le-au urmat. Încearcă aceste metode şi vei vedea pe 
propria piele cât de repede vei trece de la o energie a lipsurilor, la o energie a 
încrederii. Nu mai ai motive să fii modest. Universul are planuri mari pentru 
tine și a venit vremea să le revendici. 


Metoda abundentei Universale 


Protejeaza-ti dorintele pentru a mentine 
armonia 


E important sa eviti sa-ti compari dorintele sau emotiile cu ale altora. Sa-ti 
atragi dorinţele înseamnă să intri în armonie cu Universul si să-ți asumi 
energia ce corespunde felului în care vrei să te simţi. Pune-ti sentimentele pe 
primul loc si respectă-le prin menţinerea lor în timp ce esti pe cale să-ţi 
intaresti credinţa. 


Un mod prin care să-ţi protejezi dorinţele este să impui limite clare, pline de 
iubire, fata de cei care li se opun. Nu este nimic neobișnuit să descoperi ca 
oamenii din viaţa ta au idei preconcepute despre cine consideră că ar trebui să 
fii sau, poate, despre cine ai fost. Aceste proiecţii din partea celorlalţi iti pot 
tulbura armonia cu Universul. Când vezi că aspiraţiile tale întâlnesc provocări 
din partea altora, răspunde prin impunerea unor limite pline de compasiune. 
Oamenii din jurul tău nici nu trebuie să știe măcar că tu trasezi aceste graniţe 
dacă o faci cu iubire. De exemplu, dacă ti se cere să vorbeşti despre o dorință 
înainte ca tu să fii pregătit s-o împărtășești, poţi spune cu blândeţe: 


— Deocamdată, pun la punct niște idei si proiecte noi. Inseamnă foarte mult 
pentru mine, asa că n-am să le împărtășesc până când nu sunt finalizate. 


Sau poţi cere evitarea unor teme de discuţie. De pildă, când încercam sa 
rămân însărcinată, a trebuit s-o rog cu blandete pe mama să nu se amestece. I- 
am spus că acţiunile ei (neintentionate) îmi transmiteau un sentiment de 
dezamăgire. Am rugat-o în schimb să discutăm alte subiecte. Fiindcă am 
creat această graniţă cu iubire, a fost capabilă să mă audă si să-mi respecte 
dorinţele. Iar eu am fost capabilă să-mi protejez visul si să rămân conectată la 
starea de bine. 


In unele cazuri, este inutil să impui granite cu iubire. In acele situaţii, te poți 
detasa în mod conştient de oamenii care îți dăunează energetic. De exemplu, 
dacă ești în convalescenta, nu citi pe internet poveştile altora despre boala 


respectivă. Daca încerci să atragi mai multi bani, scurtează timpul petrecut cu 
prietenii care vorbesc întruna despre problemele lor financiare. Dacă-ţi 
dorești un partener, nu te implica în relații cu persoane care se plâng mereu 
de dramele din cuplul lor. Dacă esti pregătit să începi un proiect nou care te 
pasionează, nu-l împărtăși cu o persoană care, așa cum o știi, e pesimistă. Am 
făcut o prioritate din a-mi alege prietenii, colaboratorii si partenerii care cred 
în ideile mele. Nu-i permit să intre în viata mea nimănui care să-mi taie 
elanul. Protejeaza-ti visurile cu orice pret. 


Un alt mod de a-ti ocroti sentimentele si emotiile este sa-ti pastrezi visurile 
pentru tine pana cand sunt complet conturate. Sa spunem ca esti gata sa-ti 
schimbi cariera sau că esti pregătit să ieşi din nou la întâlniri romantice dupa 
o despărţire. Desi te simţi, să sperăm, puternic şi entuziasmat de aceste 
dorinţe, ele pot avea în fundal o energie a lipsurilor sau iti pot aduce în gând 
experienţe trecute care-ţi produc teamă. Vocea fricii poate fi mai sonoră decât 
vocea iubitoare a sistemului tău de ghidare interioară. De aceea, iti sugerez 
să-ți îngrijeşti dorinţele păstrându-le pentru tine pana cand te simţi încrezător 
si în armonie. Daca-ti impartasesti dorinţele cand nu te afli în armonie, vor fi 
întâmpinate cu împotrivire. Nu uita, Universul recepționează energia pe care 
o emiti. Prin urmare, când iti impartdsesti dorinţele cu o energie a fricii, 
oamenii îți răspund cu o frică sporită. Cand iti impartasesti dorințele cu teamă 
sau nesiguranță, scade puterea ta de atracție. Pastreaza-ti în schimb dorinţele 
pentru tine câtă vreme îţi intaresti încrederea. 


Cum vei sti când esti pregătit să-i Impartasesti lumii ideile tale? Vei dobândi 
un simţ puternic al conexiunii şi al siguranţei legat de dorinţa ta; atunci vei ști 
că e timpul s-o dezvălui. lar când iti prezinti ideile cu convingere si încredere, 
oamenii din jurul tău le vor susţine (chiar si cei care n-au făcut-o sau n-au 
vrut s-o facă în trecut). Universul iti va oglindi întotdeauna energia pe care ai 
emis-o în afară. Abraham-Hicks spun: 


Acesta este un Univers al diversităţii, iar diversitatea înseamnă că este din 
abundență pentru toți, iar energia-sursă le va răspunde tuturor. Doar în 
conștiința ta marcată de lipsuri crezi că există o cantitate finită de resurse 
pentru care te lupti. Resursele spre care tinzi sunt infinite, iar abilitatea ta de 
a-ți împlini o dorință înseamnă că Universul este capabil să ţi-o împlinească 


fard exceptii. 


Nu există excepţii. Rămâi în armonie cu iubirea si vei primi ceea ce-ţi doreşti. 


Concentrează-te pe a dărui, nu pe a primi 


Am o studentă uimitoare, pe nume Stephanie. Ea a urmat cursul meu și era 
plină de energie şi entuziasm. Pentru primul ei eveniment, a dorit să 
găzduiască la biblioteca locală un workshop bazat pe instruirea dezvoltată de 
mine. Cu sârguință, Stephanie a creat un plan de prezentare și lecţii pentru 
curs. Ca să promoveze evenimentul, a tipărit fluturasi publicitari, a trimis e- 
mailuri si a postat informaţii despre workshop pe Facebook. 


În ziua în care era programat workshopul, a venit la bibliotecă pusă pe treabă, 
dar în loc de grupul mare de oameni pe care și-l imaginase, în încăpere o 
aştepta doar o femeie. Stephanie s-a simţit deceptionata și jenată, dar nu putea 
pleca pentru că venise deja o persoană. 


Stephanie s-a apropiat de femeie si a întrebat: 

— Bună ziua! Aţi venit pentru workshop? 

— Nu... ce workshop? a întrebat femeia. 

Înfrânându-și lacrimile, Stephanie a spus: 

— Este un workshop alcătuit din șase parti, bazat pe o carte cu titlul Se Pot 
Produce Miracole, scrisă de profesoara mea, Gabby Bernstein. Am pregătit 


un workshop extraordinar, dar n-a venit nimeni — totuși, as vrea mult să 
împărtăşesc cuiva ceea ce am învăţat eu. 


Femeia i-a raspuns: 
— De fapt, nu mi-ar strica un miracol! Hai s-o facem. 


În acel moment, Stephanie a fost nevoită să renunţe la dorinţa de a preda unui 
grup mare de oameni în ziua aceea și să se concentreze pe adevărata ei 
dorinţă, aceea de a fi de folos, predându-i lecţiile singurei femei din încăpere. 
Acesta e elementul important: în clipa în care Stephanie a pus pe primul loc 
ajutorul dat celorlalți, si nu ego-ul ei, totul a mers ca uns. A schimbat 
mentalitatea „primirii“ cu cea a „dăruirii“ $i a realizat un workshop uimitor. 
A fost un moment miraculos în viaţa ei. 


Stephanie ar fi putut avea o abordare de înţeles a situației, dar nu foarte 
sănătoasă. Însă a găsit curajul să se concentreze pe conţinutul, si nu pe cadrul 
experienţei ei. În acel moment, nu i-a păsat decât să împărtășească darul 
învăţăturii ei. Stephanie m-a sunat mai târziu, în acea zi, ca să-mi povestească 
toată întâmplarea. Era atât de entuziasmată să-mi vorbească despre împlinirea 
telului ei si despre bucuria pe care le simţea fiind de folos, încât a menţionat 
foarte târziu numărul cursanților. În ziua aceea, Stephanie și-a schimbat 
energia în mod esenţial, cuprinsă fiind de sentimentul de încredere și 
mândrie. Această energie a continuat s-o impulsioneze, astfel încât a devenit 
un instructor de succes, o voce plină de inspiraţie pe internet si un exemplu 
puternic pentru tine azi! 


Dacă te-ai împotmolit în ,,sablonul“ după care crezi că ar trebui să se 
desfășoare lucrurile, pune la suflet povestea lui Stephanie. Orienteazd-ti 
atenţia pe modul în care poţi dărui, nu pe cum poți primi. În clipa în care faci 
această schimbare, se va petrece un miracol si pentru tine. Universul susţine 
cu generozitate energia dăruirii si îți deschide întotdeauna uși în acest scop. 
Când iti propui să fii de folos, vei fi ferit de judecăţi și comparații. Vei fi 
mândru de implicarea ta! Cea mai rapidă cale să scapi de energia lipsurilor 
este să dăruieşti. 


Întreabă-te în fiecare zi: „Cum pot fi de folos?“. Prin această întrebare intri în 
armonie cu Universul. Îmi amintesc ceea ce spunea dr. Wayne Dyer: „Când 
te întrebi «Cum pot fi de folos?», Universul iti răspunde: «Cum iti pot fi de 
folos?»“. Fii încrezător că, atunci când oferi energia dăruirii, Universul ţi-o 
va trimite înzecit înapoi. Cand actionezi spre binele celorlalți, te vei simţi 


puternic, iar acea putere are rol de magnet. 


Doreste mai mult pentru ceilalti 


Cand iti dorești mai mult pentru ceilalţi, esti învăluit de o energie a 
abundenței. De ce? Fiindcă te simţi bine când vrei ca alţii să se simtă bine. 
Cultivând dorinţa ca alţii să primească, iti extinzi abilitatea de a primi, iar 
acest sentiment al abundenței te va ajuta să atragi mai mult din ceea ce-ţi 
dorești în viata. Când vrei sincer ca ceilalți să prospere, Universul iti va 
răspunde pe măsură. 


La începuturile carierei mele, instruiam tinere de vârsta mea. Multe dintre ele 
erau disperate să găsească iubirea adevărată si să se logodeasca. Se comparau 
cu toate prietenele de pe Facebook care postau fotografii cu inele de logodnă. 
Eram și eu la fel — mă făceam vinovată de același lucru. 


Stiam că nu le pot oferi principii spirituale pe care eu însămi nu le urmam în 
viata. A trebuit să găsesc o soluţie pentru mine înainte de-a le-o putea oferi si 
lor cu încredere. Așa încât am decis să inversez povestea. Ori de câte ori 
vedeam că o prietenă posta pe reţelele de socializare ceva despre logodna ei, 
îmi dădeam voie să mă bucur pentru ea. Până la urmă, nu gelozia avea să-mi 
găsească un logodnic. În consecinţă, am lăsat viziunea bucuriei prietenei mele 
ca să fiu entuziasmată pentru propria mea logodnă. Am început să mă bucur 
de relaţiile romantice din jurul meu. Când vedeam pe stradă cupluri care se 
țineau de mână, mă lăsam inspirată de iubirea lor. Am ales în mod conștient 
să percep relaţiile de dragoste ca făcând parte din experiența mea privind 
concretizarea. În loc să las dragostea lor să-mi amintească ceea ce nu aveam, 
am ales s-o privesc ca pe un indiciu a ceea ce construiam. Când vezi alti 
oameni care au ceea ce tu iti dorești, bucură-te! Lasă succesul lor să-ţi 
oglindească ceea ce eşti pregătit să primești. 


Ca să dorim mai mult pentru alţii, trebuie să scăpăm de blocajul comparatiei. 
Când ne comparăm cu ceilalți, ne bazăm pe mentalitatea lipsurilor și pe 


sentimentul ca nu există destulă iubire în Univers ca să ne susțină pe toţi. 
După niște ani de când eliminasem blocajul legat de relaţiile romantice, m-am 
lovit de un altul similar când am încercat să rămân însărcinată. Daca iti 
doreşti să ai un copil, protejeaza-ti puterea de atracție evitând sa compari 
situaţia propriei fertilitati cu a altora sau judecandu-ti prietenele care nu par 
să întâmpine greutăţi în a rămâne însărcinate. Ştiu că poate părea imposibil 
când asta te macină. Dar te asigur că te va scoate la lumină. 


Am încercat să rămân însărcinată timp de trei ani. Iar în primii doi, pe când 
mă luptam cu sentimentele mele, mă enervam când prietenele îmi vorbeau 
despre copilasii lor, despre experienţele lor de proaspete mămici si despre tot 
ceea ce era legat de maternitate, în general. Mă simţeam ca un spectator, ceea 
ce-mi amintea de neajunsul meu. Permanenta comparaţie îmi provoca o stare 
depresivă. În adâncul meu, știam că un copil nu poate fi conceput dintr-o 
energie a neajunsurilor și că trebuia să-mi schimb modul de abordare. Așa că 
am ales să-mi mut atenţia de la ceea ce nu aveam, la bucuria pentru ceea ce 
aveau prietenele mele. În loc să compar și să judec, am lăsat energia maternă 
a altor femei să-mi umple inima. Le-am pus întrebări şi am petrecut timp cu 
copiii lor. Am încetat să mă compar cu femeile care aveau copii si am început 
în schimb să mă bucur de experienţa lor de mame. Petreceam timp 
întrebându-le despre perioada sarcinii, tinandu-le bebelusii în braţe si 
învățând de la ele trucuri si strategii părintești. Mă bucuram de maternitatea 
prietenelor mele şi am început să simt realitatea lor ca fiind a mea. Deşi 
copilul meu mai avea până să vină pe lume, m-am plasat în starea de 
aşteptare pozitivă a ceea ce urma să se întâmple. Pe măsură ce îmi asumam 
energia pozitivă a maternității, îmi simţeam bebelușul tot mai aproape. 


Sursa invidiei noastre este o parte din noi pe care nu am dezvoltat-o încă. 
Dacă cineva are ceea ce tu iti doreşti, asta nu înseamnă că tie nu-ţi este la 
îndemână. De fapt, e invers. Invidia ta e o reflexie a dorinţei tale profunde. 
Chiar dacă ego-ul te-a convins că nu sunt resurse suficiente pentru toţi, Sinele 
tău Superior ştie adevărul. Transforma-ti invidia în limpezime. Schimb-o într- 
o oportunitate de a-i transmite foarte clar Universului ceea ce-ţi dorești cu 
adevărat. Cred că pe măsură ce vezi alti oameni care au ceea ce-ţi doreşti tu, 
ești tot mai aproape de îndeplinirea dorinţei. Alege să-i priveşti pe cei care au 
ceea ce-ţi doreşti tu ca pe o reflexie a ceea ce va urma. Consideră că 
Universul iti face prietenos cu ochiul, arătându-ţi viitorul. Fii atent la oamenii 


care prosperă in domeniile in care si tu vrei să prosperi. Acceptă faptul ca 
miracolele lor sunt si ale tale. Cu cat iti dai voie sa te simti mai bine pentru 
realizările lor, cu atât mai repede se vor materializa si pentru tine. 


Fa ceva, orice, care te bucura 


Da, din nou, despre asta! Nu uita, cheia materializarii e starea de bine. Voi 
repeta acest lucru de nenumarate ori pe parcursul cartii. Cea mai rapida cale 
de a te elibera de lipsuri este sa te bazezi in schimb pe ceea ce te face sa te 
simţi bine. Concentrează-te asupra dorinţei tale fundamentale, adică aceea de 
a intra în armonie cu bucuria de a fi tu. Dacă te afli blocat într-un context al 
lipsurilor şi al comparatiei, nu te complica. Pur si simplu, alege să te 
concentrezi pe ceva care-ţi aduce bucurie. Când mă blochez în starea de 
neajuns, gătesc, merg la plimbare, fac sport, orice activitate care îmi ia 
gândurile de la ceea ce nu merită si le orientează spre ceva plăcut. Credinţa ta 
în lipsuri şi comparații poate fi foarte puternică. Pare imposibil de schimbat. 
Dar de fapt, în momentul în care faci ceva, orice, ca să te simţi mai bine, eşti 
aruncat automat din starea de neajuns. Scopul nu este să-ţi schimbi în mod 
miraculos percepţia (deşi asemenea miracole sunt binevenite), ci să gândeşti 
şi să simţi calea de ieşire din starea de neajuns, cu fiecare gând. 


Deschide robinetul 


Tine evidenţa fiecărui moment în care ai trecut cu succes de la teamă, la 
iubire. Pe măsură ce adaugi momentele miraculoase, exerciţiul tău primeşte 
un elan mai mare. Indreapta-ti gândurile către ceea ce merge bine si prosperă, 
îndepărtează-le de frică, lipsuri și împotrivire. Poţi să exersezi în orice clipă 


Metoda Alege Din Nou si sa cauti un sentiment mai bun. Cand te concentrezi 
pe realizări, construieşti mai mult din ceea ce-ţi doreşti si iti Intaresti credinţa 
în Univers. 


Dacă aplici exerciţiile din cadrul Metodei Abundentei Universale, iti 
amplifici puterea de atracţie. Vei transcende energia limitării şi vei întruchipa 
energia prosperității. Prin vindecarea mentalitatii lipsurilor intri în armonie cu 
bucuria si accepti abundența Universului. Prin hotărârea de a te simţi bine, de 
a renunţa şi de a te elibera de ataşamente intri în armonie cu fluxul 
Universului. Când îi spui „da“ Universului e ca şi cum deschizi un robinet — 
tot ceea ce-ţi trebuie va curge spre tine. Concentrează-te pe proces, nu pe 
rezultat. Când suntem în flux, se ivesc toate rezultatele dorite. Când înlocuim 
comparatia cu unitatea, competiţia cu compasiunea și lipsurile cu iubirea, 
vom intra repede în flux. 


Dă-i voie Universului să te susțină. Ai încredere, știind că ceea ce au alţii 
reflectă ceea ce vei avea și tu. Bucură-te cu generozitate si sinceritate pentru 
succesul celorlalți! 


Promisiunea vindecării mentalitatii 
lipsurilor 


Vindecarea mentalitatii lipsurilor promite numeroase beneficii. Cand 
gândurile și energia nu se mai blochează în lipsuri, Universul iti poate dărui. 
Viaţa nu mai e o cursă de la o realizare la alta. În schimb, ea devine clipă de 
clipă o experienţă a stării de bine. Dr. Wayne Dyer avea o vorbă celebră: „Nu 
atragi ceea ce vrei; atragi ceea ce eşti“. Nu deveni neajunsul de care te feresti 
atât de tare. Asuma-ti în schimb sentimente de bucurie, abundență si 
prosperitate ca să devii un Super Attractor. 


Metodele prezentate în acest capitol iti vor aduce multă usurare. Gandeste-te 


la tot timpul în care ai fost invidios, făcând îngrijorat tot felul de comparații, 
temându-te de lipsuri si de viitoare provocări. Lasă-le pe toate în urmă! Mergi 
înainte, bucură-te de succesul celorlalţi, acceptă strălucirea ce se îndreaptă 
spre tine şi bucură-te de momentul prezent ştiind că ceea ce-ţi dorești e pe 
cale să ajungă la tine. Când renunti la obiceiul neajunsului şi al separării, te 
vei simți liber. 


Capeti forță si entuziasm când știi că gândurile si sentimentele tale au puterea 
să-ți atragă dorinţele. Voi insista pe aceste sentimente în Capitolul 4. Te voi 
învăţa o metodă care te va ajuta să treci rapid de la gânduri si energie de nivel 
scăzut, la o stare pozitivă. Te voi îndruma să ai încredere în puterea 
gândurilor si a energiei tale ca să depasesti momentele neplăcute ale vieţii. 
Urmează-mi sfaturile şi vei fi uimit de rezultate. 


Marianne Deborah Williamson, dascăl spiritual, autoare, politiciană, activistă 
de origine americana. (N.t.) 


„A course in Miracles“, în original. (N.r.) 


Capitolul 4 


Amuza-te pe masura ce progresezi 


Într-o dimineaţă de iunie, am mers să iau micul dejun acasă la o prietenă. Era 
o zi de sâmbătă însorită, frumoasă, si am pregătit împreună o masă delicioasă. 
Dar în vreme ce eu eram relaxată şi mă distram, se vedea că ea era tensionată 
şi preocupată. Pe când ședeam la masă și ne beam cafeaua, am întrebat-o ce 
s-a întâmplat. Mi-a spus că, ceva mai târziu în dimineaţa aceea, urma să-și 
ducă fiul în vârstă de nouă ani, Jack, la o probă de baseball. În ziua aceea, el 
avea să afle dacă urma să treacă în „liga mare“ sau rămânea în „liga mică“. 
Era îngrijorată că el nu va reuși si ca va fi cumplit de dezamăgit. Am aruncat 
o privire furisa spre Jack. Statea în picioare în camera de zi și ne-a auzit 
conversaţia. I-am citit teama din priviri şi i-am simţit neliniştea. Prietena mea 
s-a uitat la el şi i-a spus: 


— Jack, singurul lucru pe care trebuie să-l faci azi e să te distrezi. Nu-ţi face 
griji despre ce se întâmplă. Pur și simplu, distrează-te! 


Simteam că Jack îşi dorea să creadă asta. Dar expresia lui îngrijorată îmi 
spunea că teama de a nu fi selectat era mai puternică decât dorinţa de 
distracţie. 


Jack s-a dus la probă, iar când a revenit câteva ore mai târziu, din limbajul 
copului său am înţeles tot: nu fusese selectat. Energia tristetii era palpabilă. In 
loc s-o las să dispară de la sine, m-am dus lângă Jack si i-am spus: 


— Inteleg că esti dezamăgit. Spune-mi cum te simţi acum. 


L-am lăsat să-și spună oful. A vorbit despre cât de nedrept fusese totul. 
Despre faptul că băiatul care fusese selectat era mai scund, mai mic ca vârstă 
şi mai slab ca jucător. Jack şi-a încărcat povestea cu o cantitate enormă de 
energie negativă. Iniţial, dascălul spiritual din mine a vrut să facă orice se 
putea ca să-l elibereze de suferință și să-i redea buna dispoziţie. Dar Jack se 
afunda în povestirea lui. Nu-l puteam face pe acest băiat de nouă ani să treacă 


foarte rapid de la disperare, la fericire. 


În astfel de situații, nu sărim aproape niciodată de la nefericire, direct la 
bucurie. Dar ne putem ridica puţin câte puţin dintr-o stare energetică de 
vibrații scăzute. Îmi place să mă refer la Scala Îndrumării Sentimentelor 
creată de Abraham-Hicks (vezi mai jos). Ideea ce stă la baza acesteia este că, 
deşi, de obicei, nu poţi urca imediat de la o vibraţie scăzută la una ridicată, 
poţi face pași mici ascendenți pe scală. Gândurile și energia accesibile care 
induc starea de bine te ajută să urci pe scală până la o stare de mulţumire. 


Sentimentele tale sunt un indicator direct al nivelului de rezistenţă sau de 
ingaduinta. Când eşti cuprins de energia bucuriei, îţi dai voie să fii un Super 
Attractor. Cu cât esti mai aproape de sentimentul de bucurie, cu atât atragi 
mai uşor ceea ce-ţi dorești. Dar ce faci când te afli foarte departe de 
sentimentul de bucurie? În astfel de cazuri, nu e înțelept să încerci să salti pe 
scală cât de repede posibil. Dacă ai încercat vreodată s-o faci, ştii cât e de 
greu. De fapt, dacă încerci să treci rapid de la vibrații scăzute la vibrații foarte 
înalte, te poţi simţi mai rău. Când ești într-o stare negativă, nu vei fi pe 
aceeași lungime de undă cu gândurile de vibrații înalte — ele iti vor părea 
false. Astfel, în loc să încercăm un salt, trebuie să ne ghidăm cu iubire spre 
sentimentul bucuriei. Revenirea la bucurie este un proces blând care necesită 
paşi mici pe scala sentimentelor. 


Aceasta este o listă a sentimentelor pe care le avem de obicei, pornind de la 
bucurie, recunoștință, libertate, iubire si de putere (cele mai înalte), până la 
teamă, disperare, deznădejde, durere și neputinţă (cele mai joase). Scopul este 
să identifici unde te afli pe scala sentimentelor și să tinzi în mod proactiv spre 
gânduri benefice care să te conducă spre stări emoţionale mai bune. Odată ce 
te-ai stabilizat într-o nouă stare emoţională, înseamnă că ai urcat pe scală! 
Apoi, continui să exersezi să ajungi la un gând mai benefic si urcarea pe scală 
spre o emoție de vibrație mai înaltă. 


Sentimentele resimtite devin energia pe care o emiti. Ea este importantă 
fiindcă devine punctul tău de atracţie. Prin urmare, când te situezi jos pe scala 
sentimentelor, emiti energie negativă şi atragi în oameni, situaţii și experienţe 
aflate în concordanţă cu acea vibraţie. Iată de ce de multe ori zicem: „Azi mi- 
a mers din rău în mai rău“ sau „Am intrat într-o spirală negativă“. Atragem și 
facem asta întotdeauna, chiar dacă e la nivel inconștient. 


Pe măsură ce te ridici dintr-o stare de vibraţie scăzută si urci pe scala 
sentimentelor, punctul tău de atracţie se schimbă cu fiecare pas. Când tinzi 
spre starea de bucurie în orice situaţie, modifici efectiv frecvenţa vibrationala 
a evenimentelor din jurul tău. 


lată lista scalei emoţionale descrise de Abraham-Hicks. 


Scala Îndrumării Sentimentelor 


8. 


9. 


. Bucurie/Recunoştinţă/Putere/Libertate/lubire 
. Pasiune 

. Entuziasm/Ardoare/Fericire 

. Asteptare pozitiva/Credinta 

. Optimism 

. Speranta 


. Multumire 


Plictiseala 


Pesimism 


10. Frustrare/Irascibilitate/Nerabdare 


11. Coplesire (stare de coplesire) 


12. Dezamagire 


13. Îndoială 

14. Ingrijorare 

15. Invinuire 

16. Descurajare 

17. Furie 

18. Razbunare 

19. Urd/Manie 

20. Gelozie 

21. Nesiguranta/V inovatie/Subapreciere 


22. Teama/Suferintd/Disperare/Deznadejde/ Neputinta 


lată cum am folosit scala sentimentelor cu Jack, micul nostru jucător de 
baseball. Când a intrat pe ușă, era evident într-o stare de teamă, suferinţă, 
disperare și neputinţă. Ştiam că risca să rămână captiv în acea stare întreaga 
zi şi poate chiar mai mult timp, dacă nu-l îndrumam să se elibereze. Așa că 
am Stat cu el de vorbă, i-am respectat sentimentele arătându-i compasiune și 
l-am lăsat să-şi descarce sufletul. Apoi l-am îndrumat să caute gânduri care 
să-l urce puţin pe scală. L-am întrebat: 


— Cum te fac toate astea să te simţi? 
El mi-a răspuns: 


— Mă simt prost fiindcă acum sunt cel mai mare din echipa mea de ligă 
mică. 


În acel moment, disconfortul lui Jack cauzat de faptul că era cel mai mare 
membru al echipei l-a urcat pe scală la nesiguranta/vinovatie/subapreciere. I- 


am spus: 
— Înţeleg, cum te simţi. Imi închipui că ești furios. 
El mi-a răspuns: 


— Da, sunt foarte furios fiindcă nu-i corect! Puştiul selectat e mai mic si mai 
scund decât mine. Antrenorii n-au respectat regulile! 


Jack trecuse la invidie, apoi a saltat direct la ură si mânie si chiar la învinuire. 
L-am simţit puţin uşurat când am urcat împreună de la disperare, la mânie. E 
ciudat să te gândeşti că mânia poate fi o îmbunătăţire, dar conţine o energie 
mai bună decât teama/suferinta/disperarea/deznadejdea/neputinta. Când 
înţelegem asta, ne putem explica de ce trecerea de la disperare la mânie 
înseamnă un progres! 


Ceea ce a spus despre antrenorii care n-au respectat regulile mi-a semnalat că 
urca pe scală spre învinuire, asa că l-am ademenit putin în acea direcţie. Am 
întrebat: 


— Ce altceva te-a necăjit? 


A rămas pe învinuire, plângându-se de antrenorii care nu-l selectaseră. Pe 
urmă a trecut de unul singur la îngrijorare, fără ajutorul meu. 


— Sunt îngrijorat că n-o să stau destul timp pe teren fiindcă vor vrea să le dea 
copiilor mai mici sansa să joace, a spus el, ridicând din umeri si oftând. 


In acea etapă, Jack era hotărât să-și menţină dezamăgirea și n-a mai vrut să 
continue discuţia despre situaţia lui. Dar se simţea evident puţin mai bine 
acum, că depasise starea de disperare. 


Mai târziu în aceeași zi, ne-am dus cu toţii la terenul de fotbal ca să-l vedem 
jucând pe fratele mai mic al lui Jack. Sporovăiam cu mama lui Jack când am 
observat că acesta se plimba de colo-colo, fără ţintă. A venit la noi şi ne-a 
spus: 


— M-am plictisit. 


Asta m-a bucurat atât de mult! Ştiam că plictiseala însemna un salt uriaș pe 
scala sentimentelor. Când am plecat de la stadion, Jack a mers în mașină cu 
soțul meu, Zach, şi cu mine. Pe drum, Zach l-a făcut să vorbească despre 
mașini, un subiect care-l pasionează pe Jack. Au discutat îndelung despre 
toate cele, de la mașini de vis, până la diverse piste pentru curse. Puteam 
simţi însufleţirea și entuziasmul din vocea lui Jack. Gândurile legate de proba 
de baseball erau departe. Urcase acum la energia pasiunii fără ca măcar să-şi 
dea seama. Abraham-Hicks spun: „Distragerea atenţiei e cea mai rapidă cale 
de revenire la armonie“. Urcăm în mod natural pe scala sentimentelor când 
atenţia ne este distrasă de ceva care ne dă o stare mai bună decât cea de 
negativism asupra căreia ne-am concentrat mai devreme. Dacă pur și simplu 
ne-am blocat şi suntem supăraţi de ceva, poate părea dificil să atragă orice 
altceva. Dar o simplă distragere a atenţiei poate fi un miracol. În clipa în care 
iti muti atenţia (cat de putin) spre altceva, te vei simţi mai bine. 


În comunitatea celor 12 Pasi, se sugerează adesea că cea mai bună cale de a-ţi 
depăși propria dramă este să le fii altora de folos. Am aplicat ani de zile 
această practică. De câte ori îmi dau seama că mă preocupă o problemă care 
mă necajeste, îmi mut rapid atenţia asupra prietenilor mei, pe care-i caut să 
aflu cum le merge. Iau telefonul, sun un prieten și-l întreb: „Ce mai faci? 
Cum te pot ajuta acum?“. Momentul în care pătrund în energia altruistă si ma 
gândesc la altcineva reprezintă un miracol care constă în faptul că mi-am 
schimbat percepţia și m-am distanțat de propriile mele necazuri. $i mai ales, 
în faptul că am ajutat pe altcineva! 


Distragerea atenţiei a funcţionat perfect pentru Jack. Când am ajuns la noi, el 
dansa deja în jurul casei, se juca la calculator şi spunea glume. Revenise la 
starea de bucurie! Chiar dacă dezamăgirea prin care trecuse îl doborâse de-a 
dreptul, a fost capabil să se orienteze emoțional spre vârful scalei şi să ajungă 
din nou la bucurie. Omuletul acesta era un creator de miracole. 


Inspiră-te din povestea lui Jack! Data viitoare când observi că te situezi la un 
nivel inferior al scalei emoționale, caută cu blandete gânduri și sentimente 
care să-ţi dea o stare mai bună. Să ştii că poţi urca pe scală putin câte putin, 
pas cu pas. Și, asa cum demonstrează acest exemplu, poţi urca pe scală 
îndreptându-ţi atenţia spre altceva decât spre ceea ce te supără. Asta nu 
înseamnă să ignori sentimente neplăcute sau să abandonezi situaţii dificile. 


De fapt, e invers. Urcand pe scala sentimentelor, poti atrage mai usor 
schimbarile in ceea ce priveste sustinerea, solutiile, ideile si perspectiva, 
schimbari necesare pentru a-ti solutiona problemele si a-ti gestiona 
sentimentele intr-un mod eficace. 


lată un alt exemplu. Poate că ţi-ai pierdut ceva vreme pe Instagram, dar ţi-ai 
dat repede seama că esti invidios şi nemulțumit din cauza lipsurilor pe care le 
percepi. Pozele dragute din vacanțe și cu haine la modă îţi inspiră simultan 
invidie, dar si ruşine că esti invidios. 


Până la urmă, renunti sa te mai uiţi la poze fiindcă te enervează prea tare. Nu 
te teme de această furie! Dimpotrivă, bucură-te de schimbare. Furia e un 
sentiment de vibraţie mai înaltă decât invidia. Trecerea de la invidie la furie 
este un indiciu clar că urci pe scala sentimentelor. Acum, treaba ta este să urci 
în continuare. 


Uneori, iti poţi lăsa sentimentele sa se desfășoare si-ti vei regăsi în mod 
natural drumul ascendent pe scală. Alteori, poţi avea nevoie să fii mai 
proactiv în alegerea unui nou gând si a unei noi energii. Dacă observi că te 
indrepti în jos pe scala sau că te blochezi într-o vibraţie joasă, soluţia e 
simplă. Întoarce-te la Metoda Alege Din Nou de la Capitolul 1 şi combin-o 
cu metoda Scalei Sentimentelor din acest capitol. 


Să recapitulăm pe scurt Metoda Alege Din Nou: 


1. Observă gândul. 
Observă când gândurile și energia nu sunt în armonie cu starea de bucurie și 


întreabă-te: „Cum mă simt acum?“. Revezi scala sentimentelor și stabilește 
unde te situezi. 


2. artă gândul. 


lartă-te pentru starea ta dizarmonică şi respectă-ţi dorinţa de schimbare. 


Multumeste-le sentimentelor si gandurilor tale negative fiindca iti arata ceea 
ce nu vrei si-ti dezvaluie ceea ce-ti doresti. 


3. Alege din nou si ghidează-te în urcarea pe scala sentimentelor. 


Răspunde la această întrebare: „Ce sentiment care să-mi dea o stare bună pot 
avea acum?“. Dacă te situezi foarte jos pe scală și nu te poţi gândi la nimic, 
cere-i Universului să te îndrume spre acel gând bun. Nu uita, gândul poate să 
nu aibă nicio legătură cu motivul pentru care te afli în starea emoțională 
respectivă. Când acel gând îţi dă o stare mai bună, caută altul. Ghidează-te cu 
grijă în sens ascendent pe scala sentimentelor. Când ai un gând mai bun decât 
cel anterior, vei ajunge acolo unde-ti doreşti să fii. Aminteste-ti cât de bine 
este să treci la altă stare emoţională, chiar dacă nu-ţi oferă încă bucurie. Nu 
analiza acest proces. Abraham-Hicks îl simplifică, spunând: „Tot ceea ce 
trebuie să faci este să înţelegi ce vrei si să te convingi de asta“. Nu te 
complica și caută următorul gând benefic care te conduce spre ceea ce-ţi 
doreşti. 


Toată căutarea asta a unui gând care să-ţi dea o stare de bine iti poate fi foarte 
străină. Poate că esti ca mine și ai petrecut nişte ani scormonind după temeri 
vechi si amintiri din trecut. Sau poate că ai încercat să-ţi procesezi 
problemele simțind sentimentele neplăcute. Cred cu tărie în terapiile 
tradiționale de vindecare, dar în același timp, ştiu că dacă încep vindecarea 
dintr-o stare cu vibrații mai înalte, nu voi rămâne blocată în amintiri. L-am 
auzit cândva pe Eckhart Tolle spunând într-un interviu că dacă te concentrezi 
pe o experienţă negativă din trecut, poţi alege să recunosti că acea experiență 
nu se mai întâmplă în prezent. În clipa în care te concentrezi asupra stabilităţii 
şi siguranţei din momentul prezent, trecutul se poate anula. Prin acest 
mecanism, iti respecţi sentimentele negative, dar nu rămâi blocat în ele. Este 
o mare diferență! Majoritatea dintre noi fie ignoră sau trece cu lejeritate peste 
sentimente, fie rămâne blocată în ele. Prin această metodă, iti respecţi 
sentimentele negative, dar alegi să treci repede la unul care-ţi dă o stare de 
bine. 


Pentru multi dintre noi, urcarea pe scala sentimentelor necesită o schimbare 
fundamentală de perspectivă. Eu încă îi explorez efectele, deşi mă aflu în 


acest proces de câțiva ani. Nu e nicio problema dacă iti este cam greu sa 
înţelegi ce este scala sentimentelor și cum să urci pe ea. Dar fii totuşi dispus 
să încerci. E posibil să simţi o mare usurare. 


În parte, puterea acestui mecanism stă în faptul că nu trebuie să te străduieşti 
să urci pe scală până la sentimentul de bucurie ca să-ţi regăsești elanul 
pozitiv. Trebuie doar să fii sincer în privinţa stării tale și să alegi următorul 
gând care-ţi e benefic. Dorinţa ta de a te simţi mai bine te va îndruma să 
parasesti starea de disperare si să urci spre cea de bucurie. Este esenţial să-ţi 
simţi sentimentele ca să urci pe scală. Deseori, când suntem captivii unui 
sentiment, nu reuşim să-l depășim deoarece refuzăm să-l recunoaștem. În 
secunda în care iti respecţi adevăratele sentimente, experimentezi starea de 
eliberare și poţi trece într-una noua, vibrationala. 


E.xersează metoda cu regularitate. Oricând observi că te-ai blocat în gânduri 
si într-o energie de nivel scăzut, apelează la scala sentimentelor, alege din 
nou şi ghidează-te către un nivel superior. De fiecare dată când alegi din nou 
şi găsești cel mai bun gând pe care-l poţi găsi pe moment, urci ușor pe scală 
şi intri în armonie cu vibraţiile de bucurie ale Universului. 


Bucură-te de orice situaţie 


Impotrivirea noastră faţă de bucurie ne împiedică să atragem orice din ceea ce 
ne dorim. Când ne lăsăm patrunsi de energia bucuriei, scăpăm de împotrivire. 
Recunosc că poate fi dificil să găsim bucurie în situaţii aparent neplăcute, dar 
este mult mai dureros să ducem o existență lipsită de bucurii. Foarte multi 
dintre noi trăim în mod inconştient în acest fel, fie axându-ne pe ceea ce nu 
funcţionează, fie plângându-ne frecvent de situația noastră. Sperăm că, dacă 
ne plângem, ne vom simţi mai bine sau, măcar, vom găsi compasiune. Dar 
când ne concentrăm pe problemele noastre, primim doar mai multe probleme. 


Una dintre cele mai rapide metode de a te îndrepta spre vârful scalei 


sentimentelor este să faci ceva care să-ţi dea o stare de bine. Dacă am avut o 
zi neplăcută, aleg să ascult muzica, îmi pun castile pe urechi si fac o plimbare 
prin împrejurimi sau mă duc la sala de sport. Experienţa m-a învăţat că, şi 
atunci când lucrurile nu ies conform planului meu, mă pot totuși distra. De 
fapt, cu cât mă bucur mai mult de ceea ce fac, cu atât atrag mai repede ceea 
ce-mi doresc. Uneori, trebuie să nu ne mai concentrăm așa mult pe dorinţele 
noastre ca să le atragem. Nu înseamnă că ne pierdem vreodată dorinţa. Ea e 
mereu cu noi. Dar când ne gândim numai la absenţa ei, o îndepărtăm, pe 
cand, dacă ne relaxam, ne apropiem de împlinirea ei. Când iti muti atenţia de 
la dorinţa ta, la starea de bucurie, te plasezi într-un punct de atracţie mai bun. 
Aminteste-ti când ai fost ultima dată obsedat de ceea ce-ţi doreai. Probabil ca 
starea asta nu te-a bucurat. Concentrarea şi atenţia îndreptată spre ceea ce nu 
ai generează împotrivire. Eliberează-te de ea, orientandu-ti atenţia asupra 
unei activități plăcute, care să te distragă. Plăcerea poate veni din cele mai 
simple activităţi. Fă sport, suna-ti un prieten drag, rezolvă un joc de puzzle 
sau petrece timpul jucându-te cu copilul tau. Dacă o activitate iti conferă o 
stare de satisfacție, mulțumire, căldură sufletească, entuziasm sau fericire, 
înseamnă că te distrezi. Imediat ce ai o experienţă distractivă şi amuzantă, 
urci pe scala sentimentelor. 


O cale ușoară de a te bucura pe parcursul zilei este să le zimbesti oamenilor 
şi să intri în conversații întâmplătoare. Eu vorbesc cu absolut oricine. Când 
merg pe stradă, îi spun unei mame cât de frumos e copilul ei. Sau pornesc o 
discuţie cu o persoană străină despre cum i-a mers în ziua respectivă. Astfel 
de momente de conectare spontană pot aduce oricui bucurie. Poate că nu eşti 
ca mine și nu te adresezi unor necunoscuţi, dar îi poţi zambi cuiva în autobuz 
sau îi poţi aduce o cafea unui coleg. Aceste momente aparent nesemnificative 
de conectare ne lansează din nou spre adevărata noastră fire iubitoare. Să fii 
un Super Attractor înseamnă de fapt să personifici bucuria şi iubirea. Vreau 
să subliniez că nu e greu să-ţi revendici legătura Super Attractor. O clipă de 
fericire este suficientă. 


În loc să căutăm aceste ocazii care ne fac să ne simţim bine, ne reprimăm 
adesea manifestarea deplină a bucuriei concentrându-ne exclusiv pe rezultat. 
Când devenim obsedati de un anumit rezultat pe care credem că ni-l dorim, 
ne frământăm si suferim încercând să-l obţinem cu forţa. Nu ne permitem să 
fim fericiţi, satisfacuti sau relaxaţi pana când nu bifăm acel rezultat de pe 


listă. Chiar dacă ne atingem obiectivul, ne aruncam imediat asupra 
următorului pe care îl avem de îndeplinit. Viaţa de la un obiectiv la altul este 
un tipar care produce dependență și ne împiedică să ne bucurăm cu adevărat 
de bogăţia vieţii. Când facem din starea de bine o prioritate si ne eliberăm de 
obsesia pentru rezultate, încetăm să ne plângem și începem să atragem. Dar 
văd atâția oameni care se agaţă de ideea că bucuria provine din realizări. E 
invers! Scopul nu e acela de a îndeplini un obiectiv, ci de a te distra pe calea 
spre îndeplinirea obiectivului dorit. Asumarea unei energii a bucuriei este cea 
mai rapidă cale de a atinge succesul! De pildă, dacă încerci să ai un partener, 
asigură-te că, pentru tine, aplicaţiile matrimoniale sau întâlnirile romantice cu 
persoane necunoscute sunt distractive. E valabil mai ales când simţi că nu 
orice persoană cu care te întâlneşti ti se potriveşte. Există o mulțime de ocazii 
să afli lucruri noi şi interesante despre cealaltă persoană sau despre tine. Dacă 
te vei bucura de toată această experienţă, vei menţine un punct de atracție 
pozitiv care iti va accelera abilitatea de a-ţi găsi perechea potrivită. Energia 
bunei dispoziţii pe care o emiti atrage si va fi resimțită cu ocazia fiecărei 
întâlniri romantice (chiar și prin intermediul aplicaţiilor)! Nimeni nu e mai 
atrăgător decât cineva care se distrează. 


Dacă vrei să obţii un nou job, găseşte modalităţi să te bucuri mai mult de 
serviciul pe care-l ai în prezent. Energia pozitivă pe care o aduci în munca 
prestată te ajută să deschizi uși spre noi oportunități. Poate părea absurd, mai 
ales dacă iti displace jobul tău de acum. Te-ai putea gândi: „Cum să-mi facă 
plăcere locul ăsta? Îmi urăsc jobul!“. Dar ca să găsești unul nou, este necesară 
energia ta de atracţie, aşa încât va trebui să-ţi schimbi perspectiva asupra 
locului de munca actual. Poti fi mai prietenos cu colegii? Poti să participi cu 
mai multe idei si cu mai mult entuziasm la ședințe? Poti face din biroul tău un 
spaţiu cu vibrații mai înalte? Când faci aceste schimbări, vei descoperi că te 
simţi mai bine cu privire la situaţia ta actuală, iar cei pe care-i întâlneşti se 
vor simţi mai bine în preajma ta. Din această poziţie în care emiti energie 
pozitivă, vei atrage mult mai repede noul job! 


Dacă nu te afli în armonie cu starea de bine fizică pe care ţi-o dorești, 
transformă procesul de vindecare în distracție. Am avut un mare succes în 
autovindecare alegând să mă distrez când am gătit alimente sănătoase și în 
rutina mea de autoîngrijire. Un exemplu frumos e Jenny, prietena mea cea 
mai bună, care-și ajută tatăl, pe Ray, în perioada în care acesta face 


chimioterapie. Pe toata durata tratamentului, Ray si-a pastrat atitudinea 
pozitivă. Se duce la tratament cu entuziasm și optimism. Face glume cu 
asistentele medicale si își păstrează buna dispoziţie. Si petrece timp cu Jenny, 
cautand informatii despre alimentele care sunt mai nutritive. Stiu ca 
atitudinea lui Ray nu numai că-l face să treacă mai ușor peste aceasta 
experienţă, dar si trimite un mesaj către toate celulele din corpul lui, 
eliberându-le de orice urmă de împotrivire la vindecarea sa. Buna lui 
dispoziţie elimină blocaje, îi ajută organismul, iar starea psihică îi permite să 
găsească mai ușor posibilităţi creative pentru vindecare. 


Distracţia să fie o prioritate pentru tine chiar şi atunci când nu se întâmplă 
ceea ce ai planificat sau când dorinţele tale nu s-au materializat încă. Ai 
încredere că, cu cât te distrezi mai bine, cu atât mai mult accelerezi procesul 
materializării. Buna dispoziţie pe parcursul experienţei iti schimbă energia, 
oferindu-ti siguranță. Când bucuria devine obisnuinta, capeti siguranţa ca 
toate se vor rezolva, chiar daca rezultatul final va fi diferit de cel prevazut. 
Vei invata sa te bazezi pe capacitatea ta de a accesa bucuria, nu pe nevoia de- 
a o obține din exterior. Nicio relaţie de iubire, nicio sumă de bani, nicio laudă 
sau realizare nu-ţi poate oferi certitudinea pe care ţi-o poate da propria ta 
bucurie. Când exersezi permanent buna dispoziţie, Universul te susține. 
Sprijinul, fluxul şi sincronizarea pe care le primesti de la Univers iti conferă 
un sentiment pronunțat de siguranță. Când alegi distracţia, iti vei aminti că 
esti călăuzit de o forță eternă a iubirii. Vei dobândi libertatea de a te baza pe 
Univers si de a fi încredinţat că bucuria va netezi drumul. 


Poate că te gândeşti: „Cum să fiu bucuros când am motive să mă simt atât de 
deprimat?“. Nu uita că nu e nevoie să faci un salt spre starea de bucurie. 
Ghidează-te cu atenţie în sus pe scala sentimentelor, pas cu pas. Abraham- 
Hicks spun: „Nu te speria de starea în care te afli“. Culege informații din acea 
stare. Energia în care te afli acum iti oferă lămuriri cu privire la ceea ce-ţi 
doreşti cu adevărat. 


Bucuria deschide uși invizibile 


Una dintre pasiunile mele preferate in timpul liber este gatitul. Sunt o 
bucătăreasă autodidactă, „intuitivă“. Nu folosesc rețete si mi-am format 
propriile tehnici. Mă simt liberă în bucătărie, iar gătitul a devenit un altfel de 
meditaţie pentru mine. 'Timp de câţiva ani am pus mâncărurile mele pe 
rețelele sociale, cu poze și articole pe bloguri, aşa încât, când a apărut 
Instagram Stories, eram în plină activitate. Aproape în fiecare seară, distribui 
tutoriale video cu ceea ce gătesc pentru cină — le numesc Gabby Cooking 
Show********, Fiecare reţetă pe care o împărtășesc mă face fericită. Adaug 
şi mantrele pe care le ascult în timp ce gătesc, iar plăcerea pe care o resimt 
ajunge prin ecranele telefoanelor la mii de privitori din întreaga lume. 


Am iniţiat Gabby Cooking Show din pură plăcere, nimic altceva. A 
reprezentat o exprimare autentică a hobby-ului meu preferat. După câteva 
luni în care am distribuit episoade video în mod regulat, au început să se 
petreacă lucruri interesante. Am început să primesc e-mailuri de la companii 
din industria alimentară care se ofereau să-mi trimită dispozitive de bucătărie 
pentru Gabby Cooking Show. Oamenii au început să mă abordeze cu ocazia 
evenimentelor mele și să-mi spună cât de mult le plăceau ideile mele pentru 
rețete. Și într-o seară, la petrecerea unui prieten, s-a întâmplat ceva cu 
adevărat nostim. Am văzut o femeie apropiindu-se de mine tocmai din 
capătul opus al camerei. Părea fericită să mă vadă. M-am gândit că e o 
cititoare dornică să-mi împărtășească experienţa ei, regăsindu-se într-una din 
cărțile mele. Dar spre uimirea mea, mi-a spus: „Extraordinar! Tu esti fata cu 
Gabby Cooking Show! Îmi place la nebunie“. Am râs cu poftă. Mi s-a părut 
uimitor faptul că, dintre toate lucrurile pe care le-am făcut în cariera mea, 
eram recunoscută după un mic show pe Instagram pe care-l pornisem dintr-un 
capriciu! 


Rezerva-ti astăzi putin timp să faci ceva care să te bucure. Gaseste-ti propriul 
Gabby Cooking Show. Fă ceva care să te binedispună şi observă cum te 
susține Universul să mergi în acea direcție. Parca te si aud plângându-te că, 
pur si simplu, nu ai timp. În primul rand, fă o prioritate din a te simţi bine — 
ţi-o datorezi tie, dar şi celor din jurul tău. În al doilea rând, nu-ţi trebuie decât 
câteva minute pentru activităţi precum scrierea într-un jurnal, o meditaţie, o 
plimbare, ascultarea cântecului tău preferat sau o conversaţie cu un coleg sau 
vecin. Ofera-ti zilnic cel putin două minute de întrerupere de la sistemul de 


convingeri bazate pe teamă ce te menţine permanent într-o stare negativă. 
Câteva minute sunt de ajuns. Nu uita, atunci când te bazezi pe bucurie, urci 
pe scala sentimentelor. 


Cand te bucuri într-o anumită împrejurare, se modifică frecvenţa vibrationala 
a evenimentelor ce se petrec în jurul tău. Încearcă. Data viitoare când te 
plictisesti într-o ședință lungă sau când eşti atras într-o barfa în pauza de 
masă, spune un banc. Înveseleşte o atmosferă anostă si observă cum se 
schimbă energia din încăpere. Esti capabil să faci o schimbare. Gandeste-te la 
diminetile în care vii binedispus la birou — sunt sigură că oamenii te tratează 
cu mai multă amabilitate si cu vibrații mai înalte decât atunci când iti faci 
apariția cu o mină posomorâtă. Ai puterea să schimbi energia din jurul tău 
alegând veselia. Chiar dacă alti oameni nu-și încep ziua în aceeași stare, ai 
puterea să-i binedispui si pe ei, si pe tine. Ori de câte ori emiti energia ta de 
vibraţie ridicată spre cineva aflat într-o vibraţie inferioară, în prezenţa ta și-o 
vor ridica. Adesea, nu contează mai mult ceea ce spui sau ceea ce faci, ci 
energia pe care o emiti. Fii persoana care luminează încăperea! 


Poarta cu tine o lanterna 


Mulţi dintre studenţii mei mă întreabă cum își pot menţine vibraţiile înalte 
când cei din jurul lor rămân blocaţi într-o stare negativă. Răspunsul meu este: 
„Poartă întotdeauna cu tine o lanterna“. Te ajută să-ţi amintesti permanent de 
abilitatea ta de a lumina chiar şi întunericul altora. 


Cea mai bună cale să infrunti negativismul este să-ți răspândești lumina. 
Uneori, credem că cel mai eficient mod de a ajuta este compătimirea. Dar ea 
nu face decât să inrautateasca situaţia. Dacă cineva se află în suferință, nu 
trebuie să-ţi cobori nivelul energetic ca să ajuţi acea persoană să se simtă mai 
bine. Te simţi bine când starnesti milă? Probabil că nu. Compătimirea ne 
perpetuează de obicei disconfortul si ne accentuează senzaţia de neputinţă. 
Ne gândim: „Dacă și alţii cred la fel, înseamnă că situaţia e cu adevărat 


gravă“. În loc să compatimesti pe cineva, aprinde-ti lanterna interioară, 
mentine-ti vibraţiile înalte și îndrumă acea persoană spre linişte lăuntrică prin 
prezenţa ta pozitivă. Vibratiile tale înalte îi vor lumina lumea. Când esti în 
armonie cu energia bucuriei, devii un purtător al luminii pentru toţi cei pe 
care-i întâlneşti si îi inspiri pe ceilalţi să strălucească atunci când iti sunt în 
preajmă. Propune-ti să fii o sursă de lumină în lume, asumandu-ti pur și 
simplu energia bucuriei. În prezenţa bucuriei tale, ceilalţi o vor recunoaşte pe 
a lor. 


Calibreaza-ti energia pe o frecvenţă pozitivă 


Toate realizările pe care le-am atras s-au născut dintr-o energie de vibraţie 
înaltă. În anul 2015, am decis să-mi măsor succesul în funcţie de cât de mult 
mă distram. În mai multe dintre cărțile mele, am scris despre puterea bucuriei 
şi despre câmpul forței magnetice al acesteia si am afirmat adesea că fericirea 
este alegerea mea. Dar de curând, am pus și mai mult accentul pe această 
prioritate. Atunci am început să simt cu adevărat fluxul de bucurie în viata 
mea. Am acceptat ideea că bucuria este un sentiment cu care pot rezona 
permanent, nu doar câteodată. Marea schimbare a survenit când m-am 
preocupat de starea mea de bine, forța gândirii pozitive, diminuarea stresului 
şi să renunţ la împotrivire. Faptul că am experimentat cu toată inima aceste 
practici mi-a permis să-mi recalibrez energia. Nu mă mai străduiesc să obțin 
momente de bucurie; acum, simt fluxul bucuriei pe tot parcursul zilei. 


Pentru mine, schimbarea a constat în decizia de a înceta să-i dau un scop 
suferinței mele. Mi-am respectat suferinţa din trecut, dar am ales să nu mai 
stărui asupra ei. Am hotărât să fiu o nouă persoană și să accept bucuria ca pe 
un drept căpătat la naștere. Această schimbare s-a manifestat în munca mea, 
în căsnicie și în starea de sănătate. Imediat ce am decis să trăiesc cu bucurie și 
în linişte, viaţa mi s-a schimbat pentru totdeauna. Într-un interval scurt de 
timp, am ajuns să mă simt un alt om. Atunci am fost cea mai fericită. Iti 
împărtăşesc acest miracol fiindcă ştiu că te aşteaptă si pe tine. Când esti 


indrumat spre o carte ca aceasta, Inseamna ca iti doresti din toata inima sa te 
simti mai bine. Aceasta dorinta e de ajuns ca sa treci printr-o schimbare 
miraculoasă. Poti decide azi să-ţi recalibrezi energia și sa te dedici iubirii si 
bucuriei. Poţi alege într-o clipă o lume aflată deasupra fricii tale. Ştiu că e 
adevărat fiindcă multi dintre voi m-ati contactat şi mi-ati împărtăşit 
experiențele voastre. Când pornesti într-o călătorie spirituală, se petrece o 
schimbare, fie că o constientizezi sau nu. lar dacă nu te abati din drum și 
rămâi dedicat exerciţiilor, te trezesti într-o bună zi fiind un cu totul alt om. 


Primeşte cu braţele deschise regenerarea. Dacă ţi-ai rezervat timp ca să aplici 
măcar unul dintre principiile prezentate în această carte, esti un alt om. 
Aceste metode iti recalibrează energia si te urcă din nou pe scala 
sentimentelor. Cea mai simplă schimbare te poate duce pe un drum nou. 
Observă în ce te-ai transformat si sărbătoreşte fiecare schimbare, oricât de 
mică. Bucură-te de clipele în care alegi să te relaxezi în loc să te straduiesti 
mai mult să obţii rezultate. De cele în care ierti în loc să ataci. De cele în care 
alegi un gând mai bun ca să depasesti starea de disperare. Aceste clipe 
aparent neînsemnate sunt miracole. Fii mândru de fiecare schimbare 
miraculoasă. Îți mulțumesc pentru implicarea ta. 


Lasa-te purtat pe valul pozitivismului 


Chiar și cea mai mică schimbare a energiei tale e de ajuns ca să-ți 
redirectioneze fluxul energetic spre starea de bucurie. Când simţi acea 
schimbare, las-o să preia comanda. Mergi mai departe, simtind-o cât poţi de 
mult. În clipa în care observ că energia mea se apropie cu un milimetru de 
iubire si bucurie, încerc s-o apropii si mai mult. Simt vibraţiile bune si le 
permit să mă schimbe profund. Continui să caut în mod conștient tot mai 
multe gânduri pozitive. Asta se întâmplă frecvent, când merg cu mașina în 
zone rurale şi ascult muzică pentru meditație cu mantre. Intru deseori într-o 
stare de admiraţie trecând pe lângă păduri si câmpii si ascultând acea muzică. 
Când sunt în acea stare, mă las purtată de ea si las vibraţiile bune să se 


desfasoare. Ma gandesc la recunostinta fata de comunitatea pasnica din care 
fac parte si la plăcerea pe care o resimt mergând la ferma locală de unde-mi 
aleg alimentele pentru toată săptămâna, simțind libertatea în timp ce conduc 
maşina. Mă gândesc la cina pe care o voi găti în cursul serii si la cât de mult o 
va aprecia soţul meu. Merg chiar mai departe, trimitandu-le iubire prietenilor 
din comunitatea mea și bucurându-mă de oamenii minunati pe care-i cunosc. 
Apoi îmi păstrez angajamentul de a mă pune în slujba oamenilor. Las bucuria 
să mă cuprindă. E foarte distractiv să mă las purtată de această stare. 


Data viitoare când simţi că energia ta începe să se calibreze pe frecvenţa 
bucuriei, lasă-te purtat de valul stării pozitive, apoi, mergi chiar mai departe. 
Lasa-ti gândurile sa se umple cu tot mai multă bucurie. Caută mai departe 
sentimente benefice. Nu există limite în acest exercițiu. Urcă pe valul 
pozitivismului si nu te opri. Telul e starea de bine, astfel încât când ajungi 
acolo, mergi tot mai departe! 


Inspiră-i pe alţii făcând ceea ce te inspiră pe 
tine 


Poate că te opui încă ideii că distracţia e unul dintre principalele lucruri pe 
care le poţi face. Este o reacție normală. Multi dintre noii mei cursanţi se tem 
că drumul lor spiritual este unul egoist. Se simt vinovaţi fiindcă își petrec 
timp cu distracţii și nu le pasă decât de dorinţele lor. Dar una dintre cele mai 
importante lecţii pe care le-am învăţat de la Abraham-Hicks este că trebuie să 
fim egoisti în practica noastră. În acest caz, „egoismul“ nu este un concept 
negativ. Acest fel de egoism nu-i raneste pe cei din jur si nu înseamnă să-i 
neglijezi sub nicio forma. Dar iti cere să pui bucuria pe primul loc. Trebuie sa 
faci din bucurie principala ta prioritate. Când eşti egoist în privinţa stării tale 
de bine, devii de folos lumii întregi. Asta, deoarece cu cât mai multă bucurie 
şi inspiraţie porţi cu tine, cu atât iti creşte puterea de a le fi de folos celorlalți. 
Nu putem ajuta sau încuraja pe nimeni când suntem într-o stare de opoziţie si 


vibrații scăzute. Cel mai mare dar pe care-l putem oferi este energia noastră 

pozitivă. Prin urmare, te încurajez să fii mai egoist în privinţa felului în care 
vrei să te simţi. Fii convins că pe măsură ce ești mai fericit şi mai inspirat, le 
poţi dărui mai mult familiei, prietenilor, colegilor și comunităţii. 


Trăim vremuri în care trebuie să aducem lumină și o atitudine pozitivă în 
lume. Oricine a pornit pe un drum spiritual s-a angajat să se pună în slujba 
celorlalți. Prima misiune constă în energia pe care o emiti. Marile schimbări 
în lume nu pot proveni din neputinta noastră, ci din inspiraţie si bucurie. 
Când ne punem bucuria pe primul loc, captăm în mod natural idei strălucite, 
primim susținere din jur, iar atunci se vor petrece și schimbări. Oamenii cu 
adevărat fericiţi sunt si cu adevărat de folos. 


Când știi cât este de minunat să trăieşti în starea de bucurie, doreşti automat 
s-o răspândeşti. Pe măsură ce întruchipezi această energie, ridici vălul unei 
lumi dominate de teamă și descoperi o lume plină de lumină. Acesta este 
exercițiul din capitolul următor. În paginile ce urmează, vei învăţa că există o 
lume dincolo de percepțiile izvorâte din frică pe care am ajuns să ne bazam. 
Există o lume a păcii, a fericirii, a libertăţii şi a luminii. Fii nerăbdător să-i 
ridici vălul. 


Spectacolul culinar al lui Gabby (lb. engl.). (N.t.) 


Capitolul 5 


Ridica valul 


În copilărie, eram conștientă că există o lume dincolo de percepţia mea fizică. 
Credeam în îngeri și zâne şi aveam o intuiţie foarte dezvoltată. Când suntem 
la vârste foarte fragede, nu există vreun văl între lumea fizică şi tărâmul 
spiritual. Iată de ce îi auzi adesea pe copii vorbind cu îngerii sau cu prietenii 
lor imaginari. Ei pot vorbi chiar si despre vieţi trecute sau pot prezice 
evenimente despre care n-aveau cum să ştie. Aflaţi în acel stadiu al inocentei, 
cei mici pot percepe o lume aflată dincolo de limitele fizice şi pot vedea cu 
ochii spiritului. 


Când eram copil, aveam încredere în mine și într-o forță superioară. Cu 
timpul, am pierdut această credință pe măsură ce temerile lumii se făceau tot 
mai tare auzite. Am început să mă simt singură, nesigură şi speriată într-o 
lume plină de temeri și limite. Au existat numeroase momente care m-au ținut 
departe de iubirea Universului. Divorțul părinţilor mei la care am asistat, 
agresiunile din terenul de joacă și notele slabe obţinute uneori la școală s-au 
numărat printre experienţele de separare ce m-au determinat să privesc lumea 
cu teamă. 


Pe măsură ce devenim adulţi, tărâmul spiritual devine tot mai greu de 
abordat. Tesem un val între tărâmul spiritual al Universului si lumea fizică pe 
care am ajuns să ne bazăm. Începem să ne identificăm cu trupul, nu cu 
spiritul nostru. Suntem învăţaţi si adesea încurajați să facem aceasta 
schimbare de către părinţi, dascăli si alti oameni din anturajul nostru. Odată 
cu înaintarea în vârstă, aproape oricine şi orice întâlnim în cale pare să 
întărească existența unei lumi a separării și a fricii. Fiecare gând bazat pe 
teamă la care suntem expuși ne amplifică credinţa în lumea fizică şi ne 
îndepărtează de tărâmul spiritual. 


Din fericire, indiferent cât de departe m-am abătut în frica omenirii, am ştiut 
dintotdeauna că există ceva mai mult dincolo de spaţiul fizic. Asta m-a ferit 


de sentimentul nesigurantei si de cel al singurătăţii. Chiar si în cel mai greu 
moment, am crezut ca, printr-o legatura spirituala, orice este posibil. Ca eleva 
in domeniul spiritualitatii, mi-am luat angajamentul sa ridic zi de zi valul 
lumii fizice şi să-mi amintesc de lumina tărâmului spiritual. Acest 
angajament zilnic mi-a adus multă linişte peste încordarea si zbuciumul pe 
care le întâlnim cu toţii. Exercitiul prin care alegeam să privesc prin ochii 
spiritului a devenit pentru mine un obicei. Îl folosesc pentru a-mi aminti că 
Universul mă îndrumă și îmi îndrept din nou gândurile spre iubire. Fără 
această legătură spirituală, m-aș rătăci în lumea guvernată de proiecţii 
infricosatoare. 


Unul dintre modurile prin care am ramas fidela vederii cu ochii spiritului a 
fost scrisul. În ultimii zece ani, am scris şapte cărţi bazate pe principii 
spirituale. În aceste lucrări, m-am străduit mult să traduc şi să clarific 
spiritualitatea, astfel încât să fie lesne înțeleasă de oricine. Cred că a fost 
foarte util, iar acum, când scriu această carte, simt că trebuie să dezvolt 
domeniul metafizicii. Fiecare cuvânt pe care-l scriu aici îmi amintește de un 
adevăr pe care-l cunosc. Directionarea precisă a cuvintelor prin aceste cărți 
mă bucură foarte mult fiindcă acest proces ridică vălul dintre tărâmul fizic și 
cel spiritual. Ca să acceptăm cu toţii pe deplin faptul că suntem Super 
Attractori, trebuie să ne deschidem în fata unei lumi aflate dincolo de logica 
simplă si de rațiune. Nu trebuie să ne simţim vinovaţi pentru semnificaţia pe 
care credința noastră în Univers o are pentru noi. 


Vreau să te îndrum să ridici vălul dintre lumea perceptiilor si lumea 
legăturilor spirituale. Dincolo de vălul lumii bazate pe frică, te așteaptă 
miracole. Nu le-ai blocat — pur si simplu, nu le-ai căutat. În lecţia 91 din 
lucrarea Curs de Miracole se spune: „Miracolele sunt văzute în lumină“. 


Cursul ne învață: 


Miracolul există întotdeauna. Prezenţa lui nu este provocată de privirea ta; 
absenţa lui nu este rezultatul incapacității tale de a vedea. Doar percepția ta 
asupra miracolelor este afectată. Le vei vedea în lumină; nu le vei vedea în 
întuneric. 


A sosit vremea să vezi în lumină. 


Atât timp cât ne păstrăm convingerea că lumea fizică reprezintă unica noastră 
realitate, miracolele vor rămâne nevăzute. Am fost încurajați să ne 
concentrăm pe această lume fizică a formelor, care ne-a obișnuit să negăm 
lumina. Rezultatul a fost acela că ne-am orbit singuri. Nu percepem decât 
întunericul pe care l-am creat. Încă din copilărie, am creat o percepţie asupra 
lumii bazată pe teamă, separare, judecată si lipsuri. E ca si cum am trăi un 
coşmar — dar tot ceea ce trebuie să facem este să aprindem lumina ca să ne 
dăm seama că e doar un vis urât. 


Convingerile noastre în privinţa propriei persoane, a corpurilor noastre fizice 
şi a tuturor temerilor din lume ne împiedică să credem în iubire. Credem că 
suntem neprotejati, expuşi bolilor, atacurilor si durerii. Credinţa noastră în 
trup ne-a făcut temători. Credem în poveşti despre boli, traume, neajunsuri și 
ură. Credem în povestea separării, considerăm că suntem mai buni decât unii 
oameni și inferiori altora. Aceste sisteme de convingeri survin când rupem 
legătura cu iubirea Universului. Un gând de separare duce la următorul, iar 
ele se multiplică în mintea noastră. Lucrarea Curs de Miracole sugerează că 
noi am avut „o mică idee trăsnită“ cum că am fi separați de Univers, ceea ce a 
declanşat o separare de iubire, pe viata. Mica idee trăsnită e aceea că suntem 
despărțiți de iubirea Universului sau, după cum se spune în Curs, de 
Dumnezeu. Când noi am luat în serios mica idee trăsnită și am crezut-o, am 
decis că iubirea Universului nu este de ajuns. Am ales să credem că am putea 
avea o iubire bazată pe o lume separată, aceea a dualității. Când am ales mica 
idee trăsnită, am întors spatele iubirii Universului. În acel moment, ego-ul ne- 
a convins că suntem neprotejati si astfel, datori să dezvoltăm o lume si un 
sistem de gândire care să ne ofere o stare suficient de confortabilă. Ca să fie 
situaţia și mai rea, ne simţim vinovaţi fiindcă ne-am îndepărtat de adevărul 
nostru, care este iubirea. Am ales să credem în identitatea sinelui separat, care 
ne determină să credem într-o lume deconectată de la iubire. În momentul în 
care am luat în serios mica idee trăsnită, am ales o lume a fricii în locul 
iubirii. 


Calea prin care putem renunţa la teamă este să ridicăm vălul si să vedem cu 
ochii spiritului. Când facem asta, ne vom aminti că suntem în siguranţă, 


întregi si protejaţi. Când acceptăm faptul că există o lume a iubirii și a 
susţinerii dincolo de tărâmul fizic, ne putem vedea ca fiind spirite care trec 
printr-o experienţă umană. Această percepţie spirituală ne poate aduce multă 
pace lăuntrică, iubire și bucurie. Acesta este conceptul raiului pe Pământ — 
să trăim în lume, dar să avem gânduri către Cer. 


Când percepem o lume a separării, ne simţim vinovaţi în mod inconștient 
fiindcă i-am întors spatele iubirii perfecte, după cum este definită în Curs. 
Fiecare mică idee trăsnită de separare construieşte o lume onirică ruptă de 
iubirea adevărată ce se află în noi. Suntem copleșiți de ură fata de sinele 
separat pe care ni l-am creat, fiindcă, la nivel inconştient, credinţa noastră în 
separare ne face să ne simțim vinovaţi, defensivi și singuri. Aceste convingeri 
tes vălul ce ne ascunde de adevărul nostru Super Attractor si de iubirea din 
noi. 


După cum se explică în Curs, nu micile idei trăsnite de separare sunt 
problema. Problema constă mai degrabă în felul în care le răspundem. Când 
le răspundem gândurilor bazate pe frică cu si mai multă teamă, perpetuăm 
separarea de iubire. Zi de zi, alegem să ne bazăm pe mici idei trăsnite de 
separare prin convingeri de genul „Nu am destul“, „Toţi au ceva cu mine“, 
„Sunt mai bun decât ei“, „Nu sunt demn de iubire“ și altele asemenea. Din 
clipa în care ne trezim, modelăm o lume onirică a separării şi a distantarii fata 
de adevărul nostru. 


Apare astfel întrebarea: de ce nu ridicăm pur si simplu cu toţii vălul? Daca 
dincolo de văl se află lumina, iubirea si adevărul, ce mai așteptăm? De ce ne- 
a luat atât de mult? 


Răspunsul este că suntem ingroziti la gândul de a lăsa lumina să pătrundă. 
Pentru că cine am fi oare, dacă nu un trup blocat în dramele lumii pe care am 
creat-o? Ne-am obișnuit să ne bazam pe percepțiile pe care le-am construit 
împotriva iubirii şi le folosim ca să ne protejăm de dezamăgiri și suferinţă. 
Dacă am ridica vălul pentru a iubi și ne-am elibera de percepțiile noastre 
lumești, suferinţa s-ar risipi. 


Chiar dacă eu cred în tărâmul spiritual, sunt permanent provocată de 
percepţia despre imaginea mea, despre corpul meu și despre îndepărtarea de 
iubire. Cu o lună înainte să încep să scriu această carte, am trecut printr-un 


moment greu. Fusesem bolnavă luni de zile, cu o afecţiune gastrică 
nediagnosticată. Aveam dureri, nu puteam mânca nimic și nu mă gândeam 
decât la găsirea unor soluţii. Petreceam nenumărate ore documentându-mă pe 
Google despre simptome și punându-mi diferite diagnostice, o idee proastă pe 
care nu o recomand. Mă rugam şi meditam, dar frica era mai puternică decât 
credinţa, şi mă gândeam numai la organismul meu. În sfârşit, după luni de 
analize, am primit un diagnostic. Iniţial, acesta m-a ușurat oarecum. Dar 
aproape imediat m-am focalizat pe modul în care să mă vindec. În sufletul 
meu știam că obsesia legată de organismul meu nu făcea decât să perpetueze 
problema. Asa că am început să mă rog pentru ajutor. 


Rugăciunile mele au primit răspuns în timp ce eram la masa de prânz cu 
prietena și profesoara mea, Marianne Williamson********, Marianne m-a 
întrebat cum îmi merge, iar eu m-am lansat într-un monolog despre toate 
durerile si suferinţele prin care treceam. l-am spus că obtinusem până la urmă 
un diagnostic, dar m-am plâns de drumul lung până la vindecare. Parcă îmi 
ieșisem din minţi, iar ea mi-a simţit frica. M-a privit în ochi şi mi-a spus: 
„Eşti obsedată de identificarea corporală“. Marianne mi-a amintit că puteam 
să mă identific cu acea parte din mine care ducea această luptă (corpul) sau 
puteam să mă identific cu acea parte din mine care nu trecea prin zbucium 
(spiritul). Mi-a amintit că trupul se vindecă atunci când nu-i dăm atenţie. 


Cuvintele lui Marianne m-au îndrumat spre adevăr si spre o lecţie din Curs in 
care se spune: „Nu sunt un trup. Sunt liber“. Era un concept greu de asimilat 
când simptomele mele fizice erau activate. Dar ştiam ca, atâta vreme cât ma 
identificam cu corpul meu, simptomele nu se puteau atenua. Am analizat mai 
atent cum a apărut afecțiunea mea fizică. O serie de momente de separare si 
absenţă a iubirii îmi provocase mult stres. Acesta mi-a canalizat atenţia spre 
lume, spre corpul meu și spre percepţia falsă, bazată pe frică, asupra sinelui. 
Mi-am uitat adevăratul tel, acela de a fi iubire si a răspândi iubirea. 


Am urmat sfatul Mariannei și am ales să mă identific cu spiritul. Acest lucru 
nu însemna să opresc medicatia sau protocolul de vindecare. Dar însemna să 
nu mă mai concentrez intens asupra corpului, ceea ce mă menținea în 
întuneric. M-am rugat să mă văd în lumină. Am meditat, vizualizându-mă 
cum ridic vălul și mă regăsesc în lumina eternă a Universului. Trecerea de la 
identificarea cu corpul, la identificarea cu spiritul mi-a dat încredere în 


abilitatea mea de a atrage o stare buna de sănătate. Am urmat cu rigurozitate 
exerciţii zilnice care să mă ajute să trec puntea dinspre percepţia mea asupra 
lumii şi o lume a luminii. În fiecare zi îmi spun că „miracolele se văd în 
lumină“. Fiecare rugăciune mă aduce mai aproape de lumină, fiecare 
meditaţie îmi îndreaptă frecvenţa energetică spre lumină, iar fiecare gând plin 
de iubire îmi arată drumul spre lumină. Nu trebuie să înlătur întunericul; 
trebuie doar să aleg să privesc în lumină. 


Știu că înţelegi diferenţa dintre identificarea cu trupul și identificarea cu 
spiritul la nivel sufletesc. Dar la nivel lumesc, vei opune rezistență. În Curs se 
spune: „Pare o nebunie să ti se spună că ceea ce nu vezi există... Credinţa ta e 
în întuneric, nu în lumină“. Înţeleg această luptă existenţială între lumea 
întunericului şi tărâmul spiritual al luminii. Încă trăiesc implicată într-o lume 
pe care nu vreau s-o văd: o lume a violenței, a urii, a furiei și a 
resentimentelor. O lume a zbuciumului, a durerii, a dezamăgirii si a 
suferinței. Dar am ajuns să cred că singura cale de ieșire din acea lume a 
întunericului este să aleg să văd lumina cât pot de des. Să vezi lumina e o 
practică, dar este nevoie de voință pentru a renunţa la neîncredere. Să vedem 
în lumină trebuie să devină un obicei. 


Cu cât suntem mai conectaţi la viziunea luminii, cu atât începe să se 
risipească perceperea întunericului. Lucrarea Curs de Miracole pomenește 
chiar despre „episoade de lumină“. Acum câţiva ani, eram pe o plajă și 
citeam Cursul. Mi-am pus cartea în poală si am privit oceanul. În timp ce 
privirea îmi era atintita spre locul în care apa întâlnea nisipul, am văzut un 
cadru dreptunghiular de lumină pe cer. Părea că privesc spre ocean prin acea 
ramă de lumină albă. La început, imaginea m-a uluit, apoi m-a alinat. În timp 
ce se disipa, m-am uitat din nou la carte, și mi-au căzut ochii pe acest pasaj 
din Curs: 


Vei începe să înţelegi atunci când vei vedea margini fine de lumină în jurul 
acelorași obiecte familiare pe care le vezi acum. Este începutul adevăratei 
viziuni... Pe parcurs, poți avea multe „episoade de lumină“. 


Am zambit pentru ca stiam ca exista cu adevarat o lume dincolo de imaginea 
fizică. De atunci, am avut multe episoade de lumina. Văd scântei si fâşii de 
lumină dansând în aer ca paietele. Văd deseori lumină în timp ce meditez. 
Când încetinesc ritmul și intru în rezonanţă cu Universul, lumina mi se 
dezvăluie sub forma unui sentiment interior profund. Îndrăgesc aceste 
episoade de lumină, căci ele îmi amintesc că nu sunt un trup; sunt liberă. 


În prezent, caut lumina oriunde mă duc. N-o blochez, dar mă las pierdută în 
teamă si uit să caut lumina. Ea este prezentă întotdeauna si este alegerea mea 
s-o vad. Iti doresc să ai si tu propria experienţă a episoadelor de lumină. 
Vreau să cunoşti adevăratul înțeles al traiului în această lume, dar cu gânduri 
de iubire. Vreau să poţi face o punte între lumea percepţiei si cea a luminii. Si 
vreau să readuci acea lumină în această lume a percepţiei, astfel încât să ajuţi 
la extinderea vederii noastre limitate — la luminarea întunericului. Când 
trăim în lumină, ne amintim că avem putere de Super Attractor. Stim că ne 
putem conecta la o entitate de putere, înțelepciune și pace dincolo de lume. 


Nu e cazul să te sperii. Ti-am spus deja că voi dezvolta tema metafizică. 
Conectează-te chiar acum la acea parte din tine care crede în lumină sau 
măcar îşi dorește să creadă. Asta te va îndruma să pornesti în această călătorie 
în care vei elimina percepţia întunericului si îți vei aminti de lumină. Dacă te 
împotriveşti acestui capitol, conectează-te pur și simplu la acea parte din tine 
care crede în iubire si fii deschis unei noi perspective. 


Tindem să complicăm foarte mult practica noastră spirituală, dar nu este 
deloc asa. Complicata este rezistenţa pe care i-o opunem. Renunta la 
neîncredere, măcar pe durata acestui capitol, si permite-mi să te ajut să-ţi 
aminteşti de lumină. E timpul să ridici vălul. Urmează-mi îndrumarea și lasă 
totul să fie simplu. 


Nu te judeca pentru că percepi întunericul 


Să începem prin a ne elibera de autocritică sau reprosuri. Am văzut multi 
oameni reprosandu-si că s-au abătut pe calea fricii si a întunericului. 
Aminteste-ti că lumina nu te-a părăsit niciodată. Lumea întunecată pe care o 
percepi nu e decât o serie de mici idei nebunesti și momente lipsite de iubire 
care te-au deconectat de la propria ta lumină. Acceptă chiar acum faptul că 
întunericul și disconfortul au însemnat ocazii excelente să te apropii de spirit. 
Nu-ţi reproşa modul în care te-ai lăsat atras de teama lumească. Iarta-te 
pentru toate felurile prin care ai ales să crezi în întuneric. lartă-ţi gândurile 
agresive, autocritica, greșelile și iartă-te pentru teama ta de lumină. 
Aminteste-ti ce ne învaţă Cursul: „Miracolele se văd în lumină“. În momentul 
în care alegi să comuti gândurile de la frică la iubire, vei avea parte de un 
miracol. Alege acum, iertându-ți gândurile infricosate, astfel încât să poţi 
reveni la spirit. 


Alege să vezi în lumină 


Ori de câte ori eşti atras de perceperea lumii fizice, întreabă-te: „Doresc s-o 
vad în întuneric sau în lumina?“. Daca esti dispus să pui această întrebare, 
înseamnă că esti dispus si să alegi lumina. În clipa în care iti pui această 
întrebare, inviti o entitate spirituală, alta decât tine, să-ţi îndrume gândurile 
înapoi, spre iubire. Întrebarea este o rugăciune prin care ceri ajutor. Ea îţi 
aminteşte că există o lume aflată dincolo de imaginea fizică, dincolo de frică, 
dincolo de limitări, o lume strălucitoare. Vizualizarea luminii te aşteaptă s-o 
alegi. Alege în mod conştient să vezi cu lumină pe toată perioada zilei. Fă din 
asta un obicei. 


Când faci această alegere simplă se petrec numeroase miracole. Am trecut 
recent printr-o schimbare miraculoasă când am ales să văd cu lumină. Într-o 
după-amiază, am primit un e-mail de la cineva îngrijorată de o postare plină 
de dușmănie la adresa mea pe pagina de Facebook a unei persoane. O femeie 
mă învinuia în lunga postare că sunt o escroacă. Imagineaza-ti ce șocant a 
fost pentru mine să citesc mesajul. Cel mai tare m-a supărat faptul că diverși 


oameni i-au aprobat sustinerile în comentariile postării. Scriseseră lucruri 
precum: „În sfârşit, cineva vorbeşte pe sleau despre cât de sinistră este 
Gabby“. De regulă, nu reactionez la astfel de mesaje de pe internet. Ma 
mândresc cu o practică pe care o numesc „iartă și şterge“. Dar această postare 
m-a stârnit cu adevărat. Mi-am petrecut ore întregi împotmolită în întunericul 
acestui sentiment de negativism. Am citit şi alte comentarii negative de pe 
pagina acestei femei, am intrat în defensivă și mi-am permis să mă simt 
deprimată din această cauză. În seara aceea, ceva mai târziu, pe când mă 
simţeam încă demoralizată în urma acelei postări, soțul meu, Zack, m-a 
întrebat: 


— Incă te mai obsedează chestia aia? 
— Da. Parcă nu pot să scap de ea, i-am răspuns eu. 
M-a privit cu multă compasiune si mi-a spus: 


— Nu-i mai citi comentariile negative de la postarea ei și ajută-i pe oamenii 
care aşteaptă veşti de la tine. Incepe cu miile de mesaje care aşteaptă să le 
răspunzi pe Instagram. 


Acesta a fost miracolul. M-am simţit foarte usuratd în clipa în care mi-a 
propus să-mi reorientez atenţia de la întuneric si spre lumină. Așa că l-am 
rugat pe soțul meu să-mi arate cum să găsesc mesajele pe Instagram (habar n- 
aveam!). Nu ştiam că lumina este acolo fiindcă n-o căutam! Apoi mi-am 
petrecut câteva zile răspunzând celor mai frumoase povestiri, mărturii si 
mesaje de la oameni din întreaga lume. Îmi trimiseseră mesaje de mulțumire, 
rugăciuni şi istorisiri miraculoase. Pe parcursul acelor zile în care am răspuns 
la mesaje, ajutând oamenii să-și reia calea spirituală, m-am simţit de folos si 
plină de lumină. M-am simţit foarte legată de comunitatea mea și foarte 
bucuroasă. Mă deconectasem de la percepţia corpului meu (sinele fizic), care 
putea fi atacat, si mă reconectasem cu spiritul meu, care este o forță a iubirii 
în lume. 


În cea de-a treia dimineață, m-am trezit plină de iubire. În loc să-mi iau 
telefonul sau să sar din pat, m-am gândit imediat: „Roagă-te pentru oamenii 
cu care ai intrat în legătură“. M-am cufundat în rugăciune. Am început să-i 
trimit lumină comunităţii mele. M-am rugat pentru ca membrii ei să aibă 


parte de pace interioară, sănătate, bucurie si desteptare spirituală. M-am rugat 
să-şi amintească lumina. Nu mă mai simtisem în viata mea atât de bucuroasă. 
Comentariile răutăcioase de pe Facebook începuseră să pălească si nu mai 
aveau nicio putere. Am înţeles cu adevărat că „miracolele se văd în lumină“. 


Această experiență m-a transformat. Îndreptarea atenţiei de la negativism la 
dorinţa de a fi de folos altora a fost pasul decisiv spre o mare desteptare 
spirituală. Am putut să văd limpede în lumină şi să iert proiecţiile altora. Azi, 
pot spune că le sunt profund recunoscătoare femeilor care mă ponegreau pe 
Facebook. Mi-au oferit o misiune spirituală divină si un miracol. Ştiu că ele 
îmi pot simţi iubirea fiindcă le-am eliberat. Le iubesc fiindcă mi-au arătat că 
lumina poate învinge orice frică. 


Pe parcursul acestei experiențe, am fost capabilă să-mi identific valoarea 
fundamentală. Mi-am dat seama că ceea ce preţuiesc mai mult la mine este 
abilitatea de a fi o prezenţă a iubirii în lume. Când m-am confruntat cu 
întunericul, am reușit să accesez lumina ajutând alti oameni să se simtă bine. 
Am înţeles cum ne ferim de lumină când avem resentimente și suntem 
defensivi. Singurul răspuns la frică este iubirea. 


Sper că povestea mea te ajută să înţelegi cât este de simplu să ridici vălul de 
pe întunericul gândurilor negative si să-ți revendici lumina. Poti face alegerea 
în orice moment. Când te simţi jignit, alege să te concentrezi pe modul prin 
care-i poți ajuta pe alţii să se simtă bine. Când te simţi slăbit, concentreaza-te 
asupra forţei tale pentru a-ți urma calea spirituală. Când esti revoltat de 
nedreptatile din lume, gândeşte-te la exercițiile din aceasta carte prin care să 
te reaşezi în armonie cu lumina ta, astfel încât să te eliberezi de energia 
separării şi să te reîntorci la iubire. Adu lumină în întuneric. 


Fii mândru că ai ales să vezi lumina 


Când nu te mai concentrezi asupra sinelui fizic, poți vedea prin lentilele 


spiritului. Iti va păsa mai putin de problemele ivite si mai mult de felul în care 
alegi să le tratezi. De fiecare dată când te întrebi „Vreau să văd în întuneric 
sau în lumina?“, deschizi usa unui miracol. Evalueaza-ti maturitatea 
spirituală, însă nu după cât de uşoară îţi e viaţa, ci după cât de blând eşti cu 
tine cand dai de necaz. Sărbătoreşte momentele miraculoase cand inlocuiesti 
identificarea corporală cu cea spirituală. Profită de energia miracolelor şi 
lasă-te învăluit de bucuria de a trăi în lumină. Când ai căpătat ceva experiență 
în abilitatea de a schimba teama cu iubirea, dobândeşti dovada spirituală ca 
ceea ce-ţi dorești cu adevărat este imaginea spirituală. 


Mediteaza în lumina 


Poate fi dificil sa alegem lumina cand suntem blocati in drame lumesti. Aici 
intervine meditaţia. Există o conceptie greşită foarte răspândită, conform 
căreia meditaţia serveşte doar pentru eliberarea stresului sau pentru domolirea 
avalanşei de gânduri. Într-adevăr, ajută în acest sens — dar oferă mult mai 
multe beneficii. Când medităm, putem transcende energia acestei lumi si 
pătrunde în cea a iubirii. Meditatia devine cărarea spre lumină. Lasi voinţa în 
voia entității de iubire si poți fi îndrumat cu blandete peste puntea dintre 
lumea percepţiei și cea a luminii. Meditatia iti va oferi un răgaz în care nu va 
mai exista atașamentul fata de frică. Pare ceva misterios, dar vei înţelege cand 
se va întâmpla. Cu cât te eliberezi mai mult de această rezistenţă în timp ce te 
afli pe perna pentru meditații, cu atât mai bine vei cunoaște lumea aflată 
dincolo de experienţa ta fizică. Poţi permite vindecarea, ieşirea la suprafaţă a 
ideilor creative şi cufundarea într-un sentiment de recunoştinţă. [ti doresc să 
cunosti imensa usurare si bucurie de care ai parte cand meditezi în lumină. 


Calea către armonia cu Universul începe odată cu liniștea aflată în meditaţie. 
E o liniște atât de profundă, încât lași în urmă lumea percepţiei si te cufunzi 
în puterea luminii tale. În liniștea meditatiei, poţi elimina percepţia încărcată 
de teamă asupra lumii, chiar și timp de o clipă. O clipă e de ajuns. O clipă de 
credință te poate schimba pentru totdeauna. Prin meditaţie, vei trăi propria 


experienta a luminii aflate dincolo de temerile lumesti. Vei trai miracolul care 
te-a asteptat. Legatura ta cu aceasta dimensiune supranaturala va patrunde in 

fiecare cotlon din viata ta. Te va ajuta sa mentii cu usurinta un flux pozitiv de 
stare de bine si abundenta astfel incat sa atragi mai mult din ceea ce-ti doresti. 


Meditatie pentru ridicarea valului 


Urmeaza meditatia mea pentru ridicarea valului. Imediat ce ajungi la finalul 
ei, deschide-ti jurnalul si scrie despre experienta ta cu lumina. E important sa 
scrii despre ea, astfel încât să n-o uiţi. 


Meditaţie pentru ridicarea vălului 


(Ca să asculti versiunea audio gratuită a acestei meditații, intră pe pagina 
GabbyBernstein.com/SuperAttractor ca s-o descarci imediat.) 


Găseşte un loc confortabil unde să te asezi pe podea sau pe un scaun, cu 
spatele drept. 


Închide uşor ochii si aşază-ţi mâinile în poală, cu palmele în sus. 
Inspiră, numărând de la cinci. 

Cinci Patru Trei Doi Unu 

Expira, numărând de la cinci. 


Cinci Patru Trei Doi Unu 


Inspira, numarand de la cinci. 
Cinci Patru Trei Doi Unu 
Expira, numărând de la cinci. 
Cinci Patru Trei Doi Unu 


Continuă acest ciclu de respiratii şi lasă-te să te cufunzi treptat într-o stare de 
linişte. 


Lasa-ti gândurile să fie într-un du-te-vino. Nu le judeca. 
Continuă să inspiri şi să expiri, numărând de la cinci, la unu. 


În timp ce respiri, imaginează-te stand la marginea unui pod, gata să pasesti 
pe el. Podul poate fi scund, la nivelul solului, sau înalt, mult deasupra solului. 


In spatele tău e un nor întunecat. Simti că această întunecare reprezintă frica 
şi percepţia ta fizică asupra lumii. 


Priveşti înainte, dincolo de pod, și vezi licărind o lumină strălucitoare. Are un 
magnetism energetic care te atrage. 


Inspiră adânc si expiră, lăsându-te în voia atracției puternice a luminii. 
Lasă-te atras de lumină și porneşte pe pod, dinspre întuneric, spre lumină. 
Inspiră și expiră cu fiecare pas. 


Ajungi mai aproape, tot mai aproape de capătul podului și observi cum 
umbrele lumii se risipesc treptat. 


Nu le mai vezi în urma ta. 
Inspiră și respiră adânc şi coboară de pe pod, în lumea de lumină. 


Acum vezi doar lumină. 


In aceasta lumina, nu esti corpul tau, esti liber. 

Esti un camp energetic de iubire si lumina. 

Esti puternic. 

Esti liniștit. 

Esti ocrotit. 

Esti iubit. 

N-ai împotriviri ale trecutului si nici temeri legate de viitor. 

Ai doar această lumină în clipa asta. 

Da-ti voie să stai în lumina aceasta atât timp cât vrei. 

i şi lasă lumina să te învăluie din nou cu ceea ce esti cu adevărat. 

Stai în lumina si respiră. 

Când simţi că e timpul să ieşi din meditație, spune o rugăciune în gând: 
„Miracolele se văd în lumină. Aleg să văd în lumină și să port lumina cu 
mine oriunde merg“. 

Inspiră adânc si expiră. 

Cand esti pregătit, deschide ochii. 

După meditaţie, ia-ti jurnalul si scrie orice-ti vine în minte despre experienţa 
pe care ai avut-o stând în lumină. Scrie despre miracolul eliberării de lumea 


fricii şi al acceptării luminii. Vei afla cât de important este acest exerciţiu, 
pentru că el va fi pentru tine o cale de a-ţi aminti cine esti cu adevărat. 


După ce închei exercițiul de scriere liberă, mai spune o dată rugăciunea: 
„Miracolele se văd în lumină. Aleg să văd în lumină și să port lumina cu 
mine oriunde merg“. 


Acum continuă activităţile tale zilnice si poartă lumina cu tine oriunde te 
duci. 


Această meditaţie e de ajuns ca să poţi vedea cu lumină. Poţi experimenta un 
episod de lumină sau te poţi simţi cuprins de iubire si lumină în timpul 
meditatiei. Nu contează dacă vezi lumina cu ochii fizici sau dacă o simţi ca 
pe o prezenţă vindecătoare. Vei trăi experiența luminii în felul tău unic. 
Există multe căi minunate de a simţi lumina. Ai încredere în calea prin care 
ajunge la tine și îndreaptă-te către ea cât de des posibil. 


Calea prin care ridicăm vălul întunericului și ne aducem aminte de lumină 
este încrederea în forța Universului care ne îndreaptă din nou gândurile spre 
iubire. Când înlocuim îndoiala cu credinţa, ne aducem aminte de lumină. 
Când medităm, ne liniştim mintea şi nu ne mai împotrivim, ne aducem 
aminte de lumină. Când alegem compasiunea în locul violenţei, ne aducem 
aminte de lumină. Când ne rugăm pentru iertare, ne aducem aminte de 
lumină. Când alegem să ridicăm vălul fricii, nu rămâne decât lumina. 


Poartă lumina cu tine oriunde mergi 


Când începi să vezi dincolo de lumea dominată de teamă, vei dori să găsești 
un sprijin în lumină cât se poate de des. Va fi din ce în ce mai ușor. Vei fi de 
asemenea chemat să porţi lumina cu tine oriunde mergi. Vei simţi împlinire si 
mulțumire fiindcă esti o rază de lumină în căminul tău, la serviciu si în 
comunitate. Poate vei descoperi chiar că oamenii sunt tot mai atrași de tine 
pentru a primi susținere si îndrumare. Te simţi bine în preajma cuiva care 
străluceşte. 


In acest nou rol, ţi-ai putea dori să-i ajuţi pe cei suferinzi. Astfel, când vei 
observa că cineva duce o luptă interioară, va trebui să nu te implici în starea 


lor emoțională. Parte din tine s-ar putea identifica cu problemele lor. Iar daca 
vii în întâmpinarea lor cu si mai multe probleme, nu le poţi fi de folos. Cel 
mai bun mod de a ajuta pe cineva care s-a blocat în sentimentul de teamă este 
să te lași îndrumat de iubire și să fii lumină. Trebuie să te apropii de cel în 
suferință cu iubire şi încrederea că energia ta benefică este de ajuns. 


Scopul sufletului nostru este de a-i ajuta pe ceilalţi si de a purta cu noi lumină 
oriunde mergem. Dar trebuie să ne simțim în mod conștient puternici și în 
armonie când ne oferim ajutorul. Abraham-Hicks spun: „Când le oferi 
susținerea, trebuie să fii în armonie cu succesul, nu cu problemele lor“. Cel 
mai bun mod de a-i ajuta pe ceilalți este să fii entuziast si dornic să-i îndrumi 
spre soluţii, nu să te laşi coplesit de problemele lor. Atenţia ta îndreptată spre 
succesul lor te armonizează cu starea lor de Super Attractori. Când tu îi 
priveşti din această perspectivă, ei sunt ajutaţi să-şi amintească cine sunt cu 
adevărat. Chiar dacă nu sunt pregătiți să-ţi primească îndrumarea, energia si 
gândurile tale pozitive sunt suficiente. Să priveşti pe cineva în întregul său 
este cel mai mare dar pe care i-l poţi oferi. Uneori, cea mai bună cale de a 
ajuta o persoană să scape de teamă este să ţi-o imaginezi înconjurată de 
lumină. 


Lumina e acolo unde se află puterea ta 
adevărată 


Adevărata putere stă în legătura ta spirituală şi în capacitatea ta de a te 
conecta la energia iubirii și a viziunii interioare a luminii. Adevărata putere 
nu este un atribut verbal, un statut sau o realizare. Să fim Super Attractori 
înseamnă să renuntam la lucrurile care credem că ne conferă putere în aceasta 
lume. Întreaga noastră „putere fizică“ este de fapt un scut împotriva luminii. 
Când ai în minte iubirea și priveşti prin prisma luminii, găsești o ieșire din 
orice blocaj. Nu mai eşti compatibil cu negativismul, violenţa, critica sau 
suferința. Adevărata putere spirituală înseamnă să trăieşti în lumină. 


Sper că aceste mesaje te-au inspirat să ridici vălul lumii în suferință, bazate 
pe teamă, si să accepti cu bucurie o lume a credinţei si a iubirii. În încheierea 
acestui capitol, doresc să-ţi amintesc să nu te aștepți la un trai permanent în 
lumină. Chiar și un moment trecător de lumină e de ajuns. Pe măsură ce 
aduni aceste momente, ele devin realitatea ta. Nu uita că acesta e un exerciţiu 
prin care eliminăm percepțiile întunecate și ne amintim lumina și puterea 
noastră adevărată. Nu se întâmplă peste noapte, așa că bucură-te de 
miracolele ivite pe parcurs. Fiecare schimbare de percepţie de la întuneric la 
lumină te apropie de adevăr. Lasă aceste schimbări să vină natural și dedică- 
te luminii. 


În capitolul următor, te voi ajuta să intri si mai profund în armonie cu lumina 
prin puterea îndrumării spirituale. Când te bazezi pe lumină, devii conştient 
de energia Universală care te sprijină întotdeauna. Îndrumarea spirituală ţi-a 
fost aproape în copilărie, iar acum e timpul să te conectezi din nou la ea. Vei 
fi îndrumat să ridici vălul și să te întorci la susţinerea plină de iubire a unei 
îndrumări în care ai crezut odată. Deschide-ti inima si mintea ca să fii 
receptiv si să-ţi dorești să fii susținut. 


Marianne Deborah Williamson, autoare, lider spiritual, politiciană şi activistă 
de origine americana. (N.t.) 


Capitolul 6 


Ai aproape indrumarea invizibila 


Într-o după-amiază, m-a sunat o prietenă. Imediat ce i-am auzit vocea, am 
ştiut că era distrusă. Mi-a spus că se despartise de iubitul ei după ce încercase 
din răsputeri să facă relația să funcţioneze. Până la urmă, existaseră totuşi 
niște probleme esenţiale peste care cei doi nu reuşiseră să treacă. Chiar dacă 
suferea din pricina despărțirii, era mai mult speriată fiindcă nu ştia în ce 
direcţie avea să se îndrepte viaţa ei. Îmi spunea întruna: „Cum de am ajuns iar 
în situaţia asta?“. Era vulnerabilă, înfrântă si deznădăjduită. Îi puteam simţi 
teama şi amărăciunea prin telefon. Era clar că se afla în totală distonanta cu 
credința ei în Univers. Am încercat să-i alung frica şi panica, ajutand-o sa 
vadă soluţiile care-i erau la îndemână. M-am bazat pe gândirea mea practică 
şi am sfătuit-o unde s-ar putea muta, cum să se descurce cu banii si cum ar 
putea face câteva schimbări pozitive. Dar toate astea o făceau doar să se simtă 
mai deprimată si mai copleșită. 


După ce am discutat mai mult de o oră, eram epuizată emoţional și frustrată 
de împotrivirea ei. Încercam să-mi ajut prietena, dar nu reuşisem să ajung la 
ea. Ştiam că trebuie să existe o cale mai bună și voiam s-o găsesc. Fără sa 
stau mult pe gânduri, m-am trezit spunând: 


— Le-ai cerut ajutorul indrumatorilor tăi spirituali? 
După o pauză, mi-a răspuns: 


— Nu, nici măcar nu m-am gândit la asta... dar ca să-ți spun adevărul, Gabby, 
nu mă gândesc niciodată să cer ajutorul îndrumătorilor spirituali. 


I-am povestit despre experiența mea cu îndrumătorii spirituali, i-am spus că 
nu iau niciodată o hotărâre sau nu trec printr-o schimbare în viata fără să le 
cer sfatul. I-am mărturisit credinţa mea că există multi îndrumători spirituali 
care lucrează întotdeauna pentru noi. Avem cu toţii propriul înger păzitor care 
se află cu noi ca să ne protejeze şi să ne călăuzească. Avem de asemenea 


membri ai familiei, profesori și prieteni care au plecat dintre noi si ne pot 
ajuta. Exista arhangheli al căror singur scop este să ne poarte gândurile și 
energia din nou în armonie cu Dumnezeu. Și există nenumărați alți 
îndrumători spirituali și îngeri care ne ajută oricând le-o cerem. l-am tot 
vorbit despre cum iau legătura cu îndrumătorii mei și cât de repede primesc 
sprijin din partea lor. 


După câteva minute în care i-am vorbit cu entuziasm despre ghizii spirituali, 
prietena mea a spus: 


— O, sună atât de întăritor. Chiar îmi place ideea de a putea cere ajutor. 


Simteam că energia ei se schimbase. Liniştea luase locul disperării. Era 
pregătită să-şi lase voinţa în grija îndrumătorilor ei și să primească sprijin 
spiritual. Când am încheiat conversaţia noastră, părea deja altă persoană. Știu 
că îndrumătorii ei interveniseră prin intermediul meu ca să-i amintească de 
prezenţa lor. În clipa în care le-a acceptat ajutorul, a început să se simtă mai 
bine. 


A doua zi, m-a sunat din nou. 


— N-o să-ţi vină să crezi, mi-a zis ea. Ti-am urmat sfatul si le-am cerut 
ajutorul îndrumătorilor mei. Habar n-aveam cu cine vorbeam, dar m-am rugat 
oricum pentru ajutor. Pe urmă, s-a întâmplat lucrul cel mai miraculos. Peste 
noapte, toate s-au aranjat pentru mine. Am primit un e-mail despre un post de 
colaborator si am făcut primul pas în planificarea unei călătorii pe care o tot 
amânasem. Ba chiar sunt mult mai împăcată cu despărţirea. Îndrumătorii mei 
au trecut rapid la treabă! 


— Da, asta vor ei, i-am zis. Unicul lor scop este să-ţi pună gândurile si 
energia în armonie cu iubirea Universului. Când ești astfel în armonie, devii 
un Super Attractor. Așa se rezolvă toate. 


Îndrumătorii spirituali şi îngerii au fost dintotdeauna o parte foarte importantă 
din viaţa mea, dar e pentru prima oară când scriu despre ei într-o carte. Am 
vorbit despre îndrumarea Universului si despre Dumnezeu, dar nu m-am 
exprimat deschis despre prezenţa îndrumătorilor mei supranaturali. M-am 
temut întotdeauna că i-aş speria pe oameni sau că aş vrea să impun cuiva 


convingerile mele. Dar după cum am spus în capitolul precedent, simt 
chemarea să dezvolt tema metafizică şi să vorbesc deschis și fără jenă despre 
tărâmul spiritual. Ştiu că lumea e pregătită să primească noi forme de 
îndrumare. Când suntem dispuşi să vedem o lume dincolo de imaginea fizică, 
viaţa devine mai uşoară, ne simțim mai în siguranţă și putem apela la 
adevărata putere. Iti accept eventuala reticenta fata de conceptele si lecţiile 
din acest capitol. Poate că nu crezi în îndrumătorii spirituali sau poate că ai 
propriile credinţe, contrare alor mele. Sau poate că acest concept e cu totul 
nou pentru tine. [ti accept reticenta, dar iti cer să-ţi păstrezi mintea deschisă. 
Scopul meu, prin această carte si prin tot ceea ce creez este sa te ajut să fii 
deschis pentru o relaţie spirituală, aşa cum o înţelegi tu. N-am vrut niciodată 
să-ți impun propriile mele idei, dar e datoria mea să-ţi ofer întotdeauna ceea 
ce ştiu că e adevărat pentru mine. 


Aşa că, hai, să începem. Cred că există fiinţe ale adevărului suprem și ale 
celei mai profunde compasiuni ce lucrează pentru noi ca să ne îndrume 
gândurile și energia spre iubire. Nu sunt de natură fizică și nu se supun legilor 
naturale din această lume. Sunt ființe spirituale. Aceşti îndrumători se 
manifestă sub multe forme si au diferite scopuri. Dar scopul lor comun este 
să ne călăuzească din nou spre armonia cu iubirea Universului. Când rămâi 
blocat într-un gând sau într-un tipar bazat pe teamă, poţi apela la îndrumătorii 
tăi pentru a te ajuta, călăuzindu-te din nou spre iubire. Ca să primeşti 
îndrumarea lor, este nevoie doar de voinţa ta de a renunţa la frică şi de a 
vedea prin prisma spirituală. 


Am ajuns să mă bizui pe aceşti îndrumători supranaturali în toate domeniile 
din viata mea. Certitudinea că există o entitate care mă susține întotdeauna 
mi-a dat încredere și putere de neclintit. Au existat nenumărate momente în 
viaţa mea când am fost martoră la intervenţia divină a îndrumătorilor mei. Un 
episod despre care am mai vorbit s-a petrecut la 2 octombrie 2005, ziua în 
care am ales să mă vindec. În ziua aceea, ajunsesem pe fundul prăpastiei din 
pricina dependenţei de droguri. Eram o femeie de 25 de ani, dominată de 
droguri, care plângea întinsă pe podeaua garsonierei închiriate. În cel mai 
întunecat moment, am găsit puterea să mă rog pentru ajutor. Am spus: 
„Doamne, Universule, oricine e acolo, am nevoie de un miracol“. 


Imediat, am auzit o voce puternica înlăuntrul meu care mi-a spus: „Vindecă- 


te si vei duce o viata mai bună decât în visurile tale cele mai îndrăzneţe“. 
Vocea era atât de clară si de necontestat, încât a trebuit s-o ascult. Am 
renunţat la droguri în ziua aceea si am continuat să urmez îndrumarea 
spirituală primită. Am fost convinsă că acești îndrumători lucrau prin 
intermediul altor oameni care scăpaseră de aceeași adictie şi al grupurilor 
mele de recuperare ca să mă ajute să rămân sănătoasă. Voința mea, cât de 
firavă, de a renunţa la dependenţa de droguri a fost de ajuns ca să fiu 
călăuzită pe un drum al vindecării pentru toată viaţa. Zi de zi, clipă de clipă, 
am urmat acea călăuzire, $i asa am ajuns la adevărata vindecare. Azi, chiar 
duc o viaţă mai bună decât în visurile mele cele mai îndrăzneţe. Știu că vocea 
lăuntrică pe care am auzit-o a fost vocea îndrumătorului meu spiritual. 
Îndrumătorii mei au așteptat răbdători ca eu să-mi doresc să le deschid ușa. 
Îndrumătorii noştri sunt mereu gata să ne susţină, dar trebuie să le cerem 
ajutorul. Fără voinţă, riscăm să pierdem cu ușurință îndrumarea care ne este 
aproape. 


Există multe feluri de a primi mesaje de la îndrumătorii spirituali. Când ne 
deschidem conștiința pentru a primi ajutor spiritual, ni se arată cea mai 
miraculoasă îndrumare. Poţi auzi o voce sau poți experimenta o cunoaștere 
lăuntrică. Poti simţi prezenţa unei energii calme ce umple încăperea. În unele 
cazuri, poţi simţi nevoia fizică de a face un anumit lucru. Poţi primi 
îndrumare într-un vis sau te poți trezi în miezul nopţii ca să primeşti un 
mesaj. Îndrumătorii au puterea de a lucra prin intermediul tehnologiei si le 
place să se folosească de rețelele de socializare ca să-ţi dea sfaturi și semne 
de care ai nevoie. Ei vin la tine oriunde te afli! Au multe metode unice prin 
care iti îndreaptă gândurile spre iubire (Dumnezeu). De exemplu, mă 
străduiam recent să iert pe cineva care simțeam că-mi greşise. Eram obsedată 
de percepții îngrijorătoare de judecată si separare. Uitasem să privesc prin 
prisma iubirii. Gândurile lipsite de iubire mă ţineau captivă într-un ciclu 
întunecat al negativismului. În cele din urmă, m-am săturat de lipsa iertării si 
am apelat la ghizii mei ca să fiu ajutată. M-am rugat, spunând doar atât: „Vă 
mulțumesc, îndrumători ai adevărului si ai compasiunii supreme, pentru că- 
mi indreptati gândurile despre această persoană spre iubire“. Asta a fost tot. 
N-am făcut altceva decât să le predau problema îndrumătorilor mei ca să-mi 
arate ce trebuie să fac. În următoarele 24 de ore, am început să primesc 
îndrumare. Mă uitam pe Facebook când pe pagina mea a apărut o postare a 
acelei persoane. În mod normal, aş fi trecut repede peste ea sau aş fi criticat 


ceea ce a scris. Dar de data asta, s-a întâmplat altceva. Am simţit o chemare 
lăuntrică să-i citesc postarea. Ceea ce împărtășea în ziua aceea a fost exact 
elementul de care aveam nevoie ca s-o iert pe deplin. Scria dintr-o postură 
foarte vulnerabilă despre perioada ei de frământări și despre necazurile prin 
care trecuse. Dovedea o omenie pe care n-o mai întâlnisem. În acel moment, 
am fost în stare s-o privesc prin prisma iubirii și a compasiunii, nu prin cea a 
fricii şi a poziţiei defensive. Am fost capabilă s-o văd printr-o imagine 
spirituală. Știu că îndrumătorii mei m-au călăuzit spre postarea ei în acea zi. 
Iar când am avut intuiţia să o citesc, ştiu că am primit sprijin la nivel 
energetic. În acel moment, îndrumătorii m-au călăuzit direct cum s-o privesc 
cu iubire — iar eu le-am permis îndrumarea, fiind deschisă să le primesc 
sfatul. Odată ce esti dornic să-ţi laşi teama în seama îndrumătorilor tăi, ei vor 
începe să ridice vălul fricii și al întunericului, iti vor reface legătura spirituală 
şi te vor conduce din nou spre lumină şi iubire. 


Nu uita, toţi îndrumătorii nostri au același tel principal: să ne conducă pe 
puntea ce trece din lumea fricii, pe tărâmul spiritual al iubirii. Și sunt multe 
feluri prin care ne pot ajuta să ajungem acolo. În acest capitol iti împărtășesc 
câteva moduri prin care putem simţi îndrumarea. Unele dintre ele iti sunt, 
poate, familiare, pe când altele pot fi concepte noi pentru tine. Fii atent la 
tipurile de îndrumare care te animă. Probabil n-ai auzit niciodată de 
arhangheli, dar când citeşti despre ei, simţi o legătură puternică. Ai încredere 
în acest sentiment. Orice te animă, iti vorbeşte, iar noua îndrumare a început. 


Iubirea Universului 


Înţelepciunea noastră lăuntrică si îndrumătorii nostri spirituali ne conduc din 
nou gândurile spre ceea ce eu numesc adesea iubirea Universului. Este 
energia cu care intrăm în rezonanţă când avem gânduri si sentimente de 
iubire. Când suntem în rezonanţă cu Universul, ne conectăm la puterea 
noastră Super Attractor. Unii oameni numesc această energie a iubirii Sursa 
sau Dumnezeu. Eu mă gândesc la iubirea Universului ca la o energie 


puternică, omniprezentă. Cand practici oricare dintre rugăciunile sau 
meditatiile din această carte, îți armonizezi energia cu iubirea Universului, iar 
această forță lucrează în moduri ingenioase ca să te îndrume spre binele 
suprem. 


Uneori, când ne simțim impotmoliti, blocaţi sau chiar înfrânți, ne este greu să 
simțim legătura cu Universul si nu ne putem întoarce pe deplin spre credința 
noastră. Acestea sunt momentele când avem nevoie de îndrumare spirituală. 
Aşa că cerem ajutor spiritual prin rugăciuni menite să ne conducă spre lecţii 
si misiuni emotionante care ne permit revenirea la credinţă. În Curs de 
Miracole se spune: „Rugăciunea este calea spre miracole“. Când ne rugăm, 
renuntam la voinţă ca să primim sprijin spiritual. Deschidem o ușă invizibilă, 
invitând spiritul să intre și să ne călăuzească spre iubire. Nu există o singură 
cale prin care intri în rezonanţă cu iubirea Universului, aşa că rămâi deschis 
la descoperirea modului unic pentru tine prin care primești îndrumare. 
Aminteste-ti că scopul este acela de a ne ceda propriile intenţii si de a ne 
deschide către o relaţie spirituală pe înţelesul nostru, astfel încât să ne 
întoarcem la iubire. 


Sinele tau Superior 


Cand ne rugăm, ridicăm vălul perceptiilor noastre încărcate de teamă și 
primim iubirea cu braţele deschise. Îndrumarea pe care o primim prin 
rugăciune se arată în mai multe feluri, inclusiv prin simţul cunoaşterii sau 
prin vocea lăuntrică intuitivă. La început, această voce interioară poate suna 
ca o soapta, dar cu cât o chemi mai mult, cu atât mai uşor iti va fi s-o auzi. 
Până la urmă, vei recunoaşte acest susținător intern ca fiind vocea Sinelui tău 
Superior. El e mereu gata să-ți vorbească, dar trebuie să-i creezi condiţii ca să 
fie auzit. Când esti doborât de frică, de nevoia de a controla si de nesiguranţă, 
iti blochezi Sinele Superior. 


Iată o rugăciune care te va ajuta să intri în rezonanţă cu înţelepciunea 


profundă a Sinelui tau Superior: Imi cedez frica si îi permit vocii Sinelui meu 
Superior să mă indrume spre binele suprem. Foloseşte această rugăciune sau 
creează-ţi una proprie. 


Când meditezi, te rogi și intri în armonie cu energia iubirii, să fii în rezonanţă 
cu Sinele tău Superior. Când chemi un înger, un spirit, pe Dumnezeu sau 
iubirea Universului, ceri să fii din nou îndrumat spre Sinele tău Superior. Ceri 
să-ți amintesti adevărata esenţă a fiinţei tale. Îndrumătorii spirituali sunt 
întotdeauna pregătiţi să te conducă din nou spre această cunoaștere lăuntrică 
intuitivă si spre credinţa în iubire. În timp ce-ţi prezint mai multe tipuri de 
îndrumători, nu uita că misiunea lor este să te conducă din nou spre Sinele tău 
Superior. Dacă nu-ţi place noţiunea de îndrumători spirituali, află că te poţi 
întoarce la Sinele tău Superior oricând alegi să-ţi schimbi percepţia prin 
rugăciuni, meditaţie sau altă tehnică spirituală. Înţelepciunea plină de iubire a 
Sinelui tău Superior iti este mereu la îndemână. Trebuie doar să intri în 
rezonanţă cu ea. 


Îngeri și arhangheli 


Îngerii sunt extensii ale iubirii, misiunea lor fiind de a te reîndruma spre 
Sinele tău Superior și a-ţi aprofunda legătura cu Universul. Ei te protejează, 
te îndrumă si iti oferă o valoroasă înțelepciune lăuntrică si mesaje 
vindecătoare. Îngerii nu au nume si iti vor veni în ajutor indiferent de forma 
religioasă sau spirituală cu care intri în rezonanţă. 


Numeroase texte spirituale se referă la șapte arhangheli de bază. Cel mai 
cunoscut este Arhanghelul Mihail. El este marele protector si cel mai puternic 
dintre arhangheli. Este important să-l chemi când ai nevoie de protecţie de 
orice fel. De exemplu, dacă te temi pentru siguranţa ta, Mihail iti va veni în 
ajutor. Îl poţi chema într-un moment de criză, iar el te susține imediat, sub o 
formă pe care tu o agreezi. Mihail oferă mult curaj și îndrumare când te simţi 
dezorientat. Si îi place să ajute terapeutii în munca lor. Știu adesea că Mihail 


e prezent cand zaresc o sclipire de lumina de culoare albastru-cobalt. Uneori, 
îi pot chiar simţi prezenţa, de parca încăperea se dilată, iar în interior 
pătrunde o energie uriașă. Mihail isi face simțită prezenţa dacă esti deschis sa 
ai o asemenea experienţă. 


Arhanghelul Rafael e cunoscut ca îngerul care vine în ajutor pentru 
vindecarea fizică. El te ajută când esti bolnav, iar dacă esti terapeut sau 
specialist în domeniul sănătăţii, este întotdeauna alături de tine, sustindndu-te 
în munca ta importantă. Rafael te ajută să te vindeci pe baza unor noi idei şi 
informaţii sau te îndrumă chiar către medicul potrivit care te va duce pe 
drumul vindecării. Când este vorba despre o boală psihică sau o dependenţă, 
Rafael te ajută să te vindeci de boala iniţială și să-ţi găsești liniștea. Te 
îndrumă spre armonia interioară şi sănătatea fizică. 


Arhanghelul Gabriel este cunoscut ca îngerul comunicării si slujește ca 
mesager al lui Dumnezeu. Îl chem adesea când scriu și când trebuie să mă 
exprim. Ajută artiștii, scriitorii și dascălii să-și transmită mesajele în moduri 
autentice şi esenţiale. Gabriel iti vine în ajutor când amâni sau întâmpini 
probleme în domeniul comunicării. Este de asemenea un îndrumător 
important în privinţa copiilor. El e îngerul pe care-l chemi când ai probleme 
să concepi copii, în perioada sarcinii sau la naştere. Când încercam să rămân 
însărcinată, primeam mereu mesaje de la Gabriel prin care mă instiinta ca 
sunt pe calea cea bună. Unul dintre ele a fost sub forma unui crin. 
Arhanghelul Gabriel e adesea infatisat ţinând crini in mână. În perioada în 
care încercam să am un copil, îi ceream lui Gabriel să-mi arate un crin ca să- 
mi amintească faptul că mă aflam pe drumul cel bun. Într-o după-amiază, 
când mi-am deschis corespondenţa, am găsit o frumoasă scrisoare scrisă de 
mână, de la un cititor. La final, scrisese: „Am adăugat în plic o vedere care 
are şi o rugăciune. Intuitia mi-a spus că e pentru tine“. Am deschis plicul, iar 
vederea din interior îl înfățișa pe Arhanghelul Gabriel, ţinând în mână crini. 
Acest semn a fost unul dintre numeroșii crini pe care i-am primit în timpul 
perioadei în care eram gravidă. Dacă întâmpini dificultăți în domeniul 
comunicării sau al motivării sau dacă ai nevoie de susținere când e vorba de 
copii, cheamă-l pe Gabriel în ajutor. Ai putea chiar primi în mod neașteptat 
un buchet de crini! 


Dacă iubeşti animalele sau ești activist pentru mediu, intră în legătură cu 


Arhanghelul Ariel. Este cunoscut ca ingerul naturii, protector al resurselor 
naturale ale Terrei, ecosistemului și al tuturor animalelor. Cheamă-l pe Ariel 
când vrei să te conectezi mai profund cu natura. Invită-l să te însoțească într-o 
drumeţie, la o plimbare în parc sau la o tură de înot. Prezenţa sa iti va 
consolida legătura cu planeta și te va ajuta la protejarea mediului 
înconjurător. 


Apoi există Arhanghelul Jofiel, arhanghelul care-i sprijină pe artiști si pe toţi 
cei care creează. Jofiel te ajută să-ţi mentii gândurile limpezi si să rezolvi 
diverse probleme. Jofiel ne ajută să aducem linişte în viata noastră si să 
eliminăm dezordinea. Când apelezi la exerciţiile din această carte, cheamă-l 
pe Jofiel să te ajute la concretizarea frumuseţii pe care o doreşti în viaţa și în 
mintea ta. Va fi mereu prezent ca să te ajute să-ţi schimbi percepția şi să-ți 
îndrepte gândurile spre iubire. Când ai nevoie de o nouă perspectivă sau de 
sprijin într-o activitate creativă, cheamă-l pe Jofiel în ajutor. 


Arhanghelul Azrael le vine în sprijinul muribunzilor şi ajută sufletele care au 
plecat recent pe lumea cealaltă să se adapteze la tărâmul spiritual. El joacă de 
asemenea un rol foarte important alinându-i pe cei indoliati și indurerati. 
Dacă eşti dascăl spiritual sau îndrumător religios care-i ajută pe oameni să se 
vindece de suferinţa doliului, cheamă-l pe Azrael să lucraţi împreună și să-ţi 
protejeze energia, astfel încât să nu le asimilezi tristețea. Dar el nu ne vine în 
ajutor doar la finalul vieţii. Dacă treci prin orice fel de schimbare în viaţă, îl 
poţi chema pe Azrael ca să te îndrume. 


În fine, există Arhanghelul Chamuel, a cărui misiune este să susțină pacea în 
lume. Iti recomand să-l chemi când suferi de anxietate sau când ai 
neînțelegeri în cuplu. Chamuel ne ajută să înfruntăm situaţiile conflictuale si 
ne încurajează când ne simţim daramati și singuri. Prezenţa lui e deosebit de 
importantă în aceste vremuri în care ne confruntăm cu numeroase provocări 
legate de despartiri, conflicte si separare în cadrul comunităţilor. 


Acum, că ai aflat despre acești arhangheli și despre misiunile lor, fă o pauză 
şi alege un înger pe care ţi-ai dori să-l chemi. Sau poate vrei să intri în 
legătură cu mai multi îngeri. Poti chema oricati îngeri doreşti, oricât de des. 
Ei aşteaptă să luaţi legătura si se bucură să-ți vină în ajutor. Nu e nevoie sa 
vezi sau să auzi la nivel fizic un înger ca să afli dacă te îndrumă. Îi vei simţi 
adesea călăuzirea ca pe un impuls sau ca pe o intuiţie puternică. Îngerii iti 


vorbesc in multe feluri, asa incat fii atent la intuitia si la senzatiile tale ca sa 
le înţelegi mesajele. Permite-le acestor relații să-ţi fie de folos, să te îndrume 
şi să te apropie de iubirea Universului. 


Ingerii păzitori 


Fiecare dintre noi are un înger păzitor, devotat dezvoltării noastre spirituale. 
Misiunea lor este să ne susţină, să ne indrume si să ne protejeze, ajutandu-ne 
în același timp să avansăm pe calea spirituală. Spre deosebire de arhangheli, 
îngerul tău păzitor se află exclusiv în slujba ta. Iti poartă o iubire 
necondiționată şi iti este mereu alături. Ca și arhanghelii, îngerii păzitori ne 
sunt permanent aproape, dar nu intervin în viata noastră decât dacă-i invităm 
sau dacă apare o situaţie care ne pune viaţa în pericol înainte de-a veni 
vremea să ne părăsim trupul. Îngerii păzitori sunt întotdeauna la datorie, gata 
să ne răspundă când îi chemăm. 


Când treci printr-un moment de zbucium, cheama-ti îngerul păzitor în ajutor. 
Este foarte sensibil si îți poate asimila emoţiile pentru a te ajuta să depasesti 
perioade grele. În momentele întunecate ale vieţii, când suntem profund 
disperaţi, avem deseori senzaţia, chiar dacă uneori e foarte vagă, că se află 
cineva lângă noi. Acea senzaţie este prezenţa îngerului nostru păzitor. 


Într-o perioadă extrem de dificilă din viaţa mea, am avut parte de o legătură 
puternică cu îngerul meu păzitor, Peter. ÎI simt mereu alături de mine, mai 
ales când sunt tulburată. În anul 2016, în timpul unei şedinţe de terapie, mi- 
am adus aminte de nişte evenimente traumatizante din copilărie de care mă 
disociasem. Acest moment mi-a provocat o stare de depresie profundă. Fram 
din nou traumatizată si îngrozită de sentimentele pe care le trăisem. Vreme de 
câteva luni, m-am chinuit să adorm, să mă ridic din pat sau chiar să mă spăl 
pe dinți dimineaţa. Eram ruptă de spiritul si de corpul meu. Într-o noapte, n- 
am putut dormi și m-am mutat pe canapeaua din camera de zi, ca să nu-l 
deranjez pe soțul meu. Stăteam întinsă pe canapea, cât se poate de trează şi 


tulburată de trauma prin care trecusem și am izbucnit in plâns. Plangeam cu 
suspine şi vaiete. Lacrimile mi-au adus alinare si m-au ajutat să-mi înfrâng 
starea de împotrivire. Incepusem să mă linistesc, si m-am simţit cuprinsă într- 
o imbratisare caldă. Am avut senzaţia că sunt ținută cu blandete si căldură de 
nişte braţe puternice și că sunt înconjurată de o energie iubitoare. Apoi am 
auzit o voce lăuntrică spunând: „Sunt aici cu tine, draga mea“. Am știut 
imediat că această prezență afectuoasă era îngerul meu păzitor, Peter. Ma 
tinea în braţe si îmi dăruia consolare și pace. 


Îngerii păzitori sunt marii noştri protectori. Peter e întotdeauna lângă mine 
cand am nevoie de ocrotirea şi ajutorul lui. Când mă pregătesc să mă asez la 
masă ca să dau autografe pe cărţi si să întâmpin sute de oameni, îi cer lui 
Peter să stea lângă mine. Îl consider garda mea de corp personală şi paznicul 
meu. Mă protejează astfel încât să-mi pot menţine energia pe parcursul 
evenimentului. Niciodată nu fac ceva dificil fără să-l invit pe Peter să mă 
susțină pas cu pas. 


Prietenii din trecut 


Îndrumarea spirituală poate veni si de la prietenii decedați. La începutul 
perioadei mele de recuperare, aveam o prietenă dragă pe nume Lauren. Era o 
femeie frumoasă de 26 de ani care renuntase la adictia ei de la 18 ani. Mi-a 
fost un mentor minunat în timpul recuperării mele și personifica în mare 
măsură ceea ce-mi doream eu să atrag în viaţa mea. Lauren studia să devină 
life coach, astfel că avea sute de cărți de dezvoltare personală în micul ei 
apartament din New York. Într-o după-amiază, Lauren s-a dus să alerge în 
parc cu iubitul ei şi a făcut un atac de cord. În ziua aceea, am pierdut un înger 
cu chip de om. Plecarea lui Lauren dintre noi m-a mâhnit profund, însă la 
nivel spiritual ştiam că relaţia noastră nu se încheiase. Din momentul în care 
am aflat de moartea ei, am fost convinsă că avea să fie un important 
îndrumător spiritual. Intuiam că îndrumarea ei avea să le fie în special de 
folos femeilor tinere care încercau să scape de dependențe sau să pornească 


pe un drum spiritual. Intuitia imi spunea foarte limpede ca ea urma sa-i ajute 
pe multi dintre noi. 


Familia lui Lauren le-a propus cu generozitate prietenilor apropiati sa mearga 
la apartamentul ei si sa-si aleaga obiecte care aveau Sa le aminteasca de ea. 
Am fost recunoscatoare pentru această invitaţie. Când am intrat în 
apartamentul ei, am observat că biblioteca era încă plină cu cele mai 
uimitoare carti spirituale. Aproape fiecare pagina avea coltul indoit si 
adnotări pe margini. Îşi iubise cărţile! Mi-am auzit intuiţia spunând: „Ia 
aceste cărți acasă si dăruieşte-le clienţilor pe care-i îndrumi. Si foloseste-le in 
învăţăturile tale“. Am avut încredere în această îndrumare, așa că am 
împachetat cărțile în cutii pe care le-am cărat câteva etaje mai jos, până în 
locuinţa mea. 


Lauren mă îndrumase întotdeauna, mai ales atunci când m-am apucat de 
scris. Îmi aduc aminte de perioada în care tocmai îmi vândusem prima carte, 
Add More -ing to Your Life. Eram îngrozită deoarece încă nu știam cum se 
scrie o carte. Trebuia să învăţ despre structură, schematizare si narare. Aveam 
nevoie de un redactor care să mă îndrume. Dar n-aveam nicio idee despre 
cum să procedez. Într-o noapte, pe când stăteam trează în pat, speriată fiindcă 
nu știam cum să scriu o carte cap-coadă, m-am rugat pentru îndrumare 
spirituală. I-am rugat pe indrumatorii mei să mă călăuzească spre resursele si 
susținerea de care aveam nevoie ca să scriu această primă carte. Ştiam că era 
misiunea mea si eram dornică să fiu îndrumată pentru a-mi îndeplini țelul. 
După ce am spus această rugăciune, m-am simţit mult mai liniștită știind că 
ajutorul era pe drum. Corpul si mintea mi s-au relaxat si am adormit. 


La ora 2 dimineaţa, m-am trezit brusc. Am simţit impulsul să mă ridic din pat 
şi să merg până în bibliotecă. La vremea aceea, locuiam într-o garsonieră, iar 
pe unul dintre pereţi era încastrată o bibliotecă enormă, plină cu cărţi 
spirituale de dezvoltare personală. Pe jumătate adormită, am simţit cum mâna 
mi se îndreaptă chiar spre o carte numită Cum să trăieşti în lumină, scrisă de 
autoarea și îndrumătoarea spirituală Shakti Gawain********, M-am întors în 
pat si am citit cartea de la cap la coadă! Cum să trăieşti în lumină era chiar 
cartea de care aveam nevoie ca să înțeleg cum se scrie o carte spirituală 
pentru dezvoltarea personală. Mi-a plăcut mult simplitatea cu care Shakti 
explica principiile şi cât de uşor era să-i urmez modelul. Cartea asta 


reprezenta indrumarea de care aveam nevoie pentru a incepe sa-mi scriu cu 
încredere propria carte. 


Probabil, nu vei fi surprins să afli că aceasta carte făcea parte din colecţia lui 
Lauren! Știu că ea a fost cea care m-a îndrumat spre acea carte şi continuă să 
mă îndrume și azi. I-am dedicat volumul Add More -ing to Your Life lui 
Lauren, ştiind că îndrumarea ei îmi fusese de folos pentru a-mi îndeplini 
prima misiune literară importantă. 


Indrumarea din partea familiei 


Unul dintre îndrumătorii pe care-i preţuiesc cel mai mult e bunica mea, 
Fritzie. Bunicuta mea a plecat dintre noi la vârsta de 93 de ani, din cauza unor 
complicaţii ivite în urma unei căzături urâte. Săptămânile care i-au precedat 
moartea au fost foarte dificile, căci, deşi era în toate facultățile mintale, 
corpul îi ceda. După accidentul bunicii, a trebuit ca mama si cu mine să 
decidem dacă să fie operată la umărul rănit sau s-o tratăm doar cu 
medicamente care să-i aline durerea. Am petrecut două săptămâni 
frământându-ne în legătură cu această problemă. Bunica era o femeie 
energică și inteligentă, care nu dorea să trăiască sub influența medicamentelor 
puternice. Si era limpede că operaţia nu era o idee bună având în vedere 
vârsta ei. 


După două săptămâni de la accident, mă pregăteam să tin un curs de șase zile 
într-o tabără situată la o oră distanţă de casă. Echipa mă aștepta să-mi duc 
bagajele în mașină si să pornim la drum. M-am scuzat, spunând: „Știu că nu e 
momentul potrivit, dar simt nevoia să meditez“. M-am aşezat pe un scaun în 
dormitorul meu și am început să meditez. După câteva clipe, am fost ridicată 
din trup si am pătruns pe alt tărâm. Mâinile mi s-au ridicat în aer, iar capul mi 
s-a îndreptat în sus, spre cer. Simteam o energie puternică în brațe, de parca 
trimiteam pe cineva pe drumul său. Mă simţeam ca şi cum aş ajuta la 
îndeplinirea unei misiuni importante. A fost una dintre cele mai profunde şi 


mai puternice meditatii pe care le-am trăit vreodată. 


După 10 minute, am simţit cum corpul meu eliberează energie și am revenit 
la realitate, pe scaun. Ştiam că trebuie să plec, asa că m-am ridicat ca să-mi 
adun lucrurile și să plec la drum. Când mă pregăteam să ies pe ușă, mi-a 
sunat telefonul. Era mama, iar vocea îi era sumbră. Mi-a spus: 


— Bunica și-a părăsit trupul acum câteva minute. 


Am izbucnit în lacrimi de bucurie, recunoscătoare că fusesem acolo cu ea. 
Știu că m-a chemat ca s-o îndrum când și-a părăsit corpul fizic. Eram de 
asemenea extrem de fericită că alesese să se elibereze si să nu se mai chinuie 
în planul fizic. Spuneam întruna: 


— Sunt asa de fericită pentru ea. Sunt asa de fericită pentru ea. 


Vestea aceasta era greu de digerat tocmai când eu trebuia să plec la curs. Ca 
să mă pregătesc la nivel energetic pentru eveniment, știam că aveam nevoie 
de timp ca să jelesc în voie după terminarea cursului. Voiam să-i ofer bunicii 
mele respectul și timpul pe care le merita. În fiecare zi de curs am păstrat-o 
pe bunica în minte. I-am cerut prin rugăciuni să-mi dea un semn că a trecut cu 
bine dincolo şi i-am aşteptat răbdătoare mesajul. Cursul s-a încheiat, iar în 
drum spre casă, m-am oprit acasă la prietena mea, Zoe. M-am așezat la masa 
ei din sufragerie și, împreună cu o altă prietenă, Jenny, am discutat despre ce 
am făcut în ultima vreme. Zoe era nerăbdătoare să ne arate noul ei pachet de 
cărţi de oracol, dar eu am fost întreruptă de un apel telefonic. În timp ce 
vorbeam la telefon, Jenny a ales o carte pentru mine. Când am revenit, 
amândouă mă aşteptau tăcute şi mi-au arătat cartea extrasă din pachet. 
Infatisa imaginea unei femei în vârstă care mergea pe un pod. Sub imagine 
scria: „Bunica a trecut cu bine“. Ne-am uitat una la alta, iar lacrimile ne 
curgeau pe obraji; simţeam limpezimea profundă prin care comunica bunica 
mea. Asteptase să fiu pregătită să primesc mesajul si se bazase pe Zoe si 
Jenny ca să se asigure că-l primesc! 


Acel moment a marcat debutul unei legături foarte autentice între mine și 
bunica mea, care s-a consolidat pe parcursul timpului. Ştiu întotdeauna că 
bunica e alături de mine, gata să intervină oricând am nevoie. Îi simt prezenţa 
si primesc mereu semne frumoase din partea ei. Îi pot auzi vocea spunând: 


„Te iubesc, draga mea!“. 


Poate ai un membru apropiat al familiei sau un prieten care a murit. Sper că 
această istorisire te va inspira să începi o relaţie spirituală cu el. Natura 
umană este deseori devastată atunci când pierdem pe cineva drag. Dar 
intervine o alinare profundă când legi o relaţie spirituală dincolo de percepția 
vizuală. Începe un dialog cu persoana dragă și cere-i să-ți dea un semn că se 
află lângă tine. Vei fi uimit de felul în care-l primeşti. Îi poţi simţi parfumul, 
poţi fi îndrumat spre cartea sa preferată sau îi poţi auzi numele într-un cântec. 
Fii atent la îndrumarea pe care ţi-o trimite și fii sigur că se află mereu lângă 
tine. Cei dragi care au plecat dintre noi sunt printre cei mai importanți 
îndrumători ai noştri. Când intrăm în legătură cu ei, ne îndreaptă gândurile 
pline de teamă spre iubire și ne ajută să trăim ca Super Attractori. Ne 
călăuzesc spre ceea ce ne dorim și reprezintă binele suprem pentru 
dezvoltarea noastră spirituală. Primeşte-i și consolidează relaţia cu ei prin 
rugăciuni, meditații și conversații zilnice. 


Îndrumătorii pot fi dascăli din trecutul tău 


Unul dintre îndrumătorii mei dascăli este răposatul meu prieten și mentor, dr. 
Wayne Dyer. El este unul dintre indrumatorii mei spirituali care se exprimă 
cel mai limpede prin intermediul meditatiei. Intervine prompt și îmi oferă 
sfaturi precise. M-a folosit la rândul lui ca mesager ca să comunice cu fiicele 
lui, Serena, Saje si Skye, cu care sunt prietenă. 


Când Wayne a început să-mi comunice mesaje pe care să le transmit fiicelor 
lui, am ezitat să le contactez. Puneam la îndoială și nici nu voiam să le 
jignesc sugerând că puteam primi îndrumare de la tatăl lor. Dar Wayne n- 
avea de gând să mă lase să tac. Într-o după-amiază, după ce am intrat în 
contact cu Wayne, am intrat pe Instagram si am văzut o poză frumoasă cu el, 
postată de fiica lui, Serena. Am înțeles ca fotografia era un semn de la Wayne 
care mă asigura că intra cu adevărat în legătură cu mine. Aşa că am scris un 


comentariu sub poză şi i-am trimis în gând iubire Serenei. După o ora, am 
primit de la ea un mesaj pe telefon: „Ce ciudat că ai scris un comentariu la 
postarea mea! M-am gândit toată ziua la tine. Nu mi te pot scoate din minte!“. 
I-am răspuns: „Şi eu m-am gândit la tine“. Dar n-am pomenit nimic despre 
Wayne. O oră mai târziu, am primit un mesaj pe telefon de la un mediu pe 
nume Karen, care colaborase cu familia Dyer ca să intre în legătură cu 
Wayne. Scria: „Trebuie să vorbesc cu tine“. Nu o cunosteam bine pe Karen și 
m-a şocat urgenţa ce reieşea din mesajul ei, aşa încât am sunat-o imediat. La 
începutul conversatiei, mi-a spus: 


— Nu ştiu de ce, dar simt că trebuie neapărat să vorbesc cu tine. 
I-am zis: 


— Poate avea vreo legătură cu Wayne? A apărut în meditatiile mele de 
câteva săptămâni și are o mulțime de mesaje pentru fete. Imi tot spune că 
Serena e difuzorul care trebuie să-i transmită mesajul. 


Ea mi-a răspuns: 
— Asta e! Am luat azi legătura cu Wayne si mi-a spus că Serena e difuzorul. 


În acel moment divin am înţeles că Wayne se folosea de Karen ca să mă 
asigure că mesajele pe care le primeam erau într-adevăr de la el. Imediat ce 
am încheiat convorbirea cu Karen, le-am contactat simultan la telefon pe 
Skye si pe Serena ca să le povestesc tot. Am comunicat cu Wayne timp de o 
oră, astfel încât să le poată îndruma prin intermediul meu. Wayne e una dintre 
cele mai profunde energii la care mă pot conecta și sunt profund 
recunoscătoare pentru îndrumările pe care mi le-a oferit. De asemenea, 
Wayne a lăsat clar de înţeles că e disponibil pentru oricine doreşte să fie în 
armonie cu iubirea şi lumina. 


Intampina-ti Indrumatorii la petrecere 


Daca n-ai avut astfel de experiente, te invit sa-ti pastrezi mintea deschisa 
pentru ele. Daca dorești să intri în legătură cu indrumatorii tăi spirituali, paşii 
de mai jos te vor ajuta să începi relaţia, să fii în siguranţă, să-ţi imbogatesti 
viaţa şi să fii un Super Attractor. 


Cand esti dornic să intri în legătură cu îndrumătorii tăi spirituali, ti se 
deschide usa spre călăuzire, însă trebuie să ai grijă să n-o laşi larg deschisă 
pentru orice îndrumător. Imagineaza-ti că dai o petrecere la care nu vrei să 
vină decât cei mai valoroşi și mai afectuosi oameni. Ca urmare, faci o listă cu 
invitaţii si te asiguri că nu inviti pe cineva care nu-ţi doreşte binele. La fel, ca 
să primeşti îndrumătorii în conștiința ta, e nevoie de o invitație. Daca nu ştii 
sigur cu ce fel de îndrumători doreşti să intri în legătură, e posibil să atragi 
fiinţe spirituale cu vibrații scăzute care nu servesc binelui tău suprem. Tu 
decizi pe cine vrei să inviti la petrecerea ta. Mentorii mei spirituali m-au 
învăţat că cea mai bună cale de a ne conecta la îndrumătorii noștri este să 
spunem o rugăciune. Una pe care o rostesc de obicei este: Vă mulțumesc 
vouă, indrumatori ai adevărului si compasiunii celei mai înalte, pentru că îmi 
aratati ceea ce trebuie să știu. 


Indrumatorii tai aşteaptă să fie solicitati 


Este important să repet că îndrumătorii si îngerii pot interveni in viata ta 
numai când le ceri ajutorul. Îndrumarea spirituală depinde doar de voinţa ta. 
Draga mea prietenă MaryAnn DiMarco, mediu si autoare a cărţii Believe, 
Ask, Act******** spune: „Îndrumătorii spirituali ne deschid usa. Noi alegem 
dacă intrăm pe ea sau nu“. 


Un mod plăcut de a începe este să i te prezinti îngerului tău păzitor. 
Instalează-te confortabil într-un spaţiu intim unde nu poți fi deranjat. Tine un 
carnet de notițe lângă tine. Închide ușor ochii si începe să respiri prelung și 
adânc. Trimite-i în gând îngerului păzitor mesajul că-l inviti să-ţi dezvăluie 


numele sau. Apoi incepe orice meditatie pentru relaxare pe care o folosesti ca 
sa te linistesti, sa te concentrezi si sa te conectezi la Univers (daca doresti sa 
te calauzesc, viziteaza pagina GabbyBernstein.com/SuperAttractor ca sa 
accesezi meditatia mea pentru invocarea ingerului pazitor). Mediteaza relaxat 
atât timp cât dorești. Pe parcursul meditatiei, poţi primi numele îngerului tău 
păzitor pe cale intuitivă, ca pe un sunet sau ca pe un imbold de a-l scrie în 
jurnalul tău. Dacă dintr-un anumit motiv nu primesti numele în timpul 
meditatiei, ai încredere că-l vei afla. Se poate ca, după câteva ore, să primeşti 
un nume prin intermediul unui cântec, să fie scris pe un panou publicitar sau 
într-un alt mod neașteptat. Sunt multe feluri prin care îndrumătorul tau îţi 
poate dezvălui numele său. Fii sigur că, atunci când îl vei primi, vei ști în 
mod intuitiv că acela este. Nu pune la îndoială numele primit, chiar daca iti 
sună ciudat. Si nu fi uimit dacă simţi prezenţa îndrumătorului în preajmă. E 
atât de entuziasmat că l-ai invitat, încât ar putea dori să-și facă simțită 
prezenţa. E începutul unei relaţii frumoase, bazate pe susținere, care te va 
călăuzi întreaga viata. 


Conectarea cu îndrumaătorii tai 


Odată ce ai făcut cunoștință cu îndrumătorii tăi, le poţi cere ajutorul în multe 
feluri. Unul dintre cele mai uşoare este să le ceri pur și simplu ajutorul în 
gând. De pildă, dacă eşti măcinat de gânduri temătoare, poţi spune: „Vă 
mulțumesc, îndrumători ai adevărului şi compasiunii supreme, că mă ajutaţi 
să mă vindec de această teamă şi să mă întorc la iubire“. Sau dacă vrei să fii 
mai precis şi să comunici cu un anumit îndrumător angelic, poţi spune: „Îţi 
mulțumesc, Arhanghele Mihail, că mă ajuţi în această situaţie înfricoșătoare. 
Primesc cu bucurie protecţia şi îndrumarea ta“. Sau dacă ești conectat în mod 
conștient cu îngerul tău păzitor, îl poţi chema direct. Aceste cereri galante 
echivalează cu o rugăciune. lar aceasta reprezintă intenţia ta de a primi ajutor. 
Ai încredere că intenţiile tale pozitive sunt de ajuns ca să atragă o îndrumare 
spirituală profundă. Îmi place să încep aceste rugăciuni cu „mulţumesc“ 
fiindcă acest cuvânt îmi amintește că sfatul e deja pe drum spre mine. 


Am descoperit că legătura cu indrumatorii mei prin intermediul scrisului e 
foarte puternică. Mă cufund adesea în meditații cu jurnalul alături. Înainte de 
a începe meditaţia, îmi notez intenţia în capul paginii. Scriu asa: Vă 
mulțumesc, îndrumători ai adevărului si compasiunii supreme, ca mă 
calauziti în privinţa . Le cer ajutor pentru sănătate, căsnicie, afaceri 
sau pentru orice doresc. Apoi intru într-o stare de meditaţie. Când simt pe 
parcursul meditatiei un semnal de la îndrumătorii mei, iau pixul si încep sa 
scriu ce-mi trece atunci prin minte. Imi las pixul să danseze pe hârtie si nu 
intervin. În doar câteva minute, apar pe coala alba cele mai frumoase si mai 
importante cuvinte. Curg pe pagină cuvinte şi idei care nu-mi aparțin. Sunt 
adesea uluită de unele dintre sfaturile primite. 


Dacă scrierea intuitivă e o noutate pentru tine, ai putea avea un şir de 
experienţe la început. Te poţi conecta imediat sau ai putea avea nevoie de 
ceva timp ca să te familiarizezi cu această practică. Lasă-ţi pixul să alunece 
pe hârtie și nu modifica ceea ce ai scris. Scrie orice-ti vine în gând, chiar dacă 
pare banal sau ciudat. Ai încredere în acest proces si lasă-l să se desfăşoare 
liber. 


Îndrumătorii te ajută în multe feluri 


Faptul că le ceri ajutorul îndrumătorilor tăi le dă libertatea de a te ajuta și mai 
mult. Ca în cazul oricărei alte relații, cu cât o cultivi mai mult, cu atât devine 
mai puternică. Imediat ce primeşti cu bucurie prezența îndrumătorilor tăi, vei 
simţi cum gândurile și energia revin la armonia cu iubirea Universului. 
Îndrumătorii iti vor aminti că eşti iubire si că vocea Sinelui tău Superior este 
unica ta voce adevărată. Ei iti vor da îndrumări clare când te simţi dezorientat 
şi te vor conduce întotdeauna spre soluţii pentru binele suprem al tuturor. 


In capitolul următor, te voi ajuta să te obisnuiesti să lași în seama 
îndrumătorilor tăi piedicile întâlnite în cale, astfel încât să nu mai trebuiască 
să te bazezi pe forțele proprii. Când accepti îndrumarea Sinelui tău Superior, 


a îngerilor, a indrumatorilor spirituali sau chiar a membrilor de familie 
decedați, vei cunoaște un sentiment de ocrotire cum n-ai mai simţit până 
atunci. În Curs de Miracole se spune: „Prezenţa fricii este un semn clar că te 
încrezi în propriile puteri“. Când învăţăm să nu ne mai încredem doar în 
forțele proprii si să ne bizuim în schimb pe tărâmul spiritual și pe Sinele 
nostru Suprem, putem trăi cu uşurinţă și graţie și putem fi cu adevărat Super 
Attractori. 


Pe numele ei adevărat Carol Louisa Gawain, reprezentantă a mişcării New 
Age, autoare de cărți pentru dezvoltare personală, de origine americana. (N.t.) 


Crede, Cere, Actioneaza (din Ib. engl.). (N.t.) 


Capitolul 7 


Fa mai putin si atrage mai mult 


În primăvara anului 2017, cam în vremea în care am început să comunic cu 
Wayne Dyer, am primit mai multe dovezi că el intra cu adevărat în legătură 
cu mine. Eram la o ședință de spiritism cu prietena mea, mediul Rebecca 
Rosen. În mijlocul şedinţei, a spus: 


— Mentorul tău ia legătura cu tine. E profesorul tău. E Wayne! 


Mi-a confirmat în continuare că mesajele pe care le primeam erau de la el şi 
m-a asigurat că ar trebui să am încredere în abilitatea mea de a intra în 
contact cu îndrumările lui. Apoi, mi-a spus că el va fi o sursă de ajutor 
valoroasă pentru mine când voi vorbi în faţa publicului. Mi-a sugerat să-l 
chem înainte de fiecare conferinţă, pentru că astfel mă voi simţi învăluită într- 
o stare de calm. M-am bucurat să-i primesc îndrumarea și am așteptat cu 
nerăbdare să-l invit pe Wayne să mă susţină la următoarea mea conferinţă. 


Mai târziu, în luna aceea, am ţinut unul dintre cele mai reuşite discursuri din 
viaţa mea. Am fost invitată să vorbesc la emisiunea lui Oprah, SuperSoul 
Sessions, şi să susţin o prelegere numită „Universul te susține“. În această 
prelegere aveam de gând să împărtășesc o istorisire foarte sensibilă si aveam 
emoții (ca să nu mai spun că ego-ul meu înnebunise de bucurie pentru că 
Oprah era gazda evenimentului). Ea era foarte specială pentru mine și eram 
entuziasmată de importanţa acestei expuneri. În cariera mea oratorică, 
ajunsesem în acea perioadă să scap de trac, dar cu acel prilej, proiecţiile ego- 
ului meu îmi dădeau o stare neplăcută. 


În dimineaţa în care urma să tin prelegerea, eram foarte agitată. Stiam că ego- 
ul îmi bloca puterea Super Attractor. Într-o clipă de criză lăuntrică, mi-am 
amintit de sugestia Rebeccăi de a-l chema pe Wayne ca să mă îndrume. Așa 
că m-am așezat pe pat, în camera mea de hotel, şi am început să meditez. L- 
am invitat pe Wayne să intre în mintea mea și să mă îndrume. În câteva 
secunde, am fost învăluită de calmul cel mai profund. Am simţit o uşurare 


imediata. Era de parca energia lui se contopea cu a mea $i puteam fi cuprinsa 
de o pace profunda. Anxietatea mi s-a risipit si ma aflam intr-o perfecta stare 
de gratie. Am deschis ochii, pregatita sa tin discursul, sustinuta de Sinele meu 
Superior care avea să vorbească prin mine. 


O oră mai târziu, am intrat în parcarea de lângă intrarea spre culisele clădirii 
unde avea loc evenimentul. In fata mașinii mele era un SUV******** mare. 
Am ieşit din mașină si, după cum a vrut Universul, doamna Winfrey a 
coborât din SUV-ul ei chiar în același timp. Dacă aș fi rămas prizoniera ego- 
ului meu, probabil că aș fi mormăit ceva în chip de conversaţie. Dar cu 
Wayne alături, am fost în stare s-o privesc ca pe egala mea și s-o salut 
elegant. Ne-am îmbrățișat si am vorbit despre cât de bucuroase eram pentru 
ce urma să se întâmple în acea zi. 


Orele care au precedat prelegerea mea au fost relaxate si uşoare. Cu o clipă 
înainte de-a păşi pe scenă, l-am invitat pe Wayne să mă însoţească. În ziua 
aceea, i-am simţit prezenţa pe scenă, lângă mine. Am vorbit fără niciun efort. 
Am fost capabilă să mă eliberez de proiecţiile ego-ului meu legate de faptul 
că eram pe scena lui Oprah si am încetat să vorbesc despre mine. În schimb, 
am reuşit să vorbesc despre altruism și iubire. Am dat sfaturi din inimă. 
Îndrumarea lui Wayne m-a dat deoparte şi m-a ajutat să mă bazez pe o 
modestie si o putere ce mă depășeau. De atunci, discursul a fost urmărit pe 
Youtube de oameni din întreaga lume și sper că i-a ajutat pe mulţi să înveţe 
practica spirituală a cedării. Fiecare redare beneficiază de energia lui Wayne. 


Îndrumătorii spirituali ne ajută să ne dăm deoparte si să nu ne mai bazăm pe 
propriile puteri. Ei ne îndrumă întotdeauna să ne conectăm la energia noastră 
Super Attractor şi să lăsăm fluxul iubirii să pătrundă în orice facem. După 
cum spunea Wayne, „când ești un spirit, eşti inspirat“. 


Să fii un Super Attractor înseamnă să-ţi intaresti credinţa, să intri în armonie 
cu energia iubirii şi să-i permiti Universului să te călăuzească. Pentru a 
practica permisiunea, trebuie să ne dăm deoparte şi să lăsăm spiritul să ne 
îndrume. 


In capitolul anterior, ţi-am făcut cunoştinţă cu tipurile de îndrumători 
spirituali cu care poți intra în legătură. In paginile următoare, voi detalia 
aceste lecţii si te voi învăţa cum să-ţi lași cu regularitate dorinţele în grija 


Universului sau a unui indrumator spiritual cu care sa te intelegi. Practica 
zilnica a cedarii planurilor tale pe seama spiritului te va ajuta sa-ti cultivi 
abilitatea de a-ţi găsi liniştea si de a te bucura de momentul prezent. În starea 
de liniște, vei primi. Stabilirea unei legături spirituale puternice te va ajuta să 
te eliberezi de temeri si să simţi o liniște profundă. Vei înceta să-ţi canalizezi 
întregul efort mental, emotional si chiar si fizic spre forțarea si controlul 
evenimentelor ca să le urnesti. În schimb, vei primi îndrumare. 


Vreau să-ți ofer experienţa conectării cu îndrumătorii tăi personali. Vreau să 
simţi libertatea cedării controlului şi permiterii să te călăuzească unei entități 
aflate dincolo de tine. Si vreau să te simţi şi mai conectat la puterea ta Super 
Attractor. Când urmezi acești pași, spiritul va interveni în scurt timp. 


Nu te mai baza pe forţele proprii 


Ne-am obișnuit să credem că doar prin voinţa noastră ne putem îndeplini 
telurile. Dar secretul stării de bine si al materializării dorințelor fără luptă si 
suferință este să încetăm să ne bazăm pe forţele proprii! Facem asta 
acceptând cu bucurie ca puterea spirituală, energia Universală a iubirii să ne 
conducă gândurile si acţiunile. Gandeste-te la asta ca la o colaborare între tine 
şi Univers. Nu mai trebuie să te simţi unicul responsabil cu înțelegerea vieţii, 
cu luarea tuturor deciziilor importante și cu acţiunile necesare pentru 
împlinirea visurilor. Înlăuntrul si împrejurul tău există o forță a iubirii care te 
sprijină pas cu pas. Modul prin care poţi accesa această forță este sa te dai pur 
si simplu deoparte. Atâta vreme cât te bazezi pe voinţa ta, pe planurile tale si 
pe termenele tale, te vei simţi blocat și temător — stresat în prezent, îngrijorat 
pentru viitor, nesigur pe decizii şi asa mai departe. Dar în momentul în care 
cedezi şi permiti, energia ocrotitoare va prelua controlul. 


Când inviti această forță puternică a legăturii spirituale în viata ta, ego-ul tau 
poate fi descumpănit. Ne bazam adesea pe teamă ca să obținem o senzaţie 
falsă de siguranţă și control, când în realitate, acea teamă ne sporeşte starea 


de nesiguranţă, durere și suferinţă. E uşor să urmezi tipare bazate pe frică, 
preluate în copilărie sau în urma unor experienţe trecute, care să te paralizeze. 
Când actionam pe baza fricii, ne putem întoarce la acea parte din noi 
reprezentată de copilul interior, care va face orice ca să se simtă în siguranță 
şi responsabil. Multi oameni trăiesc în pragul stării denumite ,,lupta-sau- 
fugi“, gata s-o adopte ori de câte ori ego-ul lor dă alarma. Dar imagineaza-ti 
ce minunat ar fi să laşi acea parte din tine în grija unei forte superioare. Cum 
ar arăta viaţa ta dacă ai înceta să te gândeşti că trebuie să te aperi sau să ai 
totul sub control ca să avansezi în viata? Cat de diferit ai fi dacă ai ști ca-ti 
poţi lăsa viata în grija unei entităţi ocrotitoare si călăuzitoare? 


Cea mai directă cale spre această libertate este obisnuinta de a te bizui pe 
îndrumarea spirituală și pe energia Universului. Dacă apelezi în mod constant 
la îngeri, la îndrumătorii spirituali, la Sinele tău Superior şi la înțelepciunea 
Universului, vei fi condus spre ceea ce reprezintă binele suprem al tuturor. 
Invatand să te bazezi pe forţa spirituală, vei dobândi o libertate uimitoare. Ca 
să stabileşti sau să intaresti legătura ta cu tărâmul spiritual, trebuie să te dai 
deoparte. 


Pentru a te lăsa în seama îndrumării pline de iubire care-ţi este mereu la 
îndemână, începe prin a invoca călăuzirea cu care dorești să te conectezi. 


Poate că iti este cel mai ușor să iei legătura cu Sinele tau Superior 
(înţelepciunea lăuntrică) sau cu iubirea Universului (sau Dumnezeu). Poate că 
te inspiră arhanghelii şi alegi să te conectezi cu un anumit înger care te poate 
ajuta într-o situaţie specifică. Poate iti place ideea să intri în legătură cu o 
persoană dragă decedată de care iti e dor. Dacă nu știi de la început cu cine 
doreşti să intri în legătură, ia o pauză și treci în revistă prezentarea ghizilor de 
la Capitolul 6 şi află ce te inspiră. Când colaboratoarea mea care se ocupă cu 
redactarea, Katie, a citit Capitolul 6, a ştiut imediat că ghidul ei e 
Arhanghelul Ariel. A simţit o legătură instantanee cu el fiindcă e 
îndrumătorul iubitorilor de animale și al activiştilor pentru mediu. Nu-ţi pune 
intuiţia la îndoială când iei legătura cu îndrumătorii. Oricare dintre ei iti vine 
imediat în minte este cel cu care ai intenționat să te conectezi. Aminteste-ti că 
ei aşteaptă chemarea ta. 


Conectarea cu energia spiritului 


Ajutorul plin de iubire poate veni pe frecvenţe diferite si cu cat esti mai sigur 
pe călăuzirea spirituală pe care vrei s-o primeşti, cu atât mai familiară îţi va 
deveni energia îndrumătorului cu care intri în legătură. De pildă, când cer să 
intru în legătură cu Arhanghelul Mihail, cunoscut ca arhanghelul protector, 
simt cum se amplifică energia din cameră şi mă simt ocrotită. Când îl chem 
pe Wayne în ajutor, am o senzaţie minunată de calm și liniște. Când îi cer 
Sinelui meu Superior să mă conecteze cu înțelepciunea mea lăuntrică, simt o 
energie rapidă și stimulativă, ca şi cum sunt pregătită să primesc informații 
noi. Există numeroase frecvenţe energetice, și este important să afli diversele 
forme de îndrumare care sunt transmise de fiecare. 


Îndrumătorii folosesc simboluri şi semne ca să te instiinteze că se află în 
preajmă. Poţi avea o legătură religioasă cu un maestru înălțat la Ceruri 
precum lisus, Buddha sau Fecioara Maria, care iti arată de obicei un simbol al 
prezenţei lor. Sau poate că ai o legătură spirituală cu un membru din familie 
decedat care intră în contact cu tine printr-un semnal specific, cum ar fi un 
cântec, o aromă sau o imagine. Îndrumătorii sunt creativi şi precişi când se 
manifestă. Poti fi uluit de limpezimea exprimării lor. Permite-ti să te 
minunezi de magnifica îndrumare ce iti este aproape. 


Nu contează cu ce îndrumător intri în legătură. Ai încredere că intuiţia te 
calauzeste spre îndrumătorul care rezonează cel mai mult cu tine. În același 
fel cum te simţi compatibil cu un anumit instructor de yoga sau cu un 
profesor, te poţi simţi la fel cu un anumit îndrumător spiritual. Poti avea mai 
multe tipuri de îndrumători spirituali sau poţi intra de obicei în legătură cu 
unul singur. Nu contează cum esti îndrumat; important este să-ţi cedezi voința 
în grija unei forte pline de iubire ce se află mai presus de tine. Fiecare forma 
de îndrumare spirituală are acelaşi scop: să te conducă din nou spre iubire. 


Alege îndrumătorul cu care vrei să intri în legătură acum. Deschide jurnalul si 


notează primul nume care-ţi vine în minte. Nu contează dacă e un arhanghel, 
un membru decedat al familiei, Sinele tău Superior (sistemul de îndrumare 
lăuntric) sau orice alt îndrumător spiritual. Nu sta prea mult pe gânduri — 
scrie pur și simplu cu ce fel de îndrumător simţi că vrei să intri în contact. 


Acum, că iti este clar cu ce îndrumător dorești să intri în legătură, e timpul sa 
te conectezi la acea frecvenţă energetică. Iti amintesc că fiecare îndrumător 
are propria energie si, cu cât te conectezi mai des cu el, cu atât iti va fi mai 
ușor să ştii cine se află în preajma ta. 


Intră în rezonanţă prin rugăciune 


Cand esti blocat în sistemul de gândire logică și practică, nu poți intra în 
legătură cu înțelepciunea infinită care-ţi este permanent aproape. Însă când te 
rogi, opreşti temporar limitările minţii lumești şi te reconectezi la inteligenţa 
infinită a unei îndrumări divine superioare. Rugăciunea este calea spre 
cedare. Când te rogi ca să primeşti îndrumare, iti cedezi controlul, voinţa si 
planurile îndrumătorului tău spiritual. Rugăciunea e o punte între mintea ta 
dominatoare, temătoare, şi cea adevărată, a iubirii. Când te rogi pentru 
îndrumare, intri instantaneu în armonie cu puterea ta Super Attractor. 
Rugăciunea are nevoie de credinţa într-o forță superioară si reprezintă o 
cerință umilă de a depăși convingerile false ale lumii, bazate pe frică, si de a- 
ti aminti de lumina fiinţei tale. Când rugăciunea devine a doua ta natură, simţi 
o usurare ştiind că poţi intra oricând în legătură cu iubirea Universului prin 
îndrumarea spirituală care iti e mereu aproape. Fireşte că vor apărea gânduri 
bazate pe teamă, dar le vei înlocui cu o rugăciune. Fă astfel încât rugăciunea 
să devină un obicei mai puternic decât teama. 


Prima rugăciune pe care o vom exersa e o rugăciune pentru conectare. 
Această rugăciune poate deschide usa către îndrumarea spirituală. Asazd-te 
confortabil într-un spaţiu intim, cu jurnalul Super Attractor la îndemână. Apoi 
spune această rugăciune, în gând sau cu glas tare: 


Iti mulțumesc, îndrumător al adevărului si al compasiunii supreme, (numeşte 
îndrumătorul cu care intri în legătură), pentru că esti aici. Te primesc acum. 


Inspiră adânc, apoi expiră. 


Continuă să respiri adânc, în timp ce-i permiti îndrumătorului tău să-și facă 
simțită prezenţa. 


Observă cum te simţi după ce ai spus rugăciunea. S-a schimbat energia din 
cameră? Te simţi mai ușor, simţi furnicături, esti mai liniştit, te simţi inspirat 
sau protejat? Ai avut un gând intuitiv? Povesteste în jurnal cum te-ai simţit în 
prezenţa îndrumătorului. Nu pune la îndoială niciun sentiment pe care l-ai 
trăit. Când intri în legătură cu orice fel de îndrumător, te conectezi la un câmp 
energetic dincolo de tărâmul fizic. E posibil să resimti această energie în mod 
diferit fata de cea cu care esti obișnuit. N-o judeca si nu-ți fie teamă de ea. Nu 
uita: ai intrat în armonie cu energia binelui suprem. Odată ce ai făcut această 
distincţie clară, poţi atrage doar energie înaltă, plină de iubire. 


Dacă n-ai simţit imediat prezenţa unui îndrumător, ai răbdare. Uneori, îşi 
poate face simțită prezenţa mai târziu. Poate vei vedea un semn pe care l-ai 
cerut, vei primi sfaturi directe într-un vis sau vei simţi o prezenţă lângă tine 
când ești pe cale să adormi. Nu grăbi conectarea. 


Odată ce ai intrat în legătură cu tărâmul spiritual, ai deschis usa spre 
îndrumarea divină, limpede, spre marea înţelepciune. Acum, vei folosi 
meditaţia ca să diminuezi ritmul și să asculti îndrumările disponibile. Spiritul 
poate lua legătura cu tine când eşti într-o stare de linişte și pace. Prin 
rugăciune, ceri îndrumare, iar prin meditaţie, o asculti. 


Meditaţie pentru îndrumare spirituală 


Urmează acest exercițiu de meditaţie si respiraţie ca să intri în rezonanţă cu 
îndrumarea care-ţi este disponibilă acum (poţi asculta meditaţia de îndrumare 
accesând pagina GabbyBernstein.com/SuperAttractor). După această 


meditaţie scurtă, ia jurnalul si lasă îndrumarea să se astearna pe hârtie. 


Incepe prin a respira mai lent ca să-ți acordezi energia la frecvenţa 
îndrumătorului care-ţi este aproape acum. 


Inspiră pe nas, numărând până la patru. 

Tine-ti respirația, numărând până la patru. 

Expira pe gură, numărând până la patru. 

Repeta de trei ori acest ciclu al respirației. 

Apoi respiră prelung si profund timp de un minut. Când inspiri, extinde-ti 
diafragma, iar când expiri, relaxeaz-o. Inspiră, extinde diafragma, expiră, 
relaxează diafragma. Acest model de respiraţie iti asigură o respiraţie 


completă. 


Pastreazd-ti intenţia de a-ţi acorda energia la cea a îndrumării spirituale ce te 
învăluie acum. 


Când simţi cum energia ta se mută pe o frecvenţă a calmului, liniștii și a 
inspiraţiei, ia jurnalul și scrie această propoziţie în capul paginii: 


Iti mulțumesc, îndrumător al adevărului si al compasiunii supreme (poți scrie 
aici numele 


îndrumătorului tău, dacă dorești), pentru că îmi arăţi ceea ce vrei să aflu. 


(Poti fi mai precis, cerându-i să-ţi dezvăluie soluția pentru o anumită 
problemă etc.) 


In următoarele circa cinci minute, continuă să scrii ce-ţi vine în minte. Nu 
modifica nimic. Scrie pur și simplu. 


Lasă liber fluxul îndrumarii 


Wayne Dyer spunea: „Când iti amintești să rămâi în legătură cu spiritul, iti 
dai seama că, dacă un lucru pare să funcţioneze prost, poţi vedea limpede alte 
zece care decurg bine“. De îndată ce-ţi pui gândurile si energia în armonie cu 
un îndrumător plin de iubire, vei primi sfaturi clare, soluţii creative, inspirație 
esenţială, pace interioară — și multe altele. Îndrumarea vine în multe forme. 
Fii atent la tot și nu ignora nimic. 


Pe parcursul stabilirii legăturii tale spirituale, e posibil să remarci că oamenii 
reacţionează diferit fata de energia ta. Experiențele care te stresau în trecut 
pot fi mai uşor de suportat. În viaţa ta se pot ivi sincronizări uluitoare. Ai 
putea simţi chiar că spiritul iti e mereu alături. De fiecare data când alegi să te 
conectezi cu spiritul, vei primi îndrumarea adevărului suprem. 


Continuă să exersezi rugăciunea, meditaţia și scrisul liber în jurnal pe 
parcursul săptămânii următoare. Apoi noteaza-ti legăturile și sfaturile primite. 
Notează în jurnal pe toată perioada zilei şi fii atent la fiecare semn care te 
calauzeste. Aceşti trei pași te vor ajuta să intri uşor în legătură cu 
îndrumătorul spiritual si să-ţi consolidezi legătura cu el. Săptămâna viitoare, 
exersează în fiecare dimineaţă aceşti trei paşi: 


1. Intră în rezonanţă prin rugăciune și invocă prezenţa îndrumătorului tău. 
2. Relaxează-te şi primeşte îndrumare prin meditaţie. 


3. Notează îndrumările primite. 


Cu cât dedici mai mult timp acestor metode, cu atât mai incontestabilă va 
deveni prezenţa spiritului. Când alegi în mod conștient să intri în rezonanţă 
cu el, vei observa schimbări incredibile în energia pe care o ai, în experienţele 
tale şi în comportamentul oamenilor din jurul tău. Ego-ul tău se va împotrivi 


cu putere, prin ganduri precum ,,E doar o coincidenta“ sau ,,Asta s-ar fi 
intamplat oricum“. Consecventa ta poate combate acest blocaj din partea ego- 
ului. Când primeşti spiritul în conștiința ta în mod consecvent, te dedici unei 
legături profunde cu îndrumătorii care-ţi sunt aproape. Fii atent la îndrumarea 
divină pe care o primesti si dă-i voie spiritului să-ţi arate ce sa faci. 


Bazează-te pe o forţă superioară 


Să ducem o viata Super Attractor înseamnă să învăţăm să ne bazam pe o forță 
superioară. De fiecare dată când ne sprijinim pe forţele proprii si nu apelam la 
ajutorul spiritului, slăbim legătura noastră cu Universul și cu puterea noastră 
Super Attractor. Cand ne bazăm pe o forță superioară, rămânem conectaţi cu 
bucurie. Faptul că suntem îndrumați nu înseamnă să renuntam să mai luăm 
decizii, dar înseamnă că acestea vin mai uşor. Ideile ne sunt limpezi în minte 
si ne simțim îndrumați, nu nesiguri și șovăielnici. Dacă întâlnim obstacole in 
cale, știm unde să ne îndreptăm pentru a primi ajutor şi sfaturi divine. Când te 
bazezi pe o forţă superioară, viata ti se îmbogățește fiindcă nu mai esti presat 
să anticipezi totul. Poţi renunţa și poţi permite. 


Energia Universală a iubirii se află în tine, dar ai adesea nevoie de ajutor ca 
să intri în legătură cu ea. Permite-le Universului şi îndrumătorilor tăi să fie 
puntea permanentă spre iubire, putere şi călăuzire clară. 


Nu-ţi fie teamă să ceri îndrumare spirituală in orice situaţie. Când te afli într- 
un cabinet medical, cere-i spiritului să lucreze prin intermediul doctorului. 
Cand esti la un interviu pentru un loc de muncă, invită spiritul să vorbească 
prin tine cu încredere. Sau când te certi cu un prieten, cere-i spiritului să 
intervină şi să te ajute să găseşti iertare şi soluţii. Nu există nimic ce nu poţi 
ceda. Si cel mai important, încrede-te mereu în îndrumarea din jurul tău. 
Vreau ca încrederea în spirit să-ţi devină obicei de zi cu zi. Cu cat te bazezi 
mai mult pe el, cu atât mai mult vei fi îndrumat. 


Fa mai putin si atrage mai mult 


Ai incredere ca e suficient sa fii in armonie cu Universul ca sa contribui la 
crearea lumii pe care doresti s-o vezi. Lectia 38 din Curs de Miracole ne 
învaţă: „Nimic nu este imposibil pentru sfintenia mea“. Cand iti lași voinţa în 
grija spiritului si a Universului, iti armonizezi energia cu un flux permanent 
al stării de bine. În această situaţie de cedare, iti accepti sfintenia si nimic nu 
este imposibil. Să-ţi accepti sfintenia înseamnă să crezi cu putere în Univers 
şi în călăuzirea spirituală. Prin credinţă, puterea de atracţie devine a doua ta 
natură. In această stare de credinţă, eliberezi fluxul Universului si poţi face 
mai putin, atrăgând mai mult. 


Lasa spiritul sa preia controlul 


Multi oameni gandesc in mod gresit ca trebuie sa detina controlul ca sa 
atraga. Cu totii detinem controlul in felul nostru (desi nu ne dam seama). Dar 
Universul nu reactioneaza la energia dominatoare. Universul reactioneaza 
cand cedam controlul si primim cu bucurie indrumarea divina. Cand actiunile 
tale au in spate o energie dominatoare, nu vei obține rezultatul pe care-l 
dorești cu adevărat. Cheia împlinirii dorințelor tale este să le eliberezi. 


Eliberarea ne oferă tot ceea ce ne dorim, dar punerea ei în practică poate 
părea complicată. Frica ta se impotriveste cu îndârjire. Unele aspecte din 
viaţa ta pot fi mai uşor de cedat spiritului, iar altele, mai dificil. E normal. De 
exemplu, iti poate fi uşor să te bazezi pe spirit în ceea ce privește cariera, dar 
poţi descoperi că te impotrivesti s-o faci în privinţa relaţiilor. Este bine sa 


practici conectarea cu indrumatorii tăi si cedarea în domeniile în care esti mai 
detașat — în care „miza nu e mare“ si ai o atitudine mai relaxată în privința 
rezultatului. Cu timpul, iti va fi mai uşor să te eliberezi de ceea ce esti 
profund atașat. Fă-ţi acest obicei cedând ceva care nu iti este atât de aproape 
de suflet. Lasă spiritul să te ajute într-un domeniu din viaţă în care iti e uşor 
să primeşti. În acest fel, poţi începe să construieşti dovada spirituală că esti 
într-adevăr călăuzit. Acea dovadă spirituală îţi va consolida credinţa ca 
Universul te susţine si ca esti în siguranță dacă cedezi. Fiecare clipă de 
credință contează. Prin noua ta credinţă, vei fi inspirat să cedezi tot mai multe 
domenii din viata ta în grija unei forte superioare pe care o înţelegi. 


O legătură spirituală e un obicei pentru care e nevoie să te sprijini pe o forță 
superioară mai mult decât pe voinţa ta personală. Așa că cedează atât în 
privinţa aspectelor minore, cât si a celor importante. Cere-i spiritului să te 
ajute la prepararea mesei, la fel cum ai proceda în cazul unei probleme 
medicale. Nu există cereri prea mari sau prea mici. Tărâmul spiritual așteaptă 
ca tu să ceri şi să primeşti. Lasă totul în grija Universului și asteapta-te sa 
primeşti îndrumare divină. 


Cand te bazezi pe o forță superioară, devine mai simplu să-ţi găseşti liniştea 
şi să apreciezi momentul prezent. Astfel, nu-ţi mai irosesti timpul si nici nu 
mai depui efort mental îngrijorându-te de modul în care vor decurge lucrurile. 
Nu vei mai fi obsedat de viitor, nici nesigur pe ceea ce nu se întâmplă încă. 
Vei fi încrezător, indiferent de situaţie. Când cultivăm o legătură spirituală, 
putem avea încredere în Univers, orice s-ar întâmpla. 


Credinţa într-o forţă superioară 


Credinţa este o condiţie esenţială pentru a deveni un Super Attractor. De 
fiecare dată când îi cedăm spiritului voinţa noastră, ne întărim credinţa într-o 
putere mai mare decât a noastră. Nu mă aştept ca tu să-ţi depasesti teama 
imediat si să ai încredere în îndrumătorii spirituali. Speranţa mea este că vei 


continua sa te conectezi deseori cu ei ca sa-ti consolidezi credinta pe zi ce 
trece. Spune o rugaciune, fa meditatii cu energia iubirii, renunta la 
neîncredere câteva clipe si porneşte pe calea credinţei cu pași mici. Există 
foarte multă alinare când ştii că există o forță superioară tie care te calauzeste 
pas cu pas! 


Când credem într-o forță superioară, putem să nu ne mai facem griji, să nu 
mai dominăm si să nu mai fim obsedati de cum, când sau de ce. Ne putem da 
deoparte, lăsând spiritul să ne indrume. Îi putem lăsa pe alţii să ne ajute, 
putem da frâu liber intuitiei si inspiraţiei. Credinţa în indrumatorii spirituali 
ne oferă siguranţă și libertatea de a visa în continuare, chiar dacă nu vedem 
încă rezultatul. Dacă aştepţi un rezultat, spiritul e cel care-ţi dă linişte 
lăuntrică în timpul asteptarii. Dacă ceea ce-ţi dorești nu-ţi pare a fi aproape, 
spiritul e cel care-ţi oferă sfaturi și inspiraţie ca să mergi mai departe. 
Libertatea, pacea interioară si bucuria vin din viata în-spirit. Si totul începe 
când esti pregătit să cedezi. 


Când trăieşti în uniune cu îndrumătorii tăi spirituali, începi să crezi că meriti 
iubirea Universului. Tindem să ne împotrivim legăturii noastre spirituale 
fiindcă, în adâncul nostru, nu credem că suntem demni de susținere si iubire 
necondiționată. Considerăm că noi trebuie să fim creatorii și uităm că venim 
dintr-o energie eternă a iubirii care ne-a creat. Când trăim în legătură cu 
spiritul, ne amintim că suntem contopiti cu aceasta energie a iubirii si că totul 
e posibil când suntem în armonie cu Universul. Mă rog ca aceste concepte să 
devină pentru tine mai mult decât niște cuvinte pe care le citeşti în cărți de 
spiritualitate. Mă rog ca ele să devină un adevăr cunoscut în profunzime. 
Meriti să-ţi cunoşti măreţia, sa te simţi susţinut si să trăieşti în liniște. 
Miracolele sunt dreptul tau din naștere. E timpul să-ţi amintesti asta. 


Te încurajez să te relaxezi şi să te distrezi cu exerciţiile din acest capitol. E o 
ocazie să încerci un nou tipar comportamental, așa că trateaz-o ca pe o 
aventura! Iti va fi tot mai uşor să te eliberezi când iti permiti să te bucuri de 
îndrumare. Când ai încredere în îndrumătorii tăi spirituali, poţi fi liniştit ştiind 
că ești călăuzit pas cu pas. 


Sunt atât de entuziasmată când scriu aceste lecţii! Fiecare cuvânt pe care-l 
scriu aminteşte de susținerea care ne e mereu aproape. Am mari speranţe că 
această carte te va ajuta. Cred într-un plan puternic dincolo de al meu, fiindcă 


simt fluxul energiei creatoare a îndrumării spirituale şi a iubirii cum se mișcă 
liberă prin mâinile mele în timp ce tastez aceste cuvinte. Este manifestarea 
legăturii spirituale și a materializării. Chiar aici, chiar acum. 


Prin legătura ta spirituală, orice este posibil. În Capitolul 8, iti vei aborda 
îndrumătorii si energia Universului astfel încât să poţi face pașii următori 
pentru a participa la formarea dorințelor tale. Te voi învăța Metoda mea de 
Acţiune Armonizata Spiritual, care-ţi va da încredere în paşii ce trebuie făcuţi 
spre dorinţele tale. Fii entuziasmat de ceea ce urmează și invită spiritul să 
continue această călătorie alături de tine. 


Vehicul sportiv-utilitar (din lb. engl). (N.t.) 


Capitolul 8 


Actioneaza în armonie cu latura spirituală 


În anul 2008, nu aveam decât câţiva ani de carieră ca life coach şi orator 
motivational. Locuiam la New York si tineam conferinţe în hoteluri, săli de 
yoga si centre comunitare. Tineam cursuri de instruire în grup în 
apartamentul meu si le predicam tuturor celor dornici să mă asculte. Aveam 
misiunea de a împărtăși mesajul meu cât mai multor oameni. 


Simteam atunci cum se naște un nou spirit al vremii. Părea că tot mai multe 
femei, mai ales, se orientau către spiritualitate, în loc să-și caute fericirea în 
magazinele de pantofi. O mulțime de oameni se îngrijeau mai mult de 
sănătatea lor, înlocuind cocteilurile și cluburile cu sucurile verzi şi cu yoga. 
Vedeam în toată lumea oameni atraşi de zona spirituală, dornici să li se 
permită desteptarea. Si eu fusesem ca ei când pornisem în călătoria mea 
spirituală. Căutau o comunitate de oameni cu o gândire similară. Doreau să 
fie îndrumați pentru a întemeia o legătură spirituală. Simteam că e 
responsabilitatea mea sa le dau de știre că nu sunt singuri. Voiam să le spun 
că e super să fii spiritual si că erau liberi să exploreze noi credințe! 


Credeam cu atâta tărie în răspândirea mesajului meu către un public mai 
numeros, încât am decis să apelez la experiența mea în domeniul relaţiilor 
publice ca să anunţ lumea despre ceea ce am văzut că se întâmplă. Într-o 
după-amiază, am avut o idee inspirată şi am explodat: 


— Este un curent nou al celor care predau life coaching și al celor interesaţi 
de zona spirituală. Am să scriu un articol despre asta în secțiunea Sunday 
Styles din New York Times! 


Părea că ideea îmi venise din senin, iar asistenta mea m-a privit 
descumpănită. Dar eu eram inspirată, dedicată și încrezătoare. Ascultasem de 
îndrumarea divină pe care o primisem şi știam că a sosit timpul s-o pun în 
aplicare. Am sunat imediat un reporter pe care-l cunosteam si care lucra 
pentru secţiunea Styles. 


Spre surprinderea mea, mi-a răspuns. 
— Allen la telefon. 


— Salut, Allen! Sunt Gabby Bernstein, i-am spus. Ne-am cunoscut mai 
demult, la o cină în Soho. Te-am sunat fiindcă am un subiect nou pentru tine. 


— Spune-mi repede, nu prea am timp, mi-a spus el. 


— Am înţeles. Ideea de bază e cam așa: toate fetele care-și doreau să fie un 
fel de Carrie Bradshaw******** vor acum să semene mai degrabă cu autorul 
cărţilor de dezvoltare personală, Wayne Dyer. E un curent nou și pot să-ţi dau 
un articol întreg pe tema asta. 


— Interesant. Am să te contactez. 


Vocea lui era puţin ironică... dar n-aveam nevoie decât să-i stârnesc interesul. 
Samanta era sădită, iar eu îmi lansasem mesajul către Univers. Intuiam că 
avea să urmeze ceva extraordinar. 


Au trecut aproape noua luni în care cu greu Allen a dat câte un semn de viata. 
Mă suna din când in când, să afle ce mai fac si să-mi spună că era interesat în 
continuare de articolul meu. Mi-am păstrat răbdarea și încrederea, fiind 
convinsă că intenţiile mele puternice, împreună cu credința mea, erau de 
ajuns ca să-mi transforme povestea, aşa cum era văzută de mine, în realitate. 
Am cedat și am lăsat Universul să-și facă treaba. În loc să fiu obsedată de 
fiecare e-mail sau să încerc să fortez lucrurile, mi-am lăsat țelul în grija 
Universului. Stiam că toate se vor desfăşura exact asa cum trebuie. M-am 
concentrat în schimb pe fapte bune în fiecare zi, pe răspândirea mesajului 
meu și pe sprijinirea cât mai multor oameni să descopere și să-și întărească 
legăturile spirituale. În Curs de Miracole se scrie: „Cei siguri de rezultat își 
pot permite să aștepte şi așteaptă fără grijă“. Eram sigură că orice avea să se 
întâmple era pentru binele suprem, iar asta mi-a făcut așteptarea mai uşoară. 


N-am primit niciun răspuns concret cu privire la subiectul meu până în 
toamna anului 2009, când m-a sunat Allen din senin. Mi-a spus: 


— Gabby, sunt Allen. Cei de la Times ti-au ales tema articolului. Am la 


dispoziție o săptămână ca să-ţi iau un interviu, să facem o şedinţă foto, sa vad 
cum faci instruire în grup si să scriu articolul. Hai s-o facem! 


Articolul meu prindea viata! În decurs de 24 de ore, am programat ședința 
foto şi interviul cu Allen. 


La ora 9 seara în acea zi de miercuri, Allen a venit în mica mea garsonieră ca 
să asiste la cursul în grup, înconjurat de femei tinere care meditau si se rugau 
cu ardoare. A rămas să-mi ia un interviu după curs, ca să-mi înțeleagă mai 
bine munca. Ne-am așezat pe canapea, în spatele căreia era agăţat un panou 
imens ce acoperea tot peretele. Pe el erau toate pozele pe care le adunasem si 
care reprezentau toate visurile mele în viață: doi îndrăgostiţi ținându-se de 
mână, verighete, citate inspirationale și plaje cu nisip alb. 


În colţul din dreapta, sus, prinsesem în piuneze un titlu din secțiunea Sunday 
Styles a publicaţiei New York Times. Allen s-a uitat la titlu şi m-a întrebat: 


— Ce-i asta? 


I-am explicat că îmi doream să concretizez acel articol de ceva vreme. Cu trei 
ani în urmă, văzusem în Styles un articol despre niște prieteni de-ai mei, 
bloggeri pe teme culinare. Citind articolul, mi-am dat seama că-mi doresc 
unul despre munca mea. Așa că rupsesem titlul și-l prinsesem pe panoul meu. 
Stătea acolo de trei ani. 


Allen era uluit. S-a întors spre mine și mi-a spus: 


— Eu am scris articolul acela despre bloggerii culinari! Titlul acela e al 
articolului pe care l-am scris acum trei ani. Și acum, după trei ani, scriu 
editorialul despre tine în secțiunea Styles. Uau, văd că funcţionează chestia 
asta spirituală. 


In momentul acela am zambit, iar Universul mi-a făcut cu ochiul. Această 
sincronizare era un semn clar că mă predasem legilor naturale ale atracției si 
îi permisesem Universului să mă susțină în participarea la crearea realității 
mele. 


Din fericire, n-am încercat să controlez această materializare, ci am lăsat-o să 


se întâmple in mod natural. Acel editorial a fost un avantaj major în cariera 
mea si m-a ajutat să-mi împlinesc visul de a răspândi spiritualitate către un 
public mare. Rabdarea, siguranţa si credința mea le-au creat condiţii 
Universului, îndrumătorilor și îngerilor să acţioneze. Spiritul lucrează prin 
oameni ca să-ţi susțină în lume munca importantă. Când iti urmezi intuiţia si 
inspiraţia, să fii sigur că eşti călăuzit de spirit. Ştiu că multe spirite au lucrat 
prin intermediul lui Allen pentru concretizarea articolului. 


Istorisirea aceasta e un bun exemplu care arată cum putem crea împreună cu 
Universul, fără efort, când îmbinăm acţiunile cu inspiraţia. Fără să-mi dau 
seama la vremea aceea, aplicasem o metodă aparte de a-mi transpune visurile 
în realitate. Astăzi, o numesc Metoda de Acţiune Armonizată Spiritual. Când 
aplici această metodă pentru orice-ti doreşti, poţi fi încrezător că nu fortezi 
materializarea unei dorinţe, ci creezi împreună cu Universul. 


Metoda de Acţiune Armonizată Spiritual este un exercițiu care necesită 
inspiraţie și credinţa în spirit. Când ne unim dorinţele cu credinţa, putem 
acţiona de pe o poziţie a păcii lăuntrice, nu a nevoii de control. Această pace 
interioară îi permite Universului să ne susțină deplin. Când actionam în 
armonie spirituală, putem avea încredere că există o energie superioară nouă 
care lucrează pentru noi si că toate se întâmplă în beneficiul nostru — chiar 
dacă nu stim exact când sau cum. Această metodă te va ajuta să-ți armonizezi 
energia cu acea prezență pașnică, inspirată, astfel încât tot ceea ce vei face va 
fi susținut de puterea ta Super Attractor. Urmează aceşti pași si exersează-i în 
mod frecvent si vei vedea cât de mult te sprijină Universul când actionezi în 
armonie spirituală! 


Metoda mea de Acţiune Armonizată 
Spiritual 


Pasul 1: Asigura-te ca dorinta ta se bazeaza 
pe inspiratie si altruism 


Dorinta mea legata de articolul din sectiunea Sunday Styles a publicatiei New 
York Times s-a bazat pe altruism. Stiam ca articolul avea sa-i ajute pe cei 
care pornesc pe calea spirituala sa se simta mai putin singuri, sa scape de 
perceptiile bazate pe teamă si să devină un sprijin pentru alti oameni care au 
nevoie de solutii. M-a inspirat foarte mult dorinta de a fi de folos. Intelegeam 
în profunzime ce înseamnă să fii la început de drum în căutarea spiritualității 
si voiam ca aceia aflați în situaţia mea să nu se simtă niciodată singuri. Cand 
am pornit pe calea mea spirituală, tânjeam cel mai mult după apartenenţa la o 
comunitate. Mi-am înlăturat orice urmă de neîncredere, iar dorința de a 
apărea în Times s-a bazat pe altruism si inspiraţie. Am rămas dedicată 
materializării dorinței mele, cu gânduri de vibraţie înaltă despre beneficiul pe 
care avea să-l aducă articolul cititorilor aflaţi în căutarea propriei deșteptări 
spirituale. 


Când dorinţa se află în armonie cu altruismul si cu inspiraţia, e de neînvins. 
Fiindcă intenția mea primordială a fost aceea de a răspândi mesajul 
desteptarii spirituale în rândul noilor căutători spirituali, demersul a fost 
susținut de o forţă a inspiraţiei de neoprit. Nu a fost vorba despre hrănirea 
ego-ului meu. Am vrut să ajut la deşteptarea unei noi generaţii de căutători ai 
spiritualităţii. Din această experiență am învăţat o lecţie clară si de durată: 
adevăratelor materializări le dau „un brânci“ altruismul si inspiraţia. 


Poate că te întrebi: „Cum știu dacă dorinţa mea se bazează pe altruism si 
inspiraţie?“ Te poţi întreba de asemenea: „Ce se întâmplă dacă ceea ce-mi 
doresc nu are legătură cu schimbarea lumii? Dacă îmi doresc să găsesc 
iubirea sau să scap de datorii? Cum ar putea acestea să fie în folosul altora?“. 
Este important să înţelegi că, dacă dorinţa ta îți aduce bucurie, e bazată pe 
inspiraţie. Si atâta vreme cât ea urmăreşte binele suprem al tuturor, poţi fi 
încrezător că va fi susținută de spirit. Bucuria ta sinceră și dorinţa de a fi de 
folos aduce mai multă lumină în lume. Dar e la fel de important să înţelegi de 
ce iti dorești ceva si pe ce fel de energie se bazează dorinţa. Uneori, ne dorim 


cu adevărat ceva fiindcă ne va face să ne simțim mai bine sau mai speciali 
decât alţii. Alteori, ne dorim ceva deoarece sperăm că ne va ascunde o rană 
adâncă si ne va ajuta să evităm vindecarea ei. De pildă, poate ca-ti doreşti o 
promovare la serviciu astfel încât familia să te aprecieze. Sau, poate, vrei să-ţi 
cumperi un obiect scump ca să te lauzi în fata prietenilor. Sau poate ca-ti 
dorești o relaţie afectivă fiindcă nu te simți întreg de unul singur si te temi de 
singurătate. Aceste tipuri de dorinţe au la bază o nevoie sau o teamă. Nu sunt 
inspirate sau altruiste fiindcă provin din nevoia de validare externă sau de 
completare, nu din pacea launtrica. Analizeaza-te și identifică dorinţele 
izvorâte din ego. E minunat să nu te simţi vinovat pentru ceea ce-ţi doreşti, 
dar fii mereu atent la energia pe care se bazează dorinţa ta. 


Un mod simplu de a identifica această energie este să te întrebi: „Această 
dorință mă face să mă simt inspirat și folositor celorlalti?“. Ia-ti un răgaz şi 
scrie în jurnal despre entuziasmul pe care ţi-l inspiră dorinţa ta. Apoi continua 
si scrie despre felul cum inspiraţia si energia ta pozitivă le sunt de folos 
celorlalți. Lasă cuvintele să curgă liber şi intră prin scris într-o armonie 
puternică. Când îți armonizezi energia cu altruismul si inspiraţia, poţi avea 
încredere că visul tău va face un salt înainte. Încearcă să scrii în jurnal cel 
putin cinci minute, apoi citeşte ce ai scris. Cufundă-te în sentimentele de 
bucurie, inspiraţie si împlinire. Da-ti voie să-ți onorezi dorinţele. 


Pasul 2: Crede că Universul iti va răspunde 


Mi-a fost ușor să cred că Universul mă susține fiindcă mă simţeam atât de 
inspirată, iar dorința mea era motivată de altruism. Ştiam că există un public 
căruia să-i dedic munca mea și ştiam că lumea trebuia să afle despre ea. Când 
mă gândeam la susținerea imensă pe care mi-o acordaseră dascălii mei 
spirituali, ştiam că puteam face același lucru pentru o nouă generaţie de 
căutători ai spiritualităţii. Eram atât de entuziasmată de dorinţa mea, încât îmi 
revendicam fără remușcări viziunea de a-mi pune munca în slujba celor care 
aveau cea mai mare nevoie de ea. Când suntem în armonie spirituală cu 


dorinţele noastre, putem fi încrezători că Universul creează împreună cu noi. 


Dorinţa mea se baza si pe multă limpezime. Stiam că acest articol trebuia sa 
apară în secţiunea Sunday Styles din New York Times fiindcă acolo erau 
cititoarele mele. Căutau fericirea în noul curent al modei, iar eu am sesizat o 
ocazie minunată să le întâlnesc acolo unde erau și să le amintesc de ceea ce-și 
doreau cu adevărat: o viata spirituală. Dar nu mi-am limitat convingerile. 
Aveam încredere că va fi New York Times sau ceva mai bun. Când iti 
revendici dorinţa, e important să specifici limpede ceea ce vrei, iar apoi, s-o 
cedezi, spunând: „Asta sau ceva mai bun“. În acest fel, rămâi deschis la 
îndrumarea creativă a Universului si nu-ţi limitezi puterea de materializare. 
Universul are adesea un plan mai bun decât al tău! 


Cu cât crezi mai mult în sprijinul Universului, cu atât vei primi mai mult. 
Când esti inspirat, poți accepta faptul că materializarea reprezintă un proces 
de colaborare si că spiritul iti va arăta drumul. Am crezut în viziunea mea 
fiindcă mi-a dat o stare de bine. Puterea credinței mele mi-a dat de la început 
forța interioară să-l sun pe Allen. Credinţa vine cand nu te simți vinovat 
pentru dorinţele tale, şi nici nu te temi să le ceri. Prin rugăciuni şi meditații 
zilnice, am menţinut legătura cu spiritul şi cu altruismul aflat la baza dorinţei 
mele. Mentinerea legăturii m-a ajutat să rămân dedicată aspiratiei mele, chiar 
şi atunci când n-am primit niciun semn de la Allen timp de câteva luni. 


Ego-ul tău s-ar putea opune conceptului de credinţă în îndrumarea 
Universului. Când observi această împotrivire, ia jurnalul şi citeşte ce ai scris 
despre dorinţa care-ţi stârneşte bucurie si slujeşte omenirii. Pe măsură ce 
gândurile și energia rezonează mai mult cu bucuria și altruismul dorinţei tale, 
vei crede tot mai mult că Universul te susţine. 


Pasul 3: Actioneaza pe baza armoniei 
spirituale 


Cu inspiratie, altruism si credinta, esti pregatit sa actionezi. Vei sti ca 
actionezi pe baza armoniei spirituale fiindcă iti va fi uşor. Nu vei sta pe 
gânduri şi nu vei cere părerea celorlalți. Te vei simţi conectat la fiecare 
demers pe care-l vei face. Fiecare acţiune va fi susţinută de încredere 
autentică şi de absenţa fricii. Nu vei întâlni niciun obstacol în calea ta. 


Când am pus mâna pe telefon, cu scopul de a suna la New York Times, mă 
aflam într-o poziţie clară de armonie spirituală. Vibratiile mele înalte si 
încrederea mea s-au transmis prin linia telefonică. Dacă în acel moment mi-ar 
fi lipsit armonia spirituală, aș fi închis telefonul înainte de-a transmite 
mesajul. Armonia spirituală e cea care determină materializarea dorinţei. 


Acţiunea pe baza armoniei spirituale îți produce un sentiment minunat. Nu ai 
îndoieli, eşti entuziast și ştii că te afli pe drumul bun. Nici nu contează reacţia 
celorlalți fiindcă starea ta de armonie e de ajuns ca să menţină fluxul pozitiv 
al dorințelor tale. Universul îţi va oglindi rapid starea de armonie. Pasii 
următori se vor desfășura în mod firesc. Orice acţiune pe care o întreprinzi de 
pe poziţia armoniei spirituale va fi deplin susținută. 


Pasul 4: Ai răbdare 


Datorită răbdării mele, nu l-am presat pe Allen să scrie articolul. Daca as fi 
făcut-o, probabil că l-aș fi enervat si as fi ratat ocazia. În schimb, mi-am 
păstrat credinţa puternică si am lăsat articolul să apară la momentul oportun. 
A fost publicat cu o lună înainte de lansarea cărții mele Add More -ing to 
Your Life si chiar înainte ca eu să pornesc într-un turneu pentru promovarea 
ei. Această publicitate mi-a deschis nenumărate uşi de atunci. Răbdarea și 
coordonarea Universală au permis materializarea dorinţei la momentul 
potrivit. 


Când vine vorba despre atragerea dorințelor, e important să înţelegi ca 
răbdarea este o mare virtute. Când ai convingerea că vei primi ceea ce 
reprezintă binele suprem, te poţi relaxa si poţi avea încredere că acel ceva e 


pe drum spre tine. Dacă, în timp ce citeşti aceste rânduri, te gândești: „Am 
băgat-o pe mânecă! Răbdarea nu e punctul meu forte“, vreau să te asigur că 
poţi cultiva această calitate urmând primii trei paşi ai acestei metode. Cand 
combini inspiraţia cu altruismul si credinţa, poți avea încredere că te afli în 
rezonanţă cu spiritul și eşti îndrumat spre binele suprem al tuturor. Intră într-o 
stare de entuziasm, nutrește visuri marete si nu te teme să crezi în ele. Cand 
procedezi astfel, vei deveni răbdător în mod firesc. 


Materializarea este o arta 


Metoda de Acţiune Armonizată Spiritual te va ajuta să accesezi forța 
creatoare lăuntrică. La fel ca în cazul fiecărui proiect creativ, trebuie să ne 
perfectionam abilitățile si să ne lăsăm patrunsi de inspiraţie. Cand 
întruchipăm această forță creatoare, viata devine ca o joacă. Dar e important 
să stim că materializarea nu înseamnă menţinerea controlului sau satisfacerea 
tuturor dorințelor noastre pe termen scurt. Adevărata materializare nu 
presupune nici măcar să primim ceea ce credem că ne dorim, ci ceea ce este 
spre binele suprem al tuturor. Da, vei obţine rezultate similare proiecției tale. 
Dar scopul nu este controlul rezultatelor ca să obţii exact ceea ce-ţi dorești. 
Nu uita, planul tău nu este întotdeauna cel mai bun! Când te lași în voia artei 
concretizării, poţi avea încredere că spiritul te calauzeste către dorinţele tale 
şi către mult mai mult. 


Materializarea reprezintă procesul creator al armonizării cu energia 
Universului pentru a crea împreună o experiență ce-ţi înalță spiritul, dar si pe 
al lumii. Materializarea nu înseamnă a primi; ci a deveni. Cu cât cedezi mai 
mult, cu atât te potrivesti mai mult cu ceea ce-ţi doreşti. Aminteste-ti că 
energia ta atrage energii similare. Urmând Metoda de Acţiune Armonizată 
Spiritual, vei fi ajutat să te dai deoparte si să lași Universul să te susțină. Nu 
te vei mai simţi împotmolit, blocat sau neputincios. În schimb, iti vei folosi 
forţele creatoare lăuntrice si vei acţiona energic cu puterea ta Super Attractor. 
Energia pozitivă, încrezătoare pe care o întruchipezi va fi o reflexie a energiei 


Universului. Intr-o stare de flux pozitiv, Universul rezoneaza cu frecventa ta 
vibrationala si te pune in armonie cu dorintele tale. Cand te afli in armonie 
spirituală, asculti vocea înţelepciunii lăuntrice și te laşi condus de iubirea 
Universului, nutrești credință, nu teamă. Când urmezi Metoda de Acţiune 
Armonizată Spiritual, îi permiti Universului să te călăuzească spre binele 
suprem. 


Sa testam metoda acum 


Pentru început, analizează cu sinceritate felul în care te-ai rugat pentru ceea 
ce crezi că ai nevoie. Cum iti controlezi acţiunile în încercarea de a obţine cu 
forţa un rezultat? Incerci diverse tactici să schimbi ceva la partenerul tău? 
Insiști să-ţi expui munca pe rețelele de socializare? Analizează acţiunile tale 
care sunt pornite din teamă, nu din credință. Începe să acorzi în mod obișnuit 
o atenţie sporită felului în care cererile adresate Universului, emise dintr-o 
poziţie de control, te împiedică să primeşti ceea ce e spre binele suprem. 


Nu risti nimic dacă esti sincer în privinţa modurilor prin care blochezi fluxul 
Universului. Trebuie să ne analizăm ego-ul ca să-l aducem la lumină. În viaţa 
mea au fost nenumărate situaţii în care am încercat să dețin controlul în loc 
să-l cedez. Am încercat să controlez programarea sarcinii și rezultatul unei 
lansări de carte si mi-am petrecut prima parte a tinereţii încercând să-mi 
domin fiecare partener ca să mă simt în siguranță. Nu-mi e rușine de modul 
prin care m-am abătut spre frică. Sunt mândră că pot privi aceste momente 
discordante ca pe niște oportunităţi de a observa desprinderea mea de 
Univers. Cu cât analizezi mai devreme modurile prin care încerci să 
controlezi Universul, cu atât mai repede te poți lăsa în grija sa. 


Întocmeşte în jurnalul tău o listă cu toate modalităţile prin care îţi controlezi 
dorinţele. 


Odată ce ţi-e limpede felul în care încerci să controlezi situaţiile, e timpul să- 


ti redirectionezi energia si sa aplici Metoda de Actiune Armonizata Spiritual. 
Alege un domeniu pe care l-ai controlat și aplică-i metoda în decursul 
săptămânii următoare. 


1. Urmăreşte inspiraţia ce stă la baza dorinţei tale si află cum îi e lumii 
de folos. Întocmeşte în jurnalul tău o listă cu toate felurile în care dorinţa 
ta te entuziasmeaza si cu beneficiile luminii pe care le-o oferi celorlalți. 
Aminteste-ti că bucuria ta e de folos atâta vreme cât nu dăunează 
altcuiva. Dorinţa ta de a te bucura nu e egoistă. Bucuria ta e un dar făcut 
lumii şi tuturor celor din jurul tău. 


2. Ai încredere că Universul iti va răspunde. Scrie limpede în jurnal ceea 
ce-ţi doreşti, apoi eliberează dorinţa, adăugând: „Asta sau ceva mai 
bun“. Apoi meditează în fiecare zi ca să-ţi armonizezi energia cu 
altruismul si inspiraţia ce stau la baza dorinţei tale. În timpul meditatiei, 
eliberează-te de toate îndoielile și întrebările și da-ti voie să visezi la 
viziunea ta. Simte inspiraţia şi altruismul pe care se bazează dorinţa ta. 
Imaginează-te cum îţi implinesti dorinţa si aduci energie pozitivă în 
lume. Vezi în minte oamenii înnobilaţi de dorinţa şi bucuria ta. Lasă 
credinţa să te cuprindă. Meditatia pe tema altruismului si a inspiraţiei 
din care izvorăşte dorinţa ta te ajută să crezi că eşti demn s-o 
materializezi. Pentru îndrumarea audio a acestei meditații, descarcă 
meditaţia mea gratuită de creare a viziunii de pe pagina 
GabbyBernstein.com/SuperAttractor. 


3. Actioneaza în starea de armonie spirituală. De îndată ce simţi că Pasii 
1 şi 2 au efect, vei ști că eşti pregătit pentru acţiunea armonizată 
spiritual fiindcă vei fi relaxat, încrezător și sigur. Faptul că nu te mai 
simţi legat de rezultat e un semn clar că a sosit timpul să actionezi. 
Detasarea presupune credinţă. Simte credinţa din spatele dorinţei tale si 
fă cu încredere prima mișcare. Poate că pui mâna pe telefon, o suni pe 
femeia pe care o admiri si o inviti la o întâlnire romantica. Sau poate că 
propui un nou proiect îndrăzneţ la serviciu. De îndată ce te simţi în 
armonie, acţionează! 


4. Ai răbdare. Răbdarea presupune să ştii că ceea ce-ţi doreşti se 


indreapta spre tine. Cand esti rabdator, lasi Universul sa faca pentru 
tine ceea ce nu poti face de unul singur. Eliberezi spatiul pentru ca 
energia Universului să te sprijine în moduri pe care nu ti le poţi imagina. 
Exerseaza răbdarea şi acordă permisiunea. 


Pentru exersarea răbdării, folosește această rugăciune ca să cedezi şi sa 
permiti: 


Ma bazez pe inspiraţia dorințelor mele si ştiu că e de ajuns ca să fiu condus 
spre binele suprem. li cedez această dorinţă Universului și ştiu că sunt 
îndrumat. 


Rabdarea ta e valoroasă atunci când aştepţi ca alții să-ți susțină dorinţele. Ea 
îi creează condiţii Universului ca să lucreze prin oameni. Când nu-i mai 
constrângi la nivel energetic pe ceilalți să acţioneze conform planului tău, le 
dai libertatea să primească propria îndrumare din partea Universului. Când 
cineva se simte constrâns, nu poate primi mesajele de care are nevoie ca să-ţi 
susțină dorinţele. Aceasta e o lecţie importantă pe care am primit-o de la 
echipa mea. Ca femeie de afaceri, a trebuit să exersez din plin răbdarea. 
Imediat cum cedez controlul, aplic Metoda de Acţiune Armonizată Spiritual 
și practic răbdarea, echipa mea lucrează de minune. Îmi prezintă idei la care 
nu m-aș fi gândit niciodată şi ia decizii creative fără a fi coordonată de mine. 
Elibereazd-i pe cei din jur de tensiune, astfel încât să-i permită Universului sa 
acţioneze prin intermediul lor. 


Oamenii răbdători emit o energie a expansiunii, a păcii şi a gratiei. Este chiar 
frecvenţa vibrationala căreia îi răspunde Universul. Urmărește răbdător 
modul în care darurile uimitoare ale creaţiei tale prind viaţă în mod firesc. 
Admiră opera si coordonarea Universului. Dacă cedezi și permiti, vei fi 
încântat de ceea ce se întâmplă. 


Fii atent la ceea ce simţi cand actionezi în 
armonie spirituală 


După ce exersezi Metoda de Acţiune Armonizată Spiritual timp de o 
săptămână, descrie experienţa în jurnalul tău de Super Attractor. Redă detaliat 
cum te simţi cand actionezi în această stare. Poate că te simţi liber si vesel. 
Poate că respiri ușurat fiindcă nu mai eşti obsedat de obținerea unui rezultat. 
Noteaza-ti toate astea, astfel încât să-ţi poţi aminti senzaţia și starea 
emoțională. Descrierea felului cum te simți când actionezi în starea de 
armonie spirituală te va ajuta data viitoare când vei repeta experienţa. 
Observă clar diferenţa dintre ceea ce simţi când actionezi din teamă si cum te 
simţi când o faci pe baza credinţei. Familiarizează-te în profunzime cu 
această diferență, astfel încât s-o recunosti imediat si să schimbi direcţia. 
Când observi că ești în dizarmonie cu acţiunile tale, urmează metoda în patru 
paşi și revino la armonia spirituală. Cand actionezi în afara ei, dorinţele tale 
nu vor fi susţinute. 


Promisiunile Metodei de Acţiune 
Armonizate Spiritual 


Când practici în mod constant această metodă, nu mai simţi nevoia să-ţi 
controlezi viaţa. Te vei simţi mai puternic datorită acţiunilor întreprinse. În 
multe feluri, te vei simţi ca o nouă persoană. Când încetezi să controlezi si 
începi să permiti, simți treptat o schimbare în sistemul tău nervos. Asta mi s-a 
întâmplat într-un mod incredibil! Când m-am bazat cu totul pe Metoda de 


Actiune Armonizata Spiritual si am transformat-o intr-un obicei, viata mi s-a 
schimbat total. Am devenit mai putin stresată, mintea îmi era limpede, iar 
corpul, relaxat. Mă simţeam mai susținută de Univers si de alti oameni si 
simţeam că sunt îndrumată pe cale divină pas cu pas. Si mai ales, mă bucura 
gândul că acţiunile mele armonizate spiritual erau de ajuns pentru 
concretizarea dorințelor. Ştiam că-mi indeplinisem sarcina si că, pe măsură ce 
eram mai răbdătoare, aveam să primesc mai mult. Am învăţat să mă dau 
deoparte si să încetez să intervin în ordinea firească a lucrurilor. 


Sper ca această metodă să te facă mai puternic, să te susțină si mai ales să-ți 
ofere pace lăuntrică. Când ai încredere că acţiunile tale armonizate sunt de 
ajuns, opreşte constrângerile si începe să primeşti. Este un mod de viata 
uimitor! Dacă eşti o persoană obișnuită să detii controlul în viata, te încurajez 
insistent să asezi această metodă pe primul loc în priorităţile tale. Chiar daca 
nu aplici niciunul dintre celelalte principii prezentate în carte si înveţi sa 
stapanesti doar această metodă, vei simţi cum puterea ta Super Attractor va 
creşte foarte mult. Vreau să aflu despre miracolele tale! Exersează 
conştiincios metoda aceasta timp de o lună, apoi te invit să-mi scrii pe pagina 
GabbyBernstein.com/SuperAttractor și să mă informezi despre cum decurg 
lucrurile. Vreau să-ți sărbătorim miracolul împreună! 


Aplicarea Metodei de Acţiune Armonizată Spiritual reprezintă un mare 
serviciu adus lumii. Cand actionezi de pe poziţia inspiraţiei, altruismului si a 
credinţei, Universul poate determina un impuls ce va avea o mare influență 
asupra altor oameni. Articolul care s-a concretizat pe prima pagină din 
secțiunea Sunday Styles n-a fost doar o materializare minunată — a fost un 
beneficiu divin adus lumii. Acel articol a adus învăţăturile mele spirituale în 
atenţia noilor căutători spirituali, ajutându-i să-și descopere propria cale 
spirituală. 


La o săptămână după apariţia articolului, m-a sunat o tânără pe nume Nicole, 
care locuia în New York. Când i-am răspuns la telefon, mi-a spus: „Am citit 
articolul din secțiunea Sunday Styles si e exact ce aveam nevoie! Mă lupt să- 
mi găsesc un scop în viaţă şi fericirea, iar munca ta m-a inspirat să-mi schimb 
telul şi să explorez o cale spirituală“. În urma acelei conversații, Nicole a 
început să se instruiască în privat cu mine. Am lucrat câţiva ani împreună, iar 
viaţa ei s-a schimbat fundamental. A descoperit o viaţă dincolo de viaţa pe 


fugă din New York, de munca ei la o revista de moda si de statutul ei social. 
A acceptat bucuroasă o viata spirituală care-i oferea tot ce-și dorea. Astăzi, 
zece ani mai târziu, Nicole e o autoritate apreciată în domeniul sănătăţii, un 
îndrumător spiritual în comunitatea ei si o mamă în armonie profundă. 
Suntem prietene bune, iar eu sunt foarte mândră de contribuţia ei în lume. 
Nicole şi cu mine ştim că articolul despre o tânără aflată pe calea spirituală, 
pe care l-a citit în timpul mesei, a fost declicul care a făcut-o să se trezească 
şi să-și reorienteze cursul vieţii. 


Când actionezi în armonie spirituală, dorinţele tale sunt susținute în moduri 
pe care nu ti le-ai putea imagina. Poti să ai încredere că practicarea acestei 
metode va atrage dorinţele mai repede, iti va oferi o stare de linişte deplină si 
va fi de folos în lume! Dorinţa ta bazată pe altruism, credinţa si răbdarea te 
plasează în rezonanţă energetică cu Universul, eliberând calea miracolelor cu 
mult peste orice ai putea tu „face“ să se întâmple. 


Metoda de Acţiune Armonizata Spiritual te pregătește să-ţi revendici 
dorinţele când Universul le împlineşte. Un mod eficient prin care ne putem 
revendica dorinţele și multiplica miracolele este să fim recunoscători, cât mai 
recunoscători! În capitolul următor, te voi îndruma să faci din recunoştinţă o 
practică zilnică. Când eşti recunoscător, în mod liber, direct și constant pentru 
toate realizările, lecţiile valoroase pe care le-ai învăţat și toate miracolele 
primite, devii un magnet pentru tot ceea ce este grandios. Dă pagina și 
primeşte puterea recunostintel. 


Protagonista serialului american Sex and the City (Totul despre sex), difuzat 
de canalul HBO. (N.t.) 


Capitolul 9 


Recunostinta, si mai multa recunostinta 


În anul 2012, editorii mei din Marea Britanie, Hay House, m-au invitat la 
Londra în cadrul turneului meu de lansare a cărții Dependent de Spirit. Nu 
fusesem niciodată acolo, aşa încât a fost deosebit de plăcut să fiu întâmpinată 
de Jessica, tânăra și entuziasta publicistă de la editura Hay House. Era cam de 
aceeaşi vârstă cu mine si foarte descurcăreaţă. Jessica a fost foarte 
entuziasmată că ne-am cunoscut. Organizase şi planificase perfect cele două 
săptămâni pe care urma să le petrec acolo. Nu se limitase la a-mi coordona 
câteva evenimente, ci îmi rezervase și spaţiu în cele mai importante surse de 
presă din tara. Eram uluită de munca ei asiduă, de profesionalismul si 
amabilitatea de care dădea dovadă. Si pe deasupra, mi-a făcut cunoștință cu 
localurile ei preferate pentru ceaiuri speciale și prăjituri rafinate! 


În acele două săptămâni, am petrecut mult timp împreună cu Jessica. Aveam 
încredere în ea fără rezerve şi era ceva în energia ei care-mi dădea senzația că 
sunt foarte ocrotită. Spre finalul turneului, am mers la Birmingham, unde 
aveam programat un discurs. A fost o adevărată aventură! Ne-am întâlnit la 
gară şi am pornit-o spre nord, într-o călătorie de două ore si jumătate. În tren, 
am discutat despre tot ce speram să realizăm în vieţile noastre. l-am 
destăinuit Jessicăi: 


— Mă întâlnesc săptămâna viitoare la Paris cu iubitul meu și cred că mă va 
cere de nevastă. 


Ea mi-a răspuns: 


— Ce coincidenţă! Eu o să plec cu iubitul meu în Portugalia peste două 
săptămâni şi simt că şi el o să mă ceară pe mine în căsătorie! 


Am discutat entuziasmate despre viitorul pe care ni-l imaginam alături de 
viitorii nostri logodnici, despre copiii pe care speram să-i avem si despre 
carierele noastre. Singurul lucru pe care amândouă ni-l doream cel mai mult 


de la viata era libertatea de a face ceea ce ne aduce bucurie. Jessica mi-a 
mărturisit că, desi îi plăcea să locuiască la Londra și era foarte recunoscătoare 
pentru postul ei, spera ca într-o buna zi să se mute undeva la tara, unde viata 
se desfăşoară într-un ritm mai lent si e mai pașnică. Visa la un job care să-i 
permită să lucreze de acasă, lângă copiii ei. Am ascultat-o cu atenţie şi i-am 
spus: 


— Cu aptitudinile tale, poţi lucra de oriunde. Oamenii caută permanent 
publicisti şi organizatori excelenți! 


I-am vorbit mult despre cât de mult îi apreciam priceperea şi munca asiduă. I- 
am făcut complimente pentru etica de care dădea dovadă in munca ei si mi- 
am exprimat admiraţia profundă. Apoi, din senin, i-am spus: 


— Poate că vom lucra împreună cândva. Inchipuie-ti! 
— Asta ar fi un vis, mi-a răspuns ea. 


După turneul meu reuşit în Marea Britanie, m-am dus la Paris, plină de 
admiraţie pentru Jessica si susținerea ei. După cum ma asteptasem, Zach m-a 
cerut de soție la Paris! Eram în al nouălea cer. Când m-am întors la New 
York, i-am trimis Jessicăi un e-mail și i-am dat vestea. Mi-a răspuns că și 
iubitul ei îi ceruse mâna! Dorintele despre care vorbiserăm în tren începeau să 
se materializeze. 


Au trecut patru ani, în care am continuat să colaborez cu Jessica atunci când 
vizitam Marea Britanie. Cu fiecare an, deveneam şi mai bune prietene. În 
perioada aceea, a fost avansată în postul de director de evenimente la editura 
Hay House din Marea Britanie. Am asistat la felul în care asta i-a sporit 
încrederea în munca depusă — prospera. Deşi avea atâta succes, nu m-am 
mirat când mi-a trimis un e-mail în care-mi spunea că se mută la tara si caută 
un nou job în afara orașului. Era tristă că renunţă la postul ei important de la 
Hay House, dar ştia că luase decizia corectă pentru viitorul ei. Își dorea să 
aibă un copil, să lucreze de acasă si să ducă o viata ușoară, care n-ar fi fost 
posibilă în condiţiile unor lungi navete la Londra. 


Din multe puncte de vedere, Jessica și cu mine eram în etape similare de 
viaţă. Zach şi cu mine începuserăm să ne petrecem tot mai mult timp în afara 


oraşului New York. În perioada aceea, eu îmi diminuam ritmul in mod 
conştient si îmi repetam mantra vieţii: „Toate se întâmplă în jurul meu și sunt 
cu adevărat ocrotită“. Obtineam mai multă susținere în carieră și eram 
deschisă la posibilităţi creative. În ziua în care am primit mesajul Jessicăi, 
prin mine a vorbit o voce puternica, spunând: „Lucrează cu ea!“. Habar n- 
aveam ce însemna asta, căci nu aveam nevoie să angajez un organizator de 
evenimente sau un publicist. Dar ştiam cât de mult muncea și cât era de 
inteligentă si am intuit că putea să-și dea seama ce putea face pentru mine. 
Aşa că mi-am ascultat instinctul și am sunat-o imediat, să-i ofer un post. A 
acceptat pe loc. În prima lună de colaborare cu Jessica, a fost limpede că ea 
avea să facă parte din echipa mea. 


În prezent, Jessica locuieşte la tara cu soțul si bebelușul ei, şi lucrează pentru 
mine ca manager principal de proiect. Îmi aminteşte de multe ori cât de 
recunoscătoare e să lucreze într-o firmă atât de dedicată unei cauze, să ajute o 
mulțime de oameni și să se simtă foarte bine. Ne-am oferit una alteia 
libertate, siguranţă și posibilitatea de a ne dezvolta. Un mic vis si multă 
apreciere ne-au concretizat dorinţele. Nu trece zi în care să nu-i fiu 
recunoscătoare Jessicăi pentru tot ce face pentru afacerea si viata mea. 
Admiratia noastră reciprocă a dat naștere unei relaţii profesionale care 
depăşeşte cele mai îndrăzneţe visuri. Am primit tot ceea ce am sperat sa 
primim! 


Cred că aceasta materializare divină a provenit din energia recunostintei. 
Sentimentele de recunoştinţă si entuziasm pe care le-am simţit amândouă in 
călătoria cu trenul din 2012 au transmis o dorinţă clară spre Univers. 
Admiratia noastră reciprocă ne-a eliberat de orice împotrivire și îndoială. 
Recunostinta a lăsat cale liberă unei materializări fireşti, la momentul 
oportun. 


Unul dintre elementele principale ale participării la construirea propriei vieţi 
pe care ţi-o doreşti este să te lași condus de recunoştinţă. Creezi tot mai mult 
din ceea ce pretuiesti. Asta se întâmplă fiindcă, atunci cand te afli într-o stare 
de recunoștință, intri în rezonanţă cu vibraţiile naturii tale iubitoare, autentice. 
Recunostinta este o energie a acceptării si a permiterii — iar atunci când 
permitem, suntem Super Attractori. Când esti recunoscător, esti relaxat, pasiv 
şi încrezător. Este energia perfectă care permite concretizarea dorințelor. 


Când esti în armonie cu recunostinta, îţi poţi lăsa dorinţele în grija 
Universului si poţi avea încredere într-un plan care-l depășește pe al tău. Asa 
s-a întâmplat în cazul Jessicăi și al meu. Ne-am axat pe recunoștință, iar 
Universul ne-a condus în direcția cea bună. 


Recunostinta te tine deoparte din calea ta 


Scopul acestei cărți e acela de-a te ajuta să cedezi controlul și să-i permiti 
Universului să-ți susțină dorinţele. Cea mai rapidă cale de a ceda controlul 
este să fii într-o stare de recunoștință. Cand iti asumi această energie, te simţi 
bine în momentul prezent, indiferent dacă dorinţele tale s-au materializat, si 
te distrezi pe calea spre împlinirea dorită. Când suntem într-o stare de 
recunoștință, permitem de fapt să primim mai mult din ceea ce vrem, 
eliminând în același timp blocajele din calea puterii noastre Super Attractor. 


Recunostinta te conectează la puterea ta 
Super Attractor 


Cand te focalizezi pe ceea ce funcţionează $i se dezvoltă, te simţi bine, iar 
acea stare de bine atrage mai mult din ceea ce-ţi doreşti. Însă multi oameni 
acţionează invers. Sunt obsedati de nereușite fiindcă nu mai au nicio speranţă. 
Sau se plâng frecvent, obținând o alinare temporară când sunt necăjiţi, dar 
nimic mai mult. Concentrarea exclusivă pe aspectele negative determină mai 
mult din ceea ce nu vrem, pe când focalizarea pe ceea ce putem pretui în viata 
noastră ne plasează într-o poziţie de atracţie mai bună. Majoritatea dintre noi 


putem fi recunoscători pentru diverse aspecte ale lumii noastre. 


Când împărtășesc această sugestie, ea este adesea întâmpinată cu oarecare 
scepticism. Oamenii îmi spun: „Dar dacă apreciez această situaţie grea, am să 
rămân blocat în ea“. Ei cred că recunoştinţa lor îi transmite Universului că 
sunt fericiți în situaţia în care se află. 


De fapt, recunoştinţa este cea care-i ajută să depăşească problemele. E mult 
mai valoros să te concentrezi pe starea de bine, decât pe dorinţă sau scop ca 
atare. Universul îi răspunde energiei si oferă circumstanţe si oportunităţi de 
vibrații similare. Dacă dorinţa ta e greu de îndeplinit, concentrează-te pe 
starea de bine si te vei apropia de ceea ce-ţi doreşti. Lasă Universul sa 
răspundă prompt emoţiilor izvorâte din starea ta de bine și te vei apropia pe 
nesimţite de ceea ce vrei cu adevărat. 


Cand pretuiesti ceea ce ai, te plasezi în starea mentală potrivită pentru a 
beneficia de oportunități mai bune si devii mai receptiv la soluţii creative pe 
care le-ai fi putut rata în alte condiţii. Calea ti se eliberează când esti atent la 
bunăvoința si susținerea celorlalți. Sentimentul de recunoştinţă conţine o 
energie puternică; te va înnobila, îți va deschide mintea și te va transforma 
într-un magnet pentru ceea ce-ţi dorești. 


Nu trebuie să fii recunoscător pentru neîmpliniri. În schimb, apreciază orice 
altceva — tot ceea ce nu funcționează cum trebuie se va îmbunătăți. 
Asumarea unei energii a recunostintei e cea mai rapidă cale de a depăși 
obsesiile negative. Un exemplu excelent e prietenul meu, Alex. A luat o 
decizie greșită în afaceri, peste care nu a putut să treacă. Luni de zile a fost 
obsedat de gândul că ar fi putut proceda altfel și că situaţia ar fi fost mult mai 
bună dacă ar fi făcut altă alegere. Punctul său de atracţie era axat pe ceea ce 
nu funcţiona, nu pe ceea ce era bine. Și cu cât se străduia să se elibereze de 
starea negativă, cu atât o resimțea mai mult. Asta, fiindcă uneori, când ne 
străduim din răsputeri să ieşim dintr-o stare negativă, o încărcăm de fapt cu şi 
mai multă energie. În cele din urmă, Alex a ajuns la capăt cu obsesia lui 
negativă şi a venit la mine să-l ajut. Încercând să-l îndrum spre o nouă 
energie, l-am întrebat ce anume din viata lui pretuia în acel moment. Primul 
lui răspuns a fost: 


— O mulţime de lucruri, de fapt, dar mi se par de neatins, fiindcă acum nu 


mă pot gândi decât la marea mea greşeală. 


I-am explicat că, în acel moment, nu putea să găsească pe cale mentală 
soluția la rezultatul negativ pe care-l obținuse, dar că-și putea muta atenţia. 
Dornic să-mi urmeze sfaturile, Alex a început să caute recunoştinţa. Mi-a 
vorbit despre cat de mult isi pretuia soția și copiii. Aprecia prietenia noastră. 
Îşi aprecia abilitatea de a învăţa din propriile greşeli. Apoi, a exclamat: 


— De fapt, sunt recunoscător pentru greşeala asta fiindcă de acum, n-am s-o 
mai fac! 


În doar câteva secunde, Alex a fost capabil să se elibereze de starea de 
negativitate prin recunoştinţă. Sentimentul de gratitudine l-a determinat cu 
blandete să-și pretuiasca până si situaţia de moment. 


Încearcă si tu! Alege un domeniu din viata ta care-ţi doreşti să fi decurs 
diferit. Poate că vrei o relaţie afectivă care să te împlinească. În loc să te 
concentrezi pe cât e de greu să ai o întâlnire romantică si cât de nesuferite pot 
fi persoanele cu care trebuie să ieşi în oraș, caută chiar acum un aspect din 
viata pe care-l apreciezi. Gandeste-te la relaţia reușită pe care o ai cu un 
prieten apropiat. Pretuieste-ti familia și comunitatea. Apreciind relaţiile care 
funcţionează, iti schimbi întreaga energie relațională. Poti de asemenea să 
gândeşti la modul general, adică să fii recunoscător pentru sănătatea ta, 
pentru proiectele tale creative sau pentru orice altceva care-ţi dă o stare de 
bine. Poate vrei să fii mai bogat, dar nu te gândeşti decât la datorii. Începe să 
pretuiesti bogăţia pe care o ai deja. Pretuieste disponibilitatea acestei cărți. 
Apreciază internetul ca pe o sursă solidă pentru găsirea unui nou loc de 
muncă sau a unei modalităţi de a câştiga bani online. Imediat ce-ţi 
redirectionezi atenţia, vei avea sentimentul bogăției, necesar ca să devii un 
Super Attractor. Acest sentiment va atrage mai multă bogăţie în viaţa ta. 


Fa-ti un obicei din recunoștință 


Sunt multe feluri in care recunostinta poate deveni un obicei. O modalitate 
excelentă este să-ţi începi ziua cu ea! În fiecare dimineaţă, scrie între trei si 
cinci pagini despre recunoștință în jurnalul tău. Abraham-Hicks se referă la 
acest exerciţiu ca la o ,,dezlantuire a recunostintei“. Pe măsură ce umpli 
fiecare pagină cu lucrurile pentru care ești recunoscător, iubirea lăuntrică va 
creşte și te vei simţi minunat. Poţi scrie despre cele mai simple lucruri. Scrie 
cât eşti de recunoscător pentru patul tău confortabil, pentru cafeaua de 
dimineață, pentru munca ta, pentru prietenii tăi. Sau, cum ar spune dragul 
meu prieten, John Watson: „Fii recunoscător că te trezesti dimineaţa, restul e 
umplutură“. Poti intra în detalii si scrie despre cât de mult te apreciezi pentru 
felul în care te-ai descurcat într-o anumită situaţie, în ziua precedentă. Intră 
pur si simplu într-un flux rapid al recunostintei și lasa-ti condeiul să alunece 
pe pagini. Poţi de asemenea să faci acest exerciţiu în scris înainte de culcare. 
Dacă adormi într-o stare de recunoştinţă, iti ridici vibraţiile în timpul 
somnului. Când te vei trezi dimineaţa, nu vei mai simţi nicio piedică, ci doar 
iubire. 


Recunostinta, şi mai multă recunoştinţă 


De îndată ce începi să cultivi sentimentul recunostintei, continuă să o faci cat 
mai des. Când intri în fluxul recunostintei, vrei să-i intensifici impulsul. 
Imediat ce începi să zambesti, să te simţi bine și, posibil, chiar să simţi 
furnicaturi sau să lacrimezi datorită recunostintei, continuă! Caută mai multe 
motive de a fi recunoscător. Pe măsură ce-ţi indrepti gândurile spre tot mai 
multă gratitudine, creezi un impuls si iti amplifici vibraţiile stării de bine. 


Ego-ul nostru temător va încerca adesea să înăbușe elanul pozitiv. Dialogul 
intern al ego-ului este perpetuat de gânduri si convingeri negative. Am ajuns 
să ne bazăm pe acele convingeri izvorâte din teamă ca să menţinem un fals 
sentiment al controlului și siguranţei. Dar adevărata noastră siguranţă stă în 
abilitatea de a ne armoniza cu iubirea Universului. De aceea e atât de 
important să-ţi observi proactiv sentimentele pozitive si să cauţi și mai multe. 


Fii recunoscător, şi mai recunoscător. Dă-le libertate sentimentelor astfel 
încât să simţi un aflux de energie în corp. Când te simţi plin de recunoștință, 
poţi începe sa te gândești la mai multe lucruri pe care le pretuiesti. Profită de 
starea de bine si de fluxul tău pozitiv. Observă ce se întâmplă când cauţi mai 
mult. Te-ai putea simți mai energizat. Oamenii din jurul tau vor fi animați în 
prezenţa ta. Ideile inspirate vor ieşi firesc la suprafață, iar tu vei simţi o 
legătură intensă cu o forță superioară. Când te lași pătruns de recunoștință, 
devii una cu iubirea Universului. 


Ţi-ai putea dori chiar să impartasesti cuiva recunoştinţa, iar acea persoană va 
beneficia din plin de vibraţiile tale înalte. Dacă îi esti recunoscător, ia-ti 
inima-n dinţi si spune-i-o. Recunostinta e contagioasă și are puterea de a 
schimba cu totul energia unei relaţii. Imediat ce ne trezim, soțul meu si cu 
mine urmăm un exerciţiu prin care ne spunem reciproc cât de mult ne 
apreciem unul pe altul. Primele cuvinte pe care le rostim sunt: „Te apreciez 
pentru “. Enumerăm câteva motive pentru care ne iubim și ne pretuim 
unul pe celălalt. Diminetile în care ne ridicăm grăbiţi din pat şi sărim peste 
exercițiu nu au niciodată același flux si aceeași energie pozitivă precum zilele 
care încep cu această practică. Fă-ţi un obicei din recunoştinţă, astfel încât să 
poţi menţine fluxul pozitiv în viata ta. 


Fii recunoscător pentru dorinţele 
îndeplinite 


Nu uita să-ţi exprimi recunoştinţa când dorinţele tale se îndeplinesc! Există 
un fenomen foarte obişnuit care se petrece atunci când dorinţele oamenilor se 
îndeplinesc. Initial, sunt entuziasmați... dar curând după aceea, se face auzită 
vocea interioară care le sabotează bucuria. Vocea fricii te convinge că ceea ce 
ai obținut e prea bun ca să fie adevărat sau că ceva nu e în regulă. Asta se 
întâmplă mai ales când ai așteptat multă vreme îndeplinirea dorinţei. Aici 
intervine recunoştinţa. În momentul în care ti se îndeplinește dorinţa, fii 


profund recunoscător. Ia-ti un răgaz de câteva minute si gandeste-te la 
recunoştinţa pe care o simţi pentru ceea ce ai creat. Nu trece peste momentul 
concretizării. Sărbătorește-l! 


Aceasta ar putea declanșa frica atunci când atragi ceva pe care te lupti să-l 
păstrezi. De pildă, am o prietenă care isi concretizează cu ușurință relațiile 
romantice, dar se luptă să le păstreze. De fiecare dată, e aceeași poveste: 
relația începe minunat, dar în decurs de şase luni, iubitul ei dă bir cu fugiţii. 
De fiecare dată când se încheie o relaţie, pare că ea repetă același rol într-o 
minidramă. Până cand a venit la mine ca s-o sfătuiesc, se învinovăţea pentru 
pierderea acestor relaţii. Spunea întruna: „Se vede că nu sunt destul de 
interesantă sau de inteligentă. E vreo problema cu mine?“. I-am răspuns cu 
multă compasiune și i-am explicat că nu era absolut nicio problemă cu ea. 
Problema era ţinta concentrării ei. Nu-si permisese niciodată să fie cu 
adevărat entuziasmată de relaţiile ei, de teamă să nu le piardă. Cu fiecare 
nouă iubire, isi amintea de suferinţa prin care trecuse la prima despărțire. 
Teama că relaţia se va termina era chiar motivul pentru care se încheia fiecare 
nouă relație. De fiecare dată când un bărbat se despartea de ea, îi spunea 
același lucru: „Eşti extraordinară, dar ceva nu e în regulă“. Rezistenţa pe care 
o opunea si teama ei nu erau în regulă. 


Ti se pare cunoscută situaţia asta? Sabotajul energetic poate apărea în orice 
tip de materializare când nutrim o împotrivire care durează de mult timp. 
Chiar atunci cand indeplinesti precis ceea ce-ţi doreşti, vocea fricii va încerca 
să te doboare. Asa încât, imediat ce-ţi indeplinesti dorinţele, respinge asaltul 
ego-ului, fiind profund recunoscător. Cea mai bună cale de a da putere unei 
concretizari este să manifeşti recunoștință. Porneşte într-o călătorie launtrica 
a recunostintei. Gândeşte-te la cât de mândru esti de tine fiindcă ţi-ai atras 
dorinţa respectivă. Sarbatoreste vestea excelentă si bucura-te că 
experimentezi acest nou fel de-a fi. Alimentează-ţi materializările sacre doar 
cu pozitivism și recunoştinţă. Acest exerciţiu nu te va ajuta doar să te bucuri 
de ceea ce ai realizat, ci iti va înălța de asemenea energia, astfel încât să poţi 
concretiza și mai mult. Lucrurile bune vin spre cei care se simt bine. 


Recunostinta este antidotul îngrijorării 


Sunt în refacere după starea de anxietate. Am petrecut nenumărate ore fiind 
îngrijorată de ceea ce nu puteam controla. Din fericire, în timp, mi-am 
construit o fundaţie spirituală solidă si am adunat multe instrumente cu 
ajutorul cărora pot scăpa de haosul grijilor. Cel mai bun dintre toate a fost 
recunoştinţa. Când te afli într-o stare de gratitudine, nu mai e loc de 
îngrijorare, căci ele nu pot exista simultan. Ori de câte ori încep să-mi fac 
griji pentru ceva ce nu pot controla, alcătuiesc imediat o listă cu lucrurile 
pentru care sunt recunoscătoare. Acestea pot avea legătură cu motivul meu de 
îngrijorare sau nu — nu contează. Contează că îmi mut atenţia de la tiparul 
obişnuit al îngrijorării, la deprinderea pozitivă a recunostintei. În momentul în 
care îmi mut atenţia, îngrijorarea dispare. În unele zile, folosesc de mai multe 
ori acest exercițiu. Am făcut-o atât de des, încât recunoştinţa a devenit starea 
mea naturală! 


Petrecem mai mult timp concentrându-ne mai degrabă asupra experienţei prin 
care trecem, decât pe modul prin care o parcurgem. Uităm că putem avea o 
altă experiență schimbându-ne doar ţinta atenţiei. Orice experienţă poate fi 
parcursă cu mai multă iubire când alegem s-o privim prin prisma 
recunostintei. Chiar și momentele dificile pot fi privite din această 
perspectivă. Când alegi perspectiva recunostintei, poţi găsi oportunităţi 
minunate de dezvoltare, în loc să rămâi victima experienţei. De exemplu, 
când mă gândesc la perioada în care am ajuns pe fundul prăpastiei din cauza 
dependenţei mele de droguri si alcool, în 2005, nu simt decât recunoştinţă. 
Fiind profund recunoscătoare pentru insanatosirea mea m-a ajutat să stau 
multi ani departe de aceste vicii. Sunt recunoscătoare pentru dependenţa mea 
fiindcă mi-a dat imboldul de a porni pe calea spirituală pe care mă aflu azi. 
Nu mă judec pentru ca am fost dependentă de alcool si de droguri. Pretuiesc 
acest lucru! Prin recunoștință, am fost capabilă să transform o perioadă din 
viata mea ce ar fi putut fi rusinoasa, într-un miracol. Privesc în trecut, la 
momentele cele mai grele, si îi mulțumesc Universului pentru toate lecţiile 
divine şi îndrumarea clară din viata mea. Mai ales, sunt recunoscătoare pentru 
dependenţa mea fiindcă, pe parcursul însănătoșirii mele, am putut să-i ajut si 
pe alţii să se vindece. 


Cand alegi să-ți priveşti experienţele prin prisma recunostintei, poţi 
transforma ceva foarte neplăcut într-un miracol. Poti alege sa pretuiesti o 
durere sufletească privind-o ca pe o ocazie de a simţi profund sau poți fi 
recunoscător pentru o afecţiune pe care o priveşti ca pe un imbold de a porni 
pe calea vindecării. Recunostinta iti oferă o perspectivă în armonie cu iubirea 
Universului. Când iti priveşti viata din această poziţie, îți poţi asuma energia 
acceptării. Găsind lucruri demne de apreciat, poţi accepta cu uşurinţă chiar si 
o experienţă dificilă ca fiind un valoros prilej de învăţare în călătoria ta 
spirituală. Fie ca recunoştinţa să-ți netezească drumul si sa te îndrume înainte. 


Apreciază oamenii din viaţa ta, chiar și pe 
cei care te provoacă 


Când începi să-ţi indrepti atenţia către ceea ce admiri la alti oameni, simţi 
imediat o uşurare. În cartea mea, Detoxificarea spirituală, există un capitol 
numit „Vezi pentru Prima Oară“. În acel capitol, le propun cititorilor un 
exercițiu având ca subiect o persoană pe care o detestă; le cer să facă o listă 
cu tot ceea ce admiră la ea. Scopul e acela de a alege în mod conștient să 
privească acea persoană prin lumina lor — să ne acceptăm identitatea şi să 
înțelegem că iubirea celorlalţi e o reflexie a iubirii noastre. 


Aceasta poate fi o provocare pentru oamenii care simt că au fost tratați într- 
un mod neplăcut. În aceste cazuri, le propun să fie recunoscători pentru ceea 
ce au putut învăţa din acea relație, chiar dacă a fost una dureroasă. Le spun că 
am aplicat acest exercițiu în unele relații prezente și trecute din viata mea si 
am avut parte de rezultate miraculoase. Prin practicarea exerciţiului de a 
vedea pentru prima oară si prin admirarea oamenilor fata de care am avut 
resentimente, am descoperit un nou sentiment de libertate. Pe măsură ce 
simţeam iertare, m-am simţit eliberată de gândurile agresive și de furia 
zilnică. 


Aprecierea oamenilor care ne-au rănit ne ajută sa ne eliberam de influența 
energetică pe care o au asupra noastră. Când îi urâm pe alţii, ne blocăm 
puterea Super Attractor fiindcă ura noastră ne menţine într-o stare de vibraţie 
scăzută. Trebuie să iertăm ca să ducem o viata plăcută și să atragem ușor, mai 
mult din ceea ce ne dorim. Lasă-te îndrumat de recunoştinţă ca să te eliberezi 
de gândurile potrivnice si resentimentele din trecut. Când te eliberezi de 
trecut, creezi spaţiu pentru a atrage ceea ce-ţi dorești în prezent. 


Mediteaza asupra recunostintei 


Un mod eficient de-a te conecta la puterea ta Super Attractor este să meditezi 
asupra sentimentului de recunoştinţă. In doar câteva minute de meditaţie, poţi 
deveni ca un magnet pentru ceea ce-ţi doreşti! Urmează acești paşi ca să intri 
în armonie cu Universul și să-ți permiti puterea (vizitează pagina 
GabbyBernstein.com/SuperAttractor ca să descarci versiunea audio a acestei 
meditații). 


e Pregateste-te pentru meditaţie, alege un loc liniştit si asaza-te confortabil. 
Deschide jurnalul şi scrie o pagină cu motive de recunoștință. 


e Ascultă un cântec care-ţi place. Asigură-te că ai ales o melodie care te face 
să te simți foarte bine. 


e Mediteaza în timp ce asculti cântecul si gandeste-te la toate lucrurile pe care 
le pretuiesti. Lasa-ti mintea să găsească tot mai multe motive de recunoștință. 
Lasă-te cuprins de emoţii pozitive. Simte sentimentele şi lasă-le libere. 


e Bucură-te de elanul sentimentelor pozitive. 


e Când ai încheiat meditaţia, revino uşor în prezent si ia jurnalul. Din nou, 
lasă cuvintele să se astearna pe hârtie si continuă să scrii despre lucrurile pe 
care le apreciezi. Scrie până când simţi că ai încheiat. 


Te vei simți minunat exersând această meditaţie de recunoștință. Cand iti 
armonizezi energia cu aceste emoţii binefăcătoare, vei observa imediat o 
schimbare majoră. Te vei simţi mai revitalizat şi mai implicat. Vei fi mai 
inspirat, oamenii vor dori să petreacă mai mult timp cu tine, iar puterea ta de 
atracţie se va accelera. În viata mea au existat nenumărate momente în care 
am simțit susținerea extraordinară a Universului si sincronizări uluitoare dupa 
ce am făcut o meditaţie pe tema recunostintei. Practică acest exercițiu şi 
observă rapiditatea materializărilor tale. Sarbatoreste, mai ales, starea 
minunată în care te afli! 


Cand îi pretuiesti pe alţii, dar si pe tine, esti cel mai aproape de energia 
Universului. Când energia noastră corespunde cu cea a iubirii suntem cu 
adevărat Super Attractori. În această stare energetică, orice este posibil. Poti 
vindeca trecutul, poţi atrage tot ce-ţi dorești în prezent și poţi fi sigur ca 
viitorul se va desfăşura astfel încât să servească binele suprem. În această 
stare de iubire, eşti peste măsură de puternic fiindcă te afli în armonie cu 
sursa a ceea ce eşti. Nu există împotrivire în această stare. Există doar iubire. 
Iubirea e cea care anulează toate limitele si netezeste calea. Noi credem că 
trebuie să muncim din greu ca să obținem ceea ce ne dorim, cand de fapt, nu 
e nevoie decât să nu ne mai straduim și să fim recunoscători. Recunostinta are 
forţa de-a te plasa într-o stare de relaxare, în care eşti receptiv la fluxul 
pozitiv al Universului. În această stare receptivă, puterea ta Super Attractor 
atinge intensitatea maximă, iar tu esti pe cale să-ţi Indeplinesti dorinţele. Nu 
te mai strădui şi începe să fii recunoscător. 


Recunostinta va juca un rol important în capitolul următor. În Capitolul 10, 
vei fi îndrumat să-ţi intaresti credinţa în Univers. Cu cât vei fi mai 
recunoscător, cu atât iti va fi mai uşor să te sprijini pe puterea Universului si 
să crezi că esti demn de miracole. Poarta-ti recunostinta în capitolul următor 
şi credinţa va veni cu siguranţă. 


Un moment de recunoștință din când în când mi-a călăuzit cele mai 
importante realizări. Chiar şi astăzi, după şapte ani de la călătoria cu trenul la 
Londra, Jessica şi cu mine întruchipăm energia recunostintei. Ne pretuim 
prietenia, colaborarea profesională si contribuţia importantă pe care o aducem 


in lume. Suntem recunoscatoare pentru echipa minunata cu care avem 
onoarea să lucrăm. Si iti suntem recunoscatoare tie, cititorul nostru, fiindcă ne 
oferi principalul motiv să ne trezim și să trecem la treabă în fiecare zi. 
Prietenia si relația noastră profesională sunt creaţia lui Dumnezeu fiindcă s-au 
născut din recunoştinţă. Aceeași recunoştinţă ne propulsează, pentru a crea un 
curent în toată lumea. Când închei acest capitol, mă gândesc la jurnalul meu 
matinal dedicat recunostintei şi mă bucur că Jessica e întotdeauna la începutul 
paginii. 


Fie ca recunoştinţa să-ţi netezească drumul asa cum a făcut-o pentru mine. 
Știu că, din clipa în care începi să practici exerciţiile din acest capitol, vei 
avea parte de miracole. Concentrează-te asupra stării de bine şi observă cum 
se intensifică sentimentele pozitive. Acum, că te simţi mai bine, pretuieste-ti 
abilitatea de a-ţi schimba energia atât de repede. Caută si mai multe lucruri 
pentru care să fii recunoscător și bucură-te mai departe pentru cât de bine te 
simţi. Ai încredere în acest proces şi fii sigur că, pe măsură ce te armonizezi 
cu energia recunostintei, Universul iti va răspunde tot mai mult. 


Capitolul 10 


Lasa Universul sa-ti ajunga visurile din 
urma 


În luna martie a anului 2017, mă straduiam din greu să-mi vindec răni 
importante din trecut, să cedez controlul afacerii mele si să învăţ să mă încred 
în sprijinul oamenilor. În plus, era cel de-al treilea an în care încercam să 
rămân însărcinată. Îmi doream din toată inima să fiu mamă, dar mă tot 
loveam de blocaje emoţionale. Părea că Universul voia să mă concentrez 
asupra propriei mele vindecări. În timp ce Sinele meu Superior înţelegea că 
aveam de făcut o muncă spirituală importantă, partea logică din mine era 
frustrată si tristă. Cu toate astea, îmi monitorizam conştiincios ovulatia și mă 
străduiam din răsputeri să-mi ating scopul. Dar cu cât încercam mai mult să 
controlez conceperea unui copil, cu atât eram mai dezamăgită. De ce eram un 
Super Attractor în toate celelalte domenii ale vieţii, dar nu puteam să atrag 
zămislirea unui copilaş? 


Într-o după-amiază, sedeam la biroul meu si mă uitam pe fereastră, într-o 
stare de disperare. Mă simţeam învinsă, tristă și rusinata. Scrisesem și 
vorbisem în public despre dorința mea de a avea un copil. O făcusem în 
încercarea de a fi o rază de speranţă pentru cititori si pentru publicul meu, dar 
în acel moment, speranţa mea era intangibilă. Îmi era greu să mă folosesc de 
credinţă si să simt legătura cu Universul. Aveam nevoie de o intervenție 
spirituală. 


Am închis ochii, am stat liniştită si am respirat adânc. Am spus o rugăciune 
către Univers: „Cedez din nou această dorinţă si aştept îndrumare“. Când am 
deschis ochii, am zărit ceva cu coada ochiului. Erau doi curcani sălbatici 
imenși care mergeau agale pe peluza mea. Curcanii mi-au mutat atenţia de la 
starea de descurajare, spre una de mulțumire. Emotiile mele au urcat imediat 
în vârful scalei emoţionale din secunda în care mi-am mutat centrul de interes 
de la mine, la aceste animale frumoase. I-am privit cum coborau pe peluza 
aflată în pantă, ciugulind pâlcuri de iarbă în calea lor. Le admiram calmul și 


liniştea, în timp ce zăpada de iarnă târzie le cădea pe spate. A fost un moment 
de meditaţie autentică și o frumoasă schimbare de percepţie care m-a ajutat să 
trec de la disperare la speranţă si să intru din nou în armonie cu Universul. 


Mai târziu în acea după-amiază, l-am invitat pe soțul meu la o meditație 
comună. Din când în când, medităm împreună, iar eu îi invit pe îndrumătorii 
noștri să comunice prin mine şi să ne sfătuiască. Deseori, descopăr că mă pot 
conecta cel mai bine la ei atunci când vorbesc. Asa că, atunci când meditez 
împreună cu Zach si îi invit pe îndrumătorii mei să vorbească prin 
intermediul meu, pot fi dezvăluite sfaturi foarte înțelepte. Si îndrumătorilor le 
place să ne viziteze când suntem împreună. Ne-am cufundat în meditaţie, iar 
eu i-am invitat pe îndrumătorii mei spirituali ai adevărului și ai compasiunii 
supreme să intervină în meditaţia noastră si să ne dea sfaturi clare. După 
câteva momente, am început să simt furnicături în mâini, iar corpul mi-a fost 
străbătut de energia caldă a iubirii. Am stat în tăcere câteva minute, apoi, ei 
au început să-mi îndrume gândurile. Am început să rostesc cuvinte care nu- 
mi aparţineau. Îndrumătorii ne-au asigurat că Universul avea un plan pentru 
copilul nostru. Ne-au încurajat să avem răbdare si să ne încredem în 
coordonarea Universului. Apoi mi-au sugerat să caut pe Google semnificația 
spirituală a curcanilor sălbatici. Am râs cu glas tare şi i-am explicat lui Zach 
despre incidentul de mai devreme legat de curcanii de pe peluză. Era clar că 
veniseră ca să-mi aducă un mesaj. 


După ce am încheiat meditaţia, ne-am dus la calculatorul meu si am căutat pe 
Google „semnificaţia spirituală a curcanului sălbatic“. Am dat clic pe primul 
rezultat al căutării si, la începutul paginii, scria: „Semnificaţia spirituală a 
curcanului sălbatic este fertilitatea“. Zach si cu mine am rămas uluiti de 
mesajul clar pe care-l primiserăm. Am început să plâng din recunoștință 
pentru înțelepciunea spirituală care-mi era mereu aproape. 


Ziua aceea a marcat încă un moment de cotitură în experienţa mea pe calea 
fertilităţii. Am considerat-o a fi o nouă oportunitate de-a ceda mai mult și de 
a-mi întări credinţa într-un plan superior celui al meu. Încă o dată, am 
acceptat faptul că cedarea si credinţa în Univers erau necesare pentru ca eu să 
particip cu adevărat la formarea dorințelor mele. Desi ele nu se 
materializaseră, această experiență m-a ajutat să-mi păstrez încrederea. În 
ziua aceea mi-am luat angajamentul să nu mai tin seama de timp si să las 


Universul să-mi arate ce să fac. 


Când ne cedăm cu adevărat dorinţele către Univers, apare o forță puternică a 
credinţei. Ea ne oferă sfaturi clare când suntem pierduţi. Când preluăm 
energia credinţei, suntem receptivi, usurati și magnetici. Aceasta e o energie a 
permisiunii. Când permitem sa ne lăsăm îndrumați de Univers, putem lua 
mâinile de pe volan, lăsându-ne conduși. Credinţa mea mi-a dat o stare de 
siguranţă și de libertate. Am știut că pot înceta să controlez și pot începe să 
permit. Energia permisiunii mi s-a părut mult mai bună, naturală și 
întăritoare. 


În lunile care au urmat, ori de câte ori simţeam că-mi pierd speranţa, 
revedeam imaginea cu acei curcani în zăpadă. Mă gândeam la mesajul divin 
al îndrumătorilor mei şi am continuat să mă întorc la credință. Miracolul nu a 
constat în faptul că am rămas însărcinată imediat, ci în credinţa că bebeluşul 
meu era pe drum. Credinţa e cel mai mare miracol fiindcă atunci când 
credem, ne simţim bine, iar când ne simţim bine, Universul lucrează ca să ne 
îndeplinească dorinţele. 


La finalul anului 2017, mă pregăteam pentru o lansare de carte. Mă simțeam 
copleşită de muncă şi de călătoria ce mă aștepta. În momentele de stres, mă 
îndepărtam de credință si mă simţeam nesigură. Mergeam cu mașina pe un 
drum de ţară, iar eu am început să trec în revistă tot ce aveam de făcut, 
telurile și speranţele mele. În starea aceea tensionată, m-am gândit: „Când va 
putea veni copilul meu? Cum să rămân însărcinată când am atâtea pe cap?“. 
Chiar când deveneam tot mai agitată, am observat deodată că din aparatul 
stereo al mașinii răsuna un cântec nou. Cântecul se numea „Bow to 
You“****x*x**, de Jaya Lakshmi si Ananda. Versurile erau atât de profunde, 
încât mi-au dirijat atenţia dinspre teamă şi nesiguranţă, spre energia iubirii. 


I-am ascultat cântând: „Tu esti Creatorul. Tu esti Sustinatorul. Tu esti 
Distrugătorul a toate. Tu ești iubitul meu. Tu eşti partenerul meu. Tu ești 
învățătorul meu întru toate. Si mă închin tie. Și mă inchin tie. Si mă închin 
tie. Și mă închin tie“. Versurile m-au impresionat atât de tare, încât am 
început să plâng. Mă purtau în energia Universului și în prezenţa unui 
Dumnezeu pe care îl intelegeam. Am început să cânt cu voce tare: „Mă închin 
tie. Mă inchin ţie“. Lacrimile îmi curgeau pe obraji cand am simţit prezenţa 
unui copil în mașină. Mi se părea că pe bancheta din spate şedea un bebeluș. 


Si l-am auzit spunând: „Am să vin în martie. Ai răbdare si încredere“. Am 
simţit atât de puternic această prezenţă, încât n-o puteam nega. Am cântat mai 
departe: „Mă închin ţie. Mă închin ţie“. Primisem încă o dată îndrumarea 
spirituală de care aveam nevoie ca să-mi păstrez credinţa. 


De fiecare dată când am cedat, am fost îndrumată să cedez mai mult. Faptul 
că am consimţit să mă las condusă de Univers m-a ajutat să nu mă abat din 
drum şi să-mi menţin credința puternică în situaţii de nesiguranţă și 
neajunsuri. 


Venise luna februarie si, lăsând în urmă lansarea ultimei mele cărți, m-am 
apucat să fac calcule de maternitate. M-am gândit că, dacă rămâneam 
însărcinată în februarie, aveam să primesc vestea despre copilul meu la 
început de martie, conform mesajului pe care-l primisem în mașină cu câteva 
luni în urmă. Am început să sper că mesajul avea să se împlinească. Îmi 
făceam din nou un plan propriu. 


A venit luna martie, iar eu speram la un test de sarcină pozitiv. 


În schimb, mi-a venit ciclul. Am recăzut în binecunoscuta stare de 
dezamăgire. Simteam frustrare fata de Univers. De ce nu interveneau 
îndrumătorii aşa cum mi se spusese? Dar în ciuda dezamăgirii si tristetii, am 
ştiut din nou că aveam să găsesc răspunsul înlăuntrul meu. Chiar dacă îmi 
puneam credinţa la îndoială, vocea Sinelui meu Superior era mai puternică 
decât cea a fricii. Stiam că, în starea de meditaţie, puteam să intru din nou în 
armonie cu adevărul meu si să primesc mai multă îndrumare astfel încât să nu 
mă abat din calea mea. Așa că m-am întors la îndrumarea pe calea iubirii. Îmi 
luasem angajamentul să combat teama cu ajutorul credinţei și să cer sprijin 
spiritual. M-am cufundat în meditaţie si am cerut un nou semn. De astă dată, 
am cerut un anumit semn, care avea o semnificație importantă pentru mine în 
experiența mea legată de fertilitate. Știam că sunt îndrumată de Arhanghelul 
Gabriel, îngerul care mă ajuta în domeniul maternității și al fertilităţii. Ştiam 
şi că e adesea înfățișat ţinând crini în mână. Așa încât l-am rugat pe Gabriel 
să-mi arate un crin ca să-mi întărească din nou credinţa și să-mi arate calea. 


In ziua următoare, am intrat în biroul soțului meu, simtindu-ma tot deprimata. 


M-am așezat în poala lui Zach si mi-am pus telefonul pe biroul lui. Zach m-a 
îmbrățișat şi mi-a spus: „Totul decurge în timpul optim“. În secunda în care a 
rostit aceste cuvinte, din telefonul meu a răsunat un cântec. Era ciudat, având 
în vedere faptul că îl blocasem când l-am pus pe biroul lui. Am vrut să-l 
închid, dar am rămas uluită când am văzut numele albumului pe ecran: „I See 
the Sign“********: iar cântecul, „Way Go Lily********“. M-am așezat din 
nou în braţele soțului meu și i-am spus: „E semnul nostru! Hai să ascultăm!“. 
Am considerat că, prin acest semn, Universul îmi amintea că, de fapt, 
credința mea era mai puternică decât teama. Ne-am relaxat și am primit cea 
mai uluitoare îndrumare. Artistul, Sam Amidon, pronunţa întruna cuvântul 
lily******** Universul ne vorbea încă o dată direct. Asa cum se întâmplase 
cu cei doi curcani şi cu melodia din mașină, m-am simţit iar călăuzită. Era 
unul dintre cele mai sonore şi mai clare semne pe care le-am primit vreodată: 
auzeam piesa „Way Go Lily“ din albumul „I See the Sign“, pe telefonul 
complet blocat. Ca să nu mai spun că nu auzisem niciodată acest cântec și nu- 
| salvasem în nicio listă de redare. Am izbucnit în lacrimi de bucurie. M-am 
simţit minunat să primesc această îndrumare clară! 


Când ne pierdem credinţa, avem două opţiuni: fie rămânem captivi în 
povestea care ne sperie, încercând să ne controlăm dorinţele, fie lăsăm totul 
în grija Universului și primim îndrumare ca să ne întărim credinţa. Când alegi 
cea de-a doua cale, vei fi îndrumat din nou spre credinţă și iubire. Credinţa iti 
este mereu aproape când renunti la neîncredere si laşi Universul si spiritul sa 
te îndrume din nou spre gândul just al iubirii. E uşor să apelezi la credinţa în 
Univers când esti pregătit să primeşti. Indiferent cât de des te abati pe calea 
fricii, poţi cere întotdeauna îndrumare Universală care să te readucă spre 
credinţa în iubire. 


Spiritul m-a îndrumat din nou spre iubire în ziua aceea de martie, când am 
auzit cântecul „Way Go Lily“. Azi, când scriu acest capitol, ascult în fundal 
piesa „Way Go Lily“, bucuroasă de călăuzirea pe care am primit-o. Astăzi e 
28 iulie, au trecut 120 de zile de la data de 30 martie, ziua în care l-am 
conceput pe băieţelul meu. Aceasta e o zi importantă fiindcă în tradiţia yoga, 
în cea de-a 120-a zi de la concepere, sufletul intră în corpul mamei și alege să 
existe în această lume. După cum a decis Universul, copilul meu a venit la 
timpul potrivit. Baietelul nostru a fost conceput la sfârșitul lunii martie. 


Cand m-am trezit în aceasta dimineaţă, am ştiut că a sosit vremea să scriu 
acest capitol. Am ştiut că a sosit vremea să sărbătoresc împreună cu 
îndrumătorii mei spirituali călătoria mea uluitoare pe calea fertilităţii și 
dorinţa mea de a primi îndrumare. Conceperea copilului meu este unul dintre 
cele mai mari miracole pe care le-am primit vreodată. Miracolul constă în 
oportunitatea pe care am avut-o ca să practic cedarea și întărirea credinţei. 
Adevăratul miracol înseamnă să ai credinţă cu orice pret. Dacă dorinţele tale 
nu s-au împlinit încă, te rog să fii sigur că, de fiecare dată când te întorci la 
credință, primeşti cel mai important dar din partea Universului. Viaţa în 
credinţă te va ajuta să te simţi întreg, în siguranţă si ocrotit, chiar si când nu ai 
tot ceea ce-ţi doreşti sau ceea ce crezi că ai nevoie. Credinţa într-o forță 
superioară e darul cel mai de pret pe care-l poţi cere. 


Credinţa mi-a oferit şi răbdarea de a avea încredere că Universul are un plan 
mai bun decât al meu. Mă bucur de coordonarea Universală, mai presus de a 
mea. Copilul meu a fost conceput în timp ce mă simţeam în siguranță, 
sănătoasă şi ocrotită. Îmi onorez corpul fiindcă s-a vindecat suficient ca să 
poarte un copil. Îmi onorez soţul fiindcă mi-a susţinut credinţa când am 
pierdut-o. Onorez bunăvoința de a-mi ceda dorinţele timp de trei ani în care 
am lăsat Universul să-mi ajungă visurile din urmă. Acum, când scriu acest 
capitol, sunt la jumătatea perioadei de sarcină și îmi văd deja copilul ca pe cel 
mai mare dascăl al meu. Mi-a oferit deja darul cedării și m-a ajutat să-mi 
întăresc credinţa în Univers. Dragul meu copil, mă închin ţie... 


Calea spre credinţă 


Călăuzirea profundă poate fi dezvăluită când suntem dispuși să-i permitem 
Universului să ne ajungă visurile din urmă. Dacă esti pregătit să cedezi, iti 
sunt la îndemână chiar acum sincronizarea, susținerea și îndrumarea precisă. 
Dacă te-ai îndepărtat de credință, aminteste-ti, citind această poveste, ca 
există un plan si o coordonare în timp mai presus de ale tale. Priveşte acest 
lucru ca pe o oportunitate de-a ceda mai mult si de a-ţi întări credinţa, lăsând 


înțelepciunea Universului să te cuprindă. 


Intenţia mea este să-ţi întăresc credinţa că esti un Super Attractor. Cu aceasta 
credință poţi fi călăuzit de Univers. Vreau să cunoşti experiența de-a primi 
îndrumare spirituală. Când îi dai voie în viaţa ta, te vei încrede în fiecare pas 
al planului aflat în desfăşurare. 


Urmează metoda prezentată mai jos și lasă Universul să-ţi ajungă visurile din 
urmă. 


Cedeaza-ti planurile 


Să devenim credincioși înseamnă să ne cedăm planurile, coordonarea și 
intenţiile, astfel încât să-i permitem Universului să ne călăuzească. După cum 
ştii deja, planurile noastre şi dorința noastră de control pot sta în calea 
îndrumării spre care tanjim cel mai mult. Avem convingerea greşită că stim 
ce e mai bine si că putem face să se întâmple acel „ceva“, orice ar însemna. 
De exemplu, în timpul experienţei mele legate de fertilitate, mi-am petrecut 
câţiva ani încercând să controlez coordonarea în timp și rezultatul: mâncam 
anumite alimente, imi monitorizam ovulatia si planificam întregul proces. Îmi 
consumam întreaga energie în planuri și control, astfel încât n-a mai rămas și 
pentru credinţă. Dar când mi-am lăsat în sfârșit planurile în grija Universului, 
am primit o îndrumare clară. Cedarea planurilor mele unei forțe superioare 
mi-a oferit libertatea să încetinesc ritmul, să ascult si să primesc. În acea stare 
de receptivitate, am putut auzi înțelepciunea mea lăuntrică si pe îndrumătorii 
mei spirituali. Mi-au fost dăruite siguranţa, semnele si credinţa puternică. Am 
încetat să mă mai joc de-a Dumnezeu si l-am lăsat pe El să lucreze prin 
intermediul terapeutilor, al medicilor, al prietenilor, al soțului meu si al 
propriului meu organism. Am putut să dau drumul şi să permit. 


Calea spre credință începe întotdeauna cu cedarea. Dar să fim sinceri — 
poate părea dificil şi înfricoșător să-i cedezi Universului dorinţele tale. Ego-ul 


nostru temător ne-a convins că să cedam înseamnă sa renuntam la dorinţele 
noastre, la control si la abilitatea noastră de-a acţiona. Adevărul este ca 
renunţarea e primul pas spre a primi. Dacă cedarea dorințelor si planurilor 
tale iti pare dificilă, nu te îngrijora. E suficient să-ţi dorești în acest moment 
să te simți liber, ca să faci primul pas. 


Ia-ţi un răgaz și citeşte această rugăciune: 


Mulţumesc Universului și îndrumătorilor adevărului și ai compasiunii 
supreme. Sunt pregătit să fiu liber. Primesc cu bucurie o nouă credinţă. 


Acum spune rugăciunea cu glas tare si ia-ti un răgaz să simţi ce înseamnă să 
te laşi condus de credinţa în Univers. 


Fii atent la cum te simţi. Simti că te impotrivesti să-ţi cedezi planurile? Te 
indoiesti de faptul că Universul se poate ocupa de toate nevoile si dorințele 
tale? Onoreazd-ti împotrivirea, dar continuă să practici alegerea din nou. 
Când observi gânduri potrivnice, alege din nou, recitând această rugăciune. 
Memorează rugăciunea şi rosteste-o cât poţi de des. Spune-o cu voce tare sau 
în gând oricând remarci că încerci să-ţi controlezi dorinţele. Fă-ţi un obicei 
permanent din a-ţi lăsa dorinţele în grija unei forte superioare. Cu cât te rogi 
mai mult pentru eliberare, cu atât mai liber te vei simţi. Ai încredere în 
puterea acestei rugăciuni si pregăteşte-te să cedezi. 


Cele mai mari schimbări de ordin spiritual nu vin cu forţa; ci prin libertate. 
Când ne rugăm, ne eliberăm de împotrivire. Dă-ţi seama că să cedezi nu cere 
niciun fel de acţiune. E nevoie doar de dorinţa ta de a te simți liber si de 
acordul tău de a-i cere ajutor Universului. Transforma această rugăciune în 
mantra ta zilnică și foloseste-o cu regularitate ca să te reconectezi cu forța 
Super Attractor din interiorul tău. 


Cere indrumare clara 


Odată ce ţi-ai armonizat energia cu Universul prin rugăciune, începi să simţi 
o ușoară schimbare. Poate să nu fie evidentă la început, dar rugăciunea pentru 
credinţă te va ajuta să te conectezi la o forță superioară tie. De fiecare data 
când rostești rugăciunea, îți amintesti de energia mereu prezentă a iubirii care 
te susține. Când îți aduci aminte de această legătură, poţi începe să ceri 
îndrumare. În acest moment îi poţi cere Universului limpezime, semne, 
simboluri și îndrumare. Să primeşti semne de la Univers înseamnă să ai parte 
de încurajare spirituală şi de un indiciu discret că te afli cu adevărat pe calea 
cea bună. 


În cartea mea Universul te susține, am prezentat exerciţiul prin care să-i 
cerem un semn Universului. Semnul meu a fost o bufnita. De câte ori 
simţeam că împotrivirea şi nevoia de control stăteau în calea legăturii mele 
Super Attractor, îmi cedam planurile si îi ceream Universului să-mi arate o 
bufnita ca să mă ajute să-mi urmez calea. Uneori, îi ceream Universului să 
mă ajute să iau o anumită decizie si să-mi arate o bufnita dacă alegerea mea 
era cea potrivită. Alteori, îi ceream pur și simplu Universului să-mi arate o 
bufnita ca să-mi amintească de faptul că sunt îndrumată. Oameni din întreaga 
lume mi-au scris despre semnele pe care le-au folosit si despre îndrumarea 
extraordinară pe care au primit-o. Cititorii au cerut semne precum fluturi, 
gargarite şi cântece la radio. Cu cât cereau semne mai evidente, cu atât mai 
ușor era să comunice cu Universul și să primească îndrumare. 


După cum ai observat citindu-mi povestea despre fertilitate, Universul mi-a 
oferit multe semne evidente care mi-au îndrumat pașii. Ele au venit sub forma 
unei voci interioare, a unei melodii auzite din senin, a imaginilor cu crini și a 
unei minunate legături palpabile cu iubirea din jurul meu. Aceste semne au 
fost atât de evidente, încât n-am putut decât să cred din toată inima în 
prezenţa spirituală aflată dincolo de tărâmul meu fizic. De fiecare dată când 
am primit un semn, credinţa mea a crescut. Vreau ca tu să cunoşti acea 
credinţă și încredere în Univers. Vreau să primești semnele, să simţi fluxul 
Universului și ajutorul angelic indrumandu-ti pașii. 


Dacă eşti deschis să primeşti această legătură, totul se poate petrece repede. 


După cum te-am învăţat în Capitolul 7, singurul lucru care blochează 
îndrumarea e chiar împotrivirea ta. Asa că iti cer să laşi neîncrederea 
deoparte, fie şi temporar, când urmezi acest exerciţiu. E timpul să ceri semne 
şi să fii atent la îndrumarea primită. 


Sunt multe feluri prin care îi poţi cere Universului să te îndrume. Alege unul 
dintre exercițiile de mai jos și practică-l timp de o săptămână. 


Cere-i Universului un semn 


Dialogul cu Universul poate avea un impact foarte mare, mai ales atunci când 
ştii exact ce fel de îndrumare vrei să primeşti. Cu cât iti e mai clar ce vrei să 
ceri, cu atât mai limpede va fi răspunsul. Dacă îţi e greu să iei o decizie sau te 
simţi nesigur asupra unui rezultat, cere-i Universului să-ţi trimită un semn că 
esti pe calea cea bună. Alege primul lucru care-ţi trece prin minte, fără vreun 
motiv anume. Fii foarte explicit în privinţa semnului pe care-l ceri. După cum 
am povestit în cartea Universul te susține, când trebuia să aleg o casă, i-am 
cerut Universului să-mi arate o bufnita ca să-mi confirme că o anumită 
proprietate era cea potrivită pentru mine. Dacă ai citit cartea aceea, ştii deja 
că au apărut bufnite pretutindeni! Semnele evidente m-au îndrumat să cumpăr 
o anumită casă, fapt care mi-a schimbat în cele din urmă cursul vieţii. 


Fii explicit cu privire la momentul în care ai vrea să primești un semn de la 
Univers. Cu cât mai precisă va fi cererea, cu atât îţi va fi mai lesne să primeşti 
informaţii. lată cum iti poţi formula cererea: „Mulţumesc, Universule, că-mi 
arăţi semnul în 24 de ore, dacă e alegerea potrivită pentru 
mine“. Apoi, ai răbdare şi lasă Universul să-ți ofere o îndrumare clară. Poate 
că te întrebi: „Și dacă nu primesc semnul?“. Ei bine, și acela e un semn! 
Faptul că nu primești semnul cerut este la fel de important. Dacă i-ai cerut 
Universului să-ți confirme că relaţia de cuplu în care esti implicat e cea 
potrivită pentru tine si nu primeşti semnul, ăsta e un semn! Ia sfatul în serios. 
Nu-ţi spun să te desparti peste noapte de partenerul sau partenera ta. Dar iti 


sugerez Sa analizezi mai atent problemele fundamentale ce trebuie rezolvate. 
Pana la urma, iti vei urma propria vointa, dar considera semnele primite de la 
Univers (sau absenta lor) ca pe o directie pe care sa 0 iei. 


Vorbeşte direct cu un înger sau un 
îndrumător 


Pe măsură ce consolidezi legătura cu îndrumătorii tăi spirituali cu ajutorul 
exerciţiilor de la Capitolul 7, începi să înţelegi modurile unice prin care se 
manifestă aceștia. Când căutam îndrumare în privinţa fertilităţii, am ştiut că-i 
puteam cere Arhanghelului Gabriel să-mi arate crini. Dacă văd o scânteie de 
lumină albă, ştiu că e o prezenţă angelica. Când văd lumină albastră, ştiu că e 
Arhanghelul Mihail. Lumina verde îl reprezintă pe Arhanghelul Rafael, cu 
puterile lui vindecătoare, iar cea aurie îl reprezintă pe Arhanghelul Gabriel. 
Îngerii si îndrumătorii sunt foarte precisi în comunicare si te ajută să-i 
diferentiezi de alti ghizi. Nu nega mesajele primite de la ei. Solicita-le 
îndrumătorilor și îngerilor tăi sa fie expliciti si limpezi în ceea ce vor sa 
transmită. Îndrumătorii sunt creativi când comunică mesajele. De pildă, tatăl 
prietenei mele, Aimee, a decedat cu multi ani în urmă. Ea a simţit mereu că el 
îi trimitea mesaje prin intermediul viselor. Într-unul dintre ele, Aimee era la 
mine acasă, când deodată tatăl ei a apărut în camera de zi. I-a spus: „Semnul 
meu pentru tine e un SUV alb. Uită-te pe fereastra lui Gabby şi-l vei vedea“. 
Aimee s-a trezit derutată de acest mesaj, aşa că m-a sunat ca s-o ajut să-l 
interpreteze. Când mi-a povestit visul, am fost uluită şi i-am spus: „Aimee, eu 
conduc un SUV alb!“. Din acea zi, Aimee ştie întotdeauna că tatăl ei o 
îndrumă ori de câte ori vede un SUV alb. Nu pune niciodată la îndoială 
semnele trimise de spirit. 


Să ştii că, dacă primeşti semne din partea îngerilor sau indrumatorilor 
spirituali, ai o energie receptivă şi esti cu adevărat călăuzit. Obisnuieste-te sa 
le ceri îndrumătorilor și îngerilor tăi semne clare oricând ai nevoie. 


Călăuzirea lor te va linişti şi îți va da un sentiment de siguranță, la fel cum am 
simtit eu cand am continuat sa primesc crini. 


Spiritul vorbeste prin copii 


După cum te-am învăţat în Capitolul 5, la vârste fragede, vălul dintre lumea 
fizică şi tărâmul spiritual e foarte subțire. Copiii din viaţa ta sunt profund 
conectaţi cu îndrumătorii, îngerii și cu ajutorul spiritual. Dacă vezi un copil 
sau un bebeluș zâmbind și privind deasupra capului tău, îmi place să cred că 
vede un îndrumător sau înger cu care ia legătura. Când copilul iti vorbește 
despre un „prieten imaginar“, nu-l ignora! Copiii pot vedea pe cineva drag tie 
care a decedat, pe îndrumătorii si îngerii tăi. Ei încearcă deseori sa le 
comunice adulților mesaje spirituale, dar prea des sunt reduși la tăcere sau 
ignorati. 


Exista motive importante ca sa ai grija de legatura spirituala a copilului tau. 
In primul rand, iti transmite semne! Nu ignora mesajele pe care ti le trimite. 
De exemplu, prietena mea Beth a încercat timp de doi ani să conceapă al 
doilea copil, dar a pierdut de multe ori sarcina. Dupa ultimul avort spontan, a 
intrat într-o depresie profundă. Nu-i vorbise fiicei ei în vârstă de trei ani 
despre pierderea unui copil, dar fetiţa a intuit că mama ei era deprimată. Într- 
o după-amiază, cea mică s-a dus la ea şi i-a spus: „Mamă, o să vină curând un 
copil la tine“. Beth a izbucnit în lacrimi când a auzit ce i-a spus fiica sa. A 
simţit cum un fior de energie îi străbate tot corpul, ca şi cum ar fi primit 
îndrumare spirituală divină. Era chiar mesajul pe care avea nevoie să-l audă. 
Copiii iti oferă înţelepciune si îndrumare. Fii atent si receptiv. 


În al doilea rând, grija fata de legătura spirituală a copilului tău îl va ajuta 
mult în viata. Cu cat îi sustii mai mult credinţele spirituale la o vârstă fragedă, 
cu atât va fi mai putin probabil sa le piardă mai târziu. Imagineaza-ti cat de 
mult ţi-ai fi putut uşura viata dacă ai fi ştiut dintotdeauna că spiritul îţi stă 
alături. Dacă simţi că e bine, incurajeazd-ti copiii să le vorbească 


îndrumătorilor și să-şi consolideze legătura cu ei. Le va fi de mare ajutor. 


Rămâi deschis şi receptiv la toate modurile prin care poţi primi semne de la 
spirit. Nu contează prin care dintre aceste căi ceri îndrumare; ceea ce 
contează este să fii atent la călăuzirea pe care o primeşti. Cu cât mai multe 
semne primeşti, cu atât mai puternică iti va fi credința. Continuă să creezi 
dovezi spirituale prin dorinţa ta de a cere și primi. 


Nu interveni și lasă Universul să-ţi arate ce 
să faci 


Pasul următor spre credinţă este să nu intervii şi să laşi Universul să-ţi arate 
ce să faci. Una dintre cele mai bune modalități de a-ţi consolida puterea Super 
Attractor este să te dai deoparte si să ai încredere că esti îndrumat. Toate 
acţiunile te împiedică să primeşti. De aceea, obisnuieste-te să nu intervii în 
călăuzirea Universală care-ţi este aproape. Dacă nu primeşti sfaturi clare 
imediat, ai răbdare, relaxează-te $i mutd-ti atenţia spre o activitate distractivă. 
Cu cât mai repede renunti la ego, cu atât mai curând vei primi îndrumare. 
Este exercițiul neimplicării. Când nu mai intervii în îndrumarea Universală, 
ajungi la un nivel rafinat al receptivitatii si conexiunii. 


Ego-ul e dezorientat când nu intervii. E firesc să vrem să acţionăm atunci 
când ne simţim în nesiguranţă sau neplăcut în anumite situaţii. Îmi e foarte 
greu să stau deoparte cand am de-a face cu relații nesigure sau probleme 
nerezolvate. Îmi place să clarific lucrurile rapid, să rezolv problemele si să 
găsesc soluţii. Însă uneori, soluţia nu poate veni din logica sau acţiunile 
noastre. Uneori, trebuie să stăm deoparte şi să așteptăm soluţia primită din 
partea unei forte Universale aflate dincolo de nevoia de control a ego-ului 
nostru. Timpul scurs între solutionari poate induce teamă si sentimentul 
neputinței. Dar neactionand, faci loc unor soluţii pline de iubire. 


Data viitoare când încerci să găsești o rezolvare în grabă sau de teamă, trage 
aer adânc în piept. Aminteste-ti că ai la dispoziţie îndrumarea divină si cere-i 
ajutor Universului. Apoi spune rugăciunea: Iti mulțumesc, îndrumare 
Universală, că mă calauzesti către soluţii ce sunt spre binele suprem al 
tuturor. Indiferent dacă o rostesti cu glas tare sau în gând, Universul te aude 
că vrei sa fii îndrumat. Când decizi să stai deoparte, atenţia ti se mută de la 
încercarea de a rezolva probleme, la cedare, în aşteptarea soluţiilor. Este o 
energie mult mai puternică pe care o ai. Noua ta dorinţă este în armonie cu 
iubirea, iar Universul va avea întotdeauna grijă să-ţi ofere ceea ce e spre 
binele suprem al tău și al tuturor. Eliberează-te de așteptări cu o rugăciune, 
cedează ca să primeşti susţinere si ai încredere că Universul iti va arăta calea. 


Permite-i Universului să te susţină 


Să fii un Super Attractor înseamnă să-ți amintesti că eşti o continuare a 
energiei Universale. Esti una cu Dumnezeu si cu Universul. Esti iubire. Cand 
esti bucuros, ai credință și admiraţie, poți simţi din plin această legătură. 
Fiecare metodă din această carte te-a apropiat de revendicarea legăturii Super 
Attractor. Scopul este acela de a te plasa într-o stare de receptivitate și 
îngăduinţă. Într-o stare de pasivitate, poţi fi susținut de fluxul Universal al 
stării de bine. Este ceea ce Abraham-Hicks numesc „arta îngăduinţei“. Ca să 
o practici, începe prin a-ţi da seama daca te afli în fluxul stării de bine sau nu. 


Ingădui în acest moment iubirea, bucuria si starea de bine sau le opui 
rezistență? 


Când îngădui, ai mintea limpede și senină, si multă credinţă. Când nu 
îngădui, esti iritat, trist, te simţi vinovat, frustrat, autoritar și chiar deprimat. 
Emotiile tale arată daca esti conectat sau nu la puterea Super Attractor. 
Gândurile si emoţiile negative contin vibrații joase care te împiedică să-i 
permiti Universului să te sprijine. Abraham-Hicks sugerează că, atunci când 
spui „Chiar nu vreau asta“, intri pe aceeaşi lungime de undă cu ceea ce nu 


vrei. Dacă, de pildă, te gândeşti mereu la eventualitatea de a-ţi pierde locul de 
muncă, energia ta este încărcată de teamă, panică, lipsuri si neputinţă. Ea îi va 
transmite angajatorului tău mesajul încărcat de teama (în mod conştient sau 
inconștient) că nu eşti potrivit pentru acel post. Teama ta are potenţialul de a 
se concretiza. De aceea, munca noastră constă în a diminua energia 
gândurilor negative, urmând exerciţiile din această carte. De fiecare dată când 
spui o rugăciune, îi ceri ajutor Universului, alegi din nou sau te îndepărtezi 
pur şi simplu de un gând negativ, te apropii de starea ta armonioasă. Fă-ţi o 
prioritate atât de importantă din energia și gândurile bune, încât starea de bine 
să devină firească pentru tine. Scopul este să te lași în voia stării de bine fără 
să-i opui rezistență. Arta îngăduinţei este arta de a primi ceea ce vrei — 
sănătate, bogăţie, bucurie si iubire. 


Când te laşi pătruns de forţa Universală a stării de bine, poți primi ușor semne 
si sfaturi de la Univers. Poti auzi cântece, poţi primi mesaje de la prieteni sau 
poţi intui îndrumări prin intermediul vocii tale launtrice. Această călăuzire 
divină vine repede cand îi permiti. 


E posibil ca ego-ul tău să se împotrivească la început si să încerce să păstreze 
controlul. Dar pe măsură ce accepti că scopul tău e starea de bine, iti va fi tot 
mai uşor să primeşti acel flux al ei. Vei vedea că, cu cât îngădui mai mult, cu 
atât atragi mai mult. 


Cand esti în fluxul stării de bine, simţi că ti se deschid uși invizibile, iar 
nevoile tale sunt rezolvate la timpul si în ordinea perfecte. Când lucrurile par 
să fie blocate sau nu se întâmplă asa cum vrei, intuiesti că ti se pregăteşte 
ceva mai bun. Pe scurt, îngădui. Asumarea energiei ingaduintei iti aduce 
bunăvoință, ușurință şi putere magnetică. Cand vibrezi cu ușurință si 
magnetism, eşti cu adevărat un Super Attractor. 


Obişnuieşte-te să-ţi analizezi emoţiile, să-ți dai seama când te afli în 
dizarmonie, iar apoi, să revii la o stare de receptivitate, folosind oricare dintre 
metodele din această carte. Fii martorul emoţiilor tale, lasă-te în voia stării de 
bine, apoi, nu interveni si lasă Universul să-ţi arate ce sa faci. 


Lasa Universul sa-ti ajunga visurile din 
urma 


Pasul final în consolidarea credinţei în Univers este să-l lași să-ţi ajungă 
visurile din urmă. Poate că ai țeluri mari în viata. Si poate că în acest moment 
îţi par greu de atins. Dar eu scriu această carte ca să te învăţ că, atâta vreme 
cât ai sentimente care-ţi dau putere, vei fi pe aceeași lungime de undă cu 
dorinţele tale. Când crezi in Univers, esti îndreptăţit să ai aspirații înalte, 
chiar dacă nu le poţi concretiza încă. Când armonia cu el devine prioritatea ta, 
poţi să-ţi doreşti aproape orice. Nu e vorba de eforturi si realizări. Atragerea 
dorințelor presupune să te simţi bine și să crezi că esti îndrumat de Univers. 
Da, desigur că trebuie să participi la împlinirea visurilor tale. Trebuie să te 
prezinti la acel interviu pentru job, să mergi la o întâlnire romantica, sa faci 
sport. Dar când te simţi bine, acţiunile tale aflate în armonie spirituală sunt 
susținute de iubirea pentru Univers si poţi fi sigur că atragi ca lucrurile să se 
întâmple. 


Să laşi Universul să-ți ajungă visurile din urmă înseamnă sa fii răbdător. Să 
fii dispus să renunti la coordonarea in timp, la planurile si ceea ce consideri 
că sunt nevoile tale. Să fii dispus să ai încredere într-o cronologie care e 
dincolo de a ta. Răbdarea a fost virtutea mea cea mai valoroasă când mi-am 
împlinit dorinţa de a avea un copil. Imediat ce am acceptat că Universul avea 
un plan mai bun decât al meu, răbdarea a venit în mod firesc. M-am bucurat 
de experienţă, vindecare şi evenimente. Am început să cred că planul meu nu 
a fost la fel de sănătos, de ușor si de impecabil precum cel pe care mi-l 
pregătea Universul. Și am avut dreptate. Acum pot privi înapoi şi spune ITI 
MULŢUMESC, UNIVERSULE! Sunt profund recunoscătoare că n-am 
rămas însărcinată cu o zi mai devreme. Momentul conceperii copilului meu a 
fost perfect în viata mea. M-am simţit mai susținută decât oricând. Universul 
mi-a ajuns visurile din urmă într-un moment divin, astfel încât să mă bucur 
de sarcina mea şi să mă simt în siguranţă în rolul de mamă. Pentru asta, sunt 
cu adevărat recunoscătoare. 


Știu că, atunci când vei lăsa si tu Universul să te călăuzească, vei ajunge sa 
cunoşti această libertate. Vei privi înapoi şi vei spune: „Slavă Domnului că 


[ec 


nu s-a întâmplat mai devreme!“. Şi te vei simţi binecuvântat pentru că ai avut 
ocazia să înveţi, să evoluezi şi să te bucuri de această călătorie. Despre asta e 
vorba. Ai încredere într-un plan superior și lasă Universul să-ţi ajungă 
visurile din urmă. 


Fie ca rândurile din acest capitol să-ţi întărească credinţa, să te elibereze de 
nevoia detinerii controlului si să te apropie de sentimentul libertăţii. Accepta 
cu bucurie aceşti pași ai credinţei si lasă fluxul neîncetat al iubirii să te 
cuprindă fără a te împotrivi. 


Și vor veni multe miracole. Vei rămâne uimit de ceea ce vei primi când te lași 
cu totul în grija Universului. De fapt, miracolele sunt atât de uimitoare, încât 
s-ar putea să li te impotrivesti la început. Te-ai putea gândi: „E prea frumos 
ca să fie adevărat“. Sau ai putea crede că nu meriti darurile extraordinare pe 
care le primeşti. Dacă simţi asta, nu te îngrijora. Eu te susţin. În ultimul 
capitol, te voi învăţa să accepti importanţa odată pentru totdeauna. Capitolul 
următor se va referi la împotrivire si iti va oferi sfaturi clare să te eliberezi de 
ea, astfel încât să te poţi bucura de bogăţia vieţii! Urmează-mi sfaturile si 
acceptă faptul că eşti un Super Attractor. 


Ma închin tie (Ib. engl.). (N.t.) 
Vad Semnul (Ib. engl.). (N.t.) 
Bravo, Lily (lb. engl.). (N.t.) 


Crin (lb. engl.). (N.t.) 


Capitolul 11 


Credinta ferma in Univers 


Începutul primului meu trimestru de sarcină a fost una dintre cele mai 
minunate perioade din viata. M-am îndrăgostit si mai tare de soțul meu, care 
era foarte grijuliu cu mine. Mă bucuram sincer de sarcina mea și nu m-am 
simţit niciodată mai sănătoasă, mai atrăgătoare sau cu o mai mare poftă de 
viaţă. Și afacerea mea înflorea. Cooptasem parteneri valoroși, iar echipa mea 
era tot mai eficientă. Toate îmi mergeau strună. 


Dar într-o dimineaţă, am fost smulsă din fluxul stării de bine. Purtam o 
conversație întâmplătoare cu o prietenă dragă, iar ea a pomenit despre niște 
întâmplări îngrozitoare care se petrec în al treilea trimestru de sarcină. De 
obicei, aveam grijă să întrerup conversaţia cu scuzele de rigoare sau să-i cer 
politicos interlocutorului să schimbe subiectul. Dar de data aceasta, mesajul 
venea de la o persoană dragă și în care aveam încredere. Îmi dorea numai 
binele, dar avertismentele ei m-au aruncat într-o spirală a fricii. Am încheiat 
conversaţia și am început imediat să fiu dominată de gânduri, să încerc să 
preiau controlul si să mă lansez în scenarii infricosatoare. Tocmai cand 
credeam că beneficiam de impulsul pozitiv al Universului, m-am confruntat 
cu împotrivirea ego-ului meu fata de toată iubirea si pozitivismul pe care le 
cultivasem. Blocată fiind în spirala fricii, am început să-mi sun prietenii care 
erau medici ca să le cer sfaturi si să caut pe Google simptome și istorisiri. 
Până să-mi dau seama, mi s-a făcut din nou teamă de corpul meu, iar legătura 
mea spirituală a scăzut în intensitate. 


Iniţial, a fost greu să înţeleg ce se întâmpla cu adevărat. E așa de ușor să uiţi 
de trucurile nesuferite ale ego-ului! Am fost prinsă în drama și temerile 
lumești, separându-mă temporar de puterea mea Super Attractor. Am fost 
înlăturată din armonia cu iubirea Universului și i-am întors spatele credinţei. 
Ca să agravez situaţia, am început să cred că obsesia mea pentru aceste 
poveşti negative avea să le materializeze în viaţa mea. Frica mea ca problema 
să nu devină realitate nu făcea decât s-o agraveze. Eram captivă în urzeala 


fricii si îi permisesem ego-ului meu să ma doboare. 
Cum se întâmplase asa ceva? Cum de am greșit atât de mult, atât de repede? 


S-a întâmplat că, atunci când am intrat în armonie cu Universul, viata mea a 
devenit una bună. Cu adevărat, bună. Conform Legii Atractiei, concentrându- 
mă asupra iubirii şi a credinţei am ajuns la ceea ce-mi doream într-adevăr. 
Dar frica — ego-ul — nu poate supraviețui în lumina aceea. Si cu toate că am 
muncit mult ca să domolesc vocea fricii, încă mă poate stăpâni când îmi este 
bine. În Curs de Miracole se spune: „Ego-ul se teme de bucuria spiritului 
fiindcă odată ce ai trăit-o, vei ignora total protecţia lui și nu vei mai investi în 
teamă“. În prezenţa bucuriei spiritului, ego-ul s-a năpustit şi m-a convins că, 
de fapt, era prea bine ca să fie adevărat. 


Spirala fricii m-a acaparat mai mult de două săptămâni. Nu trecea o zi fără să 
mă simt captivă în drama din mintea mea. Îi tot vorbeam soțului meu despre 
temerile mele și nu puteam dormi noaptea. Până la urmă, n-am mai putut 
suporta drama. Era ora patru dimineaţa si nu puteam dormi fiindcă mă rodea 
teama si anxietatea. M-am dat jos din pat si m-am dus în camera de zi ca să 
meditez. Mi-am început meditaţia cu o rugăciune: Universule, recunosc ca 
sunt în dizarmonie. Sunt pregătită să mă eliberez de această frică. Aleg în 
schimb iubirea. Apoi am închis ochii și am repetat mantra Aleg în schimb 
iubirea. Am stat liniştită, repetând întruna mantra, timp de câteva minute. 
Aleg în schimb iubirea. Aleg în schimb iubirea. Aleg în schimb iubirea. În 
cele din urmă, am pierdut noțiunea mantrei si am rămas într-o stare de linişte 
şi pace. Am reintrat repede în armonie cu Universul. 


După câteva minute de revigorare în această linişte iubitoare, am auzit o voce 
interioară puternică, spunând: „Frica te calauzeste spre iubire“. Aceste vorbe 
mi-au adus imediat usurare. Sinele meu Superior îmi dădea voie să-mi uit 
frica şi s-o folosesc ca pe un vehicul ca să mă întorc la iubire. Acest mesaj 
mi-a amintit că pot alege din nou în orice moment şi că nu trebuie să mă tem 
de frica mea. Din acel moment, am acceptat o nouă poveste. Am acceptat 
credința mea în Univers si am ales să mă dedic iubirii. Am decis să intru 
complet în armonie cu încrederea în corpul meu, în forţa copilasului meu si în 
adevărul autentic. Mi-am iertat prietena care mi-a provocat starea de frică şi 
am fost recunoscătoare pentru această lecţie importantă. 


Acceptarea fricii o scoate la lumină. În clipa în care am acceptat ca ea să mă 
călăuzească din nou spre iubire, am fost în stare să mă eliberez din 
strânsoarea ei. Am putut privi teama ca pe o oportunitate de a-mi întări 
credinţa, ca pe o abatere temporară, nu ca pe o realitate permanentă. Am 
acceptat faptul că frica a fost opţiunea mea si am putut alege din nou in orice 
clipă. 


Această experienţă s-a petrecut la momentul oportun astfel încât să mă ajute 
să intru din nou în armonie cu iubirea înainte de încheierea perioadei de 
sarcină. De asemenea, mi-a permis să închei această carte amintindu-ti cât 
este de uşor să te opui iubirii când viata ti se îmbunătăţeşte. Urmând metodele 
din această carte, vei simţi iubirea Universului cum te susține de-a lungul 
întregii vieți. Vei avea parte de sincronizări frumoase, vei găsi sprijin în jurul 
tău si vei simţi o legătură profundă cu o forță superioară. Dar e foarte posibil 
să auzi în fundal vocea fricii care va încerca să-ţi întrerupă fluxul. Poti 
descoperi că nu-ţi recunosti valoarea și uiţi de legătura ta spirituală. Îi poţi 
relua obiceiul de a deține controlul, de a-ţi uita îndrumătorii spirituali si de a 
pierde din vedere forța Universului. E posibil chiar si să-ţi fie frică să te simţi 
bine. 


Dacă se întâmplă aşa ceva, iar vocea fricii încearcă să te convingă că e prea 
bine ca să fie adevărat, nu te speria. Intoarce-te la acest capitol si urmează-mi 
îndrumările. Nu trebuie să te temi de frica ta. O poţi folosi ca să te apropii de 
iubire. Analizeaz-o atunci când apare și urmează sfaturile mele de mai jos ca 
să rămâi în starea de armonie si să crezi cu tărie că lucruri minunate vor 
apărea în viaţa ta! 


Respecta-ti teama ca pe un îndrumător 
către iubire 


Nu ai niciun motiv să fugi de teamă sau s-o negi. De fapt, asa nu faci decât 


să-i dai putere. În schimb, fii un martor îngăduitor al proiectiilor încărcate de 
teamă ce stau în calea credinţei tale în forța Super Attractor. E posibil ca frica 
să apară si să încerce să intervină chiar atunci când viata ti se îmbunătățește 
cu adevărat sau când ti se îndeplinește un vis măreț. Te afli într-o călătorie ce 
are ca scop acceptarea miracolelor în viata ta. Orice călătorie care implică 
schimbarea unor obiceiuri adânc înrădăcinate va întâmpina obstacole. Frica e 
unul dintre cele mai nesuferite obiceiuri și nu va dispărea peste noapte. 
Așteaptă-te să apară și alege să o priveşti altfel. 


Poti alege să-ţi vezi momentele de teamă ca pe un contrast frumos. Frica iti 
amintește cu blândeţe ceea ce nu vrei, de aceea te ajută să-ţi fie limpede ceea 
ce vrei. Când observi că se naşte un gând care-ţi provoacă teamă, poţi alege 
din nou. Trebuie doar să-ţi analizezi gândurile si sentimentele, apoi să revezi 
Metoda Alege Din Nou ca să-ţi refocalizezi atenţia: 


1. Observă frica. 


Analizează momentul în care gândurile tale născute din teamă încep să-ți 
saboteze fluxul pozitiv si întreabă-te: „Cum mă simt acum?“. Lasă-te cuprins 
de sentimentul care apare. 


2. artă gândul 


Iartă-ţi gândurile izvorâte din teamă și bucură-te de dorinţa de a face 
schimbarea spre starea de bine! Poti să-ţi spui cu glas tare: „Iert acest gând si 
ştiu că nu e real“. 


3. Alege din nou 


Răspunde la întrebarea: „Care este cel mai benefic gând pe care-l pot găsi 
acum?“. Apoi cere-i sprijin Universului si bazează-te pe gânduri cu energie 
bună. Petrece oricât timp doreşti ca să cauţi gânduri pozitive pentru ceea ce 


doresti si cum vrei sa te simti. 


Poti folosi întotdeauna Metoda Alege Din Nou ca să-ţi reorientezi gândurile. 
Daca esti prins în capcana fricii și iti e greu să alegi un gând pozitiv, te poți 
opri la Pasul 2 al Metodei Alege Din Nou, iertând pur și simplu gândul. Când 
faci asta, schimbi energia, trecând de la împotrivire la acceptare. Când ierti 
gândul izvorât din teamă, admiti că frica nu e adevărul tău. Iertarea fricii îți 
permite să revii la iubire atunci când eşti pregătit. Acceptarea unei relații mai 
bune si mai energizante cu frica e cea mai rapidă cale de a o elimina. 


Nu te teme că ea te-ar putea împiedica să atragi ceea ce-ţi doreşti. Acum esti 
conectat atât de mult la puterea ta Super Attractor, încât îţi poţi schimba 
oricând energia și poţi reintra în armonie. Momentele de teamă nu te pot 
desprinde de fluxul tău pozitiv, chiar dacă durează câteva zile. Trebuie doar 
să-ți amintesti să te eliberezi de frică si să intri din nou în armonie. 


lată mantra pentru tine: In orice moment, pot să mă eliberez de teamă şi să 
reintru în armonie cu puterea mea Super Attractor. 


Adopta un nou nivel de referinţă 


Pe măsură ce te simți tot mai bine, poţi adopta ideea de a avea un nou nivel 
de referință pentru fericirea ta. Când îl ai, accepti că esti în siguranţă daca te 
simţi bine, că e firesc să prosperi si că dorinţele ti se pot împlini ușor. Cu 
noul tău nivel de referință pentru fericire, iti dai voie să te simţi bine si să 
atragi ceea ce-ţi doreşti. Nu va mai trebui să-ţi tot parasesti si să-ţi regăseşti 
credința. Vei înceta să aştepţi ca totul să se năruie si nu te vei mai simţi 
vinovat fiindcă te simți bine. Nu te vei mai împotrivi valorii tale. 


Ani de zile m-am străduit să nu mă simt victima amintirilor mele 
traumatizante, a tiparelor dependenţei și a întâmplărilor din trecut. Dar pe 
măsură ce am ajuns să accept o nouă stare de normalitate si să am încredere 


ca e bine sa ma simt bine, aveam nevoie de un nou nivel de referinta pentru 
fericire. A trebuit să-mi îngădui să mă eliberez din postura de victimă si sa 
aleg o viata miraculoasă! 


Ia-ţi un răgaz și citește acest pasaj frumos din Curs de Miracole: 


Iti poţi imagina ce este o stare mentală lipsită de iluzii? Cum te-ai simţi? 
Încearcă să-ţi aminteşti momentul — poate un minut, poate chiar mai 
putin — când n-a intervenit nimic care să-ți curme pacea; când ai fost sigur 
că ești iubit şi ocrotit. Apoi încearcă să-ţi imaginezi cum ar fi ca acel moment 
să se prelungească până la sfârşitul veacurilor si în eternitate. Pe urmă, lasă 
sentimentul de linişte pe care l-ai trăit să crească de o sută de ori, iar apoi, 
să crească iar de o sută de ori. 


Aceasta poate fi starea ta normală. Poţi trăi într-o lume lipsită de iluzii, în 
care nimic nu-ţi poate curma pacea interioară. Pe măsură ce te vindeci de 
obisnuinta fricii şi o accepti pe cea a iubirii, fericirea va deveni o stare 
obişnuită pentru tine. Lasa-ti starea de liniște interioară să crească zi de zi, pe 
măsură ce iti întăreşti credința în îndrumarea spirituală și în iubirea 
Universului. Fii tot mai convins că eşti iubit si ocrotit de fiecare dată când iti 
chemi îndrumătorii sau îngerii în ajutor. Fii sigur că nimic nu-ți poate curma 
pacea cand iti revendici puterea Super Attractor. Acceptă chiar azi noul tau 
nivel de referință. 


Fii fericit în avans pentru ceea ce urmează 
să se întâmple 


Ca să ne menţinem sincronizarea cu Universul, trebuie să acceptăm in 
permanenţă faptul că energia noastră pozitivă e întotdeauna susținută. Când 
suntem fericiți în avans pentru ceea ce va urma, ne așteptăm la miracole, ne 
simțim confortabil în fluxul pozitiv şi nu ne mai opunem iubirii Universului. 
Rămânem recunoscători pentru tot ceea ce există, chiar și atunci când 
lucrurile nu par să meargă bine. Odată, am auzit pe cineva dintr-un grup de 
recuperare Al-Anon******** spunând: ,,Recunostinta nu înseamnă că 
trebuie să fim fericiți pentru orice, ci să fim recunoscători pentru lecţii“. 
Putem accepta că până si momentele dificile sunt lecţii divine care ne 
călăuzesc din nou spre iubire. Putem alege să privim întreaga viaţă, de la 
aspectele pozitive, la provocări, din aceeaşi perspectivă a iubirii. Căpătăm 
această percepţie asupra vieţii atunci când admitem că avem dreptul la 
miracole. 


Când iti trdiesti viata fiind fericit în avans pentru ceea ce urmează, găsești 
soluţii în orice situație, chiar și în cele complicate. Tot ce ai nevoie să faci ca 
să anticipezi miracolele este să te mentii în armonie. Când îţi intaresti 
credința în Univers si iti impulsionezi dorinţele, te poţi aştepta la rezultate 
pozitive. Nu e întotdeauna un lucru uşor, într-o lume plină de teamă, dar când 
accepti că starea de bine generează mai multă bunătate, te poţi aștepta la 
sprijinul Universului care iti este mereu aproape. 


Am văzut odată un afiş pe care scria: „Credinţa nu înseamnă să speri că 
Dumnezeu te va ajuta. Ci să ştii că ajutorul e pe drum“. Când cerem 
împlinirea dorințelor, trebuie să avem încredere că Universul ne 
recepționează mesajul. Nu trebuie să sperăm că vom fi ajutaţi; ci să ştim cu 
siguranţă că sprijinul e în drum spre noi. Sper că ai experimentat deja viteza 
cu care poate interveni Universul în ajutorul tău. Poate că ai primit un semn 
din partea unui îndrumător spiritual, te-ai simţit imediat ușurat spunând o 
rugăciune sau ţi-ai văzut chiar dorinţa îndeplinită. Sărbătoreşte ajutorul 
Universului si asteapta-te la mai mult. Toţi putem avea parte de miracole 
atunci când alegem să transmitem un semnal pozitiv. 


Ai încredere că energia ta pozitivă e de ajuns pentru ca împlinirea dorințelor 
să apară în viata ta. Când ai încredere în puterea ta de atracţie, poți fi fericit în 
avans pentru ceea ce urmează să se întâmple. În loc să te îngrijoreze viitorul, 
poţi fi sigur că totul e bine când esti în armonie în clipa de fata. Momentele 


de armonizare sunt cele care-ti orienteaza punctul de atractie exact spre ceea 
ce-ţi dorești. Îngăduie-ţi să te entuziasmezi pentru dorinţele tale si simte cum 
intri în energia a tot ceea ce creezi. Starea de bine reprezintă în sine un act 
fundamental de creaţie. 


Ai grijă de felul în care te simţi 


Înainte de toate, ai grijă de felul în care te simţi. Fireşte, cu toții vrem să ne 
simțim bine, dar nu gândim, şi nici nu actiondm in mod conştient astfel încât 
să ne simțim bine. De fapt, procedăm adesea în mod contrar. Când ai grijă de 
starea în care te afli, ești mai atent la cuvintele pe care le alegi, la gândurile 
care-ţi trec prin minte si la modul în care actionezi. Asta înseamnă să te dai 
deoparte ca să-ţi armonizezi energia cu iubirea. 


Când ai grijă de felul în care te simţi, mentii energia receptivitatii. Din 
această poziţie, trebuie doar să te gândești la ceea ce-ţi doreşti, iar Universul 
iti va răspunde. Fii atent la ceea ce se întâmplă când te simţi bine. Cum 
reacţionează ceilalți? Cât de repede se rezolvă problemele? Si cât îţi este de 
ușor să atragi ceea ce-ţi doreşti? 


Metoda mea preferată de a-mi dirija emoţiile spre starea de bine este una pe 
care am numit-o Proiectul Zilnic. E ușor de urmat. In fiecare dimineaţă, când 
te trezesti, deschide-ti jurnalul de Super Attractor si răspunde la aceste patru 
întrebări: 


Cum vreau să mă simt astăzi? 
Cine vreau să fiu astăzi? 


Ce vreau să primesc astăzi? 


Ce vreau să dăruiesc astăzi ? 


Acorda-ti timp să răspunzi la fiecare întrebare cât poţi de detaliat. Este un 
demers de participare la crearea zilei tale alături de Univers. Imaginează-te 
bucurându-te de îndeplinirea unei sarcini pe care ai evitat-o. Sau având 
întâlniri pozitive cu toată lumea, de la membrii familiei, până la colegi. 
Inchipuie-ti că parcurgi cu ușurință drumul de dimineaţă în trafic. 
Proiecteaza-ti ziua exact asa cum doreşti să fie si distrează-te scriind despre 
ea. 


Proiectarea zilei și descrierea ei e o cale eficientă de a te concentra direct 
asupra felului în care vrei să te simţi. Fă-ţi un obicei matinal din Metoda 
Proiectul Zilnic şi vei observa că toate vor începe să decurgă exact aşa cum 
ţi-ai planificat — sau poate se va întâmpla chiar ceva mai bun. Oamenii vor 
avea un comportament pozitiv fata de tine. Când ai grijă de felul în care te 
simți și te concentrezi pe imagini mentale pozitive, îi permiti Universului sa 
te susțină. Cu cât practici mai mult gândurile pozitive, cu atât iti sporesti 
abilitatea de a primi. 


Fii conştient de energia pe care o ai 


Un alt mod de a te asigura că ai grijă de felul în care te simți este să fii atent 
la interacțiunile cu ceilalți. Nu uita că suntem cu toţii ființe vibrationale, asa 
Ca e uşor să percepi ce transmit alti oameni. E posibil să nici nu-ţi dai seama 
când cineva te influenţează energetic. Dar poți deveni mult mai conştient de 
impactul pe care-l are energia altor oameni. Observă cum te simţi în preajma 
anumitor persoane si fii conştient de propria ta energie. Nu trebuie să eviti 
sau să judeci oamenii cu vibrații joase. Alege în schimb să impui limite clare, 
cere schimbarea subiectului unei conversații sau chiar retrage-te politicos 
dintr-o situaţie care-ţi diminuează vibraţiile. E responsabilitatea ta să ai grijă 


de propria ta energie. Si aminteste-ti ca energia altor oameni nu e 
responsabilitatea ta. Nu esti responsabil pentru fericirea celorlalti. Fiecare 
individ are puterea de a-și schimba viata, iar tu n-o poţi face în locul lor. 
Dacă încerci să induci cu forţa o atitudine pozitivă cuiva, te vei simţi epuizat. 
Cel mai bun lucru pe care-l poţi face pentru acea persoană este să te simţi 
bine. Când te simţi bine, ridici nivelul energetic în jurul tău, iar celălalt te 
urmează. Poţi fi sigur că starea ta de bine vă aduce amândurora rezolvarea. 


Caută tihnă, nu soluţii 


În calitate de Super Attractor, ştii că vibraţiile stării de bine duc la experienţe 
pozitive. Începe să accepti si să te aştepţi ca, pe măsură ce aduci mai des 

o atitudine pozitivă în viata ta, să te simţi tot mai susținut. Această așteptare 
iti va da o senzaţie de libertate si tihnă în toate experienţele tale de zi cu zi. 
De exemplu, poate că ai un conflict cu un prieten si esti tentat să găseşti o 
soluţie rapidă, ripostând sau încercând să rezolvi problema. Însă, în schimb, 
poţi urma sfatul dat de Abraham-Hicks si să cauţi tihna în locul unei soluţii. 
Rezultatul este o vibraţie a stării de bine, iar soluţia va apărea curând. 


Cum cauţi tihna? O poţi face prin rugăciuni, prin repetarea unei afirmaţii 
pozitive sau chiar prin deturnarea atenţiei spre o activitate plăcută. Ai puterea 
să-ți muti gândurile de la nevoia de a găsi o soluţie. Uneori, mă întreb chiar: 
„Aş prefera să am dreptate sau să fiu fericita?“. Această întrebare mă ajută 
întotdeauna să revin la adevărata mea dorință — să mă simt bine! Când fac 
din fericire o prioritate, şi nu din a avea dreptate și a găsi soluţii, mă pot 
întoarce imediat la energia tihnei. Încearcă să faci asta oricând eşti tentat să 
rezolvi o situaţie şi caută în schimb liniștea. În momentul în care o găseşti, şi 
soluţiile te vor găsi pe tine. 


Practica pasivitatii 


Practica pasivităţii e esenţială când ducem o viata de Super Attractor. Putem 
atrage cu mult mai mult când cedăm controlul. Încearcă pe cât poţi să nu 
controlezi situațiile în care te afli si lasă-le să se desfășoare în mod firesc. Ai 
realizat un lucru excelent armonizandu-ti energia. Acum ai încredere că 
armonia ta e de ajuns ca să primeşti. Când te afli în sincronie cu natura ta, te 
poţi relaxa, poţi fi liniștit si te poţi lăsa cuprins de plenitudinea si bucuria 
Universului. Permite-le oamenilor să te susțină. Permite-le miracolelor să se 
desfăşoare. 


După cum te-ai putea aștepta, ego-ul tău va dori să se opună. Când e în joc 
ceva la care tii, ai tendinţa să intervii, să preiei rolul lui Dumnezeu si sa 
dirijezi lucrurile în sensul pe care-l dorești. Pasivitatea ta conștientă trebuie să 
se afle în armonie cu Universul. Propune-ti mai ales să te eliberezi zi de zi, 
putin câte putin, de nevoia de a te împotrivi. Când observi că analizezi mental 
ceva, lasă-l în grija Universului prin rugăciune. Când te surprinzi că îi judeci 
pe alţii, alege imediat un subiect plin de îngăduință. Dacă te trezesti simtindu- 
te în dizarmonie, deschide-ti jurnalul și exersează Metoda Proiectul Zilnic. 
Sau întoarce-te la exerciţiul din Capitolul 10: nu face nimic şi lasă Universul 
să-ţi arate cum să actionezi. Toate aceste exerciţii te vor ajuta să nu intervii şi 
să te eliberezi de nevoia de a opune rezistenţă. Fiecare metodă din această 
carte este concepută astfel încât să te ajute să fii deschis. 


Fii atent la emoţiile tale, pentru că ele iti indică nivelul de împotrivire. Daca 
observi că starea ta emoţională nu e în sincronie cu iubirea, înseamnă că te 
impotrivesti stării de bine. Nu-ţi lăsa emoţiile nesupravegheate. Întoarce-te la 
scala emoţională și ghideaza-te cu blandete spre starea de bucurie. Rămâi 
dedicat întoarcerii la iubire și poţi avea încredere că esti îngăduitor. Găseşte o 
cale de a te menţine în armonie cu emoțiile stării de bine, astfel încât sprijinul 
şi iubirea Universului să te poată cuprinde fără a te împotrivi. 


Abraham-Hicks se referă la asta ca la arta de a fi deschis la ceea ce-ţi 
doreşti — sănătate, bogăţie, stare de bine, iubire. Abraham-Hicks insistă pe 
faptul că nu există o sursă a îmbolnăvirii, ci e vorba de a i te împotrivi stării 
de bine. Nu există o sursă a lipsurilor; e doar împotrivirea la abundență. 


Schimba-ti atentia de la ceea ce crezi ca-ti lipseste, la ceea ce nu permiti. Vei 
vedea ca lipsurile pe care le percepi sunt o reflexie a impotrivirii tale fata de 
iubirea Universului. Actioneaza cate putin zi de zi astfel încât să o elimini si 
să îngădui tot ceea ce-ţi doreşti. 


E timpul să primeşti fluxul de iubire abundentă a Universului. Ingaduie-ti să 
te simţi bine si să ai visuri marete. Nu-ţi submina dorinţele si aspiraţiile cu 
credinţe si cuvinte care te limitează. Susţine că poţi fi şi poţi avea ceea ce-ţi 
doreşti. Iubirea iti este aproape acum. Poţi să i te impotrivesti sau o poţi 
îngădui. Este timpul ingaduintei. 


Ia-ţi angajamentul să fii un Super Attractor 


Acum, când închei această carte, mai am câteva zile până când voi da naştere 
copilului meu. Când m-am trezit azi-dimineata, am ştiut că e momentul 
oportun să finalizez călătoria pe care am făcut-o împreună. lată-mă cuprinsă 
de cea mai mare nesiguranţă cu care m-am confruntat vreodată. Îmi este cu 
totul imposibil să-mi controlez travaliul și naşterea. Medicului meu îi place să 
mă atentioneze că voi naşte la „vârsta tânără de 39 de ani“, iar viata mea e pe 
cale să se schimbe pentru totdeauna. 


În loc să mă las măcinată de temerile legate de vârstă sau travaliu, m-am 
orientat spre practicile mele spirituale și am cerut un semn clar care să mă 
asigure că iau decizia corectă. Am ales ca semn pasărea cardinal fiindcă la 
începutul acelei săptămâni am observat cravata medicului meu, ornată cu 
păsări cardinal. L-am întrebat despre asta, iar el mi-a răspuns: 


— Imi plac păsările, iar cardinalii sunt printre preferatii mei. 


Având în vedere faptul că ceream îndrumare în legătură cu doctorul si cu 
travaliul meu, am ales ca semn pasărea cardinal. In zilele care au urmat, am 
fost încurajată să iau decizii importante cu privire la travaliu — în tot acest 


timp, aşteptam să apară cardinalul meu ca să ma asigure că eram pe drumul 
cel bun. Mi-am păstrat tot timpul răbdarea și mintea deschisă, informându-mă 
în privinţa opţiunilor pe care le aveam. În cele din urmă, fără să-mi fi primit 
semnul, am ales un plan care-mi părea totuşi bun. l-am trimis un mesaj 
prietenei şi camaradei mele spirituale MaryAnn și i-am împărtășit planurile 
mele. O oră mai târziu, mi-a răspuns: „Pare excelent. Și în clipa în care am 
văzut mesajul tău, am observat o pasăre cardinal pe geam, din maşină. Aș 
zice că e un semn pentru tine“. Fapt uimitor, MaryAnn habar n-avea că 
pasărea cardinal era semnul meu sau măcar că eu căutam vreun semn! 

Spiritul a lucrat prin intermediul ei ca să mă asigure că mă aflam pe drumul 
cel bun. Comunicarea clară cu Universul este experiența cea mai miraculoasă. 
E un dar care mă anunţă ca sunt călăuzită. 


În vâltoarea acestei nesigurante, a presiunii sociale si a scenariilor 
înfricoşătoare, am două opţiuni. Mă pot lăsa condusă de ego sau îmi pot 
aminti că sunt un Super Attractor. Azi, pot accepta o singură variantă. Aleg să 
fiu un Super Attractor şi să am credinţă neclintită în Univers. Aleg fericirea 
ca nivel de referință, aleg aşteptările pozitive, aleg anticiparea entuziastă a 
viitorului, aleg să am grijă de felul în care mă simt, aleg să caut tihnă, nu 
soluţii, si mai ales, aleg să practic pasivitatea. Îmi cedez voinţa în grija 
îndrumătorilor spirituali pe care m-am obişnuit să mă bizui, iar azi o cedez 
chiar mai mult. 


Poate că nu există cedare mai mare ca nașterea unui copil. Sunt 
recunoscătoare pentru asta. Această nouă experienţă pe care o trăiesc va fi 
pentru mine cea mai importantă ocazie să-mi întăresc credinţa în Univers. 
Este şansa mea de a ceda complet controlul, de a-mi imagina dorinţa, de a mă 
simţi bine, de a avea încredere și de a îngădui. Am ocazia să experimentez 
exercițiile din această carte într-un fel cu totul nou. 


Simtind nesiguranța legată de travaliul meu și importanţa faptului că voi 
deveni mamă, revin la mesajele din această carte. Mă simt bine să știu că 
există o lume dincolo de limitări şi îndoieli. Simt alinare știind că îmi pot lăsa 
travaliul si naşterea în grija Universului, a îngerilor si a îndrumătorilor mei. 
Si mă simt în siguranță să-mi cedez planurile și să am încredere într-un 
sistem de îndrumare spirituală. Azi îmi iau acest angajament fata de voi, 
prieteni. Îmi iau angajamentul de a-i îngădui Universului să-mi arate ce să 


fac. Imi iau angajamentul de a mentine fluxul gandurilor pozitive si impulsul 
bucuriei. Si imi iau angajamentul de a-mi primi copilul in aceasta lume fara 
teamă, cu bunavointa si pace sufletească, știind că sunt un Super Attractor. 


la-ti astăzi acest angajament fata de tine. Spune cu glas tare: „Îmi iau 
angajamentul să fiu un Super Attractor“. Lasă frica să te îndrume din nou 
spre iubire. Când te confrunti cu provocări, să ştii că există un plan mai 
presus de al tău. Îngăduie-ţi să te simţi susținut si călăuzit. Și să ştii că, 
alegând să traiesti în lumină, contribui esenţial în lume. De fiecare dată cand 
ridici vălul si intri în lumină, lumea străluceşte mai puternic. Continuă să faci 
din iubire o prioritate, crede în Univers și urmează îndrumarea primită. E 
alegerea ta să duci o viata nouă, plină de bucurie, bunăvoință, seninătate și de 
putere. E alegerea ta să fii vesel, sănătos si să atragi ceea ce-ţi doreşti. E 
alegerea ta să fii un Super Attractor. 


Al-Anon Family Groups, organizaţie nonprofit care oferă un program de 
recuperare în sprijinul familiilor şi prietenilor persoanelor dependente de 
alcool. (N.t.) 


Postfata 


Am planuit sa-i livrez editorului meu acest manuscris pe 18 decembrie 2018, 
cu o zi înainte de a fi programată pentru inducerea travaliului. Medicul meu a 
petrecut nenumărate ore convingându-mă să nasc copilul la 40 de săptămâni, 
din cauza vârstei mele. Iniţial, m-am opus propunerii lui, dar până la urmă, i- 
am cedat Universului planul meu și am cerut un semn. Imediat ce am primit 
semnul păsării cardinal, am știut că eram în siguranță dacă urmam planul 
inducerii travaliului. 


Apoi, în noaptea de 17 decembrie, eram în pat cu burta mea cea mare, cu 
durerile de spate și cu picioarele umflate. Reciteam acest manuscris şi făceam 
ultimele modificări. Mă simţeam atât de bine citind aceste pagini! Această 
carte mă îndruma încă o dată spre iubire si îmi întărea credinţa în Univers. Cu 
câteva zile înainte de inducerea travaliului, am putut să mă eliberez de teamă 
şi să-mi regăsesc încrederea că sunt călăuzită. 


După ce am citit timp de o oră, m-am dat jos din pat ca să beau ceva. Spre 
marea mea surpriză, în clipa în care m-am ridicat în picioare, mi s-a rupt apa. 
Am fost în culmea fericirii! I-am strigat lui Zach că e vremea să mergem si 
mi-am luat bagajul pentru spital. Copilul meu era pe drum! 


Naşterea pe care mi-am imaginat-o a fost cu totul diferită de miracolul pe 
care l-am primit. Mi-am dorit ca fiul meu să vină pe lume la vremea lui, iar 
Universul mi-a răspuns din nou. Luni de zile, îmi imaginasem travaliul pe 
care mi-l doream. Mă vedeam eliberată de teamă, trecând ușor prin fiecare 
contracție și născându-mi senină copilul. Păstrasem acest film în minte și i-l 
cedasem Universului. 


În seara aceea, ne-am dus liniștiți la spital, entuziasmați, dar si cu tihnă în 
suflet. În dimineaţa următoare, am intrat în travaliu. Locuiesc într-o localitate 
rurală cu un mic spital regional. După cum îmi imaginasem, am fost singura 
femeie în travaliu din maternitate. Mă susțineau două moase minunate, șase 


asistente medicale amabile, un medic obstetrician grijuliu și soţul meu 
extraordinar. 


Pe fereastra vedeam cerul albastru-deschis si dealurile zonei rurale. Mi-am 
pus muzica mea de mantra si am aprins lumânări votive ca să inseninez 
spaţiul. Am strigat „ahh“ la fiecare contractie. „Ahh“, sunetul universal care-l 
reprezintă pe Dumnezeu, mi-a venit instinctiv în gând. Mi-am instalat în fata 
patului un altar, cu imagini ale copilașului aflat în poziţia perfectă pentru 
naştere si cu o altă imagine înfățișând o floare care se deschide, ce simboliza 
cervixul dilatat la 10 centimetri. O dată pe oră meditam împreună cu moasele, 
ascultam mantre şi mă uitam la imagini. Îmi imaginam cervixul deschizându- 
se si rămâneam calmă la fiecare contracție. De fiecare dată când medicul îmi 
verifica cervixul, promiteam să meditez înainte de contracția următoare, ca 
să-mi ajut corpul să se deschidă mai mult. Medicul se întorcea după o oră, 
când aveam o dilatatie cu încă un centimetru mai mare, tot mai aproape de 
naşterea copilului meu. Meditatiile, mantrele și imaginile mentale m-au 
îndrumat pe parcursul a 14 ore de travaliu. În jurul orei 1 dimineaţa, în ziua 
următoare, fiul meu, Oliver, a venit pe lume frumos si uşor. Când medicul mi 
l-a aşezat cu delicateţe la piept, mi-am privit copilul şi i-am spus: „Te 
cunosc“. Părea că am petrecut multe vieți împreună. A fost cea mai frumoasă 
zi din viata mea și cea mai importantă realizare a mea. 


În timp ce scriu în această după-amiază, Oliver doarme lângă mine, pe 
canapea. Are șapte săptămâni si s-a dovedit deja a-mi fi cel mai important 
dascăl spiritual. Mi-a adus un nou sentiment al existenţei, al răbdării şi, mai 
ales, o ocazie de a-mi întări credinţa în Univers. Este cea mai mare dorinţă a 
mea, transpusă în realitate. Știu că naşterea acestui suflet este o reflexie a 
voinţei mele de a fi îndrumată şi a încrederii mele într-un plan mai presus de 
al meu. 


Universul are întotdeauna un plan cu mult mai bun decât al nostru. Cei trei 
ani în care am încercat să am un copil m-au învăţat darul cedării. M-am 
concentrat asupra stării de bine și mi-am întărit credinţa în Univers ca să-mi 
nasc copilul la timpul potrivit. Privind în urmă, înţeleg că acesta a fost cel 
mai bun moment ca să devin mamă. Revin în fiecare zi la aceste exerciţii ca 
să-mi amintesc că orice este posibil când mă aflu în armonie cu puterea mea 
Super Attractor. Îmi iau angajamentul să trăiesc în aceste adevăruri si să i le 


transmit copilului meu. Cea mai valoroasa lectie pe care i-o pot preda este ca, 
atunci cand e in armonie cu puterea iubirii, va duce o viata miraculoasa. 


Atunci când consimtim să ne lăsăm in grija Universului, îi permitem 
îndrumării invizibile să preia controlul. Când cedăm, ne armonizăm cu 
credinţa, iar în acea stare de armonie ni se arată calea pe care să ne îndreptăm 
şi ce să facem. Putem să ne relaxăm și să avem încredere în viitor. Fii mândru 
că te dedici acestor exerciții şi bucură-te de schimbările launtrice. Fie ca 
aceste pagini să te îndrume pe calea ta și să-i creeze spaţiu Universului pentru 
a te însoți pe drumul îndeplinirii visurilor tale. 


Mulţumiri 


Îi mulțumesc si îi sunt recunoscătoare echipei mele de îngeri pământeni, care 
m-a ajutat să dau viaţă acestei cărți. Agenţii mei, Scott Hoffman si Steve 
Troha, vă mulţumesc fiindcă m-aţi îndrumat pe parcursul procesului de 
publicare. Le mulțumesc lui Reid Tracy, Patty Gift, Michelle Pilley, Anne 
Barthel, și întregii familii Hay House fiindcă au crezut în mine şi în munca 
mea. Sunt recunoscătoare pentru noua mea relaţie în domeniul editorial cu 
Stacy Creamer de la firma Audible. Fie ca versiunea audio a cărţii să le fie de 
folos multor suflete. N-aş putea niciodată să lansez o carte fără echipa mea 
devotată care se ocupă de relaţii publice, Sarah Hall PR. Vă mulţumesc, 
Jessica Reda şi Sarah Hall, fiindcă faceţi ca mesajul să fie răspândit până 
departe. Sunt profund recunoscătoare pentru munca lui Esther Hicks si a lui 
Abraham — vă mulţumesc pentru inspiraţie. Îi mulţumesc redactoarei mele, 
Katie Karas. Katie, esti partenera mea literară şi prietena mea dragă si sunt 
onorată să te am alături. Îi mulțumesc echipei mele pentru că mi-a permis să 
fiu creativă şi să mă simt susținută. Îi mulţumesc lui Anette Sharvit, 
responsabilă cu planificarea evenimentelor, pentru că are grijă ca fiecare 
volum să fie semnat în timpul turneului. Le mulțumesc prietenilor mei care 
alcătuiesc echipa de dezvoltare, Kachina Myers, Tammy Valicenti, Aviva 
Romm, Teri Goetz, Aimee Raupp, MaryAnn DiMarco, Alexandra Sacks si 
Lori Leyden. Va multumesc tuturor fiindca m-ati ajutat sa ma vindec, astfel 
încât să mă ridic în picioare. În sfârşit, îi mulţumesc soţului meu si celui mai 
bun prieten, Zach. Z, esti cel mai bun partener de afaceri, sot, prieten si tată. 
Oliver e binecuvântat fiindcă te poate numi Tatic. 


